
[CAPITOLUL 1 


NOILE REGULI 


Eram intimidat. 

Lucram pentru FBI de peste 20 de ani, inclusiv 15 în calitate 
de negociator în cazuri de luări de ostatici, din New York până 
în Filipine şi în Orientul Mijlociu, așa că eram în plină formă. 
Există cam zece mii de angajaţi ai Biroului, dar un singur ne- 
gociator principal când este vorba despre răpiri internaționale. 
Eu. 

Nu mai trăisem însă niciodată un caz la o intensitate atât de 
mare, atât de intim. 

— Voss, ţi-am răpit copilul. Dă-ne un milion de dolari sau 
îl omorâm. 

Fac o pauză. Clipesc. Îmi îndemn concentrat inima să revi- 
nă la un puls normal. 

Sigur, mă mai aflasem în situaţii asemănătoare. Nenumărate. 
Bani contra viata. Dar niciuna nu se putea compara, atât timp 
cat îl aveau pe fiul meu. Si era vorba despre un milion de dolari. 

Şi despre nişte persoane cu diplome multe si experiență de-o 
viata în negocieri. 


Asta pentru că cei aflați de cealaltă parte a mesei - omologii 
mei - erau profesori în negociere la Facultatea de Drept de la 
Harvard. 

Le-am făcut o vizită pentru un scurt curs de negocieri pen- 
tru manageri, să văd dacă pot învăţa ceva din abordarea lumii 
de afaceri. 

Ar fi trebuit să fie ceva liniştit, calm, un mic avans profe- 
sional pentru un tip de la FBI care voia să-și extindă puțin 
perspectiva. 

Când Robert Mnookin, director al proiectului de cercetare 
a negocierilor la Harvard a aflat că sunt în campus, m-a invitat 
să beau o cafea la el în birou. Doar să stăm un pic de vorbă, 
mi-a zis. 

M-am simţit onorat. Şi emoționat. Mnookin e un tip im- 
presionant pe care îl urmăream de ani buni: nu doar că predă 
dreptul la Harvard, dar este o autoritate în domeniul rezolvării 
conflictelor şi autorul cărții Bargaining with the Devil: When to 
Negotiate, When to Fight.) 

La drept vorbind, mi se părea nedrept ca Mnookin să mă 
caute pe mine, un fost polițist de patrulă din Kansas City, să 
discut despre negocieri cu el. Apoi situaţia s-a înrăutățit şi mai 
mult. După ce eu si Mnookin am luat loc, s-a deschis uşa şi a 
intrat un alt profesor de la Harvard, Gabriella Blum, specialistă 
în negocieri internaţionale, conflicte armate şi contraterorism, 
care a lucrat opt ani ca negociator pentru consiliul național 
de securitate din Israel şi pentru forțele armate israeliene, o 
armată foarte puternică. 

Ca la un semnal, a intrat și secretarea lui Mnookin si a pus 
un reportofon pe masă. Mnookin si Blum imi zâmbeau. 

Fusesem păcălit. 

— Voss, ţi-am răpit copilul. Dă-ne un milion de dolari sau 
îl omorâm, spuse Mnookin, zâmbind. Eu sunt răpitorul. Ce ai 
de gând să faci? 

M-a trecut o săgeată de spaimă, dar era de aşteptat. Unele 
lucruri nu se schimbă niciodată: chiar şi după două decenii de 
negocieri în care sunt în joc viețile altora, tot te încearcă frica. 
Chiar dacă ştii că e doar o simulare. 

M-am calmat. Sigur, eram un polițist de stradă devenit 
agent FBI care se aruncase într-o luptă de categoria grea. Si nu 
sunt nici un geniu. 

Însă mă aflam în această încăpere dintr-un anumit motiv. 
De-a lungul anilor am acumulat aptitudini, tactici şi o întreaga 
abordare a interacțiunilor umane care nu doar că m-au ajutat 
să salvez vieți ci - îmi dau seama acum, privind în urmă - 
mi-au schimbat şi mie viaţa. Anii petrecuţi în negocieri mi-au 
influențat toate aspectele vieţii, de la felul în care vorbesc cu 
reprezentanţii comerciali, la maniera în care îmi cresc copiii. 

— Haide. Dă-mi banii sau îi tai gâtul fiului tău în clipa asta, 
spuse Mnookin enervat. 

L-am privit lent, îndelung. Apoi am zâmbit. 

— Şi cum ar trebui să fac asta? 

Mnookin s-a oprit. Avea o expresie de milă amuzată, ca a 
unui câine care vede că pisica pe care o fugăreşte se întoarce şi 
încearcă să-l urmărească ea. Era ca şi cum jucam două jocuri 
diferite, cu reguli diferite. 

Mnookin şi-a recăpătat rigoarea şi m-a privit cu sprâncene- 
le ridicate, ca şi cum voia să-mi reamintească de faptul că jocul 
nu se terminase. 

— Așadar pot să-ţi ucid copilul, domnule Voss? 

— Îmi pare rău, Robert, dar cum îmi poți dovedi că mai e 
în viata? am zis, folosind o scuză şi spunându-i pe nume, adu- 
când mai multă căldură în interacțiune pentru a-i îngreuna 
tentativa de a mă strivi. Chiar îmi pare rău, dar cum aș putea 

să-ți fac rost de bani acum, mai ales de un milion de dolari, 
câtă vreme eu nici nu ştiu daca mai e în viata? 

A fost un moment memorabil să văd un om atât de inteligent 
năucit de un maruntis în aparență simplist. Mutarea mea însă 
nu era deloc simplistă. Aplicasem una dintre cele mai puternice 
unelte de negociere ale FBI-ului: întrebarea cu răspuns deschis. 

Astăzi, după ce am în spate câţiva ani de aplicare a acestor 
tactici în domeniul privat prin firma mea de consultanță, The 
Black Swan Group, denumim aceste tehnici întrebări calibrate: 
sunt solicitări de informaţii la care cealaltă parte poate răspun- 
de, fără a exista însă un răspuns fix. Prin intermediul lor câști- 
gam timp. Ele oferă interlocutorilor iluzia controlului - ei sunt 
cei care au răspunsurile şi puterea, la urma urmei - si îi plasezi 
în această poziţie fără ca ei să-şi dea seama in ce măsură aceas- 
ta îi şi constrânge. 

In mod previzibil, Mnookin a început să dea din colt in colt 
pentru că întreg cadrul discuţiei se mutase din zona în care eu 
trebuia să răspund la cum aș reacționa dacă fiul meu ar fi ucis, 
către zona în care profesorul trebuie să rezolve problema mea 
logistică: cum fac rost de bani. Prin urmare, el trebuia să-mi 
rezolve mie problemele. La fiecare solicitare şi la fiecare ame- 
nintare pe care le formula, eu îl întrebam cum ar trebui să-l 
plătesc si cum aș putea sti că fiul meu e încă în viata. 

După ce am continuat asa pret de trei minute, Gabriella 
Blum a intervenit. 

— Nu-l lăsa să-ţi facă asta, i-a zis lui Mnookin. 

— Bine, atunci încearcă tu, a zis el, predându-se. 

Blum s-a aruncat în discuţie. Era dură, după atâţia ani de 
experiență în Orientul Mijlociu. Cu toate astea, avea aceeaşi 
abordare intransigentă şi nu a primit ca răspuns decât aceleaşi 
întrebări. 

Mnookin a revenit şi el, fără să reuşească nimic. Incepuse să 
se inroseasca la fata de frustrare. Puteam să-mi dau seama că 
iritarea îi îngreuna gândirea. 

— Ok, ok, Bob. S-a terminat, am zis, curmându-i suferința. 

A dat din cap. Fiul meu a scăpat cu viata. 

— Bine, a zis el. Presupun că avem totuși ceva de învățat de 
la FBI. 


Nu doar că tinusem piept unor minți strălucite de la 
Harvard. M-am luptat cu cei mai buni dintre cei mai buni şi 
am câştigat. 

A fost doar un noroc? De peste 30 de ani, Harvard este un 
centru de renume mondial în teoria şi practica negocierilor. 
Tot ce ştiam despre tehnicile pe care le aplicăm la FBI e că ele 
funcţionează. În cei 20 de ani pe care i-am petrecut în cadrul 
Biroului am conceput un sistem care rezolva cu succes aproape 
orice răpire cu care ne-am confruntat. Ne lipseau însă teoriile 
marete. 

Tehnicile noastre erau produsul invataturii la fata locului, 
ele fiind elaborate de agenţi care lucrează pe teren, negoci- 
ind în situaţii de criză si împărtăşindu-le celorlalți metodele 
care au reuşit şi cele care au dat greş. Era un proces repeti- 
tiv, nu intelectual, prin care ne cizelam continuu metodele pe 
care le aplicam în fiecare zi. Şi lucram sub presiunea timpului. 
Metodele noastre trebuiau să dea rezultate, pentru că dacă nu 
funcționau, cineva murea. 

Dar de ce funcționau? Mă aflam la Harvard, în birou cu 
Mnookin şi Blum tocmai pentru a afla răspunsul la aceas- 
tă întrebare. În afara lumii mele mici, îmi lipsea încrederea. 
Trebuia mai ales să-mi formulez cunoştinţele şi să ştiu cum 
să le imbin cu ale lor - iar ei aveau în mod evident ceva de 
zis — astfel încât să-mi pot înţelege, sistematiza şi extinde 
cunoaşterea. 

Da, tehnicile noastre funcționau în mod evident cu merce- 
nari, traficanţi de droguri, teroriști şi ucigasi violenti. Mă în- 
trebam, însă, cum funcţionează cu oamenii obişnuiţi? 

După cum aveam curând să aflu în încăperile încărcate de 
istorie de la Harvard, tehnicile noastre sunt foarte bine fun- 
damentate din punct de vedere intelectual, si funcționează în 
orice situaţie. 

Mi-am dat seama că abordarea noastră a negocierii era o 
cheie prin intermediul căreia puteam descuia secretele inter- 
acţiunilor profitabile în orice domeniu si în toate tipurile de 
raporturi din viață. 

În această carte vă voi prezenta cum funcționează această 
abordare. 


CEL MAI INTELIGENT TIP PROST DIN ÎNCĂPERE 


Ca să-mi pot răspunde la întrebare, mi-am asigurat un loc 
la cursul de iarnă pentru negocieri de la Facultatea de Drept de 
la Harvard. În acest curs se luptă să intre cei mai buni și mai 
inteligenți, iar colegii mei erau studenți sclipitori de la drept şi 
economie, precum si alti studenți dotați de la universităţi de 
top din zona Bostonului cum ar fi MIT sau Tufts. O olimpiadă 
a negocierilor. Iar eu eram singurul intrus. 

În prima zi a cursului, toți cei 144 de participanţi ne-am în- 
ghesuit într-un amfiteatru pentru partea introductivă, apoi am 
fost împărțiți în patru grupe, fiecare sub îndrumarea unui in- 
structor în negocieri. După ce am vorbit puţin cu instructorul 
nostru -eram în grupa Sheilei Heen, cu care am rămas prieten 
până în ziua de azi - am fost împărțiți câte doi si a trebuit să 
simulăm nişte negocieri. Era simplu: unul dintre noi vindea un 
produs, celălalt era cumpărătorul, şi fiecare avea niște limite 
clare în privința prețului pe care îl putea accepta. 

Omologul meu era un roşcat blajin pe nume Andy (folo- 
sesc un pseudonim), genul acela de persoană care isi afişează 
superioritatea intelectuală la fel ca pe niște pantaloni chino: cu 

o încredere detaşată. Intram amândoi într-o sală goală de clasă 
cu vedere la un scuar englezesc din campusul Harvard şi folo- 
seam metodele pe care fiecare le avea la îndemână. Andy îmi 
făcea o ofertă completată cu o explicație impecabilă din punct 
de vedere rațional a motivului pentru care era o ofertă bună - 
o capcană logică de neocolit - iar eu răspundeam cu variatiuni 
pe tema întrebării „Cum ar trebui să fac asta?” 

Am făcut asta de câteva ori până când am ajuns la o cifră 
finală. Cand am terminat, eram mulțumit. Credeam că m-am 
descurcat destul de bine pentru un tip prost. 

După ce ne-am reîntâlnit în sala de clasă, Sheila s-a dus la 
fiecare student si a întrebat la ce pret s-au înțeles, apoi scria 
rezultatul pe tablă. 

Mi-a venit în sfârşit rândul. 

— Chris, cum te-ai descurcat cu Andy?, a întrebat ea. Cât 
ai obținut? 

Nu voi uita niciodată expresia Sheilei când i-am spus ce 
sumă a acceptat Andy. S-a inrosit complet la fata, mai întâi, de 
parcă nu mai avea aer, apoi a scos un sunet înfundat, ca un pui 
de pasăre infometat. În cele din urmă a început să râdă. 

Andy se foia. 

— L-ai stors de ultimul banut, a zis ea, iar pe foaia lui scria 
că trebuie să-și păstreze un sfert din sumă ca rezervă pentru 
achiziţii ulterioare. 

Andy s-a făcut mic în scaun. 


A doua zi, un alt partener a patit același lucru. 

I-am făcut praf, la propriu, tot bugetul. 

N-avea sens. Poţi avea noroc o dată. Dar aici deja era vorba 
de un tipar. Cu toate cunoștințele mele de modă veche, do- 
bandite prin experienţă, reuşeam să câştig în fata unor oameni 
care erau la curent cu cele mai recente vicleşuguri pe care le-ai 
putea afla dintr-o carte. 

Era ca şi cum tehnicile lor recente erau cele demodate, în- 
vechite. Mă simţeam ca un Roger Federer care ar fi călătorit 
în timp în anii '20 ca să joace tenis pe vremea când distinşii 
jucători purtau pantaloni lungi, aveau rachete de lemn şi se an- 
trenau cu jumătate de normă. lar eu veneam cu o rachetă din 
aliaj de aluminiu, antrenor personal şi faze de joc servă-voleu 
gândite pe calculator. Adversarii mei erau cel putin la fel de 
inteligenţi ca mine - de fapt, mai inteligenți decât mine - şi 
jucam în esenţă același joc, cu aceleaşi reguli. Însă eu aveam 
nişte aptitudini care lor le lipseau. 

— Stilul tău aparte începe să te facă celebru, Chris, spuse 
Sheila, după ce am anunţat rezultatul din ziua a doua. 

Zâmbeam ca o pisică Cheshire. E plăcut să câştigi. 

— Chris, de ce nu ne spui si nouă care e abordarea ta?, zise 
Sheila. Se pare că nu faci decât să le spui «Nu» studenţilor ăsto- 
ra de Harvard, să te uiţi fix la ei şi gata, băieții se pierd cu firea. 
E chiar atât de uşor?” 

Ştiam ce încerca să spună: chiar dacă nu spuneam de fapt 
„Nu”, din întrebările pe care le puneam reiesea această im- 
presie. Păreau să insinueze că celălalt acționează nedrept, cu 
rea-credinta. Si asta era suficient pentru a-i face să ezite, să 
negocieze cu ei înşişi. Ca să răspundă la întrebările mele ca- 
librate era nevoie de abilități emoționale profunde si de o în- 
telegere psihologică tactică pe care nu le aveau în trusa lor cu 
instrumente. 

Am dat din umeri. 

— Eu doar pun întrebări, am zis. E o abordare pasiv-agresi- 
vă. Pun aceleaşi întrebări cu răspuns deschis, le tot repet. Iar ei 
obosesc răspunzând și îmi dau tot ce le cer. 

Andy a sărit de pe scaun, de parcă l-ar fi intepat o albină. 

— La naiba! a zis. Asta se petrecea. Habar nu aveam. 


Când am terminat cursul de iarnă la Harvard, chiar mă îm- 
prietenisem cu unii dintre colegi. Chiar şi cu Andy. 

Dacă am învățat ceva de la Harvard, a fost că FBl-ul are 
multe de spus lumii despre negocieri. 

Scurta mea prezență acolo m-a făcut să-mi dau seama ca 
fără o înţelegere profundă a psihologiei umane, fără să accep- 
tam că suntem cu toții niște animale nebune, impulsive, irati- 
onale, care acționează afectiv, toată inteligența brută şi logica 
matematică din lume nu ne vor ajuta prea mult în jocul dina- 
mic, agitat al negocierii. 

Da, e posibil să fim singurele animale care se tocmesc - o 
maimuţă nu poate schimba o bucată de banană pe nucile altei 
maimuțe - dar oricât de mult ne-am deghiza negocierile in 
teorii matematice, în străfundurile noastre rămânem nişte ani- 
male care acționează şi reacționează înainte de toate pe baza 
temerilor, nevoilor, perceptiilor si dorințelor noastre profunde 
în mare parte invizibile, incipiente. 

Cei de la Harvard nu au învățat însă aşa. Teoriile şi tehnicile 
lor se sprijină pe logică, forţa intelectului, acronime savante ca 
BATNA sau ZOPA}, noţiuni rationale ale valorii si un concept 
moral al echităţii şi inechitatii. 

Sprijinită pe acest fals edificiu al rationalului era, desigur, şi 
procedura. Aveau un scenariu de urmat, o secvenţă prestabili- 
tă de acțiuni, oferte şi contraoferte prezentate într-o anumită 
ordine şi menite să obțină un anume rezultat. Era ca si cum 
aveam de-a face cu un robot care, dacă urma paşii a,b,c și d 
într-o ordine precisă, urma să ajungă la x. În lumea reală însă, 
negocierile sunt mult prea imprevizibile şi complexe pentru 
un astfel de tipar. E posibil să fii nevoit să treci de la a la d, apoi 
poate la q. 


l! BATNA: Best Alternative to a Negotiated Agreement (engl.) - cea mai 
buna alternativa la un acord negociat, reprezentand varianta optima de actiune 
a unei parti in cazul in care negocierea nu conduce la un rezultat; ZOPA: Zone 
Of Possible Agreement (engl.) -zona unui acord posibil, sintagmă care descrie 
intervalul în care părţile pot găsi un numitor comun (n. trad.) 

Dacă am putut să domin cei mai inteligenți studenți din 
tara cu doar una dintre multele tehnici calibrate afectiv pe care 
le-am dezvoltat si pus în practică împotriva unor răpitori si 
teroriști, de ce nu aș putea reuși în mediul de afaceri? Care este 
diferența între jefuitorii de bănci care iau ostatici şi directorii 
care folosesc tactici dure ca să reducă prețul unei tranzacții de 
un miliard de dolari? 

La urma urmei, răpitorii sunt şi ei nişte oameni de afaceri 
în căutarea celui mai bun pret. 


NEGOCIERI DE MODĂ VECHE 


Răpirile - precum şi negocierile pentru ostatici — au existat 
de când lumea. În Vechiul Testament sunt multe poveşti cu 
israeliți şi inamicii lor, care cădeau mereu prizonieri unii în 
mâinile altora. Romanii, la rândul lor, obligau principii statelor 
vasale să-şi trimită copiii la Roma pentru a fi educați, urmă- 
rind să-şi asigure astfel fidelitatea acestora fata de imperiu. 

Până la mandatul preşedintelui Nixon, însă, negocierile în 
situaţii de răpire se limitau la folosirea trupelor speciale care 
încercau să împuște răpitorii. În cadrul forțelor de ordine se 
aplica abordarea de a tine de vorbă răpitorii până când ne pu- 
team da seama cum să-i lichidăm cu armele de foc. Forţa brută. 

Apoi, o serie de dezastre cu ostatici ne-a obligat să ne 
schimbăm abordarea. 

În 1971 au fost ucişi 39 de ostatici în timp ce poliţia a avut 
o intervenţie armată în răscoalele din penitenciarul Attica în 
statul New York. Apoi, la Olimpiada din 1972 de la Miinchen, 
11 sportivi şi antrenori evrei au fost uciși de teroriști palestini- 
eni în urma unei tentative eşuate de salvare a poliției germane. 

Cea mai profundă sursă de inspiraţie a reformei institutio- 
nale în Statele Unite a provenit însă de la un incident petrecut 

pe 4 octombrie 1971 pe o pistă de aterizare din Jacksonville, 
Florida. 

La vremea respectivă, Statele Unite treceau printr-o perioa- 
dă nefastă cu multiple atentate în aer: într-un interval de trei 
zile din 1970 au avut loc cinci astfel de evenimente. În această 
atmosferă încărcată un om dezaxat pe nume George Giffe Jr. a 
deturnat un avion charter din Nashville, Tennesse, plănuind să 
se îndrepte către Bahamas. 

După desfășurarea evenimentelor, Giffe a reușit să omoare 
doi ostatici - soția lui, de care se înstrăinase, și pilotul - si după 
aceea să se sinucidă. 

De data aceasta însă vina nu a fost a atacatorului, ci numai 
a FBI-ului. Doi dintre ostatici reuşiseră să-l convingă pe Giffe 
să-i elibereze pe pista din Jacksonville, unde se opriseră pentru 
a realimenta. Agenţii şi-au pierdut însă răbdarea şi au deschis 
focul asupra motorului avionului, moment în care Giffe s-a vă- 
zut nevoit să acționeze impulsiv. 

Culpabilizarea FBI-ului a fost atât de vehementă încât în 
momentul în care soția pilotului şi fiica lui Giffe s-au decis să 
dea în judecată Biroul pentru ucidere din culpă, instanța a în- 
cuviintat solicitarea lor. 

In cauza celebra Downs v. United States din 1975, Curtea de 
Apel a Statelor Unite a statuat că „se putea găsi o alternativă 
mai bună prin care să fie protejată viata ostaticilor’, susținând 
că FBI-ul a transformat „ceea ce fusese un «joc al asteptarii» 
de succes, în timpul căruia două persoane reușiseră să scape 
tefere din avion, într-o «partidă de tir» în urma căreia trei 
persoane au decedat”. Curtea a concluzionat că „înaintea unei 
intervenţii tactice trebuie să existe o tentativă rezonabilă de 
negociere în astfel de situaţii.” 

Cazul Downs a devenit un soi de manual de rele practici în 
situaţii de criză, aflându-se la baza teoriilor, tehnicilor şi antre- 
namentelor pentru negocieri în cazuri de răpiri. 

Putin după tragedia din cazul Giffe, poliţia din New York 
(NYPD) a devenit prima forță de poliție din tara care a strâns 
laolaltă o echipă de specialiști care să elaboreze proceduri şi să 
intervină în situaţii de luări de ostatici. FBI şi alte agenţii au 
urmat aceeaşi cale. 

Aşa a început o nouă eră a negocierilor. 


INIMĂ VS. MINTE 


La începutul anilor '80, orașul Cambridge din statul 
Massachusssets era cel mai important loc din lumea negocieri- 
lor, unde savanţi din diferite domenii au început să interactio- 
neze, explorând noi concepte interesante. Marele salt înainte a 
avut loc în 1979, odată cu înființarea Proiectului Harvard pen- 
tru Negocieri, având ca scop declarat îmbunătăţirea teoriei, 
predării şi practicilor de negociere, pentru ca cei responsabili 
să devină mai eficienţi, fie că e vorba despre tratate de pace sau 
fuziuni de societăţi comerciale. 

Doi ani mai târziu, Roger Fisher şi William Ury - co-fon- 
datori ai proiectului - au publicat Getting to Yes?, un tratat 
revoluţionar despre negocieri, care a schimbat radical felul în 
care negociatorii conceptualizau acest domeniu. 

Abordarea lui Fisher si Ury a fost în esenţă una de siste- 
matizare a rezolvării problemelor astfel încât părțile să poată 
ajunge la un acord benefic ambelor părți: cuvântul „da” din 
titlu. Ideea de bază a cărții era că partea afectivă a creierului 
- bestia animalică, iraţională şi aberantă - poate fi dominată 
printr-o abordare mai rațională, orientată spre rezolvarea în 
comun a problemelor. 

Sistemul lor era uşor de urmărit şi atractiv, având la bază 
patru principii elementare. Unu: separă persoana - afectul 
- de problemă; doi: nu te agita prea mult din cauza poziţiei 

celuilalt (ceea ce iti cere) concentrandu-te în schimb asupra in- 
tereselor lui (motivul pentru care iti cere ceva) pentru a putea 
afla ce vrea de fapt;, trei: cooperează cu celălalt pentru a ajunge 
la opțiuni reciproc avantajoase; şi patru: stabileşte standarde 
comune pentru a putea evalua posibilele soluții. 

Această abordare reprezintă o sinteză genială, rațională şi 
profundă a noțiunilor juridice și ale celor din teoria avansată 
a jocurilor din vremea respectivă. Multi ani după aceea, toate 
persoanele interesate de negociere -inclusiv NYPD şi FBI - 
s-au concentrat asupra unei abordări bazate pe rezolvarea pro- 
blemelor în negocierea interacțiunilor. Părea ceva foarte mo- 
dern şi inteligent. 


Undeva în centrul Statelor Unite, doi profesori de la 
Universitatea din Chicago examinau negocierea şi economia 
dintr-o perspectivă radical diferită. 

Cei doi erau economistul Amos Tversky şi psihologul 
Daniel Kahneman. Împreună, ei au pus bazele domeniului 
economiei comportamentale - pentru care Kahneman a fost 
răsplătit cu premiul Nobel - demonstrând că omul e un ani- 
mal foarte irațional. 

Ei au descoperit că a simţi reprezintă o formă de a gândi. 

După cum ati putut constata, când marile universități pre- 
cum Harvard au început să predea arta negocierii în anii '80, 
procesul era prezentat ca o simplă analiză economică. Era pe- 
rioada când marii economişti ai lumii susțineau că suntem cu 
toții nişte „actori rationali.” Şi asta era si premiza în cursurile 
de negociere: presupunând că cealaltă parte acționează rati- 
onal şi egoist pentru a-şi întări cât mai bine propria poziţie, 
obiectivul tău era să-ți dai seama cum să reactionezi în diferi- 
tele situații pentru a-ți maximiza propriul câştig. 

Această mentalitate l-a consternat pe Kahneman, care ştia 
după ani de cercetări psihologice că „e de domeniul evidenţei 

că oamenii nu sunt nici pe deplin rationali, nici complet ego- 
işti, iar preferințele lor nu sunt deloc stabile.” 

După decenii de cercetare alături de Tversky, Kahneman a 
dovedit că toți oamenii suferă de prejudecăți cognitive: procese 
inconștiente - şi iraționale - ale creierului care distorsionează 
la propriu felul în care percepem lumea. Kahneman şi Tversky 
au descoperit peste 150 de astfel de distorsiuni. 

Există, de exemplu, efectul de încadrare, care arată că oame- 
nii răspund diferit in fata aceloraşi alegeri în funcţie de felul in 
care acestea sunt încadrate (oamenii pun mai mare preț pe o 
modificare care creşte probabilitatea de la 90% la 100% decât 
de la 45% la 55%, deşi creșterea este tot de 10 puncte procen- 
tuale). Teoria perspectivelor explică de ce ne asumăm riscuri 
exagerate când nu ştim cât de mari vor fi pierderile. Cea mai 
faimoasă este evitarea pierderilor, care arată că oamenii de- 
monstrează o preponderență statistică mai curând de a evita o 
pierdere decât a obține un câştig similar. 

Kahneman şi-a adunat apoi concluziile cercetării în car- 
tea de succes Gândire rapidă, gândire lentă? După el, omul are 
două sisteme de gândire: sistemul 1, mintea animalică, este ra- 
pid, instinctiv şi afectiv; sistemul 2 este încet, rațional şi logic. 
Sistemul 1 este primordial, influențând şi ghidând de fapt gân- 
durile noastre raționale. 

Credintele, sentimentele si impresiile embrionare ale siste- 
mului 1 sunt principala sursă a credințelor explicite şi alegeri- 
lor deliberate ale sistemului 2. Ele sunt izvorul care alimentează 
râul. Reacționăm afectiv (sistemul 1) la o întrebare sau o suges- 
tie. Reacția sistemului 1 oferă baza și chiar creează răspunsul 
sistemului 2. 

Să ne gândim putin la acest lucru: în baza acestui model, 
dacă ştiţi cum să influențați gândirea sistemului 1 al interlocu- 
torului - sentimentele lui neexprimate - prin felul in care vă 
formulati si prezentați întrebările şi afirmaţiile, îi puteți ghida 

rațiunea specifică sistemului 2, putând astfel să-i modificaţi 
reacțiile. Asta a patit şi Andy la Harvard: întrebând „Cum ar 
trebui să fac asta?” i-am influenţat sistemul 1 al minții afective 
să accepte că oferta lui nu era suficient de bună, sistemul lui 2 
a rationalizat apoi situaţia astfel încât să-mi facă o ofertă mai 
bună. 

Dacă ar fi să-i dăm crezare lui Kahneman, când negociem 
pe baza unor concepte ale sistemului 2 fără a avea uneltele prin 
care să citim, să înțelegem şi să manipulăm mecanismele afec- 
tive ale sistemului 1 e ca şi cum încercăm să facem o omletă 
fără a şti cum să spargem un ou. 


FBI-UL DEVINE AFECTIV 


Pe măsură ce noua echipă de negociere în situații de luări de 
ostatici la FBI căpăta din ce în ce mai multă experiență şi apti- 
tudini de rezolvare a problemelor în anii '80 şi '90, a devenit evi- 
dent că sistemului nostru îi lipsea un ingredient fundamental. 

La vremea aceea, eram prea preocupați să ajungem la Da. 
Ca negociator, consultant şi profesor cu decenii de experien- 
ta, încă sunt de acord cu multe dintre strategiile puternice de 
negociere din acea carte. La momentul la care a fost publicată, 
ea oferea idei revoluționare de rezolvare a problemelor prin 
colaborare şi a formulat concepte deosebit de utile, cum ar fi 
arta negocierilor cu BATNA. 

Era o abordare genială. 

După atacurile devastatoare de la ferma Ruby Ridge a lui 
Randy Weaver din Idaho, în 1992, şi de la complexul Branch 
Davidian al lui David Koresh din Waco, Texas, în 1993, nu se 
mai putea nega că majoritatea negocierilor în luările de ostatici 
nu se încadrau în paradigma situațiilor în care problemele pot 
fi rezolvate raţional. 

La o adică, ati încercat vreodată să ajungeţi la o soluție 
multumitoare pentru ambele parti cu un individ care se crede 
Mesia ? 

Devenise evident că Obţinerea lui Da nu se aplica în cazul 
răpirilor. Oricât de multi agenți ar fi citit cartea cu markerele în 
mână, nu constatam o îmbunătăţire a felului în care noi abor- 
dam, ca negociatori în situaţii de răpire, obținerea unui rezultat. 

Exista un clivaj evident între teoria genială a cărții şi expe- 
rientele de zi cu zi ale forțelor de ordine. De ce toţi care citisera 
această carte de afaceri bine vândută o recomandau drept una 
dintre cele mai bune cărți despre negociere scrise vreodată, şi 
cu toate acestea atât de puţini erau cei care puteau să opună în 
practică cu succes? 

Eram cu toții nişte cretini ? 

După Ruby Ridge şi Waco, mulți îşi puneau această între- 
bare. Procurorul General al Statelor Unite, Philip B. Heymann, 
voia să ştie de ce tehnicile noastre de negociere în situaţiile de 
luare de ostatici erau atât de proaste. În luna octombrie 1993 a 
publicat un raport intitulat „Învățămintele cazului Waco: pro- 
puneri de schimbări pentru forțele de ordine la nivel federal” 
4 în care rezuma concluziile unei comisii de experţi privind 
incapacitatea forțelor de ordine de a face față situațiilor com- 
plexe de luare de ostatici. 

Ca urmare a acestui raport, directorul FBI Louis Freeh a 
anunțat înființarea Grupului de Reactie la Incidentele Critice 
(GRIC), o divizie mixtă având în componenţa sa personal din 
echipele de Negociere în situaţii de criză, Gestiunea crizelor, 
Ştiinţe comportamentale şi Salvarea ostaticilor, reinventând 
astfel negocierea în situaţii de criză. 

Exista însă o problemă: ce tehnici ar fi trebuit aplicate? 


În acea perioadă, doi dintre cei mai galonati negociatori 
din istoria FBI-ului, colegul meu Fred Lanceley şi fostul 

meu şef Gary Noesner, ţineau un curs de negociere în cazuri 
de răpire în Oakland, California, cerând grupului de 35 de 
oameni cu experiență în forțele de ordine să răspundă la o 
întrebare simplă: câți dintre ei au luat parte într-o situație 
clasică de negocieri în care rezolvarea problemelor să fie cea 
mai bună tehnică? 

Nimeni nu a ridicat mâna. 

Le-au pus apoi o întrebare suplimentară: câți studenți au 
negociat un incident într-un mediu intens, dinamic, nesigur, 
în care răpitorul se afla în plină criză emoțională și nu cerea 
nimic în mod concret ? 

Toţi au ridicat mâna. 

Era evident: dacă cele mai multe dintre situații presupu- 
neau incidente cu substrat afectiv şi nu interacțiuni de negoci- 
ere rațională, atunci aptitudinile noastre de negociere trebuie 
să se concentreze cât mai mult pe partea animalică, afectivă şi 
iraţională. 

De atunci, a trebuit să punem accent nu pe instruirea în ne- 
gocierile în care ambele parti cedează câte ceva şi pe rezolvarea 
problemelor, ci pe învățarea acelor aptitudini psihologice ne- 
cesare în intervențiile în situații de criză. Emotiile şi inteligența 
emoțională trebuie să se afle în centrul unei negocieri efective, 
nu să constituie niște obstacole care trebuie depășite. 

Aveam nevoie de tactici şi strategii psihologice simple, care 
să funcţioneze pe teren, pentru a calma oamenii, a ne face 
agreabili, a le câştiga încrederea, a înlesni exprimarea verbală 
a nevoilor şi a ne convinge interlocutorul că suntem empatici. 
Aveam nevoie de o metodă uşor de predat, uşor de învăţat si 
uşor de aplicat. 

La urma urmelor, vorbim despre poliţişti şi agenți, iar ei nu 
voiau să devină savanți sau terapeuti. Ei încercau doar să mo- 
difice comportamentul atacatorilor, oricine ar fi fost si orice 
și-ar fi dorit aceştia, să poată schimba suficient de mult mediul 


281 ARTA NEGOCIERII 


afectiv de criză pentru a putea asigura securitatea tuturor celor 
implicați. 


În anii de început, FBI-ul a experimentat cu tehnici tera- 
peutice noi, dar şi cu metode consacrate elaborate în dome- 
niul consilierii. Aceste aptitudini de consiliere erau menite să 
creeze relații pozitive cu oamenii, demonstrând o înţelegere a 
situaţiei lor şi a felului în care se simt ei în respectivul context 
situational. 

Totul porneşte de la premisa universal aplicabilă că oame- 
nii vor să fie intelesi şi acceptați. Nu te costă nimic să asculti 
şi, cu toate acestea, ascultarea este cea mai eficientă metodă 
pentru a înțelege şi a accepta. Ascultând intens, un negociator 
arată că este empatic și demonstrează o dorință sinceră de a 
înțelege mai bine prin ce trece interlocutorul lui. 

Cercetările din domeniul psihoterapiei arată că atunci când 
indivizii se simt ascultați, au tendința să se asculte si pe sine 
cu mai multă atenţie si să-şi evalueze si limpezească deschis 
propriile gânduri şi sentimente. De asemenea, ei au tendința 
să devină mai puţin defensivi şi conflictuali şi mai dispuși să ia 
in calcul şi alte puncte de vedere, ajungând astfel într-o situație 
mai logică şi mai calmă în care pot rezolva problemele ca nişte 
cunoscători ai metodei Obține un Da. 

Conceptul care stă la baza acestei cărți se numeşte empatie 
tactică. E o artă a ascultării tratată ca o artă marțială, care pune 
în balanță comportamentul subtil al inteligenței emoționale şi 
aptitudinile asertive ale influenţei pentru a putea intra în min- 
tea interlocutorului. În ciuda opiniei comune, ascultarea nu 
este o activitate pasivă. A asculta este lucrul cel mai activ pe 
care îl puteți face. 

Din momentul în care am început să punem bazele noilor 
tehnici, lumea negocierilor s-a scindat în două curente de opi- 
nie: negocierea predată la cea mai notorie facultate din tara a 

continuat să urmeze parcursul rezolvării raționale a probleme- 
lor în timp ce, în mod ironic, noi, băieții mai nesofisticati de la 
FBI, am început să ne instruim agenții într-un sistem netestat, 
bazat pe psihologie, consiliere şi intervenţia în situații de criză. 
În timp ce universităţile de top predau matematică și econo- 
mie, noi am devenit experți în empatie. 

Şi abordarea noastră a dat roade. 


VIAŢA E 0 NEGOCIERE 


Poate vă întrebaţi cum reuşesc negociatorii FBI să convingă 
cei mai duri infractori din lume să-și elibereze ostaticii, dar ar 
fi de înțeles dacă v-aţi întreba in ce măsură experiența acumu- 
lată în astfel de situaţii v-ar putea fi utilă în viata de zi cu zi. 

Din fericire, foarte puţini oameni sunt puşi în situația de a 
negocia cu terorişti islamişti care le-au răpit persoanele dragi. 

Să vă spun un secret: întreaga viata e o negociere. 

Majoritatea interacțiunilor pe care le avem la serviciu sau 
acasă sunt negocieri care se reduc la exprimarea unei nevoi 
simple, animalice: eu vreau. 

„Eu vreau să eliberezi ostaticii” e una foarte relevantă în 
această carte, desigur. 

La fel de bine am putea însă spune: 

„Vreau să accepti acest contract de 1 milion de dolari.” 

„Vreau să platesti 20.000 de dolari pentru maşina asta.” 

„Vreau să-mi acorzi o mărire de salariu de 10%.” 

$i 

„Vreau să te culci la ora 9 seara.” 

Negocierea asigură două funcţii distincte, vitale - strânge- 
rea de informaţii şi influențarea comportamentului - care in- 
clud aproape orice interacțiune în care o parte vrea ceva de la 
cealaltă. Cariera, finanțele, reputaţia, viata amoroasă, chiar si 

reuşita copiilor: la un moment dat toate depind de capacitatea 
de negociere. 

Negocierea, aşa cum este ea prezentată în această carte, se 
rezumă la comunicare eficientă. A obţine ce-ţi doreşti de la 
viață presupune să obţii ce vrei de la ceilalți, cu concursul lor. 
E o deprindere utilă, de bază chiar, pentru a putea sti cum să 
abordezi un conflict si a obține ceea ce-ţi doreşti fără să pro- 
voci pagube. 

Mă bazez în această carte pe cariera mea de peste două de- 
cenii în FBI pentru a expune într-o formă concentrată princi- 
piile si practicile pe care le-am aplicat în lumea reală, oferind o 
abordare nouă, stimulantă, menită să vă ajute să vă dezarmati, 
redirectionati şi face bucăţi adversarul în practic orice negoci- 
ere. Veţi reuşi aceste lucruri într-un mod care să vă permită să 
vă faceți relaţii. 

Da, veţi învăța cum am negociat eliberarea în siguranță a 
nenumărați ostatici. Veţi învăţa însă şi cum să folosiţi o inte- 
legere profundă a psihologiei umane pentru a negocia un pret 
mai mic pentru o mașină, o mărire mai substanţială de salariu 
si ora de culcare a copilului. Această carte vă va învăța să redo- 
banditi controlul asupra conversatiilor care influențează viata 
şi cariera dumneavoastră. 

Primul pas în stăpânirea negocierilor cotidiene îl reprezintă 
depăşirea fricii de negociere. Nu trebuie să vă facă plăcere, tre- 
buie doar să intelegeti că aşa funcționează lumea. Negocierea 
nu înseamnă intimidare sau oprimare. Ea presupune doar 
intrarea în jocul emoţional pentru care este calibrată societa- 
tea. În această lume, primim ceea ce cerem, trebuie doar să 
cerem corect. Aşa că pregatiti-va să cereti ceea ce credeți că vi 
se cuvine. 

Cartea urmăreşte aşadar să vă facă să acceptați negocieri- 
le, învățând cum să obţineţi ce vă doriţi de o manieră care să 
tina cont de problematica psihologică. Veţi învăţa să vă folosiți 

emoțiile, instinctele si intuitiile in orice împrejurare pentru a fi 
mai aproape de ceilalți, a-i influenţa si a obține mai mult. 

O negociere eficientă presupune o abordare mai inteligentă 
a raporturilor cu ceilalți, un avantaj psihologic în orice dome- 
niu al vieții: cum să-l evaluezi mai bine pe celălalt, cum să-i 
influentezi felul în care te evaluează si cum să foloseşti această 
cunoaştere pentru a obține ceea ce-ţi doreşti. 

Atenţie: această carte nu este o carte populară de psiholo- 
gie. Cartea propune o abordare profundă şi cumpătată (dar 
mai ales practică) a teoriilor psihologice de vârf care conden- 
sează experiența acumulată dintr-o carieră de 24 de ani în FBI 
și 10 ani de predare şi consultanţă în cele mai bune școli de 
afaceri şi companii din lume. 

Cartea funcționează dintr-un singur motiv simplu: a fost 
scrisă în şi pentru lumea reală. Ea nu a apărut într-o sală de 
clasă, ci se sprijină pe ani de experienţă care au imbunatatit-o 
până aproape de perfecțiune. 

Tineti minte că un om care negociază viata ostaticilor are 
un rol unic: el trebuie să câştige. Îi poate el spune unui spărgă- 
tor de bănci „OK, ai luat patru ostatici. Hai să-i impartim pe 
din două, dă-mi mie doi şi ne ducem fiecare la treaba lui?” 

Nu. Un negociator de succes trebuie să obțină tot ce cere, 
fără să cedeze nimic valoros, şi să o facă astfel încât adversarii 
să rămână cu impresia că au o relație grozavă. Munca lui se 
bazează pe o inteligență emoțională supradimensionată. Iată 
instrumentele pe care le veți dobândi în urma lecturii cărții. 


CARTEA 


La fel ca un constructor care zideşte o casă, această carte 
porneşte de la temelie: mai întâi o fundaţie solidă, apoi zidurile 
portante, acoperişul elegant dar impermeabil şi decoratiunile 
interioare minunate. 

Fiecare capitol extinde conceptele prezentate în cel anterior. 
Mai întâi veţi învăţa tehnicile rafinate ale ascultării active, apoi 
vom trece prin instrumentele concrete, frazele, detaliile actului 
final - tocmeala - pentru a încheia cu modul în care puteți 
descoperi elementul exceptional care vă va ajuta să deveniți 
experți în negociere: lebăda neagră. 

În Capitolul 2 veţi învăţa cum să evitati presupunerile care 
îi orbesc pe negociatorii începători şi să le înlocuiți cu tehnici 
de ascultare activă, cum ar fi oglindirea, tăcerile sau vocea DJ- 
ului de noapte de la radio. Veţi învăţa cum să incetiniti ritmul si 
cum să faceți interlocutorul să se simtă suficient de în siguran- 
ta încât să se descopere, să distingeti între dorințe (aspirații) si 
nevoi (minimul necesar pentru o înțelegere) şi să vă concen- 
trati cu precizie maximă asupra a ceea ce are de spus celălalt. 

Capitolul 3 este dedicat empatiei tactice. Veţi învăţa cum să 
recunoasteti perspectiva interlocutorului, apoi să-i câştigaţi 
încrederea şi înțelegerea prin intermediul etichetării, adică să-i 
redati perspectiva lui cu propriile voastre cuvinte. Veţi învăța 
şi cum să dezamorsati o dinamică negativă, expunând-o. La 
final vă voi explica cum să demontati argumentele interlocuto- 
rului împotriva voastră rostindu-le cu voce tare, într-un audit 
al acuzării. 

Voi examina apoi în Capitolul 4 modalităţile prin care îi 
puteţi face pe interlocutorii voştri să se simtă intelesi si confir- 
mati într-o negociere pentru a genera un climat necondiționat 
de opinie pozitivă. Veţi afla astfel de ce ar trebui să urmăriți 
să obţineţi un răspuns de tipul „așa e” în loc de „da” la fiecare 
etapa a negocierii, şi cum să identificaţi, rearticulati şi confir- 
mati emotional perspectiva interlocutorului asupra lumii prin 
rezumări şi parafrazări. 

Capitolul 5 prezintă opusul lui Obține un Da. Veţi afla de 
ce este extrem de important să ajungeţi la „Nu, pentru că 
„Nu” reprezintă începutul negocierii. Veţi descoperi şi cât de 

important este să iesiti din zona de egoism şi să negociati in 
lumea interlocutorului, pentru că doar asa puteţi ajunge la un 
acord pe care partea cealaltă să îl și pună în practică. La final, 
vom vedea cum să interactionam cu omologul recunoscându-i 
dreptul de a alege şi vom învăţa o tehnică de a scrie e-mailuri 
care ne garantează că nu vom mai fi niciodată ignorati. 

În Capitolul 6 veți descoperi arta distorsionării realității. Vă 
voi prezenta diferite instrumente de încadrare a negocierii de 
o manieră prin care interlocutorul va accepta în mod inconşti- 
ent limitele discuţiei, aşa cum i le veţi stabili voi. Veţi afla cum 
să jonglati cu termenele limită pentru a da senzaţia de urgenţă, 
cum să introduceți în discuţie ideea de justete pentru a-l dirija 
pe interlocutor si cum să-i ancorati emoţiile astfel încât, daca 
nu vă acceptă oferta, să aibă senzaţia că pierde. 

După aceea, Capitolul 7 este dedicat instrumentului extrem 
de puternic pe care l-am aplicat și la Harvard: întrebările cali- 
brate, care încep cu „Cum?” sau „Ce?” Eliminand răspunsurile 
de tip „Da” si „Nu” vă forțați interlocutorul să-și dea silinta să 
vă rezolve problemele. 

Voi demonstra în Capitolul 8 cum să aplicaţi aceste întrebări 
calibrate pentru a vă feri de eşecuri în etapa de implementare. 
Un „Da', după cum am spus întotdeauna, nu înseamnă mai ni- 
mic fără un „Cum?” Veţi descoperi si importanța comunicării 
non-verbale, cum să folosiți întrebări de tipul „Cum” pentru a 
spune „Nu” cu blandete; cum să vă faceţi interlocutorii să mi- 
zeze împotriva propriilor interese şi cum să-i influențați pe cei 
care strică acordul când nu se află la masa negocierilor. 

La un moment, în orice negociere se ajunge la miezul pro- 
blemei, cu alte cuvinte, la o tocmeala de modă veche. Capitolul 
9 oferă o procedură pas cu pas pentru tocmeli eficiente, de la 
pregătiri la evitarea unui interlocutor agresiv si preluarea initi- 
ativei. Veţi învăța sistemul Ackerman, cel mai eficient proces al 
FBI-ului pentru definirea şi prezentarea ofertelor. 

La final, Capitolul 10 explică felul în care putem găsi şi fo- 
losi creatura cea mai rară a negocierilor: Lebăda Neagră. În 
fiecare negociere există între trei şi cinci elemente de infor- 
matie care, dacă ar fi descoperite, ar schimba complet mizele. 
Conceptul schimbă atât de mult regula jocului încât mi-am 
denumit propria companie The Black Swan Group. În acest 
capitol veţi afla cum să recunoasteti semnele care indică dru- 
mul spre cuibul ascuns al Lebedei Negre, precum şi uneltele 
simple pentru a face Lebăda Neagră să lucreze în folosul vostru 
pentru a obţine avantaje asupra interlocutorului şi rezultate cu 
adevărat uluitoare. 

Fiecare capitol începe cu o poveste antrenantă despre o lua- 
re de ostatici şi negociere care va fi apoi disecată, încercând să 
explic ce a funcționat şi ce a dat greş. După ce voi explica teo- 
ria şi instrumentele, veți citi studii de caz bazate pe întâmplări 
reale, adunate din experiența mea şi a altora care au aplicat 
aceste instrumente şi au câştigat în domeniul negocierilor sa- 
lariale, la cumpărarea unei masini sau rezolvarea unor proble- 
me spinoase în casă. 

După ce veţi termina de citit cartea, mă voi declara multu- 
mit dacă aceste tehnici esenţiale vă vor ajuta să aveţi o carieră 
şi o viață mai bune. Sunt convins că veţi reuși. Tineti minte 
însă, pentru a negocia cu succes este esențial să fiți bine pre- 
gatiti. De aceea, în Anexă veți găsi un instrument nepretuit 
pe care-l folosesc cu toți studenții și clienţii, denumit Primul 
tabel pentru Negociere: un compendiu concis al tacticilor şi 
strategiilor asupra cărora să reflectati şi pe care să le adaptati in 
funcţie de caracterul specific situaţiei în care vă aflați. 

Şi mai important pentru mine este să intelegeti cât de ur- 
gentă, cât de importantă şi chiar frumoasă poate fi o negocie- 
re. Atunci când suntem deschişi potenţialului transformator al 
negocierii, invatam cum să obținem ceea ce ne dorim şi cum 
să-i conducem si pe ceilalți într-un loc mai bun. 

Negocierea stă la baza colaborării. Ea face ca un conflict să 
devină potential semnificativ şi productiv pentru toate părțile. 
Ea poate schimba vieţi, aşa cum a schimbat-o și pe a mea. 

Am crezut întotdeauna că sunt un om obișnuit. Muncitor 
si dornic să învăţ, da, dar nu am vreun talent anume. Si am 
simțit dintotdeauna că în viata există posibilități extraordina- 
re. Când eram foarte tânăr nu am ştiut cum să mă folosesc de 
acest potenţial. 

Cu aptitudinile pe care le-am învăţat însă, am constatat că 
fac lucruri extraordinare şi că oamenii care au învăţat de la 
mine obțin rezultate care le schimbă viețile. Când aplic cunos- 
tintele din experiența ultimilor 30 de ani, ştiu că am puterea 
să modific direcția în care merge viața mea, dar să-i ajut şi pe 
ceilalți să o facă. Acum 30 de ani, deşi ştiam că pot face asta, 
nu ştiam cum. 

Acum ştiu. lată cum. 


— [CAPITOLUL 2 


FII 0 OGLINDA 


30 SEPTEMBRIE, 1993 


0 dimineaţă rece de toamnă, pe la ora opt şi jumătate. Doi spăr- 
gători de bancă, mascaţi, declanşează o alarmă în timp ce iau cu 
asalt banca Chase Manhattan, la intersecţia Seventh Avenue cu 
Carroll street, în cartierul Brooklyn. Înăuntru sunt doar două 
femei la ghiseu şi un paznic. Spărgătorii îi trag una paznicului 
de 60 de ani cu un pistol .357, îl târăsc la toaleta bărbaților si îl 
încuie înăuntru. Una dintre femei pateste același lucru. 

Unul dintre jefuitori se întoarce apoi către cealaltă femeie, 
îi pune țeava pistolului în gură şi apasă pe trăgaci: se aude un 
clic în timp ce pistolul trage fără glonț. 

— Următoarea e pe bune, zice hoțul. Deschide seiful acum. 


Jaf armat la o bancă, cu ostatici. Asa ceva se petrece tot tim- 
pul în filme, dar în New York nu mai avusese loc de aproape 

douăzeci de ani un astfel de eveniment, deşi în orașul ăsta sunt 
mai multe posturi de negociator decât în orice altă zonă din 
tara. 

Cu acest caz mi-am facut si eu botezul focului. 

Ma antrenasem cam un an şi jumătate în negocieri cu ra- 
pitori dar nu avusesem ocazia să-mi pun în practică noile ap- 
titudini. Pentru mine, 1993 fusese deja un an foarte plin, cu 
evenimente incredibile. Lucrând în unitatea de contraterorism 
a FBI, eram unul dintre agenții care au dejucat prin investigații 
un plan de a detona bombe în tunelurile Holland si Lincoln, 
la Naţiunile Unite precum şi la 26 Federal Plaza, sediul FBI 
din New York. Am reușit să-i prindem chiar în timp ce ames- 
tecau ingredientele pentru bombe într-o casă conspirativă. 
Atacatorii se asociaseră cu o celulă de egipteni cu legături cu 
Seicul Orb, condamnat ulterior pentru planificarea atentatului 
pe care îl dejucasem. 

Ati fi tentaţi să credeți că, după ce am dejucat un complot 
terorist, un jaf armat ar putea fi floare la ureche, însă începu- 
sem să-mi dau seama că mă voi dedica negocierilor toată viata. 
Eram dornic să-mi încerc noile aptitudini pe viu. În plus, nu 
era nimic de neglijat în această situație. 

Cand am fost sunati, am plecat imediat, împreună cu cole- 
gul meu Charlie Beaudoin, la fata locului. Am coborât din ma- 
şina lui Ford Crown Victoria neagră şi ne-am îndreptat spre 
centrul de comandă. Veniseră cu toții - NYPD, FBI, SWAT - 
toate creierele și toți mușchii forțelor de ordine împotriva dis- 
perării unor spărgători care păreau a intrat singuri într-o situ- 
atie fără ieşire. 

Poliţiştii din New York, așezați în spatele unui zid de dube 
albe şi albastre şi de maşini de patrulare, se instalasera vizavi, 
într-o altă bancă. Lunetistii echipei de intervenţie a politi- 
ei(SWAT) tinteau cu pustile de pe acoperișurile clădirilor din 
apropiere către intrările din spate si din fata ale băncii. 

PRESUPUNERILE ORBESC, IPOTEZELE ÎNDRUMĂ 


Un negociator bun ştie când intră în joc că trebuie să fie 
pregătit pentru posibile surprize; un negociator excelent ur- 
măreşte să-şi folosească aptitudinile pentru a dezvălui surpri- 
zele care cu siguranţă există. 

Un negociator experimentat ştie că e foarte bine să ai mai 
multe ipoteze la îndemână: despre situație, despre dorințele in- 
terlocutorului, despre o gamă întreagă de variabile. Prezent şi 
atent la desfășurarea evenimentelor, el va folosi toate informa- 
tiile noi care apar ca să testeze si să trieze ipotezele adevărate 
de cele false. 

În cadrul negocierii, fiecare intuiție psihologică nouă, fi- 
ecare informaţie suplimentară dezvăluită constituie un pas 
înainte care permite validarea unei ipoteze în defavoarea alte- 
ia. Procesul trebuie abordat din perspectiva unei descoperiri. 
Obiectivul inițial este extragerea şi obținerea prin observaţie 
a cât mai multor informaţii. Acesta este, de altfel, unul din- 
tre motivele pentru care oamenii foarte inteligenți au adesea 
probleme când sunt puşi în postura de negociere: sunt atât de 
deştepţi încât cred că nu au nimic de descoperit. 

Oamenii consideră prea des că e mai uşor să se limiteze la 
părerile lor. Folosind ceea ce au auzit sau propriile prejude- 
cati, ei fac presupuneri despre ceilalți înainte de a-i cunoaşte. 
Ei ignoră până şi lucrurile pe care le observă doar pentru a fi 
în acord cu concluziile pe care şi le-au formulat înainte. Aceste 
presupuneri ne murdăresc ferestrele prin care percepem lu- 
mea, oferindu-ne o interpretare neschimbată -adesea eronată 
— asupra situaţiei. 

Negociatorii de succes sunt capabili să pună în discuţie 
presupunerile pe care ceilalți implicați în situaţie le acceptă, 
din credință personală sau din aroganță, păstrându-şi astfel o 

flexibilitate emoţională fata de orice posibilitate, precum și o 
mobilitate intelectuală în faţa unei situații dinamice. 

Din nefericire, în 1993 nu eram un negociator de succes. 

Cu toţii credeam că situația nu va dura prea mult. 
Spărgătorii nu puteau decât să se predea, sau cel puţin aşa cre- 
deam noi. Am început ziua cu informaţia că spărgătorii voiau 
să se predea. Nu ştiam că e doar un subterfugiu pe care ni-l 
servise liderul lor ca să mai câştige timp. Pe parcursul zilei a 
tot vorbit despre influenţa celorlalți patru tâlhari asupra lui. 
Nu invatasem încă să fiu atent atunci când un interlocutor fo- 
loseste excesiv pronumele personale -noi/ei sau eu/mie. Cu cât 
se prezintă pe sine mai putin important, cu atât e probabil mai 
important (si viceversa). Aveam să aflăm ulterior că nu mai 
era decât un singur alt atacator, care fusese păcălit să ia parte 
la jaf. Mai era, de fapt, şi un al treilea, care trebuia să conducă 
mașina cu care voiau să scape, dar care a plecat chiar înainte să 
ajungem la fata locului. 

„Şeful” banditilor avea propria operaţiune de „contrain- 
formaţii”, oferindu-ne tot soiul de piste false. Voia să ne facă 
să credem că are alături de el mai multi colaboratori, din mai 
multe țări. Voia să credem ca partenerii lui erau mult mai vo- 
latili și mai periculoşi decât el. 

Privind în urmă, era evident ca voia să ne încurce pe cât 
posibil până când găsea o modalitate de a scăpa. Ne spunea în 
mod constant că nu el deţinea controlul si că fiecare decizie era 
luată de fapt de ceilalți. Ne spunea că era speriat - sau era cel 
putin ezitant - când îi ceream să ne dea anumite informaţii. Cu 
toate acestea vorbea întotdeauna cu o voce care vădea un calm 
deplin şi o încredere totală. Mie şi colegilor mei ne-a reamintit 
că nu ştii cu cine ai de-a face până când știi efectiv cu cine ai 
de-a face. 

Deşi fusesem anunţaţi în jurul orei 8. 30, până cand am 
ajuns vizavi de bancă şi ne-am anunţat era probabil în jur de 

10.30. Se spunea că o să fie o operaţiune de scurtă durată, ca 
după manual, floare la ureche. Comandanții credeau că o să 
plecăm în zece minute pentru că răufăcătorii intenționau să 
se predea. După ce negocierile au început să treneze, acest op- 
timism inițial a devenit o problemă pentru că și comandanții 
s-au jenat din cauză că au comunicat presei acest pronostic 
entuziast, bazat pe informaţiile eronate disponibile la început. 

Am ajuns la fata locului pregătiți ca atacatorii să ni se pre- 
dea, însă situația a degenerat aproape imediat. 

Toate presupunerile noastre s-au dovedit a fi eronate. 


CALMAREA SCHIZOFRENICULUI 


Centrul de operațiuni pentru negocieri (CON) a fost insta- 
lat într-un birou dintr-o bancă aflată vizavi de sucursala Chase, 
pe o stradă îngustă. Eram mult prea aproape de locul unde 
erau ţinuţi ostaticii, aşa că am pornit din start cu un handicap. 
Eram la mai puţin de 30 de metri de zona de criză or, în mod 
ideal, ne-am fi dorit o zonă tampon mai mare. E de dorit să 
existe o distanță între tine şi varianta cea mai nefastă care s-ar 
putea produce la celălalt capăt al tranzacţiei. 

Când am ajuns cu partenerul meu, am primit imediat sarci- 
na de a-l instrui pe negociatorul poliţiei la telefon. Îl chema Joe 
şi se descurca bine; în astfel de situaţii însă, nimeni nu trebuie 
să lucreze doar pe cont propriu. Lucram întotdeauna în echipă. 
Motivul pentru o astfel de abordare e că toate aceste urechi 
suplimentare pot extrage informaţii suplimentare. În anumi- 
te confruntări, pe fir ascultau chiar și cinci oameni, analizând 
informaţiile, oferind sfaturi în spatele discuţiei şi consiliere 
persoanei care vorbea. Aici am procedat la fel. Joe vorbea la 
telefon şi trei sau patru oameni ascultam, făceam schimb de 
notițe, încercând să desluşim o situație confuză. Unul dintre 

noi încerca să evalueze dispoziţia răufăcătorului de la celălalt 
capăt al firului, iar altul asculta încercând să găsească indicii 
care ne-ar fi putut oferi o mai bună înţelegere a situaţiei, şi aşa 
mai departe. 

Studenţii mei rămân consternati cand aud de această abor- 
dare, întrebând „Pe bune, chiar e nevoie de o echipă întreagă 
ca să... asculti pe cineva?” Faptul că FBI-ul a ajuns la aceasta 
concluzie, le zic, ar trebui să reprezinte un semnal de destepta- 
re. Nu e chiar asa de uşor să asculti cum trebuie. 

Atenţia ne poate fi foarte uşor distrasă. Ascultăm selectiv, 
auzind doar ceea ce vrem să auzim, iar minţile noastre actio- 
nează pe baza unor prejudecăţi cognitive care urmăresc con- 
secvenţa în detrimentul adevărului. Şi ăsta e doar începutul. 

Majoritatea oamenilor intră în negocieri atât de preocupaţi 
de argumentele care le susțin punctul de vedere încât sunt in- 
capabili să asculte cu atenție. Într-unul dintre articolele cele 
mai citate din psihologie!, George A. Miller prezintă convingă- 
tor ideea că putem procesa doar şapte informații simultan. Cu 
alte cuvinte, suntem coplesiti foarte uşor. 

Pentru cei care consideră că negocierea reprezintă o dis- 
pută a argumentelor, chiar vocile din capul lor sunt cele care 
îi copleşesc. Când nu vorbesc, se gândesc la argumentele lor, 
și când vorbesc, le susțin. Adesea, persoanele aflate de ambele 
laturi ale mesei fac acelaşi lucru, existând ceea ce eu am denu- 
mit o stare de schizofrenie: toată lumea isi ascultă doar vocea 
din propriul cap (şi nu cum trebuie, pentru că simultan fac alte 
şapte, opt lucruri pe lângă asta). Poate părea că într-o conver- 
satie sunt doar doi oameni, dar în realitate sunt vreo patru care 
vorbesc în acelaşi timp. 

Există o modalitate eficientă de a amuti vocea din capul 
vostru şi vocea din capul interlocutorului în același timp: să 
trataţi doi schizofrenici cu o singură pastilă. In loc să acordati 
prioritate argumentului vostru - de fapt, în loc să vă gândiţi 

de la început la ceea ce vreţi să spuneţi — încercaţi ca singurul 
obiectiv să fie să vă concentrați asupra celeilalte persoane si 
a ceea ce vă transmite ea. Aflaţi că în acest mod de ascultare 
activă reală - si cu ajutorul tacticilor pe care le veți afla în ca- 
pitolele următoare - vă veți dezarma adversarul. Veţi începe 
să-i oferiţi o senzaţie de siguranță. Vocea din capul lui se va 
estompa. 

Obiectivul este de a identifica nevoile reale ale interlocuto- 
rilor voştri (fie ele monetare, emoţionale sau de altă natură) şi 
de a-i face să se simtă îndeajuns de în siguranță pentru a vorbi 
fără încetare despre ceea ce își doresc. Cu cât vorbesc mai mult, 
cu atât veți afla mai multe despre ceea ce vor de fapt. Nevoile 
sunt ușor de exprimat, reprezintă dorința de a face lucrurile 
aşa cum ne dorim si alimentează iluziile de control cu care 
începem negocierea. Nevoile implică supraviețuirea, minimul 
necesar care ne face să actionam, făcându-ne astfel vulnerabili. 
Dar nici dorinţele şi nici nevoile nu sunt punctul de plecare; 
începem prin a asculta, îi punem pe ceilalți pe primul loc, le 
validăm sentimentele şi creăm suficientă încredere şi siguranță 
pentru a putea începe o conversație reală. 

Nu eram nici pe departe capabili să îndeplinim acest obiectiv 
cu atacatorul şef la telefon. El continua să-şi ridice paravane in 
spatele cărora se ascundea. Nu voia să ne spună cum îl chea- 
mă, încerca să-şi deghizeze vocea, îi spunea lui Joe tot timpul 
că îl pune pe difuzor ca toți cei din banca să audă ce spune, apoi 
anunța ca il pune în aşteptare, apoi închidea subit telefonul. 
Cerea în mod constant să i se aducă o dubă, spunând că el şi par- 
tenerii lui voiau ca noi să le aducem o dubă pe care să o conducă 
chiar ei, cu ostatici cu tot, până la poliție pentru a se preda. De 
aici venea toată prostia cu predarea: desigur, nu era un plan de 
predare, cât unul de evadare. În sinea lui, tipul credea că ar putea 
cumva să plece din bancă fără să fie arestat, iar acum că şoferul 
plecase de la locul faptei avea nevoie de un vehicul. 

După ce s-a terminat totul, au ieșit la iveală şi alte detalii. 
Nu doar noi fusesem mintiti. Se pare că liderul nu-şi informa- 
se partenerii că urmau să jefuiască o bancă în dimineața aceea. 
A ieşit la iveală că el transporta bani pentru bancă, iar partene- 
rii credeau că vor sparge automatul de eliberare a banilor. Ei nu 
știau că vor lua ostatici, aşa că și complicii erau cumva ostaticii 
liderului. S-au trezit într-o situație neplăcută pe care nu o an- 
ticipaseră, iar în cele din urmă aceasta ,,disonanta” între ata- 
catori ne-a ajutat să-i dezbinăm şi să punem capăt blocajului. 


IA-0 MAI ÎNCET 


Liderul voia să ne facă să credem că el si partenerii lui aveau 
grijă de ostatici când de fapt paznicul îşi pierduse cunoştinţa 
iar cea de-a doua functionara fugise şi se ascundea în subsolul 
băncii. De câte ori Joe spunea că vrea să vorbească cu ostaticii, 
şeful bandei trăgea de timp şi crea impresia că în bancă ar fi fost 
o forfotă, străduindu-se din răsputeri să ne spună cât de mult 
timp si energie consumau el şi aghiotantii lui îngrijindu-se de 
soarta ostaticilor. Adesea, liderul invoca acest pretext pentru 
a-l pune pe Joe în aşteptare sau a închide telefonul. Spunea că 
„fetele trebuie să se ducă la baie”. Sau că „fetele vor să-şi sune 
familia.” Sau că,„fetele vor să mănânce ceva.” 

Joe se descurca bine când trebuia să-l tina la telefon pe ti- 
pul ăsta, dar era limitat de abordarea în negocieri pe care o 
foloseau cei din poliție la momentul respectiv. Acea abordare 
era o combinaţie de jumătate IRP - Inventează Rahaturi pe 
Parcurs - şi jumătate un soi de tehnică de vânzări - care în 
esenţă încerca să convingă, oblige sau manipuleze în orice fel 
cu putință. Problema era că ne grăbeam prea mult, încercam 
prea tare să obținem o rezolvare rapidă. Încercam să rezolvăm 
probleme, nu să convingem oameni. 

Una dintre greşelile pe care toţi negociatorii o comit la un 
moment dat este să încerce să grăbească lucrurile. Dacă avem 
un ritm prea alert, oamenii au senzaţia că nu sunt ascultați, 
riscând astfel să periclităm încrederea pe care ne-am constru- 
it-o. Există numeroase articole științifice care atestă valoarea 
trecerii timpului drept una dintre uneltele cele mai puternice 
pe care le are la dispoziţie un negociator. Atunci când înceti- 
nesti ritmul conversatiei, o si ponderezi. La urma urmei, nu 
poți să tragi cu pistolul şi să vorbeşti în acelaşi timp. 

Am avut un moment fericit când atacatorii au început să fie 
gălăgioşi pe tema mâncării. Joe discuta de ceva timp cu ei în 
privința meniului si felului în care avea să le fie livrată mânca- 
rea. Şi această temă a făcut obiectul unei negocieri. Am pus la 
punct toate amănuntele, ne-am pregătit să trimitem mâncarea 
cu un robot, pentru că doar varianta asta era pe placul atacato- 
rului, apoi s-a răzgândit şi ne-a zis să nu mai facem asta. A zis 
că a găsit nişte mâncare înăuntru, aşa că ne loveam de zid după 
zid, de paravan după paravan. Aveam senzația că progresăm 
un pic, apoi tipul ăsta o cotea abrupt, ne radea în nas sau se 
răzgândea. 

Între timp, anchetatorii noştri au folosit timpul scurs pen- 
tru a căuta în bazele de date toate vehiculele aflate pe stradă în 
apropiere şi au contactat toţi proprietarii, mai putin o singură 
maşină înmatriculată pe numele Chris Watts. La momentul re- 
spectiv, era singurul indiciu de care dispuneam, şi în timp ce 
du-te-vino-ul de la telefon continua, am trimis câţiva ancheta- 
tori la adresa lui Chris Watts din certificatul de înmatriculare, 
unde au găsit o cunoştinţă a lui Chris Watts pe care au rugat-o 
să vină la sediul băncii pentru a putea verifica dacă el era prin- 
tre cei prezenți. 

Încă nu puteam vedea înăuntrul băncii, aşa că martorul 
nostru ocular era mai mult un martor „auditiv”; cu toate aces- 
tea el l-a recunoscut pe Chris Watts după voce. 

Ştiam acum mai multe despre adversarul nostru decât 
credea el că ştim, ceea ce ne-a oferit un avantaj temporar. 
Încercam să punem cap la cap toate piesele de puzzle, dar asta 
nu ne aducea mai aproape de rezolvarea finală, adică să stabi- 
lim cu certitudine cine e în interiorul clădirii, să ne asigurăm 
că ostaticii sunt teferi şi să îi evacuăm pe toți în siguranță, şi 
pe nevinovaţi, si pe răufăcători. 


VOCEA 


Eram într-un impas după cinci ore, așa că locotenentul care 
comanda m-a rugat să preiau controlul. Joe a ieşit din joc, şi 
am intrat eu. Era singura manevră la care puteam apela fără a 
face uz de forță. 

Bărbatul despre care știam că se numeşte Chris Watts avea 
obiceiul să-şi întrerupă abrupt conversațiile, aşa încât sarcina 
mea era să-l tin de vorbă. Am început să vorbesc cu o voce de 
D] de noapte de la radio: profundă, moale, înceată şi recon- 
fortantă. Fusesem instruit să-l confrunt pe Watts cât mai re- 
pede în privința identității lui. L-am înlocuit pe Joe la telefon, 
încălcând protocolul standard. Era o mișcare abilă din partea 
locotenentului NYPD de a accelera deznodământul, însă ar fi 
putut cu uşurinţă să dea greş. Vocea reconfortantă a fost cheia 
dezamorsării situaţiei. 

Chris Watts mi-a auzit vocea la telefon şi imediat m-a în- 
trerupt. A zis: 

— Hei, ce s-a întâmplat cu Joe? 

— Joe nu maie, am zis. Sunt Chris. Cu mine trebuie sa vor- 
besti acum. 

Nu am formulat fraza ca pe o intrebare. Am facut o afir- 
matie cu ton descendent. Cea mai buna manieră de a descrie 
vocea DJ-ului de la o emisiune de seară este ca o voce a calmu- 
lui şi raţiunii. 

Atunci când aleg o strategie sau o abordare de negociere, 
oamenii au tendința să-şi concentreze toate energiile asupra 
lucrurilor pe care trebuie să le spună sau să le facă, dar felul 
în care suntem (comportamentul nostru general şi felul în 
care ne prezentăm) reprezintă atât lucrul cel mai ușor de pus 
în practică, dar și modul cel mai eficient în care putem influ- 
enta. Creierele noastre nu procesează şi înțeleg doar acţiunile 
şi cuvintele celorlalți, ci şi sentimentele si intențiile lor, sensul 
social al comportamentului si sentimentelor lor. La un nivel 
în mare parte inconştient putem înțelege mințile celorlalți nu 
prin gândire, ci prin asimilarea concretă a sentimentelor lor. 

Incercati să vă reprezentaţi acest concept ca pe un fel de 
telepatie neurologică involuntară: fiecare dintre noi trimite 
semnale în fiecare moment lumii înconjurătoare care spun 
dacă suntem gata să ne jucăm, să ne luptăm, să râdem sau să 
plângem. 

Atunci când emanăm căldură şi acceptare, conversațiile par 
să curgă firesc. Când intrăm într-o cameră cu un anumit nivel 
de confort şi entuziasm, oamenii se simt atraşi de noi. Zambiti 
celor de pe stradă și ei vă vor zâmbi înapoi, din reflex. A inte- 
lege acest reflex şi a-l pune în practică e esenţial pentru reuşita 
oricărei tehnici de negociere pe care ati invata-o. 

De aceea, cel mai puternic instrument în orice comunicare 
verbală este vocea. Vă puteți folosi vocea pentru a intra instant 
în creierul oricui şi a activa un întrerupător emoţional. De la 
lipsă de încredere la încredere. De la nervos la calm. Într-o 
clipă, cu o exprimare corespunzătoare, întrerupătorul isi va 
schimba poziția. 

Negociatorii au în linii mari trei tonalități la dispoziţie: vo- 
cea DJ-ului de seară de la radio, vocea entuziastă/jucăuşă şi 
vocea directă sau asertivă. Uitaţi de cea asertivă, deocamdată: 
cu excepția unor situații foarte rare, dacă o folosiţi e ca si cum 
v-aţi da o palmă în timp ce încercaţi să avansați. Transmiteti 

dominanta interlocutorului care va rezista, fie agresiv, fie pa- 
siv-agresiv, tentativelor de a-l controla. 

În majoritatea timpului ar trebui să folosiţi vocea entuzi- 
astă/jucăuşă. E vocea unei persoane relaxate, bine-dispuse. 
Atitudinea e lejeră şi încurajatoare. Cheia e să vă relaxaţi şi să 
zambiti când vorbiti. Un zâmbet are un impact asupra tonului 
vocii, chiar şi la telefon, pe care interlocutorul îl va detecta. 

Efectul acestor voci nu tine de cultură si nu se pierde prin 
traducere. Aflat în vacanță în Turcia cu prietena lui, unul dintre 
instructorii nostri de la Black Swan Group a fost mirat -ca să 
nu zic şi putin jenat - de faptul că partenera lui obținea în mod 
constant preţuri mai bune când se tocmea la bazarul cu miro- 
denii din Istanbul. Pentru comercianții din aceste piețe din tot 
Orientul Mijlociu, tocmeala e o formă de artă. Inteligența lor 
emoțională este fin calibrată, iar ei se folosesc de ospitalitate 
şi prietenie într-o manieră puternică pentru a vă atrage şi a 
crea o reciprocitate care se finalizează cu un schimb de bani. 
Această metodă funcționează însă în ambele sensuri, după 
cum a descoperit instructorul nostru când îşi observa prietena 
în acțiune: ea aborda fiecare întâlnire ca pe un joc distractiv, 
astfel încât oricât de agresiv juca, cu zâmbetul şi dispoziţia ei 
jucăuşă îşi convingea amicii comercianții să accepte un rezul- 
tat favorabil ei. 

Atunci când oamenii au o dispoziţie pozitivă, ei gândesc 
mai repede şi prezintă o probabilitate mai mare de a coopera 
si de a rezolva probleme (în loc să lupte și să reziste). Aceste 
lucruri se aplică şi celui care zâmbeşte dar şi celui căruia i se 
zâmbeşte: un zâmbet pe buze şi în voce vă va spori agilitatea 
mentală. 

Cu Chris Watts nu puteai fi jucăuş. Vocea DJ-ului de sea- 
ră de la radio funcționează deoarece când iti modulezi vocea 
cu inflexiuni descendente, transmiti semnalul că detii contro- 
lul. Vorbind încet şi clar transmiti un singur mesaj: eu dețin 

controlul. Cand inflexiunile sunt ascendente, inviti la un răs- 
puns. De ce? Pentru că ai introdus un element de incertitudi- 
ne. Ai făcut o afirmaţie să sune ca o întrebare. Ai deschis ușa 
celuilalt oferindu-i oportunitatea să preia inițiativa, asa că am 
fost atent să fiu calm și cu încredere in mine. 

E aceeaşi voce pe care aş folosi-o într-o negociere a unui 
contract, atunci când unul dintre elemente nu face obiectul 
negocierii. Dacă văd o clauză de genul „munceşti apoi te an- 
gajam” aş putea spune „noi nu folosim aceste metode.” Pur şi 
simplu, prieteneşte si pe sleau. Nu ofer o alternativă pentru 
că asta ar da naştere unor noi discuţii, așa că fac un enunţ 
simplu. 

Aşa am jucat şi aici. Am spus: „Joe nu mai e. Acum vorbeşti 
cu mine.” 

S-a aranjat. 

Puteţi să va exprimati foarte direct şi la obiect atât timp cât 
oferiţi siguranță printr-o tonalitate care transmite că eu sunt 
OK, tu eşti OK, hai să lămurim lucrurile. 


Situaţia se schimba. Chris Watts era bulversat, dar mai avea 
încă nişte mutări ascunse. Unul dintre răufăcători s-a dus la 
subsol şi a luat-o pe una din funcționare. Ea dispăruse la un 
moment dat în subsol dar Chris Watts si complicele lui nu au 
urmărit-o pentru că ştiau că nu avea unde să se ducă. Acum 
unul dintre spărgători a luat-o din subsol şi a pus-o să vorbeas- 
că la telefon. 

A zis „Sunt bine.” Atât. 

Am zis: 

— Cine eşti? 

A răspuns: 

— Sunt bine. 

Voiam să mai vorbească, aşa că am întrebat-o cum o chea- 
mă dar nu mai era la aparat. 

Chris Watts a jucat foarte bine această mutare. Era o ame- 
nintare, permitandu-ne să auzim vocea femeii la telefon, dar 
o amenințare voalată, indirectă. Era felul prin care el voia să 
ne transmită că de partea cealaltă el deține controlul fără să 
provoace direct escaladarea situației. Ne oferise „dovada că e 
vie, confirmând că existau într-adevăr ostatici care erau sufi- 
cient de sănătoși încât să vorbească la telefon însă a împiedicat 
femeia să ne transmită informații utile. 

Reușise să recapete controlul într-o oarecare măsură. 


OGLINDIREA 


Chris Watts a revenit la telefon încercând să se comporte 
de parcă nu s-ar fi petrecut nimic. Era un pic tulburat, era clar, 
dar acum vorbea. 

— Am identificat toate maşinile de pe stradă si am vorbit 
cu toți proprietarii, mai putin unul singur, i-am zis lui Watts. 
Avem o dubă aici afară, una gri cu albastru. Am vorbit cu toți 
proprietarii mai putin cu cel al acestei dube. Ştii ceva de ea? 

— Maşina cu care trebuia să plec nu mai e afară pentru că 
l-ați urmărit pe cel care trebuia să ne scape de aici..., a zis el. 

— L-am urmărit pe şoferul tău? i-am repetat eu în oglindă 
afirmaţia. 

— Păi, când a văzut poliția a şters-o. 

— Nu ştim nimic despre tipul ăsta: el conducea duba? 

Am continuat oglindirea cu Watts iar el a recunoscut mai 
multe lucruri incomode. A început să „vomite” informaţii, aşa 
cum spunem noi în consultanță. Vorbea despre un complice 
pe care nu-l cunoşteam la vremea respectivă. Pe baza infor- 
matiilor am putut să-l identificăm pe șoferul mașinii cu care 
voiau să plece. 


Oglindirea, cunoscută şi sub numele de isopraxie, se rezu- 
mă în esenţă la o imitare. E doar un comportament prin care 

oamenii (dar şi alte animale) se copiază unul pe celălalt pentru 
a se simți mai în siguranță. Oglindirea poate viza tiparele voca- 
le, limbajul corpului, vocabular, tempoul și tonul vocii. În ge- 
neral e un comportament inconştient: nu ne dăm seama decât 
rareori că facem asta, dar constituie un semn că între oameni 
se formează o legătură, o sincronizare, creând genul de climat 
propice încrederii. 

Oglindirea este un fenomen (acum şi o tactică) care se fo- 
loseste de un principiu biologic foarte simplu dar profund: ne 
temem de cei care sunt diferiți de noi şi suntem atraşi de cei 
asemănători nouă. După cum spune şi proverbul, cine se asea- 
mănă, se adună. Oglindirea practicată în mod conştient este 
deci arta insinuării unei asemănări. „Ai încredere în mine” 
este un mesaj care prin oglindire îi transmite inconştient ce- 
luilalt „noi doi suntem asemănători.” 

Odată ce veți deveni atenţi la această dinamică o veţi regăsi 
pretutindeni: cuplurile care merg pe stradă păşind în sincron, 
prietenii aflați în conversaţie pe bancă în parc dând simul- 
tan din cap şi încrucişând picioarele aproape în acelaşi timp. 
Aceşti oameni sunt, pe scurt, conectaţi. 

Deşi oglindirea este cel mai frecvent asociată cu forme de 
comunicare non-verbală, în special limbajul corpului, pentru 
negociatori „oglinda” se limitează la cuvinte. Nu la limbajul 
corporal. Nu la accent. Nu la intonatie sau la maniera de a vor- 
bi. E vorba strict de cuvinte. 

E aproape ridicol de simplu: pentru FBI, o „oglindă” presu- 
pune să repeti ultimele trei cuvinte (sau cele mai importante 
unu până la trei cuvinte) din ceea ce tocmai a spus celălalt. Din 
întreg arsenalul FBI de negociere în situaţii cu ostatici, oglin- 
direa e cea mai apropiată de o smecherie mentală Jedi. Simplă 
şi totuşi deosebit de eficientă. 

Repetând celorlalți ceea ce tocmai au spus le activezi in- 
stinctul de oglindire, iar interlocutorul se va gândi inevitabil la 

ceea ce s-a spus şi va sprijini procesul de conectare. Psihologul 
Richard Wiseman a efectuat un studiu pe chelneri pentru a 
identifica care este cea mai eficientă metodă de a crea o cone- 
xiune cu străinii: oglindirea sau confirmarea pozitivă. 

Un grup de chelneri care a aplicat consolidarea pozitivă a 
lăudat şi încurajat clienţii folosind cuvinte ca „grozav, „nicio 
problemă” şi „sigur” la fiecare comandă. Celălalt grup de chel- 
neri a repetat în oglindă afirmaţiile clienţilor doar repetând 
comenzile. Rezultatele au fost spectaculoase: bacsisul mediu al 
chelnerilor care au aplicat oglindirea a fost cu 70% mai mare 
decât cel al celor care au aplicat confirmarea pozitivă. 


M-am decis că era timpul să-i spun pe nume, să-i spun că 
ştim cine e. Am zis: 

— E o maşină aici, înregistrată pe numele Chris Watts. 

El a răspuns: 

— OK. 

Nu voia să se dea de gol. 

Am întrebat: 

— E a ta? Tu esti? Tu esti Chris Watts? 

A fost o întrebare stupidă din partea mea. O greşeală. Ca 
oglindirea să funcţioneze, trebuie să o laşi să-şi facă treaba. E 
nevoie de un pic de tăcere. Am călcat oglinda în picioare. De 
îndată ce am rostit întrebarea mi-a venit să o retrag. 

— Tu eşti Chris Watts? 

Ce naiba ar fi putut să răspundă la întrebarea asta? Desigur, 
a răspuns ,,Nu.” 

Comisesem o greşeală stupidă şi i-am dat lui Chris Watts 
ocazia să se eschiveze din faţa confruntării, cu toate asta a fost 
bulversat. Până acum credea că e anonim. Oricare ar fi fost 
închipuirile din capul lui, credea că poate scăpa, că există un 
buton pe care dacă l-ar apăsa şi-ar schimba situația. Acum ştia 
că lucrurile nu stau chiar aşa. Mi-am recăpătat cumpătul, am 

încetinit un pic şi de data asta mi-am ţinut gura după oglindi- 
re-am zis: 

— Nu? Ai spus «OK». 

L-am prins, sau aşa credeam. Vocea lui a căpătat o tonali- 
tate ascendentă. A început să se dea de gol, să vomite infor- 
matii, devenind atât de confuz încât nu mai voia să vorbească 
cu mine. Dintr-o dată m-am trezit la telefon cu complicele lui, 
cel despre care aveam să aflăm ulterior că se numeşte Bobby 
Goodwin. 

Până acum nu vorbisem cu cel de-al doilea atacator. Ştiam 
că Chris Watts nu acționa singur, dar nu ştiam exact câți oa- 
meni avea alături, iar acum vorbeam cu complicele lui naiv, 
care credea că vorbeşte cu primul nostru negociator de la po- 
litie. Ştiam asta pentru că îmi tot spunea „Joe, ceea ce ne arăta 
că cel puţin la început fusese informat despre mersul lucrurilor 
însă pierduse şirul pe măsură ce blocajul s-a prelungit. 

Lipsa lui de informare îmi dădea de înțeles că nu erau foarte 
sincronizati între ei, dar asta nu m-a făcut să-l corectez imediat. 

Încă ceva: acest tip părea că vorbeşte printr-un prosop sau 
un tricou, ca şi cum ar fi muşcat un soi de textilă. Dacă se chi- 
nuia atât de mult să-şi ascundă vocea însemna că era în mod 
evident speriat. Era nervos, iritat ca naiba, îngrozit de turnura 
pe care o luaseră evenimentele. 

Am încercat să-l calmez, folosind tot vocea DJ-ului de ra- 
dio de noapte. Am zis: - Nu pleacă nimeni nicăieri. Nimeni nu 
o să fie rănit. 

După vreun minut şi jumătate, iritarea părea să fi dispărut. 
La fel si vocea înfundată. Se auzea mai clar in timp ce spunea 
„Am încredere în tine, Joe” 

Cu cât îl tineam mai mult pe tipul ăsta de vorbă, cu atât imi 
dădeam seama că nu-și dorea să se afle în situația asta. Bobby 
voia să scape şi, desigur, voia să scape teafăr. Era băgat până 
peste cap, dar nu voia să se mai afunde. Nu-si începuse ziua 

plănuind să jefuiască o bancă, dar a fost nevoie de vocea mea 
calmă la celălalt capăt al telefonului pentru ca el să înceapă să 
vadă o licărire la capătul tunelului. A şaptea armată a lumii era 
pregătită în afara băncii - cam astea sunt dimensiunile NYPD 
- cu armele atintite asupra lui şi a partenerului lui. Desigur ca 
Bobby era disperat să scape teafăr pe uşă. 

Nu ştiam unde anume e Bobby în sediul băncii. Nici până 
în ziua de azi nu ştiu dacă vorbea departe de partenerul lui sau 
de fata cu Chris Watts. Ştiu doar că m-am bucurat de atenţia 
lui deplină, şi că voia ca asediul să se termine; sau cel puţin să 
scape din toată situația creată. 

Am aflat ulterior că Chris Watts era ocupat între apeluri să 
ascundă bani în zidurile băncii. Ardea şi stive întregi de bani 
de fata cu cele două funcționare ostatice. Acesta era un com- 
portament aparent bizar, însă pentru un tip ca Chris Watts 
avea o oarecare logică. Credea că poate arde 50.000 de dolari şi 
dacă lipseau 300.000, banca nu avea să caute restul de 250.000. 
Era un şiretlic interesant, nu tocmai inteligent, dar interesant. 
Demonstra că avea o atenție specială la detalii. Cel putin in 
mintea lui, dacă Chris Watts reuşea să scape din capcana în 
care se aruncase singur, ar putea să se ascundă o perioadă iar 
apoi să revină să recupereze banii pe care i-a ascuns, bani care 
nu s-ar mai afla în evidențele contabile ale băncii. 

Ce-mi plăcea la cel de-al doilea atacator, Bobby, era că nu 
încerca să mă păcălească la telefon. Vorbea direct, așa că la 
rândul meu puteam să vorbesc si eu direct cu el. Primeam ce 
dădeam, si el primea înapoi ce oferea, asa că eram pe aceeași 
frecvenţă. Ştiam că-l vom putea scoate din bancă, cu sau fără 
Chris Watts. 

Am primit un biletel de la un coleg: 

— Întreabă-l dacă vrea să iasă. 

Am zis: 

— Vrei să ieşi primul? 

M-am oprit, şi am rămas tăcut. 

— Nu ştiu cum să fac asta, a zis într-un sfârşit Bobby. 

— Ce te opreşte să ieşi chiar acum? am întrebat. 

— Cum fac asta? a întrebat el din nou. 

— Ştii ceva? Vin la intrare si ne întâlnim acolo. 

Aici am dat lovitura, dar tot trebuia să-l scoatem pe Bobby 
de acolo, şi să-i putem transmite că-l aşteptăm la usa. I-am 
dat cuvântul meu că mi se va preda mie si că nu va fi rănit, iar 
acum trebuia să facem în așa fel încât să se întâmple asta; ade- 
sea implementarea e partea care poate fi cea mai complicată. 

Echipa noastră s-a zbătut să vină cu un plan pentru a duce 
la îndeplinire predarea. M-am îmbrăcat cu o vestă antiglont. 
Am evaluat scena, gândindu-mă că m-aş putea pozitiona in 
spatele uneia dintre dubele mari pe care le parcasem în fata 
băncii ca să fiu acoperit, la nevoie. 

După care am intrat într-una din situaţiile acelea înnebuni- 
toare în care nu ştia stânga ce făcea dreapta. Ne-am dat seama 
că ușa băncii fusese baricadată încă de la începutul atacului, 
ca măsură de precauţie, în ideea de a-i împiedica pe sparga- 
tori să părăsească locul faptei. Ştiam cu toții asta, dar când a 
venit momentul ca Bobby să se predea şi să iasă pe uşă era ca 
si cum creierele noastre adormiseră. Nimănui din echipa de 
intervenţii a poliției nu i-a dat prin cap să-i comunice cuiva 
de la negocieri acest amănunt important, aşa că pret de câteva 
momente Bobby n-a putut să iasă iar mie mi se făcuse rău la 
stomac gândindu-mă că toate progresele pe care le făcusem cu 
tipul ăsta se vor face praf. 

Iata-ne la fata locului, încercând să ne revenim. Curând au 
apărut doi tipi de la forțele speciale care înaintau spre intrare, 
cu scuturi de protecție şi armele scoase, gata să scoată încu- 
ietorile şi obstacolul de la intrare. În acest moment încă nu 
știau ce-i aşteaptă de partea cealaltă. A fost un moment foarte 
tensionat. Cei doi polițiști aveau poate 12 pistoale la ei, dar nu 


puteau să se apropie decât cu încetinitorul. Erau masivi. Au 
descuiat usa, s-au retras $i apoi am putut să-i dăm drumul. 

Bobby a ieșit, cu mâinile ridicate. Îi dădusem nişte instruc- 
tiuni precise despre cum să se comporte când iese pe ușă si la 
ce să se aştepte. Câţiva poliţişti de intervenţie l-au perchezitio- 
nat. Bobby s-a uitat în jur şi a zis: 

— Unde e Chris? Duceţi-mă la Chris. 

L-au adus în cele din urmă la mine şi l-am putut interoga 
în centrul nostru de comandă improvizat. Atunci am aflat că 
nu mai era decât un singur alt răufăcător înăuntru, lucru care 
l-a deranjat vizibil pe comandant. Nu am aflat asta decât mai 
târziu, dar puteam vedea de ce l-ar fi enervat şi jenat aceasta 
revelaţie. Afirmase de la bun început în fata presei că erau mai 
multi răufăcători înăuntru, chiar o conspirație internaţională, 
daca mai ţineţi minte? Acum că se dovedea că erau doar doi 
răufăcători, iar unul dintre ei nici nu voise să ia parte la asalt, 
comandantul părea că nu controlează situaţia. 

După cum spuneam, nu aflasem încă de reacția comandan- 
tului. Tot ce ştiam e că acum aveam aceste informaţii noi care 
ne spuneam că eram mai aproape de obiectivul nostru decât 
am crezut initial. Era o veste bună, ceva care merita sărbătorit. 
Cu noile informaţii avea să ne fie mult mai uşor să negociem 
deznodământul, si cu toate acestea comandantul era furios. 
Nu-i plăcea că fusese păcălit așa că s-a dus la unul din tipii de 
la Unitatea de Reactie Tehnică (URT) a NYPDsi i-a ordonat 
să intre în bancă cu o cameră de filmat, un microfon... orice. 

Pentru că stăteam cu Bobby, comandantul m-a scos de la 
telefon înlocuindu-mă cu un alt negociator. Noul negociator a 
procedat la fel ca mine acum câteva ore și a zis: 

— Sunt Dominick. Cu mine vorbeşti de acum încolo. 

Dominick Misino era un negociator excelent în luarea de 
ostatici, din punctul meu de vedere unul dintre cei mai buni 
închizători din lume, un termen adesea folosit pentru persoana 

adusă pe finalul negocierilor, responsabilă de parafarea ulti- 
melor amănunte si de finalizarea tranzacţiei. Pe el nu-l tulburai 
uşor si muncea bine. 

Era un tip la obiect. Smecher. 

Dominick a continuat să vorbească. După care s-a petrecut 
ceva uluitor: uluitor și aproape dezastruos. În timp ce Chris 
Watts vorbea cu Dominick a auzit un aparat electric care fora 
în zidul din spatele lui. Era unul dintre cei de la URT care în- 
cerca să introducă un microfon înăuntru, fix în locul cel mai 
nepotrivit, la momentul cel mai nepotrivit. Chris Watts era 
deja suficient de agitat, după ce partenerul îl părăsise şi se pre- 
dase, lăsându-l singur să continue atacul. Iar acum, când i-a 
auzit pe colegi dând găuri în zid, s-a inflamat. 

A reacţionat ca un câine pitbull incoltit. A zis că Dominick 
e un mincinos. Dominick a rămas impasibil. Şi-a păstrat cal- 
mul în timp ce Chris Watts era nervos la celălalt capăt al firu- 
lui; în cele din urmă comportamentul calm si rezervat al lui 
Dominick l-a adus de la clocot, la un foc mai potolit. 

Acum că privesc în urmă mi se pare o ideea prostească că 
s-a încercat atât de târziu plantarea unui microfon în bancă, 
o mutare născută din frustrare şi panică. Reuşisem să scoa- 
tem un atacator din bancă, dar acum pierdusem destul de mult 
controlul asupra situației. Faptul că l-am speriat pe cel rămas, 
care ar fi putut să fie o persoană foarte impulsivă, nu era deloc 
de bun augur. 

În timp ce Dominick încerca să dreagă busuiocul, Chris 
Watts a schimbat strategia. Ne-a întrebat: 

— Ce-ar fi dacă aş elibera un ostatic? 

Întrebarea ne-a luat prin surprindere. Dominick nici măcar 
nu se gândise să-i ceară acest lucru, însă Chris Watts ne-a ofe- 
rit-o pe una din funcţionare de parcă ar fi fost o bagatelă; pen- 
tru el la momentul respectiv probabil că nici nu mai era atât 
de important. Din punctul lui de vedere, o astfel de mişcare 


FII O OGLINDĂ | 57 


binevoitoare l-ar fi putut ajuta să mai câştige timp cât să pună 
la punct o modalitate de a evada. 

Dominick a rămas calm dar a profitat de ocazie. A zis că 
vrea să vorbească mai întâi cu ostatica pentru a se asigura că 
totul va decurge cum trebuie, aşa că Chris Watts i-a dat telefo- 
nul ca să vorbească. Femeia fusese atentă, ştia că atunci când 
Bobby a vrut să se predea a fost un pic haotic aşa că deşi era 
complet îngrozită, a avut suficientă prezenţă de spirit cât să în- 
trebe despre uşă. Tin minte că mă gândeam că asta demonstra 
mult curaj: să fii îngrozit, prizonier fără voia ta, lovit şi cu toate 
astea să ai mintea ageră. 

A întrebat: 

— Sunteţi siguri că aveţi cheia de la uşa din fata? 

Dominick a răspuns: 

— Usa din fata e deschisă. 

Şi era. 

În cele din urmă una dintre femei a ieşit nevătămată, apoi şi 
cealaltă femeie a ieşit, de asemenea nevătămată. 

Încercam să-l scoatem şi pe paznic dar din ce ne spusese- 
ră functionarele nu ne puteam da seama în ce stare se afla cu 
exactitate. Nici nu ştiam dacă mai era în viata. Nu-l mai văzu- 
seră de azi dimineață. Poate făcuse un atac de cord şi murise. 
Nu aveam pur şi simplu cum să știm. 

Chris Watts mai avea însă un ultim as în mânecă. Ne-a luat 
prin surprindere si ne-a spus din senin că vrea să iasă. Poate 
credea că ne va surprinde pentru o ultimă dată. Ce a fost ciu- 
dat la apariția lui subită era că părea să se uite în jur, să eva- 
lueze scena, de parcă ar fi crezut că ar putea cumva să scape. 
Până în clipa în care poliția i-a pus catusele, avea o privire care 
scruta în jur, căutând o portita. Era în lumina reflectoarelor, 
era înconjurat, dar cu toate acestea undeva, în mintea lui plină 
de idei, încă credea că mai are o şansă. 

Fusese o zi foarte, foarte lungă, dar în istorie a rămas ca 
un succes. Nimeni nu fusese rănit. Răufăcătorii fuseseră prinşi. 

Din toată situaţia asta eu am ieșit umilit de cât de multe de 
învățat mai aveam, însă, în același timp, eram si stimulat si in- 
spirat de puterea brută a emoțiilor, dialogurilor şi a instrumen- 
tarului în continuă evoluţie al FBI-ului de tactici de psihologie 
aplicată pentru a influenţa şi convinge aproape pe oricine, în 
orice situaţie. 

În deceniile care au trecut după inițierea mea în lumea ne- 
gocierilor cu mize mari, am fost uimit să constant cât de valo- 
roase s-au dovedit aceste abordări aparent simple. Capacitatea 
de a intra în mintea - şi în cele din urmă pe sub pielea - in- 
terlocutorului depinde de aceste tehnici si de dorința de a-ți 
schimba abordarea pe parcurs, pe baza noilor informaţii pe 
care le obţii. Lucrând cu directori şi studenți dornici să învețe 
aceste tactici, am încercat întotdeauna să transmit mesajul că o 
negociere de succes nu înseamnă să ai dreptate, ci să ai starea 
de spirit potrivită. 


CUM SĂ INFRUNTI — ŞI SĂ OBTII CE VREI - 
FĂRĂ ÎNFRUNTARE 


Glumesc doar pe jumătate când spun că oglindirea e un fel 
de magie sau un truc Jedi, asta pentru că iti oferă capacitatea 
de a nu fi de acord fără a fi dezagreabil. 

Pentru a putea înțelege cât de utilă este, ganditi-va la 
un loc de muncă obișnuit: inevitabil există un şef care şi-a 
câştigat locul prin insistență agresivă, uneori chiar intimi- 
dare de-a dreptul, cu idei „de modă veche” cum că şeful 
are întotdeauna dreptate. Să nu ne facem iluzii: oricare ar fi 
regulile iluminate ale ,, lumii noi”, în fiecare mediu (fie el de 
muncă sau altul) veţi avea întotdeauna de-a face cu persoane 
brutale care preferă să fie ascultate în loc să colaboreze cu 
ceilalți. 

Dacă adopti abordarea pitbullului cu un alt pitbull te vei 
alege de regulă cu o situație tensionată, cu multe sentimente 
rănite şi resentimente. 

Sunt doar patru paşi care trebuie urmaţi: 


1. Folosiţi vocea DJ-ului de seară de la radio. 

2. Incepeti cu „Îmi pare rau...” 

3. Oglinditi. 

4. Pastrati tăcerea. Cel putin patru secunde, pentru a 
lăsa ca oglindirea să-şi facă efectul magic asupra 
interlocutorului. 

5. Repetati. 


Una dintre studentele mele a putut testa eficacitatea acestui 
proces simplu la locul ei de muncă, unde șeful ei impulsiv era 
cunoscut pentru „scenele” pe care le provoca: avea obiceiul 
enervant de a trece din senin pe lângă biroul unui angajat cu 
o însărcinare „urgentă”, prost gândită, care genera multă mun- 
că inutilă. Tentativele anterioare de a pune în discuţie această 
practică au fost respinse imediat. „Există o metodă mai bună” 
devenea, în interpretarea acestui şef, „există o metodă mai 
lenesa” 

La finalul unei lungi sesiuni de consultanţă, in urma căreia 
rezultaseră mii de pagini de documente, la propriu, s-a produs 
o astfel de scenă. Şeful, adversar declarat al oricărei tehnologii 
„digitale” voia ca totul să fie tipărit pe hârtie. 

A intrat la ea în birou $i i-a zis: 

— Hai să tipărim toate documentele în dublu exemplar. 

— Cum aţi zis, în două exemplare? a întrebat ea, oglindind 
afirmaţia lui, şi aducându-și aminte nu doar de vocea de DJ, 
ci şi de faptul că oglindirea trebuia prezentată cu intonatie in- 
terogativă. Intenţia din spatele majorităţii oglindirilor ar tre- 
bui să fie „Te rog să mă ajuţi să înţeleg.” De fiecare dată când 
oglindim pe cineva, ei vor reformula ceea ce au spus. Nu o vor 

spune exact la fel ca prima dată. Dacă întrebaţi pe cineva „Ce 
vrei să spui cu asta?” vă veţi alege probabil cu o reacţie iritata 
sau defensivă. Oglindirea vă va ajuta însă să obţineţi claritatea 
pe care o solicitati, arătând respect şi grijă fata de conținutul 
mesajului interlocutorului. 

— Da, a răspuns şeful, o copie pentru noi şi una pentru 
client. 

— Îmi pare rău, deci spuneţi că clientul a solicitat o copie şi 
noi avem nevoie de o copie pentru uz intern? 

— De fapt, stai să întreb clientul, că de la el nu ni s-a cerut 
nimic. Eu sigur vreau o copie, aşa sunt învăţat. 

— Desigur, a răspuns ea. Mulţumesc că întrebaţi clientul. 
Unde ar trebui să depozităm copiile noastre? În dulap nu mai 
avem loc. 

— E în regulă, le poţi pune oriunde, zise el, deja uşor 
descumpănit. 

— Oriunde? a oglindit ea din nou, transmițând o îngrijo- 
rare calmă. Atunci cand intonatia vocii sau limbajul corporal 
al celuilalt nu se acordă cu cuvintele, o oglindire bună poate fi 
foarte utilă. 

În acest caz, şeful s-a văzut nevoit să facă o pauză lungă, 
binevenită, lucru care nu îi sta în obicei. Studenta mea a păstrat 
tăcerea. 

— De fapt, pune-le la mine în birou, a zis el, mai calm ca 
niciodată. O să o pun pe secretara nouă să mi le tipărească 
după ce terminăm proiectul. Fă-mi doar două copii în format 
digital deocamdată. 

O zi mai târziu, șeful i-a trimis un e-mail și i-a zis pur şi 
simplu: „Sunt suficiente copiile digitale.” 

La putin timp după aceea, am primit un e-mail foarte în- 
cântat de la studenta respectivă: „Nu-mi vine să cred!Oglindi- 
rea chiar funcționează! Am scăpat de munca pe o săptămână!” 

Oglindirea vi se va părea foarte stranie la început. E par- 
tea cea mai dificilă, dar tehnica poate fi stăpânită cu puţin 

exercițiu. Odată ce vă veţi deprinde să o aplicaţi, va fi un soi de 
briceag conversational pe care-l veţi putea folosi cu succes in 
aproape orice context profesional sau social. 


LECTIILE CHEIE 


Limbajul negocierilor este în principal un limbaj al conver- 
satiilor şi încrederii: o modalitate de a stabili rapid relații și de 
a-i face pe oameni să vorbească şi să gândească împreună. Veţi 
fi poate surprinşi să aflaţi că unul dintre cei mai buni negocia- 
tori din lume este Oprah Winfrey. 

Emisiunea ei de la televizor e un studiu de caz al unui ne- 
gociator profesionist în exercițiul functiunii: aflată pe platou, 
fata în fata cu un invitat pe care nu l-a mai întâlnit niciodată, 
în fata unui studio plin de sute de oameni, cu alte câteva mili- 
oane care se uită de acasă, având misiunea de a convinge acea 
persoană, uneori împotriva intereselor ei, să vorbească încon- 
tinuu, împărtăşind lumii secrete vechi, întunecate pe care le 
tinea ascunse în propria minte de când lumea. 

Urmăriţi cu atenţie această interacțiune după ce veţi citi 
acest capitol şi, dintr-o dată, veți vedea o baterie întreagă de 
aptitudini puternice: un zâmbet conștient care să detensioneze 
situaţia, folosirea unui limbaj subtil, non-verbal prin care se 
transmite empatie (şi, prin urmare, siguranță) o anumită to- 
nalitate descendentă a vocii, folosirea anumitor tipuri de în- 
trebări şi evitarea altora, adică o întreagă gamă de aptitudini 
ascunse care se vor dovedi de nepretuit, odată ce veți învăța să 
le stapaniti. 

lată câteva dintre elementele esenţiale pe care să le retineti 
din acest capitol: 


™ Un bun negociator se pregăteşte, înaintea negocierii, să 
se aştepte la posibile surprize; un negociator excelent 

urmărește să-şi folosească aptitudinile pentru a desco- 
peri surprizele pe care cu siguranţă le va găsi. 


@ Nu vă agatati de presupuneri: încercaţi în schimb să le 
consideraţi drept ipoteze si folosiţi-vă de negociere pen- 
tru a le verifica riguros. 


Œ Persoanele care consideră că negocierea reprezintă o 
luptă a argumentelor sunt copleşite de vocile din capul 
lor. Negocierea nu este o bătălie, ci un proces de desco- 
perire. Obiectivul este să aflați cât mai multe informații. 


@ Pentru a calma vocile din capul vostru, faceţi din ce- 
lălalt si din ceea ce are el de spus un obiectiv unic, 
atotcuprinzător. 


m Luati-o Mai Încet. Toţi negociatorii sunt tentaţi să gră- 
bească excesiv lucrurile. Dacă ne grăbim prea mult, oa- 
menii pot avea senzaţia că nu sunt ascultați. Riscati să 
periclitati încrederea gi relația pe care le-aţi construit cu 
interlocutorul. 


@ Zambiti. Când oamenii sunt într-o stare pozitivă gân- 
desc mai rapid si sunt mai predispusgi să colaboreze şi să 
rezolve probleme (în loc să se lupte și să reziste). O stare 
pozitivă stimulează agilitatea mintală, atât pentru voi cât 
si pentru interlocutorul vostru. 


Negociatorii au la dispoziţie trei tonalități vocale: 


1. Vocea DJ-ului de seară de la radio: folositi-o din cand în 
când pentru a exprima o concluzie. Daţi vocii o intona- 
tie descendentă, cu un ritm redus și o exprimare calmă. 
Dacă reusiti, veţi crea o aură de autoritate si încredere 
fără să faceți ca interlocutorul să devină defensiv. 


2. Vocea pozitiva/jucdusa: ea ar trebui să fie vocea standard. 
E vocea unei persoane binevoitoare, relaxate. Atitudinea 

este lejeră şi încurajatoare. Cheia este să vorbiti zâmbind 
şi fiind relaxaţi. 


3. Vocea directă sau insistentă: ea ar trebui să fie folosită rar. 


Va provoca probleme şi va genera respingere. 


Oglindirea funcționează extraordinar. Repetati ultimele 
trei cuvinte (sau cele mai importante unu până la trei 
cuvinte) din enunţul tocmai rostit al interlocutorului. 
Ne temem de ceea ce este diferit de noi şi suntem atraşi 
de ceea ce este asemănător. Oglindirea este arta insinuă- 
rii similaritatii, care inlesneste conexiunile interumane. 
Folosiţi oglindirea pentru a încuraja interlocutorul să 
empatizeze si să se apropie de voi, a-l tine de vorbă, a 
câştiga timp pentru ca echipa din care faceți parte să se 
regrupeze, şi a vă încuraja interlocutorul să-şi dezvăluie 
strategia. 


[CAPITOLUL 3] 


NU EMPATIZATI CU DUREREA 
CELORLALȚI, DAŢI-I UN NUME 


Eram în anul 1998, stăteam într-un hol îngust în afara unui 
apartament de la etajul 27 al unei clădiri înalte din Harlem. 
Eram şeful echipei de negocieri în situaţii de criză a FBI din 
New York, iar în ziua aceea eram principalul negociator. 

Primisem informaţia că înăuntru se ascundeau cel puțin 
trei fugari înarmați până în dinți. Cu câteva zile înainte folosi- 
seră mitraliere, trăgând asupra unei bande rivale, aşa că echipa 
de intervenţii a FBI din New York era masată în spatele meu, 
iar lunetistii nostri erau pe acoperișurile din apropiere cu pus- 
tile atintite asupra ferestrelor apartamentului. 

În astfel de situaţii tensionate, se recomandă în mod tra- 
ditional ca în negociere să se păstreze o expresie neutră. Să 
nu se arate sentimente. Până de curând, majoritatea oamenilor 

de ştiinţă ignoraseră complet rolul emoţiilor în negocieri. 
Emotiile erau doar un obstacol în calea unui rezultat pozitiv, 
spuneau ei. „Trebuie să separăm oamenii de problemă” era un 
refren des invocat. 

Să ne gândim însă putin la acest aspect: cum am putea 
separa oamenii de problemă atunci când emoţiile lor sunt 
problema? Mai ales dacă vorbim despre persoane speriate şi 
înarmate. Emotiile sunt unul dintre principalele motive care 
deturnează comunicarea. Odată ce oamenii se supără unii pe 
ceilalți, gândirea raţională nu mai are relevanţă. 

De aceea, în loc să nege sau să ignore emoţiile, un bun ne- 
gociator le va identifica şi le va influenţa. El e capabil sa de- 
numească cu precizie emoțiile celorlalți dar în special pe cele 
proprii. lar odată ce etichetează emoțiile poate vorbi des- 
pre ele fără să se ambaleze. Pentru el, emoția reprezintă un 
instrument. 

Emotiile nu sunt obstacole ci mijloace. 

Relaţia dintre un negociator inteligent emoțional şi interlo- 
cutorul acestuia este în esență una terapeutică. Ea reproduce 
procesul dintre un psihoterapeut şi un pacient. Psihoterapeutul 
sondează şi analizează pentru a înțelege problemele pacien- 
tului, apoi repetă răspunsurile pacientului pentru a-l face să 
treacă dincolo de suprafață şi a-și schimba comportamentul. 
Acelaşi lucru îl va face şi un bun negociator. 

Ca să ajungi la un astfel de nivel de inteligență emoțională 
presupune a-ţi deschide simţurile, a vorbi mai putin şi a ascul- 
ta mai mult. Poti afla aproape tot ce iti trebuie - si chiar mult 
mai mult decât ar vrea ceilalți să ştii - doar observând şi ascul- 
tand, tinandu-ti ochii deschişi, urechile ciulite şi gura închisă. 

În timp ce citiți următoarele paragrafe ganditi-va la cana- 
peaua unui terapeut. Veţi vedea cum o voce reconfortantă, as- 
cultarea atentă și repetarea calmă a cuvintelor „pacientului” vă 
pot aduce mult mai mult decât un argument rece, rațional. 

Poate sună siropos, dar dacă puteți percepe emoţiile celor- 
lalti le puteţi folosi în avantajul vostru. Cu cât ştiţi mai multe 
despre cineva, cu atât aveți mai multă putere. 


EMPATIA TACTICĂ 


Aveam o mare problemă în ziua respectivă în Harlem: nu 
aveam niciun număr de telefon la care să putem suna pentru a 
vorbi cu cei din apartament. A trebuit să vorbesc pret de şase 
ore, ajutat din când în când de doi agenţi FBI care învățau ne- 
gocierea în situaţii de criză, prin uşa apartamentului. 

Mi-am folosit vocea de D] de seară la radio. 

Nu am dat ordine cu vocea de DJ, nici nu am întrebat ce 
voiau fugarii. Mi-am imaginat însă că sunt în locul lor. 

— Se pare că nu vreți să ieşiţi, am zis in mod repetat. Se 
pare că vă e teamă că dacă deschideţi ușa, o să dăm buzna in- 
armati. Se pare că nu vreţi să ajungeţi iar la închisoare. 

Pret de şase ore nu am primit niciun răspuns. Instructorilor 
FBI le plăcea la nebunie vocea mea de DJ. Functiona însă 
vocea? 

După aceea, când eram aproape convinși că nu e nimeni 
înăuntru, un lunetist dintr-o clădire alăturată a transmis prin 
stație că a văzut miscandu-se una dintre perdelele de la fereas- 
tra apartamentului. 

Usa din fata a apartamentului s-a deschis încet. A ieșit o 
femeie cu mâinile in fata. Am continuat să vorbesc, toți cei trei 
fugari au ieşit. Niciunul nu a zis nimic până când nu le-am pus 
catusele. 

I-am intrebat apoi ce-mi statea cel mai mult pe creier: de ce 
au ieșit după şase ore în care nu au zis absolut nimic? De ce au 
cedat, într-un final? 

Toţi trei mi-au spus acelaşi lucru. 

— Nu voiam să fim prinși sau împușcați, dar ne-ai calmat, 
au zis. Am crezut că nu o să mai pleci asa că am ieşit. 


Nu e nimic mai frustrant sau mai nociv pentru o negociere 
decât să ai senzaţia că vorbeşti cu cineva care nu te ascultă. Să 
faci pe prostul e o tehnică bună de negociere, iar „Nu înţeleg” 
e un răspuns normal. A ignora însă cealaltă parte nu face decât 
să genereze un cumul de frustrare şi să-i facă pe ceilalți mai 
putin dispuşi să facă ceea ce vrei. 

Opusul acestei situații îl reprezintă empatia tactică. 

Le spun studenţilor de la cursul meu de negocieri că empa- 
tia reprezintă „capacitatea de a recunoaște perspectiva interlo- 
cutorului prin verbalizarea acelei recunoașteri” E o modalitate 
savantă de a spune că empatia înseamnă să fii atent la o altă 
ființă umană, să o întrebi ce simte şi să doreşti să îi înţelegi 
lumea. 

Observati că nu am amintit nimic despre a fi de acord cu 
valorile şi credințele celuilalt, sau a-l lua în brațe. Aceea e sim- 
patia. Eu vorbesc despre încercarea de a înțelege o situația din 
perspectiva altcuiva. 

La un pas mai sus de empatie se găseşte empatia tactică. 

Empatia tactică este înțelegerea sentimentelor şi stării de 
spirit a altuia, într-un anumit moment, precum si capacitatea 
de a asculta ceea ce se află dincolo de acele sentimente pentru a 
avea o influență sporită în momentele care vor urma. Empatia 
tactică reprezintă atenția pe care o acordăm atât obstacolelor 
emoționale, cât şi potentialelor căi de a ajunge la un acord. 

Empatia tactică e un soi de inteligență emoțională la turație 
maximă. 

Când eram poliţist în Kansas City, eram curios cum de 
anumiți poliţişti cu multă experiență reuşeau să convingă per- 
soane violente, furioase să nu se mai bată sau să pună jos pis- 
toalele sau cutitele. 

Când i-am întrebat cum reușeau, rareori primeam mai 
mult de un ridicat din umeri ca răspuns. Nu puteau exprima 
în cuvinte ceea ce făceau. Acum ştiu însă că răspunsul era em- 
patia tactică. Erau capabili să gândească din perspectiva altuia 
în timp ce vorbeau cu el, precum şi să evalueze rapid factorii 
care îi motivează. 

Majoritatea dintre noi intrăm într-un duel verbal fără să 
putem convinge pe nimeni, de nimic, pentru că ştim şi ne 
pasă doar de propriile obiective şi perspective. Cei mai buni 
agenţi sunt însă atenţi la interlocutor, la publicul lor. Ei ştiu că 
dacă empatizează, isi pot influența audiența prin felul in care o 
abordează şi vorbesc cu ea. 

De aceea, dacă un polițist din penitenciar se apropie de un 
deținut şi se aşteaptă ca el să opună rezistență, adesea așa se 
va întâmpla. Dacă se apropie însă cu calm, e mult mai proba- 
bil ca detinutul să fie paşnic. Pare o vrăjitorie dar nu este. Se 
întâmplă doar că, dacă polițistul tine cont de public, se poate 
transforma într-un individ care face mai bine fata situaţiei. 

Empatia este o aptitudine bine documentată de comunicare 
„blândă” însă ea are un fundament fiziologic. Atunci când ob- 
servăm cu atenţia fata, gesturile şi tonalitatea vocii cuiva, cre- 
ierul nostru începe să se sincronizeze cu al său într-un proces 
denumit rezonanță neuronală, permitandu-ne astfel să stim 
mai bine ce simte şi ce gândeşte. 

Într-un experiment bazat pe RMN funcţional !, cercetăto- 
rii de la Universitatea Princeton au scanat creierul subiecti- 
lor, constatând că rezonanţa neuronală nu se manifestă când 
oamenii comunică prost. Cercetătorii puteau să-și dea sea- 
ma dacă subiecţii comunicau bine observând cât de mult se 
aliniau creierele lor. Au constatat astfel că oamenii care sunt 
mai atenți - ascultă mai mult - pot să anticipeze ce urma să 
zică vorbitorul chiar înainte să rostească cuvintele. 

Dacă vreţi să vă sporiti aptitudinile de rezonanță neurona- 
la, încercaţi să exersati chiar acum. Fiţi atenţi la cineva care 

vorbeşte în apropiere, sau la o persoană care dă un interviu la 
TV. În timp ce vorbeşte, imaginati-va că sunteţi acea persoană. 
Inchipuiti-va în poziţia pe care o descrie și încercați să adău- 
gati cât mai multe de detalii, ca şi cum chiar ati fi acolo. 

Vă avertizez însă că mulți dintre negociatorii de modă ve- 
che vor crede că aveți o abordare slabă, prea blândă. 

Intrebati-o chiar pe Hillary Clinton, fostul secretar de stat. 

În urmă cu câţiva ani, în timpul unui discurs la Universitatea 
Georgetown, Clinton susținea că trebuie să „demonstrăm res- 
pect, chiar si pentru duşmanii nostri. Trebuie să încercăm să 
înțelegem şi, cât e psihologic posibil, să empatizăm cu perspec- 
tiva lor, cu punctul lor de vedere.” 

Vă puteți imagina ce a urmat. O droaie de experţi şi politi- 
cieni a sărit la atac. Au spus că e o afirmaţie ineptă, naivă, ba 
chiar un semn că are afinități pentru Frăția Musulmană. Unii 
spuneau că şi-a compromis candidatura la preşedinţie. 

Problema cu toate aceste afirmaţii inflamate era că doamna 
Clinton avea dreptate. 

Dincolo de politică, empatia nu înseamnă să fii diplomat 
sau să fii de acord cu celălalt. Presupune doar să îl înţelegi. 
Empatia ne ajută să învăţăm despre poziţia inamicului, să ştim 
de ce acțiunile lor li se par justificate şi ce i-ar putea mişca. 

Ca negociatori folosim empatia pentru că funcţionează. 
Empatia reprezintă motivul pentru care cei trei fugari au ieşit 
după şase ore de voce de DJ de seară. Empatia m-a ajutat să 
stăpânesc ceea ce Sun Tzu a denumit „arta supremă a războiu- 
lui”: să-ți supui inamicul fără să te lupti. 


ETICHETAREA 


Să ne întoarcem putin la ușa din Harlem. 
Nu aveam multe informaţii, dar dacă ai trei fugari care 
se ascund într-un apartament la etajul 27 al unei clădiri din 

Harlem, chiar dacă aceştia nu comunică, vei şti din start că pe 
ei îi îngrijorează două lucruri: că vor fi ucişi şi că vor merge la 
închisoare. 

Asa că timp de șase ore, în acel hol încins, eu și cu cei doi 
studenți în negociere din FBI am vorbit pe rând. Am făcut cu 
schimbul pentru a evita bâlbâielile și alte erori provocate de 
oboseală. Și am transmis în mod constant același mesaj, cu to- 
tii spunând acelaşi lucru. 

Fiţi foarte atenți la ce am spus: „Se pare că nu vreţi să ieşiţi. 
Se pare că vă e teamă că dacă deschideţi uşa intrăm cu armele 
peste voi. Se pare că nu vreți să vă intoarceti la închisoare? 

Am aplicat empatia tactică recunoscând şi apoi verbalizând 
emoțiile previzibile ale situaţiei. Nu doar că ne-am pus în locul 
fugarilor. Le-am identificat sentimentele, le-am transformat în 
cuvinte şi apoi le-am redat, în mod calm şi respectuos. 

În cadrul negocierilor, acest proces se numeşte etichetare. 

Etichetarea constituie o metodă de validare a emoțiilor unei 
persoane prin recunoaşterea lor. Dând nume unei emoții ară- 
tăm că ne identificăm cu felul în care se simte persoana respec- 
tivă. Ne apropiem de cineva fără să întrebăm despre factori 
externi despre care nu avem cunoştinţă (,,Ce-ti mai face fa- 
milia?”) Etichetarea e un fel de scurtătură către intimitate, un 
siretlic emotional prin care economisim timp. 

Etichetarea conferă un avantaj special atunci când interlo- 
cutorul este tensionat. Expunerea la lumină a gândurilor ne- 
gative — „Se pare că nu vreţi să vă intoarceti la închisoare” le 
face să pară mai puţin amenințătoare. 

Într-un studiu de analiză a imagisticii cerebrale”, profe- 
sorul de psihologie Matthew Lieberman de la Universitatea 
din California, Los Angeles, a constatat că la oamenii cărora 
li se arată fotografii care exprimă emoții puternice, amigdala 
cerebrală are o activitate mai mare, aceasta fiind componenta 
creierului care generează frica. Atunci când sunt puşi însă să 

eticheteze emoția, activitatea se deplasează către zonele care 
guvernează gândirea rațională. Cu alte cuvinte, etichetarea 
unei emoții — aplicarea cuvintelor rationale unei frici — îi redu- 
ce din intensitatea primară. 

Etichetarea este o aptitudine simplă, versatilă, care vă per- 
mite să consolidati un aspect pozitiv al negocierii sau să re- 
duceti un aspect negativ. Există însă nişte reguli foarte bine 
definite în privinţa formei si felului în care trebuie practicată. 
Prin aceasta se deosebeşte de o simplă pălăvrăgeală, fiind mai 
aproape de o artă formală, cum e caligrafia chinezească. 

Pentru majoritatea oamenilor, etichetarea este una dintre 
metodele cele mai ciudate de negociere pe care le-ar putea fo- 
losi. Înainte să încerce să o aplice prima dată, studenţii mei îmi 
spun aproape întotdeauna că se aşteaptă ca interlocutorul lor 
să sară în sus şi să urle „Să nu indraznesti să-mi spui cum mă 
simt!” 

Să vă zic un secret: oamenii nici nu-şi dau seama cand fo- 
lositi etichetarea. 

Primul pas pentru a putea eticheta este să stabiliți starea 
afectivă a celuilalt. Când stăteam la uşa aceea din Harlem nici 
nu-i puteam vedea pe fugari, însă avem adesea la dispoziţie o 
grămadă de informaţii pe care ni le oferă cuvintele, tonul şi 
limbajul corporal al celuilalt. Acestei treimi îi spunem „cuvin- 
tele, muzica $i dansul.” 

Ideea de bază în identificarea sentimentelor este să fim 
foarte atenţi la modificările pe care le suferă oamenii atunci 
când reacționează la evenimente exterioare. Cel mai frecvent, 
aceste evenimente sunt chiar cuvintele voastre. 

Dacă spuneți „Ce mai fac ai tăi?” iar colțurile gurii celuilalt 
se lasă în jos chiar in timp ce vă spune că toți sunt bine, pu- 
teti să vă dati seama că nu e totul in regulă;dacă vocea capătă 
un ton neutru atunci când vine vorba despre un coleg, atunci 
între cei doi ar putea exista un conflict, iar dacă proprietarul 

dă inconştient din picior atunci când amintiți despre vecini, e 
clar că nu are o părere prea bună despre ei (vom analiza mai 
în profunzime felul în care aceste indicii pot fi identificate si 
folosite în Capitolul 9). 

Persoanele care pretind că acționează ca un medium se 
sprijină pe aceste mici informaţii pe care le culeg despre voi. Ei 
evaluează limbajul corporal al clientului şi îi pun câteva între- 
bări nevinovate. După câteva minute, ei vor „prezice” viitorul 
spunând însă doar ceea ce persoana respectivă vrea să audă pe 
baza amănuntelor pe care le-au identificat. Mulţi dintre ei ar 
putea fi buni negociatori tocmai din acest motiv. 

Odată ce ati identificat o emoție pe care vreți să o subliniati, 
următorul pas este să o etichetati cu voce tare. Etichetele pot 
fi formulate ca afirmaţii sau întrebări. Singura diferență este 
dacă incheiati propoziţia cu o tonalitate descendentă sau as- 
cendentă. Oricum s-ar încheia, etichetele încep aproape întot- 
deauna cu aproximativ aceleași cuvinte: 

Se pare că... 

Sună ca și cum... 

S-ar zice că... 

Observati că spunem „Sună ca şi cum...” si nu „Aud că...) 
din cauză că oamenii tind să devină defensivi la auzul cuvân- 
tului „eu.” Când spunem „eu” transmitem că ne interesează 
mai mult propria persoană decât celălalt, ceea ce vă face să vă 
asumaţi răspunderea pentru cuvintele care urmează și pentru 
ofensa pe care ele ar putea-o cauza. 

Dacă formulati însă eticheta ca pe o afirmaţie neutră de in- 
telegere, veți încuraja interlocutorul să reacționeze. Va oferi de 
regulă un răspuns mai lung decât un simplu „da” sau „nu”. Si 
dacă nu sunt de acord cu eticheta, e în regulă. Puteţi oricând 
să vă retrageti şi să spuneți „N-am zis că aşa stau lucrurile. Am 
zis că aşa se pare.” 

Ultima regulă a etichetării este tăcerea. Odată ce ati pus o 
etichetă, păstraţi tăcerea şi ascultați. Cu toţii avem tendința de 

a continua ce am spus, de a încheia o frază ca „Se pare că-ţi 
place felul în care arată cămașa” cu o întrebare concretă, cum 
ar fi „De unde ţi-ai cumpărat-o?” Puterea etichetarii stă însă 
tocmai în faptul că invită persoana cealaltă să se descopere. 

Dacă aveţi încredere în mine o secundă, luaţi o pauză si 
încercați: incepeti o conversaţie şi puneţi o etichetă pe emoti- 
ile celuilalt - nu contează dacă vorbiti cu postasul sau cu fiica 
voastră de zece ani — apoi păstraţi tăcerea. Lăsaţi etichetarea să 
lucreze pentru voi. 


NEUTRALIZATI NEGATIVUL, CONSOLIDATI POZITIVUL 


Etichetarea este o tactica, nu o strategie, asa cum o lingura 
este un instrument excelent pentru a amesteca supa, nu o re- 
teta. De felul în care veţi folosi etichetarea va depinde in mare 
măsură si reuşita voastră. Aplicată corect, e o modalitate prin 
care noi, negociatorii, identificăm şi apoi modificăm încetul 
cu încetul vocea interioară a conştiinţei interlocutorului nos- 
tru, oferindu-i mai multă disponibilitate pentru colaborare şi 
încredere. 

Să discutăm mai întâi despre psihologia umană. În termeni 
fundamentali, emoţiile oamenilor au două niveluri: com- 
portamentul de „prezentare” constituie partea exterioară, de 
suprafață, pe care o vedem şi o auzim, iar dedesubt se află sen- 
timentul „de bază” care motivează comportamentul. 

Imaginati-va un bunic posac la o masă de sărbători în fami- 
lie: comportamentul de prezentare e că e iritabil, dar emoția de 
bază este singurătatea şi tristețea care îl încearcă din cauză că 
familia nu îl vizitează niciodată. 

Negociatorii de succes se adresează prin etichetare acestor 
emoții de bază. Etichetand punctele negative ele sunt diluate 
(sau chiar dezamorsate, în cazurile extreme), în timp ce etiche- 
tarea punctelor pozitive le consolidează. 

Vom reveni la bunicul posac într-o clipă. Mai întâi să vor- 
bim însă despre furie. 

Furia este o emoție care nu este decât rareori productivă, 
fie pentru voi, fie pentru cel cu care negociati. Ea eliberează 
hormoni de stres şi neuro-transmitatori care vă perturba ca- 
pacitatea de a evalua si reacționa adecvat la situație. Ea vă si 
ascunde faptul că sunteţi furios, oferindu-vă o falsă senzaţie 
de încredere. 

Nu vreau să spun că ar trebui să ignorăm sentimentele ne- 
gative. A le ignora ar putea fi la fel de nociv. Ele trebuie însă 
cizelate. Etichetarea este o tactică utilă de a stabiliza confrun- 
tările furioase pentru că astfel îl facem pe celălalt să-şi recu- 
noască sentimentele, în loc să fie agitat în continuare. 


Am aflat la începuturile carierei mele în negocieri cât este 
de important să tintim direct dinamica negativă de o manieră 
curajoasă, dar respectuoasă. 

Trebuia să rezolv o situație pe care o creasem cu mâna mea. 
Atrăsesem furia șefului FBI din Canada cand am intrat în tara 
fără să-l anunţ (pentru ca el să poată notifica Departamentul 
de Stat), o procedură denumită „autorizaţia de a pătrunde pe 
teritoriul țării.” 

Ştiam că trebuie să-l sun ca să lămurim situația, altfel ris- 
cam să fiu expulzat. Celor de la vârf le place să simtă că au 
controlul. Nu suportă să nu fie respectaţi. Cu atât mai mult cu 
cât nu au o muncă foarte ușoară. 

— Iartă-mă, părinte, am păcătuit, i-am zis când a răspuns 
la telefon. 

La capătul celălalt al firului s-a lăsat o tăcere prelungită. 

— Cine e? a întrebat el. 

— lartă-mă, părinte, am păcătuit, am repetat eu. Sunt Chris 
Voss. 

Din nou, o lungă tăcere. 


NU EMPATIZATI CU DUREREA CELORLALŢI, DAŢI-I UN NUME | 75 


— Şeful tău ştie că ai venit aici? 

Am zis că da, apoi mi-am ținut pumnii singur. Funcţionarul 
FBI avea dreptul să-mi spună să părăsesc imediat Canada, 
dacă ar fi vrut. Mentionand însă aspectul negativ, ştiam că il 
aplanasem pe cât posibil. Aveam o şansă. 

— OK, esti autorizat să intri în țară, a zis el în cele din urmă. 
Mă ocup eu de acte. 

Incercati asta data viitoare când trebuie să vă cereti scuze 
pentru o eroare gravă. Nu vă fie teamă. Cea mai rapidă şi mai 
eficientă metodă de a stabili un raport funcțional este să recu- 
noasteti partea negativă şi apoi să o diminuati. Ori de câte ori 
aveam de-a face cu familia unui ostatic, începeam prin a spune 
că ştiam că sunt speriaţi. $i când făceam o greşeală — lucru care 
se petrece frecvent — recunosteam întotdeauna furia celuilalt. 
Am constatat că fraza „uite, sunt un cretin” e o metodă incre- 
dibil de eficientă de a face problemele să dispară. 

Abordarea asta nu m-a dezamăgit niciodată. 


Să ne întoarcem la bunicul posac. 

El este posac pentru că nu-şi mai vede familia si se simte 
abandonat. Prin urmare, comunică într-o manieră disfunctio- 
nală pentru a atrage atenţia. 

Cum putem aborda această problemă? 

În loc să ne luptăm cu comportamentul lui morocănos, în- 
cercăm să recunoaștem tristețea lui de o manieră în care să nu 
il judecăm. ÎI putem conduce pe altă cale înainte să apuce să 
se enerveze. 

— Nu ne mai vedem atât de des, ati putea spune. Ai zice că 
nu te mai băgăm în seamă şi ne vedem o dată pe an, aşa că de 
ce ar trebui să-ți mai faci timp pentru noi? 

Observati cum am recunoscut situația $i am etichetat tris- 
tetea lui? Aici intervine momentul unei pauze scurte, prin care 
să-l lăsaţi să recunoască şi să aprecieze încercare de a înţelege 
ce simte, apoi să intoarceti situația, oferind o soluţie pozitivă. 


76 | ARTA NEGOCIERII 


— Pentru noi e o bucurie să fim cu tine. Vrem să ştim ce ai 
de spus. Pretuim timpul cu tine pentru că ne simțim îndepăr- 
taţi de tine. 

Cercetările arată că cel mai bun mod în care putem face 
fata negativitatii este să o observăm, fără să reactionam si fără 
să judecăm. Apoi să etichetăm fiecare sentiment negativ şi să-l 
înlocuim cu gânduri pozitive, pline de compasiune şi bazate 
pe soluții. 


Unul dintre studenții mei de la Universitatea Georgetown, 
un tip pe nume TJ, care lucra ca funcționar contabil la echipa 
Washington Redskins, a pus în aplicare această lecţie în timp 
ce era înscris la cursul meu de negocieri. 

Economia era în găleată la vremea respectivă, iar cei care 
aveau abonamente pentru tot campionatul încercau să nu plă- 
tească biletele. Colac peste pupăză, si echipa jucase groaznic 
anul precedent iar problemele din vieţile personale ale jucăto- 
rilor nu făceau decât să-i îndepărteze pe suporteri. 

Directorul economic al echipei devenea din ce în ce mai 
îngrijorat şi mai nervos, iar cu două zile înainte de începerea 
campionatului s-a dus la biroul lui TJ şi i-a pus în braţe un 
dosar plin cu hârtii. 

A zis „Mai bine ieri decât azi,” apoi a plecat. 

Înăuntru era o listă cu 40 de deținători de abonamente care 
nu-şi plătiseră datoriile, un stick USB cu un tabel cu situaţia fi- 
ecăruia, şi o formulă prestabilită care trebuia folosită cu fiecare 
dintre ei când erau sunati. 

TJ a văzut imediat că formularea era execrabilă. Începea 
prin a spune că colegii au încercat să sune de luni de zile şi că 
el fusese însărcinat să preia cazul. Se mai spunea „vreau să vă 
informez că pentru a putea intra în posesia biletelor la meciul 
de deschidere împotriva echipei New York Giants, va trebui să 
achitati integral suma datorată până la data de 10 septembrie.” 

Era un mesaj formulat în stilul stupid, agresiv, impersonal 
şi lipsit de înțelegere caracteristic majorității companiilor. Era 
vorba doar „de mine, de mine, de mine” din partea lui TJ, fără 
să se recunoască și situația celor care cumpăraseră abonamen- 
tele. Niciun fel de empatie. Niciun fel de conexiune interuma- 
na. Dati-mi banii. 

Poate nici nu trebuie să va mai zic că acest text nu a functi- 
onat. TJ a lăsat mesaje, nimeni nu l-a sunat înapoi. 

După câteva săptămâni de curs, T] a rescris mesajul. Nu-l 
refacuse dramatic, si nici nu oferea fanilor vreo reducere. Nu 
făcuse decât să adauge modificări subtile pentru ca suporterii 
să înțeleagă că apelul îi privea pe ei, situaţia lor şi dragostea lor 
pentru echipă. 

Acum, echipa era „Washington Redskins AI VOŞTRI”, iar 
scopul apelului era ca să se asigure că suporterii cei mai înfo- 
cati ai echipei - clienţii care nu plătiseră - vor fi prezenţi la me- 
ciul de deschidere. „Atmosfera de acasă pe care fiecare dintre 
voi o creează în fiecare duminică la Stadionul FedEx nu trece 
neobservată, a scris TJ. Le-a spus apoi „în aceste momente di- 
ficile, înţelegem că suporterii noştri trec prin momente dificile 
şi suntem dispuşi să vă ajutăm”, cerând posesorilor de abona- 
mente să sune si să discute „cazul lor special” 

Desi în aparenţă simple, modificările pe care TJ le-a adus 
mesajului au avut un impact afectiv profund asupra celor care 
nu plăteau. Se amintea datoria acestora către echipă, dar se 
sublinia şi datoria echipei către ei, iar prin etichetarea conditi- 
ilor economice dificile si a stresului pe care acestea îl provoacă, 
se diminua dinamica negativă cea mai pronunţată - faptul că 
nu plătiseră - transformând astfel situația într-una rezolvabilă. 

Aceste simple schimbări ascund o înţelegere complexă a 
empatiei de către TJ. Înarmat cu noul discurs, TJ a putut să 
obțină plata în rate pentru toți deținătorii de abonamente îna- 
intea jocului cu Giants. Următoarea vizită a directorului eco- 
nomic? Ei bine, a fost mult mai putin tensionată. 

ELIBERAȚI DRUMUL ÎNAINTE SĂ ANUNŢAŢI DESTINAȚIA 


Mai ţineţi minte amigdala cerebrală, componenta creieru- 
lui care generează frică în urma amenințărilor? Ei bine, cu cât 
putem întrerupe mai repede reacția amigdalei la amenințări 
reale sau imaginare, cu atât mai repede putem degaja drumul 
de obstacole, şi cu atât mai rapid vom putea genera sentimente 
de siguranță, bunăstare şi încredere. 

Etichetând fricile, putem face acest lucru. Aceste etichete 
sunt atât de puternice pentru că ne scaldă fricile în lumina soa- 
relui, luându-le puterea şi arătându-le interlocutorilor că avem 
înțelegere. 

Să ne amintim de holul din Harlem: nu am spus „se pare că 
vreți să vă dăm drumul.” Cu toții puteam fi de acord cu asta. 
Dar asta nu ar fi redus sentimentul real de frică din aparta- 
ment, nici nu ar fi arătat că empatizăm cu complexitatea sum- 
bra a situaţiei lor. De aceea, m-am dus tintit spre amigdală şi 
am zis „Se pare că nu vreți să mergeţi înapoi la închisoare.” 

Odată etichetate şi scoase la vedere, reacțiile negative din 
amigdala interlocutorului vor începe să se atenueze. Vă promit 
că veţi fi șocați decât de rapid limbajul se schimbă dintr-un ton 
alarmist, într-unul optimist. Empatia e un mijloc puternic de 
schimbare a dispozitiei. 

Drumul nu poate fi eliberat întotdeauna atât de uşor, aşa 
că nu fiți demoralizati dacă procesul pare să decurgă încet. 
Negocierea din blocul din Harlem a durat şase ore. Majoritatea 
dintre noi purtăm frici peste frici, ca nişte haine care să ne ape- 
re de frig, aşa că e mult de lucrat până să ajungem la sentimen- 
tul de siguranţă. 

I s-a întâmplat unei alte studente de la cursurile mele, care 
strânge bani pentru organizația de fete a Cercetaşilor, şi care 
s-a apucat să eticheteze fricile interlocutoarei ei aproape bă- 
tând în retragere. 

Nu vorbim de o persoană care vinde prăjituri pentru 
Cercetasi: studenta mea era o persoană cu experienţă în dome- 
niul strângerii de fonduri, care obținea în mod obişnuit sume 
cuprinse între 1.000 şi 25.000 de dolari cu fiecare cec. Pe par- 
cursul anilor şi-a dezvoltat un sistem foarte reuşit de a-şi face 
»clientii”, adesea femei bogate, să îi scrie un cec. 

Invita potentiala donatoare la ea în birou, o servea cu câ- 
teva prăjituri de Cercetase, îi arăta un album cu poze care să-i 
meargă la suflet, câteva scrisori scrise de mână din proiecte 
care păreau să se potrivească cu profilul femeii apoi colec- 
ta un cec când ochii donatorului se aprindeau. Era aproape 
Uşor. 

Într-o zi, însă, a avut parte de o donatoare pe care nu o mis- 
ca nimic. De îndată ce femeia a luat loc în biroul ei, studenta 
mea a început să-i prezinte proiectele pe care documentarea 
i le indicase că ar fi potrivite cu profilul femeii. Femeia însă 
refuza din cap un proiect după altul. 

Studenta mea devenea din ce în ce mai nelămurită de do- 
natoarea dificilă, care nu voia să doneze nimic. Şi-a stăpânit 
emoțiile si și-a adus aminte de o lecţie de la cursul meu despre 
etichetare. 

— Am senzaţie că ezitaţi în privința acestor proiecte, a zis 
ea, cu o voce pe care o voia echilibrată. 

De parcă i s-ar fi scos un dop, femeia a exclamat: 

— Vreau să sprijin direct programe pentru Cercetaşe şi nu 
alte proiecte. 

Conversaţia părea astfel să fie mai tintita, dar pe măsură 
ce studenta mea prezenta proiect după proiect care părea să 
îndeplinească criteriile donatoarei, nu a avut parte decât de 
respingere. 

Simtind frustrarea crescândă a potentialei donatoare și vo- 
ind să încheie într-o notă pozitivă, astfel încât să se poată re- 
întâlni cu altă ocazie, studenta mea a folosit o altă etichetare. 

— Se pare că vă pasionează cu adevărat ideea unei donații $i 
vreţi să găsiți un proiect adecvat care să reflectele oportunități- 
le si experienţele pe care vi le-au oferit Cercetasele. 

La auzul acestor vorbe, femeia „dificilă” a semnat un cec 
fără ca măcar să aleagă un anumit proiect. 

— Tu mă înţelegi, a zis ea în timp ce s-a ridicat să plece. Am 
încredere că vei găsi un proiect potrivit. 

Prima etichetare a dezvăluit o frică de a-i fi folosiţi în mod 
incorect banii. Cea de-a doua etichetare a dezvăluit însă ade- 
vărata dinamică: prezenţa ei în acel birou era urmarea unor 
amintiri foarte concrete din perioada în care fusese şi ea cerce- 
tasa și a felului în care acel moment i-a schimbat viata. 

Obstacolul nu a fost găsirea unui proiect potrivit pentru 
această femeie. Nu era un donator pretentios, greu de multu- 
mit. Adevăratul obstacol era că această femeie avea nevoie să 
fie înțeleasă si ca persoana căreia urma să-i dea banii să știe de 
ce se află în acel birou şi să înțeleagă amintirile care stăteau la 
baza acțiunilor ei. 

De aceea etichetările sunt atât de puternice şi au poten- 
tialul de a transforma orice conversație. Săpând dedesubtul 
unui munte aparent de detalii, mici nemulțumiri si chestiuni 
logistice, etichetele ajută la descoperirea şi identificarea emoti- 
ei primare care, odată recunoscută, pare să rezolve miraculos 
toate celelalte probleme. 


FACEŢI UN AUDIT AL ACUZATIILOR 


În prima zi a cursului de negociere, în fiecare semestru, trec 
cu grupul printr-un exercițiu introductiv intitulat „şaizeci de 
secunde sau moare.” Eu fac pe răpitorul iar un student trebuie 
să mă convingă să-i dau drumul ostaticului într-un minut. O 
folosesc ca o metodă de a sparge gheața şi care-mi arată nivelul 

studenţilor mei, iar lor, cât de mult au de învăţat. (Iată un mic 
secret: ostaticul nu scapă niciodată.) 

Uneori studenţii se aruncă imediat, însă de regulă îmi e 
greu să găsesc doritori, pentru că asta presupune ca ei să vină 
în fața clasei şi să se bată cu cel care are toate atuurile. Dacă 
doar îi rog să fie voluntari, toți se uită în altă parte. Stiti despre 
ce vorbesc. Aproape că vi se încordează muşchii spatelui, gân- 
dindu-vă „dă, Doamne, să nu fiu eu.” 

Aşa că nu întreb. În schimb, voi spune „În caz că vă îngri- 
jorati că vă voi cere să veniţi să jucăm un rol în fata clasei, vă 
spun dinainte... va fi oribil” 

Si aşa se oferă mai multi voluntari decât am nevoie. 

Uitaţi-vă acum ce am făcut: am prefațat conversaţia etiche- 
tând fricile publicului: cât de rău poate fi ceva, ca să fie mai 
rău decât „oribil”? I-am dezamorsat si am așteptat, lăsând ca 
vorbele mele să prindă rădăcini în mintea lor iar nerezonabilul 
să para mai putin inaccesibil. 

Cu toţii am făcut asta in mod intuitiv de o mie de ori. 
Începem să criticăm un prieten spunând „Nu vreau să par 
dur...” sperând că astfel vom atenua impactul a ceea ce urmea- 
ză să spunem. Alteori veți spune „Nu vreau să par nesimtit... 
„ sperând că interlocutorul vă va spune după câteva propozi- 
tii că nu sunteți un om rău. Formulând astfel însă comiteti o 
greşeală mică, dar vitală, prin care negati negativul. Astfel, el 
capătă valoare de afirmație. 

În sălile de judecată, avocaţii apărării se folosesc de acest 
procedeu menționând fiecare cap de acuzare, și vulnerabili- 
tatile propriei poziții, încă din pledoaria de început. Această 
tehnică are numele de „aplanare”. 

Ceea ce-mi doresc să fac este ca acest proces, aplicat siste- 
matic, să poată fi folosit pentru a vă dezarma interlocutorul, 
negociind orice, de la ora de culcare a copilului la contracte 
importante de afaceri. 

Primul pas constă în a enumera fiecare lucru oribil pe care 
interlocutorul l-ar putea spune despre voi într-un proces pe 
care l-am denumit auditul acuzării. 

Această noțiune a auditului este foarte, foarte dificil de 
înțeles pentru oameni. Cand le vorbesc prima dată studenti- 
lor despre asta, îmi spun „Doamne, n-am putea să facem așa 
ceva.” Pare ceva atât artificial şi care denotă lipsă de respect 
fata de sine. Pare că ar agrava lucrurile. Le-am adus apoi amin- 
te că şi eu am făcut exact același lucru în prima zi de curs, când 
le-am etichetat frica de jocul de-a ostaticul în avans. Şi toţi au 
recunoscut că niciunul dintre ei nu ştia. 

Ca exemplu, voi folosi experiența uneia dintre studentele 
mele, Anna, de care am fost foarte mândru pentru că a reuşit 
să facă rost de 1 milion de dolari pe baza cunoștințelor doban- 
dite la cursul meu. 


La momentul respectiv, Anna lucra pentru o companie 
mare care avea contracte cu guvernul. Firma ei câştigase o li- 
citatie pentru un contract important cu guvernul asociindu-se 
cu o companie mai mică, să-i zicem ABC Co., al cărei direc- 
tor avea o relaţie apropiată cu reprezentantul pentru clienţi al 
guvernului. 

Problemele au început imediat după ce au câştigat contrac- 
tul. Din cauză că ABC dispunea de o conexiune care a fost 
esenţială pentru câştigarea contractului, ABC considera că i se 
cuvenea o parte din sumă, indiferent dacă îşi îndeplinea înda- 
toririle din contract sau nu. 

Prin urmare, deşi prin contract erau prevăzuţi nouă anga- 
jati, ABC a continuat să nu-și facă treaba. În timp ce compania 
Annei a trebuit să facă si munca ABC, relația dintre ABC si 
compania Annei s-a transformat în e-mailuri pline de jigniri 
şi lamentări amare. Având deja o marjă de profit destul de 
scăzută, compania Annei a fost forțată să negocieze cu ABC 

reducerea la 5,5 angajați. Negocierile au lăsat ambele parti 
cu un gust amar. E-mailurile pline de recriminări au încetat, 
dar apoi au încetat toate e-mailurile între cele două companii. 
Lipsa comunicării e întotdeauna un semn rău. 

La câteva luni după aceste discuţii spinoase, clientul a ce- 
rut ca proiectul să fie regândit sub multe aspecte iar compania 
Annei risca să piardă multi bani dacă nu reusea să convingă 
ABC să accepte reduceri suplimentare de costuri. Din cauză că 
ABC nu şi-a respectat partea de înțelegere, firma Annei avea 
motive contractuale serioase să excludă compania ABC cu to- 
tul. Aceasta ar fi afectat însă reputaţia firmei Annei cu un client 
foarte important, putând avea ca efect si o acțiune juridică din 
partea ABC. 

Confruntându-se cu acest scenariu, Anna a aranjat o întâl- 
nire cu reprezentații companiei ABC în care plănuia să-i in- 
formeze pe cei de la ABC, alături de partenerii ei, că urmau să 
primească remuneraţia aferentă doar pentru 3 angajați. Era o 
situaţie delicată, deoarece ABC era deja nemulțumită de pri- 
ma reducere. Deşi era de regulă un negociator agresiv şi plin de 
încredere, Anna a avut timp de câteva săptămâni probleme cu 
somnul. Avea nevoie să obțină concesii si în același timp să ame- 
lioreze relația cu compania ABC. Nu pare prea ușor, nu-i aşa? 

Anna s-a pregătit mai întâi alături de partenerul ei de nego- 
ciere Mark, enumerând toate acuzele pe care ABC le-ar putea 
aduce. Relaţia se degradase cu ceva timp în urmă, aşa că lista 
era destul de plină. Cele mai mari acuze potenţiale erau însă 
uşor de identificat: 

— Sunteţi genul tipic de antreprenor principal care încear- 
că să jumulească firmele mai mici. 

— Ne-aţi promis că vom avea de muncă apoi v-aţi încălcat 
promisiunile. 

— Puteati să ne fi anunțat de această problemă cu mai mul- 
te săptămâni în urmă, ca să ne ajutaţi să ne pregătim. 

Anna şi Mark au încercat apoi pe rand să joace rolul fiecărei 
parti, unul dintre ei susținând poziția ABC si celălalt dezar- 
mând acuzaţiile cu etichetări care le anticipau. 

— Veţi crede că suntem o companie mare, un antreprenor 
principal fără scrupule după ce vom termina de zis ce avem de 
zis, îşi exersă Anna discursul cu un ritm lent şi natural. 

— Se pare că aveți impresia că acest contract vi se cuvine de 
la bun început, a zis Mark. 

S-au antrenat de fata cu un observator, reglandu-si ritmul, 
stabilind la ce punct urma să-şi eticheteze unul altora frica si 
planificând momentul în care să includă pauzele pline de inte- 
les. Era ca o piesă de teatru. 

Când a venit ziua întâlnirii, Anna a început prin a recu- 
noaste temerile cele mai mari ale ABC. 

— Intelegem că ati fost cooptati cu obiectivul comun de a 
conduce acest proiect, a zis ea. E posibil să aveți senzația de 
a fi fost tratați nedrept, si că am modificat contractul in mod 
semnificativ de la semnare. Recunoastem că aveți impresia că 
această muncă v-a fost promisă. 

Au beneficiat de o aprobare hotărâtă din cap a reprezen- 
tantilor ABC, astfel încât Anna a continuat subliniind datele 
problemei de o manieră prin care reprezentanții ABC au fost 
încurajați să vadă cele două firme ca pe nişte coechipieri, con- 
dimentandu-si afirmaţiile cu întrebări cu răspuns deschis care 
demonstrau că ascultă: 

— Ce credeţi că ar trebui adăugat la ceea ce am spus până 
acum? 

Etichetând fricile şi cerând ca şi interlocutorii să contribuie, 
Anna a putut afla o cauză importantă al fricilor ABC, respectiv 
faptul că ABC se aştepta să fie un contract profitabil pentru că 
avea impresia că firma Annei câştiga foarte mulți bani de pe 
urma tranzacţiei. 

Mark a putut astfel interveni, explicând că noile cerințe ale 
clientului au făcut ca acel contract să nu mai fie profitabil, prin 

urmare el şi Anna trebuiau să convingă ABC să accepte mai 
puţini bani, fiind vorba de doar trei posturi cu normă întreagă 
pentru ABC. Angela, unul dintre reprezentanții ABC, a avut 
un moment în care a inspirat adânc. 

— Se pare că sunteţi de părere că noi suntem un antrepre- 
nor principal mare si rău care încearcă să scape de compania 
mai mică, a zis Anna, verbalizând acuzaţia înainte de a apuca 
să fie formulată. 

— Nu, nu credem asta, a zis Angela, forțată de recunoaştere 
să caute un teren neutru. 

Odată ce părțile negative au fost etichetate şi cele mai rele 
acuze au fost formulate, Anna şi Mark au putut să îndrepte 
conversaţia în direcţia contractului. Fiţi atenți la felul în care 
şi-au expus argumentul, deoarece a fost o lovitură de geniu: ei 
au reușit să recunoască poziţia în care se afla ABC, dar și să 
mute răspunderea pentru oferirea unei soluții către compania 
mai mică. 

— Se pare că ştiţi foarte bine cum ar trebui să functione- 
ze un contract cu guvernul, spuse Anna, etichetând expertiza 
Angelei. 

— Da, dar ştiu că lucrurile nu decurg întotdeauna atât 
de simplu, răspunse Angela, mândră că experienţa ei fusese 
recunoscută. 

Anna a întrebat-o apoi pe Angela cum şi-ar dori să modifi- 
ce contractul astfel încât toată lumea să poată câştiga, ceea ce a 
făcut-o pe Angela să recunoască că nu vedea niciun mod prin 
care s-ar fi putut ajunge la acest rezultat fără reducerea numă- 
rului de angajaţi ai ABC. 

După câteva săptămâni, contractul a fost modificat prin 
reducerea plății către ABC, punând la dispoziția companiei 
Annei suma de 1 milion de dolari si transformând astfel con- 
tractul într-unul profitabil. Reacția Angelei de la finalul întâl- 
nirii a fost însă cea mai şocantă pentru Anna. După ce Anna a 

recunoscut că i-a dat Angelei nişte veşti proaste şi că înțelegea 
cât de furioasă trebuie să se simtă, Angela a zis: 

— Nu e cea mai fericită dintre situații dar apreciem faptul că 
recunoasteti ce s-a petrecut, si nu avem senzația că vă bateti joc 
de noi. Si nu sunteți un «antreprenor principal mare şi rău». 

Reacţia Annei la felul în care au decurs lucrurile? „Uau, 
chestiile astea chiar funcționează!” 

Are dreptate. După cum ati putut observa, frumuseţea unui 
atac frontal asupra negativitatii este faptul că ne conduce într-o 
zonă sigură a empatiei. Cu toţii avem o nevoie inerentă, umană 
de a fi înțeleși, de a relationa cu persoana aflată de partea cea- 
laltă a mesei. Astfel se explică de ce primul instinct al Angelei, 
după ce Anna i-a etichetat fricile, a fost să ofere detalii şi nuan- 
te acelor frici. Pe baza acestor detalii, Anna a căpătat puterea 
de a obţine ceea ce şi-a dorit din negociere. 


FACEŢI ROST DE UN LOC - BA CHIAR LA O CLASĂ MAI BUNĂ - 
LA UN ZBOR UNDE NU MAI SUNT LOCURI 


Până în acest punct ne-am construit fiecare aptitudine ca şi 
cum ar fi instrumente muzicale: mai întâi, oglindirea saxofon, 
apoi etichetarea contrabas, si acum, la final, de ce nu suflati o 
notă în cornul francez al tăcerii tactice ? Într-o negociere reală, 
însă, întreaga orchestră cântă laolaltă. Asa că trebuie să învățați 
cum să dirijati. 

Pentru cei mai multi dintre noi a canta la toate instrumen- 
tele e foarte ciudat. Timpul pare ca trece atat de repede. Prin 
urmare, voi cânta un cântec la viteză redusă, ca să puteți as- 
culta fiecare instrument, notă cu notă. Vă promit că veţi vedea 
cum aptitudinile pe care le-aţi exersat se compensează una pe 
cealaltă, urcând, tremurând, coborând şi făcând pauze, într-o 
armonie deplină. 

Iată situaţia (cântecul, dacă vreţi): Studentul meu, Ryan B. 
zbura de la Baltimore la Austin ca să semneze un contract im- 
portant de consultanță în domeniul informatic. Timp de șase 
luni, reprezentantul clienţilor a tot ezitat în privința achiziției 
serviciilor, însă o avarie majoră l-a pus în dificultate in fata 
directorului general al companiei. Pentru a arunca vina, l-a 
sunat pe Ryan în fata directorului şi a solicitat foarte agresiv 
să i se comunice de ce dura atât de mult ca Ryan să semneze 
contractul. Dacă Ryan nu se prezenta la sediul lor vineri dimi- 
neata, oferta era anulată. 

Ryan a cumpărat un bilet de avion pentru a doua zi, joi, dar 
în Baltimore s-a pornit o furtună cumplită, timp în care aero- 
portul a fost închis 5 ore. Devenea destul de probabil că Ryan 
avea să rateze al doilea zbor, de la Austin la Dallas. A aflat cand 
a sunat la American Airlines înainte de decolare că rezervarea 
lui fusese automat schimbată la un zbor de a doua zi, la ora 
15.00, ceea ce periclita semnarea contractului. 

Când Ryan a ajuns în cele din urmă la ora 20.00 la Dallas, a 
alergat la poarta acces, de unde in mai putin de 30 de minute 
decola ultimul zbor American Airlines către Austin. Obiectivul 
lui era să se urce în acel avion sau, în cel mai rău caz, să ia un 
zbor dis de dimineaţă a doua zi. 

În fata lui la poartă era un cuplu foarte agresiv care urla la 
agenta de la poartă, care nici nu se uita la ei în timp ce bătea la 
tastatura calculatorului din fata; încerca în mod evident să nu 
răspundă tot printr-un urlet. După ce le-a zis „nu am ce să fac” 
de cinci ori, cuplul furios a renunţat într-un final și a plecat. 

Observati cum Ryan s-a folosit de acest schimb de la bun 
început în avantajul lui. Dacă vii după ce s-a produs o ceartă 
violentă, ai o postură de negociere mult îmbunătăţită deoarece 
interlocutorul va fi disperat să aibă o interacțiune empatică. E 
suficient să zâmbeşti şi deja eşti mai bine văzut. 

— Bună Wendy, eu sunt Ryan. Se pare că erau destul de 
supăraţi. 

Se etichetează astfel aspectul negativ şi se pun bazele unei 
interacțiuni bazate pe empatie. La rândul ei, Wendy este în- 
curajată să povestească ce i s-a întâmplat, iar pe baza acestora 
Ryan o va oglindi, invitând-o să continue. 

— Da. Au ratat zborul. Am avut mai multe întârzieri din 
cauza vremii. 

— Din cauza vremii? 

După ce Wendy i-a explicat că întârzierile din zona de nord- 
est s-au extins în restul țării, Ryan etichetează aspectul negativ 
apoi oglindeşte răspunsul ei pentru a o încuraja să continue. 

— Se pare că a fost o zi foarte aglomerată. 

— Am avut multi clienţi furiosi, ştii? Adică da, înțeleg, chiar 
dacă nu-mi place să se urle la mine. Multi oameni încearcă să 
ajungă la Austin pentru marele meci. 

„Marele meci?” 

— UT joacă cu Ole Miss şi toate zborurile spre Austin sunt 
rezervate complet. 

— Rezervate complet? 

Să facem o pauză. Până acum, Ryan s-a folosit de etiche- 
tări şi oglindire pentru a construi o legătură cu Wendy. Ei i s-a 
părut probabil o trăncăneală inutilă pentru că el nu i-a cerut 
nimic. Spre deosebire de cuplul furios, Ryan recunoaşte situa- 
tia în care se află. Cuvintele lui pendulează între „Cum ai zis?” 
şi „Te înțeleg, ambele fraze oferindu-i ocazia să continue să-şi 
expună punctul de vedere. 

Acum, că s-au pus bazele empatiei, ea lasă să-i scape o in- 
formaţie pe care el o poate specula. 

— Da, tot weekendul. Deşi, cine ştie câți vor mai ajunge să- 
şi prindă zborul. E posibil ca din cauza vremii mulți oameni să 
ajungă pe alte aeroporturi. 

lată cand Ryan intervine şi îi cere in final ceva. Observati 
însă cum acţionează: nu o face de o manieră asertivă sau cal- 
culată rațional, ci cu empatie și etichetare, metode prin care 

a arătat că ţine cont de situaţia ei şi s-a plasat pe nesimţite de 
partea ei. 

— Ei bine, se pare că ati făcut fata cu brio totuşi la ziua asta 
dură, zise el. Am fost afectat și eu de întârzierile provocate de 
vreme şi am ratat al doilea zbor. Se pare că la zborul ăsta nu 
mai sunt deja locuri dar, dat fiind ce mi-ati spus, e posibil ca o 
persoană care vine din direcţia furtunii să nu mai ajungă. Mai 
e vreo şansă să fie un loc liber?” 

Ascultati sunetul: etichetare, empatie tactică, etichetare. 
Abia apoi o cerere. 

În acest moment, Wendy nu spune nimic si începe să taste- 
ze la calculator. Ryan, dornic să nu-şi pună în pericol şansele 
unei posibile tranzacţii, păstrează tăcerea. După aproximativ 
30 de secunde, Wendy tipăreşte un permis de imbarcare pe 
care i-l dă lui Ryan, explicându-i că în avion erau nişte locuri 
pe care ar fi trebuit să le folosească nişte pasageri care urmau 
să ajungă mult după ora de decolarea avionului. Pentru ca suc- 
cesul lui Ryan să fie deplin, i-a dat chiar un loc la o clasă mai 
comodă de scaun. 

Si totul în sub două minute! 

Data viitoare cand mai stati în spatele unui client furios la 
magazin sau la coada de îmbarcare în avion, profitati un mo- 
ment şi exersati etichetarea şi oglindirea cu persoana care vă 
serveşte. Vă promit că nu vor urla „Nu încercaţi să mă contro- 
lati!” şi nu vor lua foc; de fapt, e posibil să plecați cu mai mult 
decât v-aţi aşteptat. 


LECTIILE CHEIE 


În timp ce încercaţi să introduceți instrumentele empatiei 
tactice în viata voastră de zi cu zi, vă încurajez să le considerați 
prelungiri ale interacțiunilor umane fireşti, nu nişte ticuri arti- 
ficiale de conversație. 

Ne face plăcere, indiferent de interacțiune, să simțim că in- 
terlocutorul ne ascultă și recunoaște situația în care ne aflăm. 
Indiferent dacă negociati un contract de afaceri sau pur şi sim- 
plu vorbiti cu vanzatoarea de la raionul de mezeluri, crearea 
unei relații empatice si încurajarea interlocutorului să vor- 
beasca despre situaţia în care se află constituie baza interactiu- 
nilor umane sănătoase. 

Aceste instrumente reprezintă, aşadar, un set de bune prac- 
tici emoționale care va vor ajuta să vindecati incapacitatea pre- 
dominantă care ne afectează conversațiile cele mai importante 
din viata. Instrumentele vă vor ajuta să vă conectaţi $i să creați 
relații mai pline de semnificație, mai calde. Faptul că vă pot 
ajuta să obţineţi ceea ce vă doriți este un bonus, primul obiec- 
tiv fiind conexiunea interumană. 

Ţinând cont de aceste lucruri, vă încurajez să vă asumaţi 
riscul de a folosi aceste unelte în toate conversațiile pe care le 
aveți. Vă pot asigura că la început veţi avea o senzaţie stranie, 
artificială, dar tineti-va de treabă. Si când ati învăţat să mergeţi 
vi se părea deosebit de ciudat. 

În timp ce integrați aceste tehnici, transformând artificiul 
empatiei tactice într-un obicei şi apoi într-o parte integrantă a 
personalității voastre, retineti aceste lecţii din capitolul pe care 
tocmai l-aţi citit: 


m Puneti-va în locul interlocutorului vostru. Frumuseţea 
empatiei constă în faptul că nu vă cere să fiți de acord 
cu ideile celuilalt (le-aţi putea considera nebunesti). 
Recunoscând însă situaţia celuilalt, veți transmite ime- 
diat că ascultați. Și de îndată ce vor şti că ascultați, ar 
putea să vă transmită ceva de care să vă puteți folosi. 


m Motivele pentru care un interlocutor nu va fi de acord cu 
voi sunt adesea mai puternice decât cele pentru care vă 
vor da dreptate, asa că mai întâi concentrati-va asupra 


NU 

eliminării barierelor din calea obţinerii unui acord. 
Refuzarea barierelor sau a influențelor negative le confe- 
ră credibilitate, asa ca scoateti-le la iveală. 


Folosiţi pauzele. După ce etichetati un obstacol sau 
oglinditi o afirmaţie, lasati-le să-şi facă efectele. Nu va 
faceți griji, interlocutorii vor umple tăcerea. 


Etichetati fricile interlocutorului pentru a le diminua 
puterea. Cu toții vrem să vorbim despre lucruri ferici- 
te însă trebuie să ţineţi minte că, cu cât intrerupeti mai 
repede funcționarea amigdalei cerebrale a interlocuto- 
rului, partea creierului care generează frica, cu atât mai 
repede puteți produce sentimente de siguranță, fericire 
şi încredere. 


Enumerati cele mai rele lucruri pe care interlocutorul le- 
ar putea spune despre voi şi spuneti-le cu voce tare îna- 
inte ca interlocutorul să aibă ocazia să le rostească. Dacă 
veţi efectua un audit al acuzațiilor înaintea negocierii, 
veţi fi mai bine pregătiți să evitati o dinamică negativă 
înainte ca ea să apuce să se instaleze. Și pentru că aces- 
te acuzaţii sună adesea exagerat atunci când sunt rostite 
cu voce tare, rostirea lor îl va încuraja pe interlocutorul 
vostru să susțină că opusul lor este adevărat. 


Aduceti-va aminte că aveţi de-a face cu o persoană care 
vrea să fie apreciată si înțeleasă. Folosiţi etichetele pentru 
a consolida și încuraja percepțiile şi dinamicile pozitive. 


[CAPITOLUL 4 |——— 
FERITI-VA DE „DA”, 
STAPANITI-L PE ,NU” 


S: vă descriu un scenariu pe care l-am trăit cu toții: sunteți 
acasă, chiar înainte de cină, și sună telefonul. Nicio surpriză, 
o persoană care încearcă să vă convingă să cumpăraţi ceva. 
Vinde abonamente la reviste, filtre de apă, carne de vită con- 
gelată din Argentina; să fiu sincer, nici nu contează ce vinde 
pentru că toate textele lor folosesc aceleaşi tipare. După ce-ţi 
pocesc numele şi se apucă să facă nişte glume artificiale, trec 
în sfârşit la subiect. 

Procesul de vânzări care urmează e organizat după o dia- 
gramă cu săgeți care e menită să-ţi taie căile de scăpare, con- 
ducându-te pe un parcurs unde nu mai ai nicio altă ieşire în 
afară de „Da” „Îţi place să bei din când in când un pahar cu 
apa.” „Păi, da, dar...” „Şi mie. Pun pariu ca-ti place apa rece, 

curată, fără gust chimic, cum a fost lăsată de la natura. „ „Păi, 
da, dar...” 

Cine e tipul ăsta cu un zâmbet fals în voce, vă intrebati, 
care-şi permite să vă păcălească să cumpăraţi ceva de care nu 
aveți nevoie? Simtiti cum vi se încordează muşchii, vocea ca- 
pătă un ton defensiv și pulsul accelerează. 

Vă simtiti de parcă ati fi prada lui, si chiar sunteţi! 

Ultimul lucru pe care v-aţi dori să-l spuneți este ,,da’, chiar 
şi atunci când rămâne singurul răspuns valabil la întrebarea 
»Beti apă?” Un compromis, o concesie, chiar făcute de dragul 
adevărului, vă lasă senzaţia unei înfrângeri. Pe de altă parte 
„nu” creează impresia unei mântuiri, a unei oaze. Sunteţi ten- 
taţi să apelaţi la „nu” chiar şi când e un răspuns în mod evident 
fals, doar pentru a-i auzi sunetul dulce. „Nu, nu am nevoie de 
apă, filtrată cu carbon sau normală. Sunt o cămilă!” 

Să ne gândim acum la această tehnică de vânzări. Ea este 
menită să obțină din partea noastră un „da” cu orice pret, de 
parcă „nu” ar fi moarte curată. Și pentru multi dintre noi chiar 
aşa e. Există atât de multe conotaţii negative pe care le asociem 
cu un „nu. Vorbim de respingerea pe care o transmite un ,,nu’, 
de frica de a-l auzi. „Nu” este cuvântul negativ suprem. 

La urma urmei, însă, „da” este un cuvânt adesea golit de 
substanță care ascunde obiecții mai profunde (iar „poate” e 
chiar şi mai rău). Dacă un negociator doreşte din răsputeri să 
obțină un da” nu ajunge mai aproape de rezultat, ci doar îşi 
înfurie interlocutorul. 

Asa că dacă un „da” poate fi atât de anevoios obținut, iar un 
nu” e aşa o mare usurare, de ce avem asa un fetiş pentru unul 
dintre cuvinte, în timp ce pe celălalt îl stigmatizam? 

Avem o înțelegere pe de-a-ndoaselea. Pentru un bun ne- 
gociator, „nu” e aur curat. Această negatie oferă o ocazie ex- 
celentă de a putea lămuri împreună cu interlocutorul ceea ce 
vă doriţi, eliminând ceea ce nu vă doriți. „Nu” este o alegere 

sigură care menţine echilibrul, oferind o oază temporară pen- 
tru păstrarea controlului. 


Pe parcursul evoluţiei lor, toți negociatorii trebuie să înveţe 
cum să procedeze când se lovesc de un ,,nu.” Când ajungeţi 
să vă dati seama de dinamica psihologică reală care se află în 
spatele acestui cuvânt, veți ajunge să-l iubiți. Nu doar că nu va 
veți mai teme de el, dar veţi putea învăța si în ce măsură vă este 
util şi cum puteți ajunge la un acord pe baza lui. 

„Da” şi „poate” sunt adesea lipsite de însemnătate. Un „nu” 
modifică însă întotdeauna conversaţia. 


CU UN „NU” ÎNCEPE NEGOCIEREA 


Fascinatia pe care o am pentru „nu', cu toate nuanțele lui 
frumoase, a început cu o conversaţie pe care am avut-o cu câ- 
teva luni înainte de a-mi începe cariera în negocieri. 

Lucram deja pentru FBI ca membru al echipei de interven- 
tii din divizia Pittsburgh, dar am fost transferat după aproape 
doi ani la New York în brigada de contraterorism. Era o slujbă 
grozavă: petreceam zile şi nopţi urmărind suspecți de terorism, 
investigând celulele lor şi evaluând dacă sau cum vor ataca. 
Dezlegam noduri de furie omenească în mijlocul celui mai mare 
oraş din America, luând decizii de viata si de moarte stabilind, 
cine e periculos și cine e doar furios. Era o muncă fascinantă. 

Încă de la primele mele zile în cadrul Biroului, fusesem ob- 
sedat de reacţiile în situaţii de criză. Urgenta unor astfel de 
misiuni mă fascina. Mizele erau mari. De munca noastră de- 
pindeau vieţile altora. 

Peisajul emotional era complex, dinamic si adesea conflic- 
tual. Ca să poată obține eliberarea în siguranță a unui ostatic, 
un negociator trebuie să desluşească motivele, starea de spirit, 

inteligența şi punctele forte şi slabe ale sentimentelor ataca- 
torului. Negociatorul juca rolul de dur, împăciuitor, om forte, 
salvator, confident, instigator şi pacifist, iar acestea erau doar 
câteva dintre roluri. 

Credeam că mă pot mula pe oricare dintre aceste roluri. 

La câteva săptămâni după ce am ajuns la Manhattan, m-am 
prezentat la biroul lui Amy Bonderow, care conducea echipa 
de negociere în situaţii de criză din New York. Nu aveam habar 
la momentul acela despre negocieri, aşa că am avut o abordare 
directă. 

— Vreau să devin negociator în situații de răpiri, am zis. 

— Toți vor. Ai vreo pregătire în domeniu?”, a întrebat ea. 

— Nu, am zis. 

— Ai vreo recomandare? 

— Nu, am răspuns. 

— Vreo experienţă? a întrebat ea. 

— Nu, am răspuns. 

— Ai o diplomă în psihologie, sociologie, orice legat de 
negociere? 

— Nu. 

— Se pare că ţi-ai dat singur răspunsul, zise ea. Nu. Acum 
poți să pleci. 

— Să plec? am ripostat eu. Pe bune? 

— Da. Cu alte cuvinte, lasă-mă în pace. Toţi vreți să fiți ne- 
gociatori în situaţii cu ostatici, şi niciunul dintre voi n-aveţi 
vreun CV, vreo experiență, vreo aptitudine. Ce ati zice daca ati 
fi în locul meu? Exact: ,,nu”. 

Am stat liniştit in fata ei, gândindu-mă. Nu aşa avea să se 
termine cariera mea de negociator. Mă uitasem în ochii tero- 
riştilor; nu aveam de gând pur şi simplu să dispar. 

— Haide, i-am zis. Trebuie să fie ceva ce pot face. 

Amy a dat din cap şi mi-a aruncat un zâmbet din acela 
ironic care înseamnă că persoana consideră că esti o victimă 
sigură. 

— Ştii ceva. Ai putea să faci ceva: să te înscrii la o linie pen- 
tru suicid ca voluntar. Vino apoi să vorbeşti cu mine. Nu-ţi ga- 
rantez nimic, ai înțeles? a zis ea. „Acum, pe bune, poți să pleci. 


Din conversaţia cu Amy am putut să-mi dau seama de sub- 
tilitatile complexe, ascunse ale unei conversații, de puterea 
anumitor cuvinte, de adevărurile emoţionale aparent ininte- 
ligibile care se află adesea la baza schimburilor inteligibile de 
informaţii. 

Mulţi cad în capcana de a lua de bune spusele celorlalți. Am 
început să constat că în timp ce oamenii joacă jocul conversa- 
tiei, adevărata putere se află în jocul de sub joc, pe care puțini 
îl joacă. 

Din discuţia noastră am putut vedea cum cuvântul „nu, 
rostit atât de răspicat si direct, nu era de fapt chiar atât de sim- 
plu. Pe parcursul anilor, mi-am adus aminte în mod repetat 
de conversaţia respectivă, rememorând felul în care Amy m-a 
respins de mai multe ori. Acele „nu”-uri erau doar o cale către 
„da” Ele îi ofereau ei — dar si mie - timpul de a mă repozitiona, 
a ajusta şi a reexamina cele petrecute, punând bazele unui ca- 
dru în care să apară singurul „da” care conta. 

Când lucram la brigada antiterorism, am colaborat cu un 
locotenent din NYPD pe nume Martin. Avea un comporta- 
ment dur si ori de câte ori îl intrebai ceva ţi-o reteza imediat. 
După ce ne-am cunoscut mai bine, l-am întrebat de ce se purta 
aşa. „Chris, mi-a zis el cu mândrie, un locotenent trebuie să 
spună întotdeauna «nu»” 

La început am crezut că acest răspuns automat reprezintă o 
lipsă de imaginaţie. Mi-am dat însă seama că aplicam aceeaşi 
metodă cu fiul meu adolescent, iar după ce-i spuneam „nu” 
constatam că eram adesea deschis să aud ce voia să-mi spună. 

Un „nu” este punctul de plecare al negocierii, nu finalul ei. 
Am fost conditionati să ne temem de cuvântul „nu.” El nu re- 
prezintă adesea decât o afirmare a propriei percepții, si nu a 

stării concrete de fapt. Acest cuvânt nu înseamnă decât ara- 
reori „am luat în calcul toate datele şi am făcut o alegere ra- 
tionala în consecinţă.” Un „nu” este adesea doar o hotărâre, 
de multe ori temporară, de a menține o stare de fapt. Orice 
schimbare implică teamă, iar „nu” oferă puțină protecție în 
fata acestei temeri. 

În excelenta carte a lui Jim Camp Start with NO,! autorul 
sfătuieşte cititorul să ofere adversarului (așa denumeşte el in- 
terlocutorul) permisiunea de a spune „nu” încă de la începu- 
tul unei negocieri. El denumeşte această permisiune „drept 
de veto.” El amintește că oamenii se vor lupta până la moarte 
pentru dreptul de a spune ,,nu’, asa că oferindu-le acest drept, 
climatul de negociere va deveni aproape imediat mai construc- 
tiv, mai deschis unei colaborări. 

Când citeam cartea lui Camp, mi-am dat seama că știam deja 
asta din experiența de negociator cu răpitorii. Am aflat că cel 
mai rapid mod de a convinge un răpitor să iasă era să le acordăm 
timp să vorbească, în loc să le „cerem” să se predea. A le cere să 
se predea, a le „spune” să iasă nu avea ca rezultat decât prelungi- 
rea confruntării şi, uneori, chiar moartea celor implicați. 

Totul se rezumă la nevoia profundă, universală a oamenilor 
de a avea autonomie. Oamenii vor să aibă senzaţia că dețin con- 
trolul. Atunci când apărăm dreptul unei persoane la autonomie, 
dându-i în mod explicit permisiunea să spună „nu” propuneri- 
lor noastre, emoțiile se linistesc, eficacitatea deciziilor sporeşte 
si interlocutorul poate analiza cu adevărat propunerea pe care 
i-o facem. Lor le revine să o analizeze, să o întoarcă pe toate 
părțile. Iar noi câştigăm timpul de a dezvolta propunerea, de a o 
schimba, pentru a putea convinge interlocutorul că schimbarea 
propusă e mai avantajoasă decât starea de fapt. 

Un negociator excelent va urmări întotdeauna să ajungă la 
un „nu” pentru că ştie că adesea acela este punctul de plecare 
al adevăratei negocieri. 

A spune adversarului „nu” în mod politicos (vom elabora 
acest aspect în Capitolul 9), a primi un „nu” calm şi a îngă- 
dui celuilalt să ştie că e binevenit să spună „nu” are un impact 
pozitiv asupra oricărei negocieri. De fapt, a adresa celuilalt in- 
vitatia să spună „nu” vă conferă o putere extraordinară de a 
demola obstacolele și permite o comunicare benefică. 

Prin urmare, va trebui să vă obişnuiţi că un „nu” nu repre- 
zinta o respingere şi să actionati în consecință. Atunci când 
cineva vă spune „nu', trebuie să reganditi cuvântul sub forma 
unuia dintre înțelesurile sale alternative, care sunt şi mult mai 
reale: 


Nu sunt încă gata să fiu de acord; 
Mă faci să mă simt incomod; 

Nu înţeleg; 

Nu cred că îmi permit; 


Vreau altceva; 


Am nevoie de mai multe informații; sau 
Vreau să vorbesc cu altcineva. 


După o pauză de reflecţie, puneţi întrebări axate pe soluţii 
sau etichetati pur şi simplu efectul lor: 

— Ce anume nu vă convine? 

— În ce condiţii ati fi dispus să fiţi de acord? 

Oamenii simt nevoia să spună „nu? Asa că nu așteptați să 
vi se spună „nu” la un moment dat, ci încercaţi să-i faceți să 
spună „nu” cât mai din timp. 

PRACTICA PERSUASIUNEA IN LUMEA LOR 


Vreau să va fac cunoştinţă cu un tip pe nume Joe Om de 
Afaceri care se pregăteşte pentru o negociere. L-ati mai întâl- 
nit. E genul bine pregătit, cu strategii de tipul Obține un ,,Da” 
scrise pe foi și memorate. Iar el e mai mult decât dispus să le 
aplice persoanelor aflate de partea cealaltă a mesei. Joe face o 
pauză, admirându-şi costumul scump în oglindă, imaginân- 
du-si frazele de efect pe care le va folosi, şi graficele elaborate 
care-i vor susține ideile si care-i vor aduce victoria asupra in- 
terlocutorului - asupra adversarului. E un soi de Russel Crowe 
în Gladiatorul. El e cel mai tare. 

Haideţi să vă spun ceva: toate pregătirile lui nu vor conta 
absolut deloc. Stilul lui de negociere se axeaza in intregime pe 
punctul lui de vedere: eu, eu, eu, ego, ego, ego. Cei aflati de 
cealalta parte a mesei isi vor da seama de aceste semnale si vor 
decide că e mai bine să-l ignore politicos, chiar pe furis, pe 
acest Superman... spunandu-i ,,da”! 

„Poftim?”, veţi exclama. 

Desigur, vor spune „da” de la bun început, însă acest cuvânt 
reprezintă doar un instrument prin care vor să-l facă pe acest 
fanatic să se retragă. Se vor retrage şi ei ulterior, dând vina pe 
mediul dinamic, probleme de buget sau chiar pe vreme. Pe 
moment, vor doar să scape pentru că Joe nu reușește să-i con- 
vingă de absolut nimic; el nu reuşeşte decât să se convingă pe 
sine. 

Să vă zic un secret. Există, de fapt, trei feluri de „da”: contra- 
făcut, de confirmare şi de angajament. 

Un „da” contrafăcut este unul spus în momentul în care in- 
terlocutorul vrea să spună de fapt „nu” dar crede că un „da” îi 
oferă o cale mai rapidă de ieşire sau vrea pur si simplu să con- 
tinue în mod nesincer conversaţia pentru a obține mai multe 

informaţii sau un alt fel de avantaj. Un „da” de confirmare e 
în general inofensiv, un răspuns reflex la o întrebare formula- 
tă în termeni de alb-sau-negru; el este folosit uneori pentru a 
întinde o capcană, dar de cele mai multe ori implică o afirma- 
tie simplă fără promisiunea unei acțiuni viitoare. Un „da” de 
angajament e pe bune; el reprezintă un acord sincer care con- 
duce la o acțiune, un „da” spus la masă și care care se încheie 
cu o semnătură pusă pe contract. Trebuie să urmăriți obtine- 
rea unui „da” de angajament, însă cele trei tipuri de ,,da”suna 
aproape la fel aşa că va trebui să învățați să distingeti între ele. 

Oamenii din toată lumea sunt atât de obişnuiţi să fie ur- 
măriți pentru un „da” de angajament ca o condiţie pentru a 
putea afla mai multe, încât au devenit experți în oferirea de 
„da-uri'contrafăcute. Din acest motiv, cei care se confruntă cu 
Joe Om de afaceri oferă un „da” contrafăcut pentru a afla mai 
multe amănunte. 

Indiferent dacă-i spunem un „da de angajament” sau un 
„da de confirmare” sau altfel, un negociator bun va şti că nu 
trebuie să tina o reprezentație, ci să-şi indrume cu blandete 
interlocutorul să-şi asume obiectivele induse ca și cum i-ar 
aparține. 

Lăsaţi-mă să vă povestesc, am învăţat cu greutate aceasta 
lecţie. 

La două luni după ce vorbisem cu Amy, începusem să pre- 
iau apeluri pentru HelpLine, linia fierbinte în situaţii de criză 
înființată de Norman Vincent Peale. 

Regula de bază era că nu puteai sta de vorbă cu cineva la 
telefon mai mult de 20 de minute. Daca-ti făceai treaba cum 
trebuie, nu aveai nevoie de mai mult timp pentru a aduce pe 
cineva pe calea cea buna. Aveam la dispozitie o multime de or- 
ganizatii catre care trimiteam apelantii pentru a obtine ajutor. 
Era o abordare de ambulantier: pansează-i si trimite-i acasă. 

Dintre apelurile noastre, însă, doar 40% proveneau de 
la persoane aflate în situații de criză. Majoritatea apelurilor 

veneau de la oameni care ne sunau in mod constant. Acestia 
sunt indivizi profund disfunctionali, nişte vampiri energetici 
pe care nimeni nu mai era dispus să-i asculte. 

Aveam o listă cu cei care sunau constant şi daca-ti intra un 
astfel de apel, primul lucru pe care trebuia să-l faci era să veri- 
fici dacă persoana mai sunase în ziua respectivă, pentru că nu 
aveau voie să sune mai mult de o dată pe zi. Si ei ştiau această 
regulă. De multe ori spuneau ceva de genul „Da, Eddie sunt. 
Azi n-am mai sunat. Uită-te pe listă. Trebuie să vorbeşti cu 
mine.” 

Din cauză că eram acolo ca să învăţ o noua aptitudine, imi 
plăceau cei care sunau frecvent. Erau o problemă pe care îmi 
făcea plăcere să o rezolv. Simteam că mă descurcam destul de 
bine cu ei. Mă simţeam ca un superstar. 

Când a venit vremea să mi se facă evaluarea de performan- 
ta, am fost atribuit unui supervizor pe nume Jim Snyder. Jim 
era un veteran al liniilor fierbinţi şi un om foarte amabil; sin- 
gura problemă e că voia să glumească tot timpul. Jim înțelegea 
că epuizarea voluntarilor constituia cea mai mare problemă 
pentru o linie fierbinte, aşa că-şi ocupa timpul încercând să ne 
facă să ne distrăm la muncă. M-am împrietenit cu Jim. 

Pentru evaluare, Jim a aşteptat să primesc un apel apoi a 
intrat în camera de monitorizare din care supervizorii puteau 
să asculte apelurile. Telefonul era de la unul dintre clienții mei 
frecvenți, un taximetrist cu agorafobie şi mult timp liber la 
dispoziție în care să-mi povestească despre ea. Acest vampir 
energetic (pe nume Daryl) şi-a început numărul, spunând că- 
si va pierde casa şi odată cu ea si dorința de a mai trăi dacă nu 
va mai putea munci. 

— Pe bune, când a fost ultima dată când cineva a încercat 
să-ți facă rău pe stradă? am întrebat. 

— Păi, da, a trecut mult timp, zise Daryl. 

— Cam cât...? 

— Chris, nu ştiu să-ţi zic. Poate un an, cred. 

— Deci putem spune că lumea nu s-a purtat prea urât cu 
tine, nu? 

— Da, zise Daryl. Presupun că da. 

Ne-am tot hârjonit aşa o perioadă, încercând să-l fac să re- 
cunoască faptul că cei mai mulți dintre noi nu avem de ce să 
ne temem. Îmi plăceau noile mele aptitudini, faptul că îl ascul- 
tam pe Daryl şi apoi îl „confruntam-îngrijeam” un nume uşor 
prostesc cu care botezasem răspunsurile asertive — dar formu- 
late cu grijă - pe care le dădeam celor care sunau frecvent. 

Apelul decurgea bine, şi se vedea că ne înțelegem. L-am fă- 
cut chiar să și râdă de câteva ori pe Daryl. După ce terminasem 
cu el, nu mai avea niciun motiv pentru care să nu iasă afară din 
casă. 

— Îți mulțumesc, Chris, mi-a zis Daryl chiar înainte să în- 
chidă. Iti mulțumesc că faci o treabă atât de bună. 

Înainte de a mă duce să-l văd pe Jim, m-am lăsat pe spate 
în scaun şi m-am bucurat de acel compliment. De câte ori se 
întâmplă ca un om suferind să-ți spună asa ceva?, mă între- 
bam eu. Am sărit din scaun și m-am îndreptat către camera 
de monitorizare, atât de mândru încât aproape că-mi frecam 
unghiile de cămaşă şi-mi dădeam singur palme pe spate. 

Jim m-a invitat să iau loc pe scaun şi mi-a zâmbit larg. I 
l-am dat înapoi de cel putin două ori mai intens. 

— Ei bine, Chris, zise el, încă zâmbind. Cred că a fost unul 
dintre cele mai proaste apeluri pe care le-am auzit în viața mea. 

M-am holbat la el, cu gura căscată. 

— Jim, tu n-ai auzit că Daryl m-a felicitat? am întrebat. 
L-am convins, omule. Am dat lovitura.” 

Jim zâmbea - în momentul acela mă enerva teribil acel 
zâmbet - si dădea din cap. 

— Ăsta e unul dintre semne, pentru că ar trebui să se felicite 
pe ei când închid telefonul, zise el. Nu e nevoie să te felicite pe 

tine. Asta-mi spune că ai făcut prea multe - dacă ei cred că tu 
ai reuşit asta - căci dacă tu ai fost cel care a dat lovitura, cum se 
va mai ajuta el pe sine? Nu vreau să fiu prea aspru, dar ai fost 
groaznic. 

În timp ce ascultam ce spunea Jim, simțeam cum mi îmi 
creşte nivelul acidului din stomac asa cum se petrece când 
trebuie să accepti că tipul care te critică are complet dreptate. 
Daryl reactionase cu mai multe ,, da’-uri însă ele nu 
erau „da”-uri de angajament. Nu făcuse nicio promisiune cum 
ca va lua vreo măsură. „Da”-ul lui fusese creat să mă facă să mă 
simt suficient de bine încât să-l las în pace. Poate că Daryl nu 
știa, dar acest „da” era cât se poate de contrafacut. 

Vedeţi, în tot apelul mă concentrasem asupra mea, asupra 
egoului meu, şi nu asupra celui care sunase. Singura metodă 
prin care îi puteam însă face pe acești oameni care sunau să 
treacă la fapte era să le dau lor controlul conversatiei, să-i fac să 
creadă că aceste concluzii şi paşii care trebuiau făcuți în urma 
lor le aparțineau lor, iar vocea de la celălalt capăt al firului nu 
era decât un mediu propice acestor revelații. 

Folosirea tuturor aptitudinilor pentru a crea o relație bună, 
a obține un acord şi a stabili o legătură cu un interlocutor poa- 
‘te fi utilă, legătura este însă lipsită de orice valoare daca inter- 
locutorul nu se simte în egală măsură, dacă nu chiar singurul 
responsabil de crearea legăturii şi de ideile noi pe care le va 
avea. 

Am dat încet din cap, iar răzvrătirea se domolea în mine. 

— Unul dintre cele mai proaste apeluri? i-am zis lui Jim. Ai 
dreptate. 

Am lucrat foarte mult să mă regrupez din acel moment. Am 
pus atât de multe întrebări şi am citit atât de multe despre asta 
încât m-au pus chiar să predau două cursuri pentru voluntari 
la HelpLine: cursul introductiv, despre ascultare activă, şi cel 
despre confruntare-îngrijire. 

Aţi înţeles, spuneţi. Nu e vorba despre noi. Trebuie să-l con- 
vingem pe celălalt din perspectiva lui, nu din a noastră. Dar 
cum? 

Începând cu nevoile lui cele mai elementare. 

În orice negociere, în orice acord, rezultatul vine ca urmare 
a deciziei celuilalt. Și, din păcate, dacă credem că putem con- 
trola sau gestiona deciziile altora cu compromis şi logică, vom 
pierde foarte mult. Cu toate acestea, deşi nu putem controla 
deciziile celorlalți, îi putem influența instalându-ne în lumea 
lor, şi văzând şi auzind exact ceea ce ei își doresc. 

Desi intensitatea poate diferi în funcţie de persoană, puteți 
fi convinși că toți oamenii pe care-i întâlniți sunt conduși de 
două nevoi primare: nevoia de a se simți în siguranţă şi nevoia 
de a deține controlul. Dacă puteţi satisface aceste două nevoi, 
ati facut deja primul pas. 

Dupa cum ati vazut din discutia mea cu Daryl, nu puteti 
convinge pe cineva in mod logic ca se simte in siguranta sau 
ca detine controlul. Nevoile primare sunt urgente si irationa- 
le, aşa că dacă încercăm să le contracaram prin argumente nu 
vom face decât să fortam interlocutorul să se retragă cu un 
„da” contrafăcut. 

lar a fi „amabil, sub forma unei simpatii prefacute nu 
conduce adesea decât la eşecuri. Trăim într-o epocă în care 
amabilitatea, sub diferite nume, este foarte apreciată. Suntem 
încurajați să fim amabili şi să respectăm sentimentele oameni- 
lor oricând, în orice situație. 

În contextul negocierii, a fi amabil poate avea repercu- 
siuni. Când esti amabil doar ca să obţii ceva, eşti nesincer si 
manipulator. Cine nu a luat țeapă după o interacțiune cu un 
vânzător „amabil” care l-a păcălit? Dacă vă grăbiţi cu o amabi- 
litate de plastic, acel zâmbet fad va răscoli toate aceste amintiri 
neplăcute. 

În loc să încercaţi să vă faceți intrarea prin logică sau zâm- 
bete false, putem să ne facem remarcati solicitând un „nu”. 


FERITI-VA DE „DA” STAPANITI-L PE „NU”1105 


Acest cuvânt conferă vorbitorului senzația de siguranță, de 
control. Prin „nu” încep conversațiile, creând oaze prin care 
se poate ajunge la „da”-ul final, de angajament. Un „da” spus 
prea devreme nu e adesea decât o manevră ieftină şi nesinceră 
de derută. 


Cam la cinci luni după ce m-a trimis la plimbare, m-am 
dus la biroul lui Amy Bonderow şi i-am zis că m-am înscris ca 
voluntar la HelpLine. 

— Serios? m-a întrebat ea, zâmbind mirată. Tuturor le zic 
să facă asta, dar nimeni nu mă ascultă. 

Se pare că Amy şi-a început cariera în negocieri tot ca vo- 
luntar pentru HelpLine. Am vorbit despre câțiva prieteni co- 
muni de acolo. Am râs de Jim. 

Dintr-o dată, Amy n-a mai zis nimic şi s-a uitat la mine. 
M-am fatait în pantofi în timp ce mă supunea Pauzei. Apoi a 
zâmbit. 

— Următorul post e al tău. 

La vremea respectivă mai erau alte cinci persoane care ur- 
măreau acelaşi post, oameni cu diplome în psihologie, expe- 
rienta şi recomandări. Cu toate acestea, era pe cale să intru în 
următorul curs de negociere în situaţii de răpire de la Academia 
FBI din Quantico, Virginia, înaintea celorlalți. Astfel a început 
oficial cariera mea de negociator. 


UN „NU” OFERĂ PROTECȚIE 


Gândiţi-vă la persoana de la începutul capitolului care în- 
cerca să vă vândă ceva la telefon. Răspunsul evident la întreba- 
rea sa — ,,Beti un pahar cu apa?”- este „da? Cu toate acestea, 
nu vă doriți decât să urlati „Nu!” După o întrebare de genul 
acesta ştiţi că şi restul apelului va fi enervant. 

Pe scurt, iată contradicţiile înrădăcinate în felul în care sun- 
tem obişnuiţi să apreciem un „da” sau un „nu”. Ori de câte ori 
negociem, e evident că vrem să ajungem la un „da” Încurcăm 
însă adesea valoarea pozitivă a acelui „da” final cu o valoare 
pozitivă a unui „da” general. Şi pentru că vedem în „nu” opu- 
sul lui „da”, presupunem apoi că „nu” este întotdeauna de rău 
augur. 

Nimic n-ar putea fi mai departe de adevăr. A spune „nu” 
conferă vorbitorului senzaţia de siguranţă şi control. Folosind 
o întrebare la care se răspunde cu ,,nu’, interlocutorul are sen- 
zatia că refuzându-vă, a dovedit că el deţine controlul. Un bun 
negociator va primi cu brațele deschise - sau chiar va cere - un 
„nu” ferm de început, ca semn al faptului că cealaltă parte e 
implicată şi ia în calcul negocierea. 

Dacă vreţi să obtineti un „da” de la bun început, interlocu- 
torul va deveni defensiv, temător si nervos. De aceea le spun 
studenților că, dacă vor să vândă ceva, nu trebuie să deschidă 
cu „Aveţi câteva minute la dispoziție?” ci cu „E un moment ne- 
potrivit pentru dvs.?” Fie vi se va răspunde „Da, e un moment 
nepotrivit” urmat de un moment bun, fie persoana vă va cere 
să o lăsaţi in pace, fie veți obține un „Nu” urmat de întreaga 
atenţie a persoanei respective. 

Ca exercițiu, data viitoare când mai primiți un apel de la 
cineva care încearcă să vă vândă ceva, notati-va întrebările pe 
care vi le pune. Vă promit că nivelul vostru de disconfort va 
fi direct corelat cu intensitatea cu care va urmări să obțină un 
„da” de la voi. 


Colega mea Marti Evelsizer a fost prima care m-a făcut să 
înțeleg de ce un „nu” e mai bun decât un „da? 

Marti era la vremea respectivă coordonatorul FBI pentru 
negocieri în situații de criză din Pittsburgh. Era o persoană 
foarte energică, un geniu al negocierii, fiind respectată atât în 

cadrul Biroului, cât şi de către poliţia din localitate. Oamenii 
sunt însă invidioşi prin natura lor, iar supervizorul ei direct nu 
făcea excepție de la această regulă. Succesul ei îi slăbea poziţia, 
ceea ce o făcea o ameninţare în ochii lui. 

Invidia i-a jucat feste în momentul în care echipa de ne- 
gociere în situaţii de ostatici a departamentului de poliție din 
Pittsburgh i-a cerut să facă parte din comisia de admitere a 
noilor candidaţi. Alegerea ei fără acordul şefului reprezenta o 
situație fără precedent. 

Asa că şeful ei s-a decis să o scoată din comisie, aparent 
pentru că şi-ar fi neglijat îndatoririle obişnuite, susținea el. De 
fapt, se simțea amenințat de ea. 

Când Marti a avut şedinţa cu supervizorul pentru a fi ofi- 
cial scoasă din comisie, nu avea la îndemână prea multe ar- 
gumente. El avea tot dreptul să procedeze cum considera de 
cuviinţă. 

Marti mi-a spus că avea în vedere mai multe variante. Se 
gândea să vorbească direct despre invidia lui, şi să o neutrali- 
zeze, explicând că pentru Birou această solicitare ar fi creat o 
imagine pozitivă: ,Vreti ca echipa noastră să fie recunoscută 
pentru expertiza pe care o are?” 

În realitate însă, când s-a văzut față în fata cu el, a ales una 
dintre întrebările cele mai puternic formulate, urmărind să ob- 
tina un „nu 

»Vreti ca FBI-ul să se facă de râs?” a zis ea. 

„Nu; a răspuns el. 

„Ce vreți să fac?” a răspuns ea. 

EI s-a afundat în scaun, unul din acele scaune din anii '50 
din piele falsă, care scartaie cu tâlc atunci când cel care stă in 
ele își schimbă poziţia. S-a uitat la ea peste ochelari, apoi a dat 
din cap încet. El deţinea controlul. 

„Ştii ceva, poți să rămâi în comisie, a zis el. „Doar fa-ti 
treaba și să nu lași asta să-ți afecteze celelalte îndatoriri.” 

Un minut mai târziu Marti a ieșit din birou fără a fi pierdut 
nicio atributie. 


Când am auzit că Marti procedase astfel, mi-am zis „Aha!” 
Cerând un „nu', Marti şi-a condus şeful într-o zonă în care 
el lua deciziile. Ea i-a accentuat apoi sentimentul de siguranță 
si putere printr-o întrebare prin care îl invita să-i stabilească 
următoarea mişcare. 

Lucrul cel mai important în această strategie este că Marti 
nu doar a acceptat „nu”-ul, ci l-a căutat şi l-a folosit. 

La o conferință recentă pe tema vânzărilor, le-am cerut par- 
ticipantilor să-mi spună cuvântul de care le era cel mai teamă. 
Au strigat la unison „nu!” Pentru ei, şi pentru oricine altcine- 
va, „nu” înseamnă un singur lucru: finalul discuţiei. 

Dar „nu” nu înseamnă asta. 

„Nu” nu este un eşec. Folosit strategic, acest răspuns des- 
chide calea către o soluţie. Orice negociator trebuie să ajungă 
la momentul eliberator în care nu se va mai teme de cuvân- 
tul „nu”. Pentru că dacă un „nu” este lucrul de care va temeti 
cel mai mult, nu puteți negocia. Sunteţi ostaticii lui ,,da.” Aveţi 
mâinile legate. Nu puteţi face nimic. 

Asa că să-l demontăm pe „nu. El este o confirmare a au- 
tonomiei. El nu reprezintă un cuvânt de forță sau un abuz de 
putere, nu este un act de respingere, nu este o manifestare a 
unei incapatanari şi nu constituie finalul negocierii. 

Un „nu” deschide adesea conversaţia. Cu cât veţi spune 
„nu” mai repede, cu atât veţi fi mai deschis să vedeți opţiuni 
şi oportunități pe care înainte le ignorati. Un „nu” îndeamnă 
adesea oamenii să ia măsuri, pentru că simt că s-au protejat si 
acum văd că ocazia le scapă printre degete. 

De când am izbutit să demistific „nu”-ul pentru mine în- 
sumi, am constatat că ideile, percepțiile și încărcătura pe care 
oamenii le asociază cu acest cuvânt sunt fascinante. E ca și cum 
m-aș uita la un film sau la un videoclip din anii '80 pentru a nu 

ştiu cata oară. Mă pot identifica cu experiența celor din film, 
fiind în acelaşi timp conştient de faptul că atât eu, cât și lumea, 
am mers mai departe. 

Azi, îmi învăţ studenții să vadă un „nu” aşa cum este el în 
realitate. Fără să-i rănească, pe ei sau pe cei cu care negociază, 
un „nu” protejează şi e în avantajul tuturor care iau parte la un 
schimb. Un „nu” creează siguranţă şi senzația de control. E o 
necesitate pentru punerea în practică a unui succes. E o pauză, 
un îndemn şi o ocazie pentru ca vorbitorul să exprime ceea 
ce-şi doreşte de fapt. 


După cum ati putut constata, „nu” are o mulțime de roluri. 
m Un „nu” permite exprimarea adevăratelor probleme; 


m Un „nu” împiedică oamenii să ia decizii ineficiente, şi 
le permite să le corecteze; 


m Un „nu” încetinește procesul, astfel încât oamenii să 
poată accepta de bună voie deciziile şi acordurile pe care le 
exprimă; 


m Un „nu” conferă oamenilor siguranță, o senzaţie de 
confort afectiv şi de control asupra propriilor decizii; 


m Un,,nu” face ca lucrurile să avanseze. 


Unul dintre studenții mei, un tip care strânge fonduri pen- 
tru campanii electorale pe nume Ben Ottenhoff, a reuşit să 
pună în aplicare această lecţie cu mare succes. Folosea de mul- 
ti ani un text traditional, bazat pe „da”, pentru a strânge bani 
pentru candidaţii republicani la Congresul SUA. 


BEN: Bună ziua, pot să vorbesc cu d-l Smith? 

D-l SMITH: Da, la telefon. 

BEN: Vă sun din partea comitetului XYZ, voiam să vă 
pun câteva întrebări importante despre părerile 

dumneavoastră privind starea economiei noastre. 
Credeţi că preţul benzinei este mult prea mare în 
prezent? 

D-L SMITH: Da, benzina e mult prea scumpă şi familia 
mea nu mai face fata. 

BEN: Credeţi că democraţii sunt de vină cand vine vorba de 
prețul ridicat al benzinei? 

D-L SMITH: Da, preşedintele Obama e un om rău. 

BEN: Credeţi că avem nevoie de o schimbare la alegerile 
din noiembrie? 

D-L SMITH: Da, cred că da. 

BEN: Puteţi să-mi dati numărul cardului dumneavoastră 
de credit, pentru a lua parte la această schimbare? 


Cel putin în teorie, seria de răspunsuri afirmative ar trebui 
să construiască o rezervă de energie pozitivă care să explode- 
ze sub forma unor donaţii, atunci când acestea erau solicitate 
la finalul scenariului. Problema era însă că, în realitate, aceste 
scenarii aveau un randament foarte prost de ani de zile. Se răs- 
pundea la toate întrebările cu „da, mai putin la ultima, unde 
răspunsul era invariabil ,,nu”. 

În timp ce urma cursul meu, Ben a citit și cartea lui Jim 
Camp Start with NO şi a început apoi să se întrebe dacă „nu” 
ar putea fi folosit pentru a obține mai multe donaţii. Ben ştia că 
angajaţii lui nu vor reacționa bine dacă li s-ar da unor potenti- 
ali donatori o modalitate fără resentimente de a părăsi apelul, 
pentru că fuseseră instruiți de o manieră opusă până atunci. 
Ben e un tip inteligent, aşa că în loc să schimbe complet scena- 
riile, a ales un grup mic de angajaţi care să testeze un scenariu 
orientat pe „nu'. 


ANGAJAT: Bună ziua, pot vorbi cu d-l Smith? 
D-L SMITH: La telefon, spuneți. 

ANGAJAT: Vă sun din partea comitetului XYZ, voiam să 
vă pun câteva întrebări importante despre părerea 
dumneavoastră fata de starea economiei noastre. 
Credeţi că dacă lucrurile rămân asa cum sunt în pre- 
zent, America o să prospere? 

D-L SMITH: Nu, situaţia se va agrava. 

ANGAJAT: Intentionati să nu faceți nimic gi să-l lăsaţi pe 
preşedintele Obama să câştige un nou mandat în no- 
iembrie fără să vă opuneti? 

D-L SMITH: Nu, voi face tot ce pot ca să nu se întâmple 
asta. 

ANGAJAT: Dacă vreţi să faceți ceva chiar azi pentru a fi 
sigur că nu se întâmplă asta, puteţi face o donaţie co- 
mitetului XYZ care luptă din greu pentru drepturile 
dumneavoastră. 


Vedeţi cum înlocuirea lui „da” cu „nu” oferă posibilitatea 
unei donații doar dacă d-l Smith şi-o doreşte? D-l Smith pri- 
meste astfel posibilitatea de a alege, el deține controlul. Şi chiar 
funcționează! Folosirea unui scenariu orientat pe „nu” a con- 
dus la o îmbunătăţire cu 23% a randamentului. 

Singura parte tristă din povestea lui Ben este că, în ciuda 
imbunatatirilor semnificative ale rezultatelor obținute, nu a 
putut folosi acest scenariu cu toți subordonații. Domeniul in 
care activa era prea rigid, iar persoanele cu experienţă se bu- 
cură de falsa siguranță pe care le-o dă cuvântul „da? Ideile 
geniale nu sunt acceptate dintotdeauna cu uşurinţă, nu-i aşa? 


Mark Cuban, proprietarul miliardar al echipei Dallas 
Mavericks e un adevărat geniu al negocierilor. Le spun întot- 
deauna studenților mei una dintre replicile lui cele mai bune 
despre negocieri: „Fiecare «nu» mă aduce mai aproape de un 
«da».” Le aduc însă aminte că a obţine acele „nu”-uri pe dru- 
mul către „da” nu este întotdeauna o misiune uşoară. 

E o mare diferență între a crea interlocutorului senzația că 
poate să spună „nu” și a-l face concret să spună nu. Uneori, 
cand discutati cu o persoană care nu vă ascultă, singura moda- 
litate prin care puteţi să intrați în mintea lui este să-l faceți să 
spună „nu', contrazicandu-l. 

O modalitate excelentă prin care puteți face asta este să eti- 
chetati în mod eronat emoţiile sau dorinţele celuilalt. Spuneți 
ceva complet greşit, cum ar fi „Se pare că sunteți foarte dornic 
să vă dati demisia”, atunci când e evident că vor să rămână. 
Procedând astfel, îi faceți să vă asculte şi să se simtă bine co- 
rectandu-va si spunând „Nu, nu vreau să plec. Iată adevăratul 
motiv. 


O altă modalitate de a extrage un „nu” într-o negociere este 
să-i cereti celuilalt să vă spună ce nu isi doreşte. „Să vorbim de 
variantele pe care le-aţi refuza,” veți spune. lar oamenii se simt 
în siguranță să spună „nu” pentru că e vorba despre o senzaţie 
de auto-protectie. Si, odată ce i-ati convins să spună „nu, oa- 
menii sunt mult mai deschişi să aibă in vedere si alte variante 
şi idei. 

Un „nu”- sau absenţa lui - poate constitui de asemenea o 
avertizare, ca un canar într-o mină. Dacă, în ciuda tuturor în- 
cercărilor, celălalt refuză să spună ,,nu’, aveți de-a face cu per- 
soane indecise, confuze sau care urmăresc interese ascunse. În 
aceste cazuri trebuie să incheiati negocierea şi să plecați. 

Puteţi să vă spuneți astfel: fără „nu', nu mergeţi mai departe. 


MAGIA E-MAILULUI: CUM SĂ NU MAI FIŢI IGNORATI NICIODATĂ 


Nimic nu e mai enervant decât să nu fi luat în seamă. A fi 
refuzat e deranjant, însă a nu primi niciun răspuns e groaznic. 
Vă face să vă simtiti invizibili, de parcă nici n-aţi exista. Şi e o 

risipă de timp. Cu toții ati trecut prin asta: trimiteţi un e-mail 
cuiva cu care încercaţi să faceți afaceri şi vă ignoră. Apoi le 
trimiteţi un mesaj politicos de aducere aminte şi vă ignoră din 
nou. Ce puteți face în acest caz? 

Veţi induce un răspuns de tipul „nu” printr-un e-mail cu o 
singură propoziţie: 


Ati abandonat acest proiect? 


Ideea de bază e că acest e-mail cu o singură propoziţie con- 
tine cea mai bună dintre întrebările bazate pe „nu” și se folo- 
seste de neplacerea instinctivă pe care o provoacă oamenilor 
perspectiva unei pierderi. Răspunsul de „nu” pe care e-mailul 
îl cere dă interlocutorului o senzaţie de siguranţă şi iluzia con- 
trolului, în timp ce-l încurajează să-şi definească punctul de 
vedere şi să vi-l explice. 

În egală măsură, acest e-mail conține amenințarea implici- 
tă că şi voi veți părăsi proiectul în propriile condiţii. Pentru a 
împiedica acest lucru - pentru a-și diminua pierderile şi a-și 
demonstra puterea - înclinația naturală a interlocutorului este 
de a răspunde imediat şi a nu fi de acord. Nu, prioritățile noas- 
tre au rămas aceleași. Ne-am împotmolit și ... 

Dacă sunteți părinţi, folosiți deja în mod instinctiv această 
tehnică. Ce faceți când copilul refuză să plece de acasă, din 
parc sau de la mall? Veţi spune „OK, eu plec” apoi veţi începe 
să vă îndepărtați. În peste 50% din cazuri pun pariu că copilul 
ţipă „Nu, aşteaptă!” şi apoi fuge după voi. Nimănui nu-i place 
să fie abandonat. 

Poate că vi se pare că e o manieră brutală de a vă adresa cui- 
va într-un context de afaceri însă va trebui să depăşiţi aceasta 
rezervă. Nu e nepoliticos, şi deşi e o formulare mai directă, 
în ea se ascunde siguranța unui „nu. Faptul de a vă nu răs- 
punde este nepoliticos. Vă pot spune că am aplicat cu succes 
această tactică nu doar în America de Nord, ci şi cu persoane 

provenind din două culturi diferite (arabă și chineză) care sunt 
renumite pentru faptul că nu spun niciodată „nu.” 


LECTIILE CHEIE 


Multe persoane au probleme când vine vorba să aplice in- 
strumentele din acest capitol în viața de zi cu zi pentru că ele 
contrazic în mod direct una dintre regulile cele mai importan- 
te ale societăţii, respectiv aceea de a fi „amabili” 

Amabilitatea a fost descrisă ca o manieră de a unge angre- 
najele sociale dar, cu toate acestea, ea reprezintă adesea un si- 
retlic. Suntem politicoși şi nu contrazicem pentru a trece prin 
viata cu cat mai puţine frecușuri. Transformand însă amabili- 
tatea într-un lubrifiant, l-am vidat de orice înțeles. Un zâmbet 
si un dat din cap pot însemna la fel de bine „Scoate-mă de 
aici!” pe cât pot însemna „Îmi pare bine de cunoștință” 

Pentru un bun negociator, o astfel de situaţie e deosebit de 
proastă, deoarece el îşi obține puterea pe baza înţelegerii si- 
tuatiei interlocutorului, extrăgând informaţii despre nevoile si 
dorințele acestuia. Extragerea acestei informaţii presupune ca 
celălalt să se simtă în siguranţă şi că deține controlul. $i, deşi 
ar putea părea contradictoriu, modalitatea de a obține aceste 
informaţii este de a-l face pe celălalt să nu fie de acord, să-și 
traseze propriile limite, să-şi definească propriile dorințe in 
funcţie de ceea ce nu-şi doreşte. 

În timp ce încercați să aplicaţi metodele din acest capitol, 
vă încurajez să le consideraţi ca parte a unui şiretlic „anti-ama- 
bilitate? Nu în ideea in care nu veți mai fi amabil, ci în ideea 
în care aceste metode sunt sincere. Dacă urmărim să obținem 
un „nu'vom trece dincolo de falsitatea de plastic a unui „da” 
ajungând la miezul real al problemei. Tineti minte pe parcurs 
următoarele sfaturi utile: 

Debarasati-va de obiceiul de a-i face pe ceilalți să spună 
„da? Urmărind întotdeauna să obţineţi un „da” îi veți 
face pe ceilalți să intre în defensivă. Ne place atât de mult 
să auzim un „da, încât suntem incapabili să vedem pos- 
tura defensivă în care ne aflăm la rândul nostru când ci- 
neva ne cere insistent să spunem da. 


Un „nu” nu e un eşec. Am învăţat că „nu” este anti-"da”, 
prin urmare e un cuvânt pe care trebuie să-l evităm cu 
orice pret. El înseamnă însă adesea doar „aşteaptă” sau 
„nu sunt gata să accept asta” Invatati să-l auziti cu calm. 
Nu este finalul negocierii, ci inceputul. 


„Da” este scopul final al negocierii, dar nu urmăriţi să-l 
obţineţi încă de la început. Dacă cereti cuiva un „da” 
prea repede într-o conversaţie -"vă place să beti apă, 
d-le Smith?” - acesta se va rigidiza si va considera că 
sunteți o persoană dubioasă care încearcă să vândă ceva. 


A spune „nu” conferă o senzaţia de siguranță şi con- 
trol vorbitorului, asa că încercaţi să-l faceţi să spună nu. 
Spunând ceea ce nu-și doresc, interlocutorii își definesc 
spațiul și capătă încrederea şi liniştea necesară pentru a 
vă asculta. De aceea, „E un moment nepotrivit pentru 
dvs?” e o întrebare mult mai bună decât „Aveţi câteva 
minute să vorbim?” 


Uneori, singura modalitate de a face interlocutorul să vă 
asculte si să interacționeze cu voi este de a-l forța să zică 
„nu? Aceasta presupune etichetarea deliberat eronată a 
uneia dintre emoţiile sau dorinţele acestuia, sau formularea 
unei întrebări ridicole, cum ar fi „Se pare că vreți ca acest 
proiect să esueze’, la care se poate răspunde doar negativ. 


Negociati în lumea interlocutorului. Convingerea nu 
tine de cât de inteligent, de viclean sau de puternic 

sunteți. Arta negocierii constă în a face ca interlocutorul 
să capete convingerea că soluţia pe care o doriți e pro- 
pria lui idee. Asa că nu încercaţi să-i coplesiti cu logică 
sau cu forță brută. Puneti-le întrebări care să deschidă 
cale către obiectivele voastre. Nu e vorba despre voi. 


™ Dacă un potential partener de afaceri vă ignoră, contac- 
taţi-l cu o întrebare clară şi concisă la care să răspundă 
cu „nu” şi care să sugereze că sunteți gata să plecați. „Aţi 
renunțat la acest proiect?” funcționează de minune. 


CAPITOLUL 5 


OBTINETI CELE DOUĂ CUVINTE 
CARE TRANSFORMĂ IMEDIAT 
ORICE NEGOCIERE 


In luna august 2000, grupul de militanti islamici Abu Sayyaf 
din sudul Filipinelor a transmis ca a capturat un agent CIA. 
Adevarul nu era la fel de demn de breaking news sau la fel de 
valoros pentru rebeli. 

In realitate, grupul Abu Sayyaf il rapise pe Jeffrey Schilling, 
un american în vârstă de 24 de ani care călătorea în apropierea 
bazei lor din insula Jolo. Nascut in California, Schilling a cazut 
in mâinile lor, pentru capul lui cerandu-se o recompensă de 10 
milioane de dolari. 

La vremea respectiva eram agent special de supraveghere(S- 
SA) detaşat la Unitatea de Negociere in Situaţii de Criză a FBI 

(CNU). CNU e echivalentul unor forte speciale în negociere, fi- 
ind legată de Echipa de Salvare a Ostaticilor (HRT). Ambele sunt 
considerate echipe foarte valoroase de operațiuni antiteroriste. 

CNU are sediul la Academia FBI din Quantico, Virginia. 
Academia FBI este cunoscută sub un singur nume, Quantico. 
Pe drept sau pe nedrept, Quantico a căpătat reputaţia unui 
centru de cunoaștere, dacă nu chiar cel mai important, din do- 
meniul forțelor de ordine. Dacă o negociere nu merge aşa cum 
trebuie şi negociatorilor implicaţi li se spune să sune şi să afle 
ce au de zis cei de la Quantico, apelul ajunge la CNU. 

CNU a elaborat o metodologie foarte puternică şi aplica- 
tă universal în lumea cu mize ridicate a negocierii în situa- 
tii de criză, Modelul Schimbării Comportamentale în Trepte 
(BCSM). Acest model propune cinci etape: ascultarea activă, 
empatia, legătura, influența şi schimbarea comportamentală, 
care ghidează orice negociator pe calea de la ascultare la influ- 
entarea comportamentului. 

Modelul îşi are originile în teoria marelui psiholog ameri- 
can Carl Rogers, care a susținut că o schimbare reală nu se 
poate produce decât atunci cand un terapeut isi acceptă cli- 
entul aşa cum este el, abordare cunoscută sub numele de im- 
presie pozitivă necondiționată. Marea majoritate a oamenilor 
însă, după cum explică Rogers, se aşteaptă ca iubirea, apreci- 
erea şi aprobarea să depindă de a spune şi a face lucrurile pe 
care oamenii (la începutul vieţii, părinții noștri) le consideră 
corecte. Din cauză că pentru majoritatea dintre noi impresia 
pozitivă este condiționată, ne facem un obicei din a ascunde 
cine suntem si ce credem cu adevărat, ajustandu-ne în schimb 
cuvintele pentru a câștiga aprobarea celorlalți fără să dezvălu- 
im prea multe despre noi. 

Acesta este motivul pentru care atât de puţine interacțiuni so- 
ciale conduc la o modificare reală de comportament. Să ne gân- 
dim la pacientul tipic cu sindrom coronarian care-și revine după o 
operaţie pe cord. Doctorul îi spune: „Operația asta nu te vindecă. 

Singura modalitate de a-ti prelungi viata e daca-ti schimbi stilul 
de viata, adică.. Pacientul recunoscător răspunde: „Da, da, da, 
desigur, d-le doctor! Am o a doua şansă. Mă voi schimba!” 

Se schimbă el însă? Nenumărate studii au arătat că nimic 
nu se schimbă, iar la doi ani de la operație peste 90% dintre 
pacienţi nu-şi schimbă deloc stilul de viață. 

Deşi miza unei negocieri obişnuite cu un copil, un şef sau 
un client nu este de regulă la fel de mare ca aceea pentru viața 
unui ostatic (sau a unei crize de sănătate), cadrul psihologic 
necesar nu doar unei conformări de moment, ci unei schim- 
bări profunde, este acelaşi. 

Dacă vrei să urci pe cineva pe Treptele Schimbării Compor- 
tamentale, în care fiecare etapă presupune augmentarea ni- 
velului de încredere si o legătură mai profundă, va exista un 
moment de cotitură în care se stabileşte o impresie pozitivă 
necondiționată si atunci puteți începe să exercitati influența 
asupra interlocutorului. 

După ani de îmbunătăţire a modelului BCSM şi a tacti- 
cilor acestuia, pot spune oricui cum să ajungă în acel punct. 
Cardiologii, precum şi nenumărați absolvenți mediocri edu- 
cati cu cea mai cunoscută carte de negociere din lume, Getting 
to Yes, au descoperit însă că e foarte probabil să nu fi ajuns în 
punctul respectiv dacă aud doar răspunsul ,,da.” 

Veţi descoperi curând că în orice negociere, cele mai de 
pret două cuvinte sunt de fapt „așa e." 


GENERAREA UNEI REVELATII SUBTILE 


Eram în măsură să rezolv cazul Schilling. Petrecusem o pe- 
rioadă de timp în Filipine şi aveam o experienţă îndelungată 
cu teroriștii din perioada în care lucram la brigada antiteroris- 
tă din New York. 

La câteva zile după răpirea lui Schilling, am zburat la 
Manila cu partenerul meu Chuck Regini pentru a ne ocupa de 
negociere. Ne-am consultat, împreună cu Jim Nixon, şeful FBI 
din Manila, cu conducătorii militari din Filipine. Au fost de 
acord să le oferim consultanţă în negocieri. Apoi ne-am apucat 
de treabă. Unul dintre noi trebuia să se ocupe de strategia de 
negociere a FBI, prin urmare, a guvernului Statelor Unite, rol 
care mi-a revenit mie. Cu sprijinul colegilor mei, trebuia să ela- 
borez o strategie, să obțin aprobarea şi apoi să o implementez. 

Ca urmare a cazului Schilling, aveam să devin negociatorul 
principal al FBI în cazurile internaţionale de răpiri. 


Principalul nostru adversar era Abu Sabaya, liderul re- 
belilor care negocia personal pentru eliberarea lui Schilling. 
Sabaya era un luptător veteran în mişcarea rebelilor, cu un tre- 
cut violent. Era ca un personaj de film, un ucigaș terorist şi 
sociopat. Avea multiple violuri, omoruri si decapitări la activ. 
li făcea plăcere să-şi filmeze atrocitățile și să le trimită presei 
din Filipine. 

Sabaya purta întotdeauna ochelari de soare, o bentita, un 
tricou negru şi pantaloni de camuflaj. Credea că astfel creează 
o impresie mai bună. Dacă veţi căuta poze cu teroriștii Abu 
Sayyaf din perioada respectivă, veţi vedea întotdeauna unul 
care poartă ochelari de soare. El era Sabaya. 

Sabaya adora pur şi simplu presa. Vorbea constant cu re- 
porterii filipinezi. Îl sunau și îi puneau întrebări în Tagalog, 
limba lui natală. El răspundea în engleză pentru că voia să se 
audă pe CNN. „Ar trebui să facă un film cu viața mea, le spu- 
nea el reporterilor. 

Din punctul meu de vedere, Sabaya era un om de afaceri 
cu sânge rece, cu un ego cât Texasul. Un adevărat rechin. 
Sabaya ştia că juca pe mize mari. Cu Jeffrey Schilling ostatic 
putea să obțină o sumă frumusica. Cât anume? Avea să afle, 

şi urma să fie o surpriză nu tocmai pe placul lui. Ca agent 
FBI, voiam doar să eliberez ostaticul şi să aduc răufăcătorul 
în fața justiţiei. 

Un aspect esenţial al oricărei negocieri este să-ți dai seama 
cum a ajuns adversarul să formuleze acele cerinţe. Sabaya sus- 
ținea că vrea 10 milioane de dolari pe baza unui calcul simplu 
de afaceri. 

Mai întâi, Statele Unite ofereau 5 milioane de dolari pentru 
informații care ar fi putut conduce la arestarea oricăruia dintre 
cei responsabili pentru atentatele din 1993 de la World Trade 
Center, în New York. Sabaya s-a gândit că dacă Statele Unite 
sunt dispuse să plătească 5 milioane de dolari pentru a pune 
mâna pe o persoană detestată, ar fi dispuse să dea mult mai 
mult pentru a salva viața unui cetățean. 

În al doilea rand, se zvonea că o facțiune rivală a Abu Sayyaf 
tocmai platise 20 de milioane de dolari pentru eliberarea a şase 
captivi din Europa occidentală. Dictatorul libian Muammar 
Gaddafi efectuase plata sub forma unui „ajutor de dezvolta- 
re”. Această absurditate fusese sporită şi de faptul că o mare 
parte din recompensă fusese plătită în bancnote false. Era o 
ocazie pentru Gaddafi de a pune într-o postură stânjenitoare 
guvernele occidentale si de a finanța deschis grupuri pe care le 
simpatiza. Sunt convins că a râs de acel episod până în ultima 
clipă a vieţii sale. 

Oricum, dincolo de toate astea, se ceruse un pret. 
Sabaya şi-a făcut calculele şi a ajuns la concluzia că viața 
lui Schilling valora 10 milioane de dolari. Problema era că 
Jeff Schilling provenea dintr-o familie modestă. Mama lui 
ar fi putut face rost, poate, de 10.000 de dolari. Statele Unite 
n-aveau de gând să plătească niciun sfant. Am fi putut însă 
permite efectuarea unei plăți dacă prin ea am fi putut să-i 
întindem o capcană. 

Dacă l-am fi putut atrage pe Sabaya într-o situație în care să 
negociem oferte şi contraoferte, aveam un sistem de negociere 

care funcționa de fiecare dată. L-am fi putut aduce în punctul 
în care ne doream, să eliberăm ostaticul şi să întindem capcana. 


Luni de zile, Sabaya nu a făcut niciun compromis. A amintit 
că musulmanii din Filipine au fost oprimati timp de cinci secole, 
de când misionarii spanioli au adus creştinismul în Filipine, în 
secolul al XVI-lea. A amintit de atrocitățile comise împotriva 
înaintaşilor săi musulmani. A explicat că Abu Sayyaf voia să în- 
flinteze un stat islamic în sudul Filipinelor. Drepturile de pescuit 
fuseseră încălcate. A inventat şi prezentat o serie de argumente. 

Sabaya voia să primească 10 milioane de dolari cu titlul de 
despăgubiri de război. Nu ca plată pentru eliberarea ostaticu- 
lui ci ca despăgubiri de război. Şi-a susținut constat cererea şi 
nu ne-a permis să aplicăm sistemul de ofertă- contraofertă pe 
care voiam să-l folosim împotriva lui. 

Din când în când ameninţa că îl va tortura pe Jeff Schilling. 

Sabaya negocia direct cu Benjie, un ofițer militar filipinez. 
Vorbeau în Tagalog. Ne-am uitat peste stenogramele traduse 
în engleză pentru a-l putea ajuta pe Benjie. Am supervizat pro- 
cesul de negociere şi strategia. L-am sfătuit pe Benjie să întrebe 
ce legătură avea Schilling cu cei 500 de ani de conflicte între 
musulmani și filipinezi. Apoi i-a zis lui Sabaya că suma de 10 
milioane de dolari era imposibilă. 

Toate încercările de a discuta ,,rational” cu Sabaya în pri- 
vinta vinovatiei lui Schilling si a faptului că el nu avea nicio le- 
gătură cu „despăgubirile de război” s-au lovit de un refuz total. 

Primul nostru moment de cotitură „aşa e” a apărut în tim- 
pul negocierii mele cu Benjie. Era un patriot şi un erou ade- 
vărat pentru Filipine. Era conducătorul forțelor speciale ale 
poliției din Filipine şi fusese implicat în multe lupte armate. 
Benjie şi colegii lui au luat parte la multe operaţiuni de salvare 
a ostaticilor, având un parcurs extraordinar. Colegii lui erau 
temuti, pe bună dreptate. Nu le stătea în obicei să pună catuse. 

Benjie voia să adopte o atitudine dură cu Sabaya şi să vor- 
bească cu el în termeni direcţi, fără ocolisuri. Noi voiam să-l 
facem pe Sabaya să vorbească pentru a descoperi care sunt 
motivele lui. Voiam să ne creăm un raport de încredere cu un 
adversar. Pentru Benjie, o astfel de abordare era rusinoasa. 

Benjie ne-a spus că avea nevoie de o pauză. Muncisem cot 
la cot cu el aproape 24 de ore din 24, 7 zile din 7, pret de câteva 
săptămâni. Voia să petreacă puţin timp cu familia lui în munții 
din nordul Manilei. Noi am fost de acord, dar numai cu con- 
ditia de a-l putea însoți si de a petrece câteva ore, atât sâmbătă 
cât şi duminică, lucrând la strategia de negociere. 

În seara de sâmbătă ne aflam în biblioteca reședinței am- 
basadorului SUA, lucrând la strategie. În timp ce-i explicam 
lui Benjie importanța creării unei relații bazate pe încredere, 
chiar şi cu un adversar atât de periculos ca Sabaya, puteam să 
văd cum i se schimonosea fata. Mi-am dat seama că trebuia să 
negociez şi cu Benjie. 

— fl urăşti pe Sabaya, nu-i aşa? am zis eu, deschizând cu o 
etichetare. 

Benjie a izbucnit: 

— Poti fi sigur că da! spuse el. A ucis, a violat. Ne spunea în 
staţie în timp ce-l bombardam cu mortar că bombele sunt ca 
o muzică pentru urechile lui. L-am auzit odată când spunea că 
se bucură că stă cu picioarele pe cadavrul unuia dintre soldații 
mei. 

Această ieşire era echivalentul unui „așa e” pentru Benjie. 
Recunoscandu-si furia, l-am urmărit cum şi-o controlează şi 
cum se calmează. Deşi fusese foarte bun și până în acel punct, 
din acel moment Benjie a devenit un superstar. A devenit un 
negociator cu adevărat talentat. 

Această „negociere” dintre mine şi Benjie nu era diferită 
de orice altă negociere între colegi care nu pot cădea de acord 
asupra unei strategii. Înainte de a-i convinge să accepte ce 

încercați să faceţi, trebuie să le comunicaţi acele noţiuni care-i 
vor face să exclame „așa e” 

Această cotitură a lui „aşa e” nu apare de regulă la începutul 
negocierii. Pentru interlocutori momentul declicului este invi- 
zibil, apoi dintr-odată ajung să accepte ceea ce le comunicaţi. 
Pentru ei, e ca şi cum ar fi o revelaţie subtilă. 


CUM DECLANSAM UN „AŞA E!” CU UN REZUMAT 


După patru luni de negociere, Sabaya rămăsese ferm pe po- 
zitii. Am decis că era momentul să apăs pe butonul de reset. 

Benjie s-a descurcat atât de bine să prelungească convorbi- 
rile încât ne puteam da seama că Sabaya trebuie că ezita o oră 
înainte să-l sune pe Benjie, încercând să-și dea seama cum să 
obțină ce voia. Suna si spunea „Zi-mi doar dacă e da sau ba! 
Doar da sau ba!” 

Trebuia să-l facem pe Sabaya să renunţe la prostia asta cu 
despăgubirile de război. Indiferent ce fel de întrebări, logică 
sau raționamente foloseam cu el, nu voia să renunțe. Îl tot 
ameninţa pe Schilling. De fiecare dată am reuşit să-l convin- 
gem să nu-i facă rău. 

Mi-am dat seama că pentru a putea depăși acest blocaj tre- 
buia să-l repozitionam pe Sabaya cu propriile cuvinte, de o 
manieră prin care să eliminăm barierele. Trebuia să-l facem 
să spună „aşa e? La momentul respectiv nu ştiam prea bine ce 
fel de cotitură avea să urmeze. Stiam doar că trebuie să avem 
încredere în acest proces. 

Am scris un document de două pagini în care-i spuneam 
lui Benjie să schimbe abordarea. Urma să folosim aproape toa- 
te tacticile din arsenalul de ascultare activă: 


1. Pauzele eficiente: tăcerea e puternică. I-am spus lui Benjie 
să se folosească de ea pentru a accentua momentul, 

pentru a-l încuraja pe Sabaya să continue să vorbească 
până ce, în cele din urmă, ca şi cum am fi asanat o mlas- 
tină, emoțiile ar fi eliminate din dialog. 


2. Încurajările minimale: în afara tăcerii, am recomandat 
folosirea unor cuvinte simple cum ar fi „da, „OK, „aha” 
sau „înțeleg” pentru a transmite că Benjie era complet 
atent la Sabaya şi la ceea ce avea el de spus. 


Oo 


. Oglindirea: in loc să ne certam cu Sabaya şi să încercăm 
să-l separăm pe Schilling de problema „despăgubiri- 
lor de război”, Benjie trebuia să asculte și să-i repete lui 
Sabaya ceea ce îi spunea acesta. 


4. Etichetarea: Benjie ar trebui să dea un nume sentimen- 
telor lui Sabaya şi să se identifice cu felul în care el se 
simte. „Pare atât de nedrept, de tragic, pot să înţeleg de 
ce eşti atât de furios.” 


5. Reformularea: Benjie ar trebui să repete ce spune Sabaya 
în propriile sale cuvinte. I-am spus că astfel i-am arăta 
că înțelegem, nu doar imităm papagaliceşte ce ne spune. 


6. Rezumatul: un bun rezumat e o combinaţie între refor- 
mularea sensului celor discutate, dar si recunoaşterea 
emoţiilor care stau la baza acelui înțeles (reformulare+e- 
tichetare=rezumat). I-am spus lui Benjie că trebuie să 
asculte şi să repete „lumea prin ochii lui Abu Sabaya.” 
Trebuia să rezume complet şi total toate prostiile pe care 
le enunta Sabaya despre despăgubiri de război şi cinci 
secole de oprimare. Odată ce va face asta, complet şi to- 
tal, singurul răspuns posibil pe care-l va mai avea Sabaya 
la dispoziţie, la fel ca orice om confruntat cu un bun re- 
zumat, ar fi „aşa e” 


Două zile mai târziu, Sabaya l-a sunat pe Benjie. Sabaya 
vorbea. Benjie asculta. Când vorbea, urmărea instrucțiunile 

mele: arăta compasiune fata de situația grupului de rebeli. Cu 
oglindire, încurajări, etichetări, fiecare tactică a funcționat de 
minune şi separat, şi toate laolaltă, făcându-l pe Sabaya să se 
înmoaie si să înceapă să-şi schimbe perspectiva. În cele din 
urmă, Benjie a repetat cu propriile cuvinte istoria în varianta 
lui Sabaya şi emoțiile pe care le provoca acea variantă. 

Sabaya a păstrat tăcerea aproape un minut. În cele din 
urmă, a vorbit. 

„Aşa e; a zis el. 

Am încheiat apelul. 

Tocmai scăpasem de problema „despăgubirilor de război”. 

Din acel punct, Sabaya n-a mai amintit nimic de bani. Nu 
a mai cerut niciun sfant pentru eliberarea lui Jeffrey Schilling. 
S-a săturat în cele din urmă atât de tare de povestea asta încât a 
lăsat garda jos. Schilling a evadat din tabără iar comandourile 
filipineze au intrat şi l-au salvat. S-a întors în siguranţă la fami- 
lia lui din California. 

La două săptămâni după evadarea lui Jeff Schilling, Sabaya 
l-a sunat pe Benjie: 

— Te-au promovat? a întrebat el. Dacă nu, ar trebui să te 
promoveze. 

— De ce? întrebă Benjie. 

— Aveam de gând să-l rănesc pe Jeffrey, zise Sabaya. Nu 
ştiu ce ai făcut de m-ai convins să nu fac asta, dar în orice caz 
a funcţionat” 


Sabaya a fost ucis într-o confruntare cu trupele filipineze, 
în luna iunie 2002. 

În timpul negocierilor aprinse pentru viața unui om, nu am 
putut aprecia valoarea acestor două cuvinte: „așa e? Dar după 
ce am studiat stenogramele şi am reconstruit traiectoria nego- 
cierilor, mi-am dat seama că Sabaya şi-a schimbat traiectoria 
din clipa in care a rostit aceste cuvinte. Benjie aplicase nişte 

tehnici elementare pe care le-am elaborat pe parcursul multor 
ani. El reuşise să reflecte viziunea lui Sabaya. Se detaşase de 
confruntare. I-a permis lui Sabaya să vorbească liber şi să-şi 
expună propria interpretare a evenimentelor. 

„Aşa e” semnaliza faptul că negocierile pot depăşi un blo- 
caj. S-a demolat o barieră din calea progresului. S-a creat un 
punct în care adversarul nostru şi-a dat seama si a căzut de 
acord cu noi fără să aibă senzaţia că a cedat. 

A fost o victorie pe ascuns. 


Când un adversar vă spune „așa e; are senzaţia că a evaluat 
ce ati spus si confirmă validitatea celor spuse din proprie initi- 
ativă. Acceptă ce spuneți. 

Prin „aşa e” am putut prelungi discuţia şi distrage pe Sabaya 
de la intenţia de a-l răni pe Schilling. Am oferit şi comandou- 
rilor filipineze timpul de a-şi pune în practică operațiunea de 
salvare. 

În cadrul negocierilor pentru ostatici, nu urmărim nicio- 
dată să ajungem la „da” ca obiectiv final. Noi ştim că „da” nu 
înseamnă nimic fără „cum”. lar din momentul în care am apli- 
cat negocierile din situații de răpire la mediul de afaceri, am 
constatat că „așa e” aduce adesea cele mai bune rezultate. 


„AŞA E” E GROZAV, DAR DACĂ „Al DREPTATE”, 
NIMIC NU SE SCHIMBA 


Să vrei să ajungi la „aşa e” reprezintă o strategie câştigătoare 
in orice negociere. Daca auziti însă „ai dreptate”, e un dezastru. 

Uitaţi-vă la fiul meu Brandon, şi cariera lui de jucător de 
fotbal american. Pe toată durata liceului jucase și în liniile 
ofensive, şi în cele defensive. La 185 centimetri înălțime şi 125 
de kg era un jucător redutabil. Îi făcea plăcere să-şi doboare 
toţi adversarii. 

Jucând ca fundaș, nu ştiam să apreciez caracterul direct al 
jucătorilor din linia ofensivă sau defensivă. Aceşti jucători sunt 
ca niște capre de munte. Lasă capul în jos şi lovesc, asta îi face 
fericiţi. 

La liceul St. Thomas More din Connecticut, antrenorul lui 
Brandon l-a pus să joace în linia defensivă, iar acum nu mai 
trebuia să intre în oricine ci să evite jucătorii care-l blocau. 
Trebuia să iasă din blocaje şi să ajungă la minge. Brandon a 
continuat însă să intre direct în cei care-l blocau, fapt care-l 
împiedica să ajungă la cel care avea mingea. Antrenorul l-a ru- 
gat să nu mai intre în cei care-l blocau dar Brandon nu putea 
să se schimbe. Îi plăcea să lovească. Se mândrea cu faptul că 
dărâma adversarii. 

Atât eu cât şi antrenorul am încercat să stăm de vorbă cu el. 
Si de fiecare dată primeam cel mai prost răspuns cu putinţă „ai 
dreptate. El era de acord cu noi, în teorie, doar că nu-şi asuma 
si concluzia afirmației. După aceea revenea la comportamen- 
tul pe care încercam să-l prevenim. Intra în cei care-l blocau și 
ieșea din joc. 

De ce „ai dreptate” e cel mai prost răspuns cu putință? 

Imaginaţi-vă următoarea situaţie: când cineva vă supără si 
nu va dă pace, neluând în seamă nimic din ceea ce-i explicati, 
ce le spuneţi ca să tacă din gură şi să plece? „Ai dreptate.” 

Funcţionează de fiecare dată. Spuneti-i cuiva că „are drep- 
tate” şi va avea un zâmbet fericit pe fata si vă va lăsa în pace cel 
putin 24 de ore. Asta nu înseamnă că sunteţi de acord cu el. Ati 
spus „ai dreptate” doar ca să scapati de el. 

Eu şi Brandon eram în aceeași situație. Nu mă asculta şi nu 
dădea curs cererilor mele. Ce aș fi putut spune ca să pot comu- 
nica cu el? Cum l-aș fi putut face pe Brandon să fie atent, să-l 
ajut să-şi schimbe comportamentul? 

Mi-am adus aminte de Benjie şi Sabaya. L-am luat pe 
Brandon de-o parte înaintea unui meci important. M-am 

străduit să găsesc în mintea mea o modalitate de a-l face să 
spună cele două cuvinte esenţiale „așa e.” 

— Crezi că e o dovadă de lasitate să te feresti de un blocaj, 
i-am zis. Crezi că eşti laş dacă te dai din calea cuiva care încear- 
că să te lovească. 

Brandon m-a fixat şi câteva clipe nu a spus nimic. 

— Aşa e, a zis în cele din urmă. 

Cu aceste cuvinte, Brandon a acceptat realitatea fenomenu- 
lui care-l trăgea înapoi. Odată ce a înțeles de ce încerca să dărâ- 
me fiecare jucător care-l bloca, şi-a schimbat comportamentul. 
A început să evite blocajele şi să devină un jucător excepțional. 

Cu Brandon pe teren, St Thomas More a câştigat toate 
meciurile. 


FOLOSIŢI „AȘA E” PENTRU A PARAFA TRANZACTIA 


Una dintre studentele mele s-a folosit de „așa e” în sluj- 
ba ei de reprezentant de vânzări pentru o mare companie 
farmaceutică. 

Încerca să vândă un nou produs unui doctor care folosea 
medicamente asemănătoare. El era cel mai mare utilizator al 
acestui medicament din zona ei de vânzări. Dacă reușea să în- 
cheie tranzacţia, ar fi dat lovitura. 

La primele întâlniri, doctorul i-a respins produsul. Spunea 
că e la fel de bun ca cele pe care le folosea deja. Era neprie- 
tenos. Nici nu voia să audă ce avea de zis. Când îi prezenta 
aspectele pozitive, o întrerupea şi le desconsidera. 

Încercând să vândă, a strâns cât mai multe informaţii des- 
pre doctor. A aflat că era foarte implicat în tratamentul pacien- 
tilor. Fiecare pacient era important în ochii lui. Pentru el, cel 
mai important rezultat era asigurarea calmului şi liniştii paci- 
entilor. Cum putea ea să se folosească de înţelegerea nevoilor, 
dorințelor si pasiunilor lui pentru a obţine ce-și dorea? 

La următoarea vizită, doctorul a întrebat despre ce medica- 
ment voia să discute. În loc să laude avantajele produsului ei, a 
vorbit despre el si clinica lui. 

— Domnule doctor, a zis ea, ultima dată când v-am vizi- 
tat vorbeam despre pacienții care suferă de această boală. Îmi 
aduc aminte că păreați foarte preocupat de tratamentul lor si 
că munciti din greu să adaptati tratamentul în funcţie de fie- 
care pacient. 

A privit-o în ochi de parcă o vedea pentru prima dată. 

— Aşa este, a zis el. Am senzaţia că tratez o epidemie pe 
care ceilalți doctori nu o văd, ceea ce înseamnă că mulți paci- 
enti nu beneficiază de tratamentul corect. 

Ea i-a spus că pare să aibă o înțelegere deosebită a felului în 
care trebuie trataţi aceşti pacienţi, în special din cauză că unii 
dintre ei nu răspund la medicatia obișnuită. Au vorbit despre 
provocările cu care se confruntă în tratamentul pacienţilor. El 
i-a dat şi exemple. 

Când a terminat de vorbit, ea a rezumat ce spusese, în spe- 
cial complicațiile şi problemele legate de tratament. 

— Se pare că gândiţi tratamentele şi medicatia în funcție de 
fiecare pacient în parte, a zis ea. 

— Aşa este, a răspuns el. 

Aceasta era cotitura pe care o aştepta. Doctorul fusese scep- 
tic si rece, însă când ea i-a recunoscut pasiunea pentru paci- 
enti - printr-un rezumat - zidurile s-au prăbușit. El a lăsat 
garda jos iar ea a putut să-i câştige încrederea. În loc să-şi lau- 
de produsele, ea l-a lăsat să-şi descrie tratamentele şi procedu- 
rile. Astfel, a aflat unde isi avea locul în practica lui medicatia 
pe are o vindea. Ea a reformulat apoi ceea ce el spusese despre 
provocările cu care se confrunta și i le-a redat. 

Odată ce doctorul şi-a manifestat încrederea și disponi- 
bilitatea de a relationa, ea a putut să prezinte caracteristicile 
produsului şi să descrie exact felul în care l-ar ajuta să ajungă 
la rezultatul dorit pentru pacienţii lui. El a ascultat cu atenţie. 

— Ar putea fi perfect pentru tratamentul unui pacient care 
nu a reacționat la ceea ce am prescris până acum, i-a zis. Vreau 
să le încerc și pe ale tale. 

A reușit să vândă medicamentul. 


FOLOSIŢI „AŞA E” PENTRU A REUŞI ÎN CARIERĂ 


Unul dintre studenții mei coreeni a ajuns la „aşa e” negoci- 
ind cu fostul șef pentru un nou post. 

Întors la Seul după ce a obținut o diploma MBA, voia să lu- 
creze la divizia de produse electronice a companiei lui, în locul 
diviziei de semiconductori unde lucra in momentul respectiv. 
Fl era specialist în resurse umane. În baza regulamentului com- 
paniei pentru care lucra, trebuia să rămână în departamentul 
în care se afla, în afara cazului în care ar fi obținut şi aprobarea 
fostului șef. Primise două oferte de muncă de la divizia de pro- 
duse electronice. Şi-a sunat fostul șef din Statele Unite. 

— Ar trebui să respingi oferta şi să-ţi cauţi locul aici în di- 
vizia de semiconductori, i-a spus fostul șef. 

Studentul meu a închis apelul, simțindu-se deprimat. Dacă 
voia să promoveze, trebuia să-şi asculte fostul superior. A res- 
pins cele două oferte si s-a pregătit să se întoarcă la divizia de 
semiconductori. 

A contactat apoi un prieten care era director în departa- 
mentul de resurse umane ca să verifice regulamentul compani- 
ei. A aflat că nu exista nicio regulă privind rămânerea în cadrul 
aceleiași divizii, dar că avea totuşi nevoie de aprobarea fostului 
şef pentru a-şi schimba postul. 

A sunat din nou la fostul șef. De data aceasta a pus întrebări 
pentru a-l face să-şi dezvăluie strategia defensivă. 

— E vreun motiv pentru care vreți să mă duc la divizia de 
semiconductori? a întrebat el. 


1321 ARTA NEGOCIERII 


— E cel mai bun post pentru tine, a răspuns fostul șef. 

— Cel mai bun post? a întrebat el. Se pare că nu există nicio 
regulă conform căreia ar trebui să rămân în cadrul diviziei de 
semiconductori, a spus el. 

— Hmm, a zis fostul şef. Nu cred că e o regulă. 

— Îmi puteţi spune, vă rog, cum ati decis că trebuie să ră- 
mân în divizia de semiconductori? a întrebat el. 

Fostul şef a spus că avea nevoie de o persoană care să-l ajute 
să-şi facă legături la sediul central între divizia de semiconduc- 
tori si cea de produse electronice. 

— Aşadar, se pare că ati putea să aprobati mutarea pe noul 
post indiferent de divizie atât timp cât aş fi în sediul central si 
v-aş putea ajuta să comunicaţi mai bine cu directorii de la vârf. 

— Aşa e, a zis el. Trebuie să recunosc că avem nevoie de 
ajutorul tău la sediul central. 

Studentul meu și-a dat seama că a ajuns la un punct de co- 
titură. Nu doar că fostul şef a rostit cuvintele magice - „aşa e” 
- dar şi-a dezvăluit şi motivul adevărat: avea nevoie de un aliat 
la sediul central. 

— Pot să vă mai ajut cu ceva? a întrebat el. 

„Hai să-ți zic toată povestea, a răspuns fostul șef. 

Se pare că fostul lui şef urma să fie promovat ca vice-preşe- 
dinte în doi ani. El voia cu disperare să fie promovat mai repe- 
de. Avea nevoie de o persoană la sediul central care să susțină 
promovarea în fața directorului general. 

— Vă voi ajuta cum voi putea, a zis studentul meu. V-aş 
putea însă ajuta să vă faceți contacte şi să vă laud la directorul 
general şi dacă aş fi în divizia de produse electronice, nu-i aşa? 

— Aşa e, a zis el. Dacă primeşti o oferta din partea diviziei 
de produse electronice, o voi aproba. 

Evrika! Punând întrebările care l-au condus către „așa e; 
studentul meu și-a îndeplinit obiectivul. El l-a făcut şi pe șef 
să dezvăluie cele două „lebede negre”, dinamicile nerostite, 

care stau la baza negocierii (despre care vom vorbi mai mult 
în Capitolul 10): 


m Șeful lui avea nevoie de cineva la sediul central care să-l 
ajute să-şi facă contacte şi să comunice. 


m Șeful lui urma să fie promovat şi avea nevoie de cineva 
care să-l susțină în fata directorului general. 


Studentul meu a putut obține postul dorit în divizia de pro- 
duse electronice. Şi l-a susținut pe fostul său şef. 

„Am fost uimit, mi-a scris el într-un e-mail. „E imposi- 
bil să ştii ce-i trece prin cap unui șef într-o astfel de cultură 
organizațională.” 

Am avut multe ocazii să călătoresc prin ţară, ţinând conferințe 
în fata unor directori importanți, fie în cadrul unor evenimente 
formale, fie în cadrul unor sesiuni private de consiliere. Le-am 
relatat întâmplări din experiența mea, apoi am descris câteva teh- 
nici elementare de negociere. Încerc întotdeauna să le transmit câ- 
teva tehnici. Să ajungi la „așa e” e una dintre cele mai elementare. 

După ce am ținut un discurs în Los Angeles, unul dintre 
participanți, Emily, mi-a trimis un e-mail: 


Bună Chris, mă simt obligată să-ţi spun că tocmai am încer- 
cat tehnica „așa e” într-o negociere de pret cu un potential client 
nou. Și am obținut ce-am vrut. Sunt atât de încântată! 

Înainte aș fi ales probabil preţul recomandat „la întâlni- 
re” (jumătate între oferta mea iniţială şi contraoferta ei). În 
schimb, cred că am evaluat corect motivaţia ei, i-am oferit o 
afirmaţie adecvată pentru a provoca un „așa e” (în mintea ei) 

apoi mi-a propus o soluție pe placul meu şi m-a întrebat dacă 
sunt de acord! Aşa că am acceptat, desigur. 

Mulţumesc! 

Emily 


Mi-am spus gi eu în sinea mea: asa e. 

LECTIILE CHEIE 


„Să dormi în acelaşi pat și să visezi vise diferite” este o ex- 
presie străveche chinezească care descrie intimitatea unei rela- 
tii (fie ea conjugală sau de afaceri) fără comunicarea necesară 
întreţinerii ei. 

E o reţetă pentru căsătorii eşuate şi negocieri proaste. 

Dacă fiecare parte are propriile obiective, propriile țeluri si 
motivații, adevărul e că amabilitatile conversationale - cum sunt 
„da”-urile si formule tip „ai dreptate, lubrifiante sociale aruncate 
cu atâta lejeritate în orice interacțiune - nu pot înlocui în niciun 
fel o înțelegere adevărată între voi şi partenerul vostru. 

Puterea de a ajunge la o astfel de înțelegere, şi nu doar la un 
simplu „da, este esenţială în arta negocierii. Din momentul în care 
ati convins pe cineva că-i intelegeti cu adevărat visele şi sentimen- 
tele (lumea în care trăieşte), devine posibilă o schimbare a stării de 
spirit şi a comportamentului, fiind puse bazele unei cotituri. 

Aplicati următoarele sfaturi pentru a construi aceste baze: 


E Creând o impresie pozitivă necondiționată deschideţi 
uşa către modificarea gândurilor si comportamentelor. 
Oamenii au o dorință înnăscută de a se comporta con- 
structiv din punct de vedere social. Cu cât o persoană se 
simte mai înțeleasă iar această înţelegere este consolida- 
tă pozitiv, cu atât determinarea de a avea un comporta- 
ment constructiv va fi mai puternică. 

E „Așa e” e mai bun decât un „da? Incercati să-l obţineţi. 
Dacă ajungeţi la „aşa e, într-o negociere, veți crea mo- 
mente de cotitură. 


m Folosiţi un rezumat pentru a declanșa un „așa e? Un 
bun rezumat se compune dintr-o etichetare combinată 
cu o reformulare. Identificati, rearticulati şi confirmaţi 
afectiv „perspectiva asupra lumii...” a interlocutorului. 


CAPITOLUL 6 


MODIFICATI-LE REALITATEA 


Într-o dimineaţă, în Port-au-Prince, capitala statului Haiti, am 
primit un apel la biroul FBI de la nepotul unui potentat local. 
Vorbea atât de repede încât a trebuit să repete de trei ori ce 
spunea înainte să înțeleg. În cele din urmă am reușit să prind 
esenţa: niște răufăcători o răpiseră pe mătușa lui din mașină, 
cerând o recompensă de 150.000 de dolari. 

— Dă-ne banii, i-au spus răpitorii, sau mătușa ta va muri. 

În perioada haotică, plină de nelegiuiri care a urmat răs- 
coalei din 2004 care l-a răsturnat de la putere pe preşedinte- 
le Jean-Betrand Aristide, Haiti a depăşit Columbia, ocupând 
primul loc în ierarhia țărilor cu cele mai multe răpiri de pe 
continentele americane. Cu opt-zece oameni răpiți în fiecare zi 
la o populaţie de opt milioane de locuitori, Haiti avea onoarea 
dubioasă de avea rata cea mai ridicată de răpiri din lume. 

În timpul acestei avalanse de răpiri si amenințări cu moar- 
tea, eu eram principalul negociator în răpiri al FBI-ului. Nu 

mai văzusem niciodată așa ceva. La fiecare oră părea să vină 
câte o nouă știre despre o altă răpire. Atacurile se petreceau 
în miezul zilei chiar în Port-au-Prince: 14 studenți răpiți din- 
tr-un microbuz scolar, un misionar american pe nume Phillip 
Snyder împuşcat într-o ambuscadă şi răpit împreună cu un bă- 
iat haitian cu care se îndrepta către Michigan pentru o operație 
la ochi, politicieni şi oameni de afaceri din Haiti răpiți din casă 
în toiul zilei. Nimeni nu era imun la acest fenomen. 

Majoritatea răpirilor se petreceau după același tipar: nişte 
răpitori cu măşti de schi pe fata înconjurau casa sau maşina, se 
foloseau de un pistol ca să intre şi apoi extrăgeau o victimă vul- 
nerabilă, de regulă un copil, o femeie sau o persoană vârstnică. 

La început, exista posibilitatea ca răpirile să aibă o moti- 
vatie politică, deoarece diferite găşti încercau să răstoarne 
noul guvern din Haiti. Această ipoteză s-a dovedit a fi eronată. 
Criminalii din Haiti sunt renumiți pentru folosirea metodelor 
brutale pentru a-şi îndeplini obiective politice; în privința ră- 
pirilor însă, era vorba strict despre afaceri. 

Voi explica ulterior cum am pus cap la cap toate elemen- 
tele pentru a descoperi identitatea atacatorilor și ce urmăreau 
ei cu adevărat, informaţii esenţiale pentru negocierea si de- 
structurarea acestor găşti. Vreau să vorbim mai întâi despre 
trăsătura definitorie a negocierii cu mize ridicate, pe viata şi 
pe moarte, respectiv cât de mică este partea vizibilă în acest tip 
de negocieri. 

Când nepotul politicianului a primit în acea zi de luni ape- 
lul prin care i se cerea să plătească banii pentru a salva viata 
mătuşii, era atât de înmărmurit încât se gândea la un singur lu- 
cru: cum să-i plătească pe răpitori. Reacţia lui era logică: dacă 
primeşti un apel de la niște criminali brutali care spun ca-ti vor 
omori mătușa dacă nu-i platesti imediat, ti se pare imposibil să 
poți întoarce situația în favoarea ta. Asa că le dai banii iar ei iti 
eliberează persoana dragă, nu? 

Greşit. Poti întotdeauna să întorci situaţia în favoarea ta. 
Negocierea nu se supune niciodată unei formule liniare: adună 
X cu Y ca să obţii Z. Avem cu toții unghiuri moarte iraționale, 
nevoi ascunse şi noțiuni pe care nu le exprimăm. 

Odată ce veți înțelege această lume subterană a nevoilor si 
gândurilor neexprimate, veţi descoperi un univers de variabile 
pe care le puteți folosi pentru a schimba nevoile și așteptările 
interlocutorului. Între folosirea fricii de termene limită a anu- 
mitor oameni și puterea misterioasă a numerelor ciudate, până 
la relaţia noastră prost înțeleasă cu echitatea, există întotdeau- 
na modalități de a modifica relaţia interlocutorului nostru cu 
realitatea astfel încât să rezoneze cu ceea ce vrem de fapt să le 
oferim, nu cu ceea ce ei cred initial că li se cuvine. 


NU FACEŢI COMPROMISURI 


Să ne întoarcem la plata cerută, 150.000 dolari. Am fost 
învățați să căutăm soluţia din care ambele părți să câştige, să 
facem concesii, să fim rezonabili. Care ar fi, în cazul de fata, o 
soluţie reciproc avantajoasă? Care ar fi compromisul? Logica 
tradițională a negocierii pe care o învăţăm de la vârste fragede, 
cea care pune mare pret pe compromisuri, ar spune „Hai să 
impartim diferența și să le oferim 75.000 de dolari. Vom fi cu 
toții mulțumiți.” 

Nu. Pur şi simplu, nu. Abordarea prin care toate părțile tre- 
buie să câştige, pe care o promovează atât de mulți experți în 
negociere e de regulă ineficientă, adesea chiar dezastruoasă. În 
cel mai bun caz, ea nu va mulțumi niciuna dintre parti. Şi daca 
o aplicaţi cu o persoană care are o abordare de tip totul sau 
nimic veți fi in mare eroare. 

Va trebuie desigur, aşa cum am amintit anterior, să aveţi 
o abordare cooperantă, empatică, cu care să construiți 


138! ARTA NEGOCIERII 


relaţii, permițându-vă să ajungeţi la un acord cu interlocu- 
torul. Trebuie să va debarasati însă de această naivitate. Un 
compromis de felul „împărţirii diferenței” poate conduce la 
rezultate groaznice. Compromisul e adesea un „rezultat prost” 
iar una dintre temele principale ale acestui capitol este că „un 
rezultat prost e mai rău decât niciun rezultat” 

Chiar și când este vorba despre o răpire? 

Da. Un rezultat prost în cazul unei răpiri înseamnă că cine- 
va plăteşte şi niciun ostatic nu scapă cu viata. 

Ca să intelegeti ce vreau să spun despre compromisuri, per- 
miteti-mi să vă ofer un exemplu: o femeie vrea ca soțul ei să 
poarte pantofi de culoare neagră la costum. Soţul ei nu vrea, 
el preferă pantofii maro. Ce pot face ei? Fac un compromis, 
amândoi renunță parţial la cerințele lor, aşa că el poartă un 
pantof negru şi unul maro. Este acesta un rezultat optim? Nu! 
Acesta este de fapt cel mai prost rezultat posibil. Oricare dintre 
cele două rezultate - maro sau negru - ar fi fost mai bun decât 
compromisul. 

Când mai vreţi să faceți un compromis, aduceti-va aminte 
de pantofii desperecheati. 


De ce suntem atât de imbibati cu noțiunea de compro- 
mis dacă de cele mai multe ori ne conduce la nişte rezultate 
nefericite? 

Adevărata problemă a compromisului constă în faptul că 
are reputaţia unui concept extraordinar, atât în lumea politicu- 
lui cât și în alte domenii. Compromisul, ni se spune pe sleau, 
reprezintă un bun moral sacru. 

Să ne gândim atunci la cererea de răscumpărare: corect ar fi 
să nu plătim o recompensă, iar nepotul nu vrea să plătească ni- 
mic. De ce ar oferi el 75.000 de dolari, darmite 150.000, drept 
recompensă? Solicitarea celor 150.000 de dolari nu are niciun 
fel de valoare. Indiferent de compromisul acceptat, nepotul se 
alege cu un rezultat nefericit. 

Vreau sa va atrag atentia ca orice fel de compromis ar fi de 
rahat. Nu facem compromisuri pentru ca sunt juste; facem 
compromisuri pentru că sunt la îndemână si pentru ca ne aju- 
tam să ne apărăm reputaţia. Facem compromisuri pentru a 
putea spune că am împărțit prada jumi-juma. În esență, facem 
compromisuri pentru a rămâne în zona de confort. Majoritatea 
persoanelor care intră într-o negociere sunt mânate de frica 
sau dorinţa de a evita consecinţele negative. Prea puţini sunt 
cei care acționează conform propriilor obiective. 

Nu acceptați compromisurile şi - iată o regulă simplă - nu 
împărțiți niciodată diferența pe din două. Soluţiile creative pre- 
supun aproape întotdeauna un anumit nivel de risc, enervare, 
confuzie şi conflict. Acomodarea şi compromisul nu produc 
niciuna dintre cele de mai sus. Trebuie să acceptaţi si părţile 
mai neplăcute. Dincolo de ele se găsesc adevăratele înțelegeri 
bune. Si asta face un negociator de top. 


TERMENELE LIMITĂ: FOLOSITI-VA DE TIMP 


In orice negociere, timpul reprezinta una dintre variabilele 
fundamentale. Simpla trecere a timpului, si ruda ei mai taioa- 
sa, termenul limita, constituie fortele care duc orice intelegere 
la indeplinire. 

Indiferent daca termenul limita e real si absolut sau pur si 
simplu o linie pe nisip, el vă poate păcăli să credeți că a obti- 
ne pe loc o înțelegere, orice înțelegere, e mai important decât 
a obține o înțelegere bună. Termenele limită îi fac adesea pe 
oameni să spună și să facă lucruri contrare propriilor interese 
pentru că avem cu toţii tendința naturală de a ne grăbi pe mă- 
sură ce termenul limită se apropie. 

Un bun negociator îşi va impune să reziste acestei tentaţii, 
profitând însă de ea atunci când se manifestă la ceilalți. Nu e 

chiar așa de uşor. Intrebati-va: de ce provoacă presiune şi an- 
xietate un termen limită? Răspunsul îl constituie consecinţele: 
percepţia unei viitoare pierderi - „Pică tranzacţia!” ne ţipă o 
voce lăuntrică într-un viitor imaginat - în caz că nu reuşim să 
obținem rezolvarea până la un anumit moment. 

Dacă permitem variabilei timp să ne facă să gândim astfel, 
ne luăm singuri prizonieri, creând un mediu în care compor- 
tamentele noastre sunt reactive, în care facem alegeri proaste 
iar interlocutorul se poate relaxa, lăsând termenul limită ima- 
ginar să lucreze, împreună cu reacțiile voastre, în favoarea lui. 

Da, am folosit cuvântul „imaginar” În toți anii în care am 
lucrat în sectorul privat, i-am întrebat aproape pe toți antrepre- 
norii sau directorii cu care am lucrat dacă, pe parcursul carierei 
lor, au văzut vreodată sau au luat parte la o negociere în care un 
termen limită depăşit a avut repercusiuni negative. Dintre cele 
câteva sute de astfel de clienţi, un singur domn a stat pe gânduri, 
apoi a răspuns afirmativ. Termenele limită sunt adesea arbitra- 
re, aproape întotdeauna flexibile şi rareori atrag consecinţele pe 
care credem - sau ni se spune - că le vor atrage. 

Termenele limită constituie un bau-bau al negocierilor, fi- 
ind provocate aproape în totalitate de noţiuni din imaginaţia 
noastră şi care ne sperie fără un motiv concret. Clientilor pe 
care-i instruim le repetam formula „a nu ajunge la nicio inte- 
legere e mai bine decât a ajunge la o înțelegere proastă” Dacă 
veţi putea accepta cu adevărat această formulă, iar clienții în- 
cep să creadă că au la dispoziţie tot timpul de care au nevoie 
pentru a desfăşura negociere ca la carte, răbdarea devine arma 
lor redutabilă. 

La câteva săptămâni după declanşarea exploziei de răpiri 
din Haiti, am început să observăm două tipare. Mai întâi, exis- 
ta o predilecție pentru ziua de luni, de parcă răpitorii ar fi fost 
nişte oameni foarte muncitori şi ar fi vrut să se apuce încă de 
la începutul săptămânii de treabă. Al doilea era că răufăcătorii 

deveneau din ce în ce mai dornici să primească banii până la 
venirea weekendului. 

La început nu intelegeam aceste tipare. Ascultand însă cu 
atenţie răpitorii şi interogând ostaticii pe care îi eliberam, am 
descoperit un fapt care ar fi trebuit să fie evident de la bun în- 
ceput: aceste răpiri nu aveau deloc un caracter politic. Aceşti 
răufăcători erau pur și simplu nişte amatori care voiau să pri- 
mească banii până vineri ca să se poată distra în weekend. 

De îndată ce am înțeles acest tipar şi termenul limită pe 
care-l impuneau răpitorii, aveam la dispoziție două informaţii 
cheie care ne confereau avantajul. 

Mai întâi, dacă lăsam să se acumuleze tensiunea tărăgănând 
negocierile până joi sau vineri, puteam obține o înţelegere 
mult mai favorabilă. În al doilea rând, fiindcă nu ai nevoie de 
150.000 de dolari ca să te distrezi un weekend în Haiti, puteam 
oferi sume mult, mult mai mici, şi care să fie totuşi suficiente. 

Din felul în care erau formulate amenințările ne puteam da 
seama cât de aproape eram de termenul limită pe care şi-l au- 
to-impuneau răpitorii. „Dă-ne banii sau o ucidem pe mătușa 
ta” e o amenințare de început, deoarece nu se precizează un 
orizont de timp. Când în orice fel de negociere amenințările 
devin mai concrete, se semnalizează apropierea de consecințe 
reale, la un moment real, concret. Pentru a putea evalua nivelul 
de intensitate al unei amenințări, eram atenți la numărul de 
întrebări din cele patru - Ce? Cine? Cand? Cum? - la care se 
răspundea în cadrul amenințării. Când ameninţă, oamenii lasă 
loc, conştient sau inconştient, unor ambiguitati sau portite de 
scăpare pe care intenționează să le folosească pe deplin. Aceste 
portite de scăpare se răreau pe măsură ce timpul trecea, iar 
acest tipar se manifesta în mod repetat şi asemănător în cadrul 
unor situații diferite de răpire. 

Înarmat cu această informaţie, am ajuns să mă aştept ca ră- 
pirile să urmeze o logică a desfăşurării pe parcursul a patru 

zile. Răpirile nu deveneau mai plăcute pentru victime, însă cu 
siguranță acest tipar le face mai previzibile şi mult mai ieftine 
pentru familiile acestora. 

Termenele limită nu pot fi exploatate doar în cazuri de răpi- 
re. Către finalul lunii, reprezentanţii de vânzări au tendința să 
ofere prețuri mai bune, pe măsură ce se apropie termenul limi- 
tă la care li se evaluează tranzacțiile perfectate. Iar oamenii din 
departamentele de vânzări ale marilor corporații lucrează pe 
bază trimestrială, fiind mai vulnerabili pe măsură ce se apropie 
închiderea de trimestru. 

Ştiind acum că negociatorii se folosesc de termenele limită ale 
interlocutorilor pentru a obține mai mult, s-ar putea să vă inchipu- 
iti că e mai bine să nu vă dezvaluiti termenele limită. Majoritatea 
experților de modă veche vă sfătuiesc să procedati astfel. 

În bestsellerul din 1980 You Can Negotiate Anything, ex- 
pertul în negocieri Herb Cohen povesteşte cum a perfectat 
prima mare tranzacţie pentru care compania lui l-a trimis în 
Japonia să negocieze cu un furnizor. 

Când a ajuns, interlocutorii l-au întrebat cât avea de gând 
să stea, iar Cohen a zis o săptămână. Următoarele şapte zile, 
gazdele l-au ţinut în petreceri, tururi şi vizite, orice numai 
negociere, nu. Interlocutorii lui Cohen nu au pornit concret 
negocierea decât atunci când mai avea puţin şi trebuia să ple- 
ce, iar cele două parti au parafat detaliile finale in drum spre 
aeroport. 

Cohen a aterizat în Statele Unite cu senzaţia că fusese paca- 
lit şi că a cedat prea ușor din cauza presiunii termenului limită. 
Privind în urmă, le-ar mai fi dezvăluit termenul limită? Nu, 
spune Cohen, pentru că astfel le-am pus la dispoziţie un avan- 
taj pe care inițial nu-l aveau: „ei ştiau termenul meu limită, dar 
eu nu-l ştiam pe al lor? 

Această mentalitate este foarte răspândită în zilele noastre. 
Văzând că există o regulă simplă de urmat şi presupunând că 

un termen limită reprezintă o slăbiciune strategică, majorita- 
tea negociatorilor ascultă de sfatul lui Cohen şi ascund terme- 
nul limită. 

Să vă zic un mic secret: Cohen, și toată turma de ,,experti” în 
negociere care se iau după sfatul lui, nu au dreptate. Termenele 
limită funcționează în ambele sensuri. E posibil ca Cohen să fi 
fost preocupat de reacţia şefului dacă s-ar fi întors din Japonia 
fără să ajungă la un acord. Aceasta este cheia: dacă negocierea 
s-a încheiat pentru una dintre parti, ea s-a încheiat si pentru 
cealaltă. 

Don A. Moore, profesor la Haas School of Business de la 
University of California, Berkeley susține chiar că a ascunde un 
termen limită îl pune pe negociator in cea mai proastă poziţie. 
Pe baza studiilor pe care le-a efectuat, Moore a constatat că a-ți 
ascunde termenul limită sporeşte dramatic riscul de a ajunge 
într-un impas, din cauză că a avea un termen limită te împinge 
să faci mai repede concesii, însă cealaltă parte, crezând că are la 
dispoziție mai mult timp, va rezista mai multă vreme. 

Imaginati-va cum ar fi dacă proprietarii de echipe din NBA 
ar stabili un termen limită pentru transferuri în timpul nego- 
cierilor pentru contracte şi nu ar anunța sindicatul jucătorilor. 
Aceştia ar face concesii peste concesii pe măsură ce termenul 
limită se apropie, provocând sindicatul să negocieze dincolo 
de acest termen limită secret. Într-un fel, a ascunde un termen 
limită înseamnă că negociezi cu tine însuți; or, procedând ast- 
fel, vei pierde întotdeauna. 

Moore a descoperit că dacă negociatorii îşi informează in- 
terlocutorii despre termenul lor limită pot obține rezultate mai 
bune. E adevărat. Mai întâi, dacă vă dezvaluiti termenul limită, 
reduceti riscul de a ajunge într-un impas. În al doilea rând, 
dacă adversarul vă cunoaşte termenul limită, va ajunge mai re- 
pede la partea concretă a negocierii şi la momentul în care va 
trebui să facă concesii. 

Mai am un singur lucru de spus înainte de a continua: ter- 
menele limită nu sunt aproape niciodată definitive. E mai im- 
portant să dăm curs procesului negocierii şi să avem o intuiție 
generală asupra duratei de timp necesare. Veţi constata poate 
că sunt mai multe lucruri de obținut decât v-ar permite timpul 
rămas până la termenul limită. 


ECHITABIL NU EXISTĂ 


În săptămâna a treia, la cursul meu de negocieri jucăm jocul 
meu preferat, respectiv, cel care le arată studenților mei cât de 
mult nu se înțeleg pe ei înşişi (da, ştiu, sunt o persoană crudă). 

Acest joc se numeşte Jocul Ultimatumului şi funcționează 
în felul următor: după ce împart studenţii în cupluri în care 
unul este „cel care propune” si altul „cel care acceptă”, îi dau 
fiecărui student care propune 10 dolari. El trebuie apoi să ofe- 
re celui care acceptă o sumă rotundă în dolari. Dacă cel care 
acceptă e de acord, primeşte ce i se oferă, iar cel care propune 
rămâne cu restul. Dacă cel care acceptă refuză însă oferta, ni- 
ciunul nu se alege cu nimic iar cei 10 dolari se întorc la mine. 

Este irelevant dacă ei „câştigă” şi păstrează banii sau „pierd” 
și trebuie să-i dea înapoi (cu excepția portofelului meu). E 
mult mai importantă oferta pe care o fac. Partea șocantă e că, 
aproape fără excepţie, indiferent ce alegere fac, ei se trezesc în 
minoritate. Indiferent dacă aleg 6 cu 4 dolari, 5 cu 5, 7 cu 3, 
8 cu 2 etc., după ce se uită în jur constată inevitabil mirati că 
nicio variantă nu a fost aleasă cu predilecție. Vorbim de fap- 
tul simplu de a împărţi 10 dolari „găsiți, şi cu toate acestea 
nu există un consens în privința a ce ar constitui o împărțire 
„echitabilă” sau ,,rationala” a lor. 

După ce am făcut acest experiment, mă duc în fata clasei şi 
le spun ceva care nu le face plăcere: rationamentele pe care le-a 
aplicat fiecare student sunt 100% iraționale si afective. 

„Ce?” vor spune ei. „Eu am ales rațional.” 

Le demonstrez apoi că se inseala. Mai întâi, cum pot susti- 
ne că folosesc rațiunea dacă au rezultat oferte atât de diferite? 
Asta e şi ideea: nu au gândit rațional. Au presupus doar că şi 
celălalt va gândi la fel ca ei. „Dacă negociati gândindu-vă că şi 
celălalt gândeşte la fel ca voi, vă inselati’, le spun. „Asta nu e 
empatie, ci proiecţie” 

Merg apoi şi mai departe: de ce, îi întreb, nu a oferit nimeni 
1 dolar, care e cea mai rațională ofertă din punctul de vedere 
al celui care propune gi care nici pentru cel care acceptă nu 
poate fi respinsă din punct de vedere logic? Şi dacă ar fi propus 
1 dolar şi ar fi fost respinşi — ceea ce se si întâmplă - de ce au 
fost refuzati? 

„Toţi cei care ati propus mai mult de 1 dolar ati făcut o ale- 
gere afectivă, le spun. „Iar dacă printre cei care trebuiau să ac- 
cepte există oameni care au refuzat 1 dolar, de când e mai bine 
să te alegi cu 0 dolari în loc de 1 dolar? S-au schimbat cumva 
regulile economice?” 

Studenţii care se consideră actori rationali sunt nedu- 
meriti de aceste concluzii. Însă ei nu sunt actori rationali. 
Niciun om nu e. Cu toții suntem irationali, cu toții judecăm 
în funcţie de emoţii. Emotiile reprezintă un element necesar 
în procesul de luare a deciziilor, pe care-l ignorăm în detri- 
mentul nostru. Această revelaţie e deosebit de puternică pen- 
tru oameni. 

În cartea Descartes’ Error: Emotion, Reason, and the Human 
Brain,’ cercetătorul în neuro-stiinte Antonio Damasio explică 
o descoperire extraordinară pe care a făcut-o. Studiind oameni 
care au suferit leziuni în zona unde se generează emoțiile în 
creier, el a constatat că toți aveau ceva straniu în comun: nu 
puteau lua decizii. Puteau să descrie în termeni logici paşii pe 
care-i urmau, însă nu puteau să facă nici măcar cea mai ele- 
mentară alegere. 

Cu alte cuvinte, deşi folosim logica pentru a rationa când 
luăm o decizie, procesul concret de luare a unei decizii este gu- 
vernat de emoții. 


CUVÂNTUL CU E: DE CE ESTE ATÂT DE PUTERNIC, 
CAND SA-L FOLOSIM, ŞI CUM 


„Echitabil” este cel mai puternic cuvânt în negocieri. Ca oa- 
meni, suntem foarte influențați de senzaţia de respect. Oamenii 
se conformează unor acorduri dacă au senzația că sunt trataţi 
echitabil și se răzvrătesc dacă simt că nu sunt tratați echitabil. 

După un deceniu de studii în imagistica cerebrală s-a con- 
statat că activitatea neuronală a oamenilor, în special în cor- 
texul insular care reglementează emoţiile, reflectă gradul de 
echitabilitate al interacțiunilor sociale. Chiar și primatele sunt 
programate să respingă nedreptatea. Într-un studiu celebru, 
două maimuțe capucin au primit aceeaşi sarcină, doar că uneia 
i s-au dat ca recompensă nişte struguri dulci, în timp ce cea- 
laltă a primit castraveți. Ca reacție la această nedreptate pro- 
funda, maimuța care a primit castraveți a fost foarte furioasă. 

După ani de experienţă cu Jocul Ultimatumului, am con- 
statat că majoritatea celor care au rolul de a accepta, vor refuza 
invariabil orice ofertă care e mai mică decât jumătate din suma 
cu care încep cei care propun. Odată ce ajungi la un sfert din 
sumă se simt deja insultati. Majoritatea oamenilor preferă să 
facă o alegere iraţională şi să dea cu piciorul la un dolar gratis 
în loc să accepte o ofertă derizorie, pentru că valoarea afectivă 
negativă a nedreptatii e mai mare decât valoarea rațională, po- 
zitivă, a banilor. 

Această reacție iraţională în fata nedreptatii se manifestă şi 
în cadrul tranzacţiilor economice cu mize mari. 

Mai ţineţi minte ce frumos a interpretat Robin Williams vo- 
cea duhului din lampă în filmul de animaţie Disney, Aladdin? 

Pentru că a vrut să dăruiască ceva copiilor, ceva care să-i bucu- 
re, a acceptat să joace doar pentru 75.000 de dolari, mult sub 
suma de 8 milioane de dolari pe care o cerea în mod obișnuit. 
După aceea, s-a întâmplat ceva neprevăzut: filmul a devenit un 
mare succes, iar încasările s-au cifrat la 504 milioane de dolari. 

Williams a fost foarte supărat din acest motiv. 

Dacă privim această situaţie gândindu-ne la Jocul Ultima- 
tumului, Williams nu s-a supărat din cauza banilor, ci din cau- 
za nedreptatii percepute. Fl nu s-a plans de contract decât cand 
filmul a dat lovitura, iar el şi agentul lui au susținut mult timp 
că au fost inselati. 

Din fericire pentru Williams, Disney a vrut ca starul să fie 
fericit. După ce i-au demonstrat initial partea evidentă - faptul 
că semnase contractul fără să aibă alte pretenţii - Disney i-a fă- 
cut cadou vedetei un tablou de Picasso evaluat la aproximativ 
1 milion de dolari. 

Iranul nu a avut însă norocul lui Robin Williams. 

În ultimii ani, Iranul a trebuit să suporte un regim de sanc- 
tiuni internationale care au costat tara respectivă peste 100 de 
miliarde de dolari pierduţi în investiţii străine şi venituri din 
petrol de dragul unui program de îmbogăţire a uraniului care 
nu le poate asigura decât 2% din necesarul energetic. Cu alte 
cuvinte, ca şi studenţii care refuză 1 dolar pentru că oferta pare 
jignitoare, Iranul şi-a sabotat singur principala sursă de venit — 
petrolul şi gazele naturale - pentru un proiect energetic cu 
randament redus. 

De ce? Din nou, din motive de echitate. 

Din punctul de vedere al iranienilor, nu este corect ca mari- 
le puteri, care laolaltă au mii de arme nucleare, să poată decide 
dacă ei pot folosi energia nucleară. Iranul se mai întreabă de 
ce este considerat un stat rebel pentru că imbogateste uraniul, 
în condiţiile în care atât India cât si Pakistan, care au obținut 
arme nucleare în mod clandestin, sunt acceptate ca membri ai 
comunităţii internaţionale? 

Într-un interviu televizat, fostul negociator pe probleme 
nucleare din Iran, Seyed Hossein Mousavian a pus punctul pe 
i. „Problema nucleară pentru Iran nu o reprezintă energia nu- 
cleară, a zis el, „ci apărarea integrității şi suveranității impotri- 
va presiunilor externe.” 

Poate că nu aveţi încredere în Iran, dar acţiunile lor demon- 
strează destul de evident că respingerea unei nedreptati per- 
cepute, chiar și cu un cost substanțial, reprezintă o motivaţie 
foarte puternică. 

Odată ce veți înțelege ce dinamică afectivă, distrugătoare 
si complexă se află în spatele noțiunii de „echitate; veți putea 
realiza de ce „echitabil” este un cuvânt foarte puternic pe care 
trebuie să-l folosiți cu grijă. 

Dintre cele trei moduri în care cuvântul-bombă cu E poate 
fi aruncat, doar unul singur este pozitiv. 

Intrebuintarea cea mai frecventă a cuvântului implică o 
manevră defensivă, ca la judo, care destabilizează adversarul. 
Această manipulare se exprimă de regulă sub forma „Vrem 
doar un rezultat echitabil.” 

Gândiţi-vă la ultima dată când cineva v-a acuzat de o ne- 
dreptate. Pun pariu că veți recunoaște că v-a declanșat ime- 
diat o senzaţie de jenă, că v-aţi plasat într-o poziţie defensivă. 
Aceste sentimente sunt adesea inconștiente si conduc frecvent 
la o concesie iraţională. 

O prietenă de-a mea își vindea casa din Boston pe o piață 
în declin, acum câţiva ani. A primit o ofertă mult mai mică 
decât isi dorea - pentru ea a reprezentat o pierdere mare - prin 
urmare şi-a atacat potenţialul cumpărător cu cuvântul cu E. 

„Vrem doar un pret echitabil, a zis ea. 

Simtindu-se afectat emotional de această acuzație implici- 
tă, cumpărătorul a făcut o ofertă mai avantajoasă. 

Dacă sunteți ţinta unei astfel de acuzaţii, trebuie să vă dati 
seama că interlocutorul nu urmăreşte neapărat să vă stoarcă de 

bani; ca și prietena mea, interlocutorul ar putea fi pur și simplu 
copleşit de împrejurări. Cel mai bun răspuns, în orice caz, este 
să inspirați adânc şi să va infranati dorința de a ceda. După 
aceea, veți spune „OK, îmi cer scuze. Hai să ne oprim și să ne 
întoarcem la punctul de unde ati început să simtiti că vă tratez 
nedrept si să rezolvăm situația.” 

Al doilea fel în care se poate arunca bomba E e mai nociv. 
În acest caz, interlocutorul vă va acuza în linii mari că sunteți 
nedrepti sau obtuzi, spunând „V-am făcut o ofertă echitabilă.” 
E un atac meschin menit să vă distragă atenția şi să vă mani- 
puleze să cedati. 

Ori de câte ori cineva încearcă metoda asta cu mine, îmi 
aduc aminte de ultimul blocaj în NFL. 

Negocierile intrau în ceasul al 12-lea iar asociaţia jucători- 
lor din NFL (NFLPA) susținea că înainte de a accepta varianta 
finală a acordului, voiau ca proprietarii să-şi publice bilanturile 
contabile. Ce au răspuns proprietarii de echipe? 

„Am făcut jucătorilor o ofertă echitabilă.” 

Observati mutarea de geniu al răului: în loc să-şi publice 
informaţiile financiare sau să refuze să facă asta, proprietarii 
au schimbat subiectul atrăgând atenţia asupra unei presupuse 
lipse de înțelegere a echităţii din partea NFLPA. 

Dacă vă aflați în această situaţie, cea mai bună reacţie este 
de a oglindi pur şi simplu cuvântul cu E care v-a fost aruncat. 
„Echitabil?” veți răspunde, făcând o pauză pentru a lăsa pute- 
rea cuvântului să-i afecteze, aşa cum ar fi trebuit să vă afecteze 
pe voi. Continuati cu o etichetare: „Se pare că sunteți gata să 
veniți cu dovezi în acest sens, ceea ce ar implica fie publicarea 
datelor financiare, fie oferirea unor informaţii care să contrazi- 
că pretinsa lor echitate, fie furnizarea mai multor date de ana- 
lizat decât aveati înainte. Astfel, atacul lor este contrat. 

Cea de-a treia manieră prin care puteți folosi cuvântul cu E 
e preferata mea deoarece e pozitivă şi constructivă. Prin ea se 
pun bazele unei negocieri oneste şi empatice. 

lată cum o folosesc: la începutul unei negocieri, voi spune 
„Vreau să aveţi tot timpul senzaţia că vă tratez echitabil. Vă rog 
să mă opriți oricând credeți că sunt nedrept, şi vom discuta 
despre probleme.” 

E simplu și limpede si mă prezintă într-o lumină onestă. 
Făcând această afirmaţie, le dau de înțeles celorlalți că pot folo- 
si acest cuvânt dacă îl folosesc cu onestitate. Ca negociator, ar 
trebui să urmăriți să aveți reputația de om echitabil. Reputația 
poate să vă ajute chiar înainte de începerea negocierii. Lasati-o 
să vă ajute de o manieră prin care vă deschide calea către 
succes. 


CUM DESCOPERIŢI FACTORII EMOTIONALI CARE STAU LA BAZA 
LUCRURILOR PE CARE PUNE PRET INTERLOCUTORUL VOSTRU 


Cu câţiva ani în urmă, am descoperit cartea How to Become 
a Rainmaker,’ si imi place să o frunzăresc ocazional pentru 
a-mi reîmprospăta cunoştinţele despre factorii emotionali care 
stau la baza deciziilor pe care le luăm. Cartea explică excelent 
munca în vânzări nu ca pe o dezbatere rațională, ci ca o activi- 
tate de încadrare afectivă. 

Dacă puteţi face interlocutorul să-şi dezvăluie problemele, 
durerea şi obiectivele neindeplinite - dacă puteţi ajunge la ceea 
ce cumpără cu adevărat oamenii — atunci le puteți vinde o vizi- 
une asupra problemei lor în cadrul căreia propunerea voastră 
reprezintă soluţia ideală. 

Priviţi situaţia la nivelul cel mai simplu. Ce vinde un om 
de treabă care lucrează ca babysitter? Nu vinde îngrijirea co- 
pilului, ci o seară relaxantă pentru părinţii lui. Cineva care 
vinde cămine? Camere încălzite, confortabile, bune de pe- 
trecut timp împreună cu familia. Un lăcătuș? O senzaţie de 
siguranţă. 

Cunoscând factorii emotionali puteţi reliefa beneficii- 
le oricărei înțelegeri într-un limbaj care va merge la sufletul 
interlocutorului. 


MODIFICATI-LE REALITATEA 


Dacă modificăm una sau două variabile, pentru aceeași 
persoană suma de 100 de dolari poate reprezenta o victorie 
glorioasă sau un afront atroce. Recunoaşterea acestui fenomen 
vă permite să modificaţi realitatea, transformând un afront în- 
tr-o victorie. 

Să vă dau un exemplu. Am o cană de cafea, roşu cu alb, cu 
steagul Elveţiei. Nu e ciobită, dar e uzată. Cât ati fi dispuşi să 
dati pe ea, în adâncul sufletului vostru? 

E destul de probabil să-mi oferiţi o sumă în jurul a 3 dolari 
şi 50 de cenți. 

Să zicem că acum cana e a voastră. Vreti să mi-o vindeti. 
Asa că spuneti-mi cât valorează. 

Veţi spune probabil o sumă între 5 şi 7 dolari. 

În ambele situaţii, vorbim despre aceeași cană. Nu am făcut 
“decât să v-o pasez, şi cu asta i-am schimbat complet valoarea. 

Imaginati-va că v-aş oferi 20 de dolari ca să faceți un drum 
de trei minute până la o cafenea ca să-mi faceţi rost de o cana 
de cafea. Veţi gândi că dacă vă dau 20 de dolari pentru trei 
minute din timpul vostru, ati câştiga 400 de dolari pe oră. Veţi 
fi foarte încântați. 

Ce-ati zice dacă ati afla că drumul pe care l-aţi făcut m-a 
făcut să câştig un milion de dolari? În loc să fiţi în culmea feri- 
cirii că ati câştigat 400 de dolari pe oră, v-aţi simţi revoltați că 
ati fost inselati. 

Valoarea celor 20 de dolari, ca si valoarea canii, nu s-au 
modificat. Ceea ce s-a schimbat este însă perspectiva voastră 

asupra lor. Prin simpla lor reprezentare, cei 20 de dolari vă pot 
face să vă simtiti fericiți sau dezgustati. 

Nu vă spun toate astea ca să dezvălui afectivitatea și irati- 
onalitatea procesului decizional al oamenilor. Am vorbit deja 
despre asta. Ceea ce vreau să spun însă este că deși decizii- 
le noastre sunt în bună măsură iraționale, asta nu înseamnă 
că nu există tipare, principii şi reguli consecvente în spatele 
manierei in care actionam. Odată ce cunoaşteţi aceste tipare 
mentale, puteți vedea modurile in care ele pot fi influențate. 

Teoria pers pectivelor reprezintă de departe cea mai bună te- 
orie pentru descrierea principiilor deciziilor noastre irationa- 
le. Elaborată în 1979 de către psihologii Daniel Kahneman şi 
Amos Tversky, teoria perspectivelor descrie felul în care oame- 
nii aleg între opțiuni diferite care presupun un risc, la fel ca în 
cadrul unei negocieri. Teoria susține că oamenii au o atracție 
către lucrurile sigure în defavoarea celor care implică o anume 
probabilitate, chiar si atunci când probabilitatea ar reprezenta 
o alegere mai bună. Această predilecție este cunoscută sub nu- 
mele de efect de siguranță. Oamenii îşi asumă riscuri mai mari 
pentru a evita pierderi decât pentru a obține câştiguri. Acest 
fenomen se numeşte intoleranta la pierderi. 

lată motivul pentru care oamenii care nu au nevoie de asi- 
gurare, din punct de vedere statistic, îşi cumpără totuşi o po- 
lita. Gândiţi-vă şi la următoarea situație: o persoană căreia i se 
spune că are o şansă de 95% să primească 10.000 de dolari, sau 
o şansă de 100% să primească 9.499 de dolari, va evita riscul 
şi va prefera alegerea 100% sigură, în timp ce aceeaşi persoană 
căreia i se spune că are o şansă de 95% să piardă 10.000 de 
dolari sau o șansă de 100% să piardă 9.499 de dolari va face ale- 
gerea în oglindă, riscând să piardă suma mai mare pentru care 
probabilitatea e de 95% pentru a evita pierderea. Posibilitatea 
unei pierderi inspiră mai mult risc decât posibilitatea unui cas- 
tig egal. 

Pe parcursul următoarelor pagini voi detalia câteva tactici 
din teoria perspectivelor pe care le puteți folosi în avantajul 
vostru. Înainte de a începe, permiteti-mi însă să vă împărtă- 
şesc o informație esenţială despre evitarea riscurilor: într-o 
negociere dură, nu e suficient să demonstrati celuilalt că puteți 
să-i dati ceea ce-şi dorește. 

Pentru a dobândi o putere reală, trebuie să-l convingeti 
că are ceva concret de pierdut dacă nu reusiti să ajungeţi la o 
înțelegere. 


1. ANCORATI-LE EMOȚIILE 

Pentru a putea modifica realitatea interlocutorului, trebuie 
să porniţi de la elementele esenţiale ale empatiei. Incepeti așa- 
dar cu un audit al acuzațiilor prin care să le recunoasteti toate 
temerile. Ancorându-le emoțiile în pregătirea unei pierderi, 
veţi zgândări intoleranta la risc a interlocutorului care se va 
repezi să-l evite, dacă i se oferă ocazia. 

În primul meu proiect de consultanță după ce am plecat 
din FBI am avut onoarea de a instrui echipa națională de ne- 
gociatori în răpiri a Emiratelor Arabe Unite. Din nefericire, pe 
parcursul proiectului au apărut probleme în relația cu antre- 
prenorul general (eu fiind un subcontractor). Problemele s-au 
acutizat atât de tare încât am fost nevoit să le spun angajaților 
pe care-i recrutasem pentru acest proiect, care în mod normal 
câştigau 2.000 de dolari pe zi, că nu le voi putea oferi pe o pe- 
rioadă de câteva luni decât 500 de dolari. 

Ştiam exact ce urmau să facă dacă le spuneam direct cum 
stau lucrurile: aveau să râdă de mine. Așa că i-am sunat pe rând 
la telefon şi am inceput puternic cu un audit al acuzațiilor. 

— Am o propunere groaznică pentru tine, am zis, făcând o 
pauză până când îmi spuneau să continui. După ce vei închide, 
o să crezi că sunt un om de afaceri foarte prost. O să crezi că 
nu sunt în stare să fac un buget sau un plan. O să crezi că Chris 

Voss e un gargaragiu. Primul lui proiect după ce pleacă din FBI 
şi dă chix complet. Nu ştie cum să aibă grijă de lucruri. Poate 
că m-a şi minţit. 

După aceea, odată ce le ancorasem emoţiile într-un câmp 
minat de aşteptări scăzute, am profitat de intoleranta la 
pierderi. 

— Totuşi, voiam să profit de ocazie să-ţi fac o propunere, 
înainte de a mai zice şi altora despre ea, am zis. 

Dintr-o dată, apelul nu mai era despre reducerea onorariu- 
lui de la 2.000 de dolari la 500 de dolari, ci despre cum să nu 
pierzi 500 in fata altuia. 

Cu toții au acceptat. Fără contraoferte, fără să se plângă. 
Dacă nu le-as fi ancorat emoţiile într-un cadru negativ, per- 
ceptia lor asupra sumei de 500 de dolari ar fi fost cu totul alta. 
Dacă as fi sunat pur si simplu şi le-aş fi spus „Pot să-ţi dau 500 
de dolari pe zi. Ce crezi?” ar fi luat-o ca pe o insultă şi mi-ar fi 
trântit telefonul în nas. 


2. LASATI-L PE CELĂLALT SĂ ÎNCEAPĂ... DE CELE MAI MULTE ORI. 

Acum vă e clar că puteți folosi în mod fericit ancorarea 
emoțională pentru modificarea realității interlocutorului. A 
începe negocierea nu e însă în mod necesar cea mai bună tac- 
tică atunci când e in joc negocierea unui pret. 

Când renumitul regizor de film Billy Wilder i-a comandat 
celebrului scriitor de romane polițiste Raymond Chandler să 
scrie scenariul filmului clasic din 1944 Asigurare de moarte, 
Chandler era un novice la Hollywood. A venit însă gata să 
negocieze şi la întâlnirea cu Wilder şi producătorul filmului, 
Chandler a făcut prima ofertă de salariu: a cerut 150 de dolari 
pe săptămână gi l-a avertizat pe Wilder că ar putea avea nevoie 
de trei săptămâni ca să termine proiectul. 

Wilder si producătorul abia s-au putut abtine din râs pen- 
tru că voiau să-l plătească pe Chandler cu 750 de dolari pe 

săptămână si ştiau că un scenariu de film se scrie în luni de 
zile. Din fericire pentru Chandler, Wilder si producătorul ti- 
neau mai mult la relaţia lor cu scriitorul decât să se încurce in 
câteva sute de dolari, aşa că li s-a făcut milă de el şi au chemat 
un agent care să-l reprezinte pe Chandler la negocieri. 

Am avut şi eu un student pe nume Jerry care-şi sabota 
groaznic negocierile salariale expunandu-si primul pretenţiile 
(permiteti-mi să vă atrag atenţia că făcea asta înainte să devină 
studentul meu.) 

La un interviu cu o firmă de intermedieri financiare din 
New York a cerut un salariu anual de 110.000 de dolari, în 
bună măsură pentru că pentru el reprezenta o creştere cu 30%. 
Abia după ce a început să muncească şi-a dat seama că firma îi 
plătea pe toți colegii lui cu 125.000 de dolari. 

De aceea vă sugerez să lăsaţi interlocutorul să ancoreze ne- 
gocierile monetare. 

Adevărata problemă este că niciuna dintre parti nu deti- 
ne complet datele problemei la începutul negocierii. Aceasta 
înseamnă că nu știți suficient de mult pentru a putea începe 
negocierea cu încredere. Cu atât mai putin dacă nu cunoaşteţi 
valoarea de piață a ceea ce încercaţi să vindeti sau să cumpă- 
rati, cum era în cazul lui Jerry sau al lui Chandler. 

Lăsându-i să ofere o ancoră puteți chiar să aveţi noroc: am 
trecut prin multe negocieri în care oferta de deschidere a in- 
terlocutorului era mai mare decât suma finală pe care o ur- 
măream. Dacă eu aş fi fost primul, ar fi acceptat din prima, iar 
eu aş fi rămas fie cu blestemul câştigătorului, fie cu regretul 
cumpărătorului, acele senzații neplăcute că ati plătit prea mult 
sau ați vândut prea ieftin. 

Acestea fiind spuse, trebuie să fiți atenți atunci când îi per- 
miteti interlocutorului să seteze un reper. Trebuie să vă pre- 
gatiti psihic să rezistati la prima ofertă. Dacă acel individ e un 
profesionist, un rechin, va oferi un reper extrem pentru a vă 

modifica vouă realitatea. După aceea, atunci când vă propun 
doar o ofertă absurdă, ea va părea rezonabilă prin comparaţie, 
așa cum un iPhone de 400 dolari pare rezonabil după ce e re- 
dus de la un pret nebunesc de pornire de 600 de dolari. 

Tendinţa de a lua ca reper numere extreme reprezintă o 
ciudatenie psihologică cunoscută ca efectul de „ancorare şi 
ajustare”. Cercetătorii au descoperit că avem tendinţa să facem 
ajustări pornind de la primul nostru punct de referință. Spre 
exemplu, majoritatea oamenilor care se uită la secvența de nu- 
mere 8x7x6x5x4x3x2x 1 estimează rezultatul acestei în- 
multiri cu un număr mai mare decât acelaşi şir redat în ordine 
inversă. Acest fenomen se datorează faptului că ne concentrăm 
asupra primelor numere şi extrapolăm pe baza lor. 

Asta nu înseamnă că vă recomand să nu aveţi niciodată ini- 
tiativa. O astfel de regulă e uşor de memorat, însă, ca orice 
abordare simplistă, nu reprezintă întotdeauna o rețetă de suc- 
ces. Dacă aveţi de-a face cu un interlocutor amator, ati putea 
fi tentat să jucaţi rolul rechinului si să oferiţi drept ancoră o 
valoare extremă. Sau, dacă cunoaşteţi foarte bine piața si dis- 
cutati cu un profesionist care e la fel de bine informat, ati putea 
oferi o cifră doar pentru a accelera procesul negocierii. 

lată ce am avut de spus în privința formulării primei ofer- 
te. Tineti minte, reputaţia vă însoţeşte peste tot. Am cunoscut 
directori care erau renumiți pentru că-şi nimiceau constant in- 
terlocutorul, până în momentul în care nimeni nu a mai vrut 
să mai aibă de-a face cu ei. 


3. STABILIŢI UN INTERVAL 

Deși a fi primul nu ajută decât în puţine situații, există o 
modalitate prin care puteți lăsa impresia că faceţi o ofertă, dar 
în același timp să şi modificaţi realitatea. Puteţi face asta men- 
tionand un interval. 

Ce vreau să spun: atunci când trebuie să precizati terme- 
nii sau prețul, parati amintind o tranzacție similară care să 

stabilească „marja” voastră de confort, deşi această marjă tre- 
buie să fie situația ideală din punctul vostru de vedere. În loc 
să spună „valorez 110.000 de dolari, Jerry ar fi putut spune 
„Într-o firmă de top cum ar fi X, cineva care lucrează pe un 
post similar câştigă între 130.000 şi 170.000 de dolari.” 

Veţi transmite astfel un mesaj fără să puneţi interlocutorul 
într-o poziţie defensivă. El va începe astfel să gândească în ter- 
meni mai mari. Studiile arată că oamenii cărora li se oferă o 
ancoră extremă isi ajustează inconştient aşteptările în direcția 
primului număr pe care-l aud. Multi se îndreaptă direct către 
limita superioară pe care sunt dispuşi să o accepte. Dacă Jerry 
ar fi oferit acest interval, firma i-ar fi oferit 130.000 de dolari, 
pentru că fata de 170.000 era chiar un chilipir. 

Într-un studiu publicat recent, ‘ câţiva psihologi de la 
Columbia Business School au constatat că persoanele care 
depun cereri de angajare şi care solicită un interval salarial 
primesc salarii semnificativ mai mari decât cei care solicită o 
singură cifră, mai ales dacă intervalul era unul de „auto-în- 
curajare” în care numărul mai mic era de fapt suma pe care o 
urmăreau. 

Trebuie să intelegeti că dacă oferiţi un interval (şi e o idee 
buna sa procedati astfel) va trebui să vă aşteptaţi să vi se ofere 
suma aflată în partea de jos a intervalului. 


4. MUTAȚI DISCUȚIA CĂTRE TERMENI NEMONETARI 

Oamenii au tendința să se cramponeze de întrebarea „Cât 
costă?” Nu încercați să prezentaţi însă o cifră de sine stătătoa- 
re. Veţi ajunge la o tocmeală, o serie de poziţii rigide definite 
de perspective afective ale echităţii şi mândriei. Negocierea are 
o dinamică mai complexă şi mai subtilă decât tocmeala. 

Una dintre cele mai simple metode prin care puteți mo- 
difica realitatea interlocutorului astfel încât să accepte punc- 
tul vostru de vedere este transpunerea negocierii într-o zonă 

nemonetară. După ce ati oferit o ancoră ridicată, puteţi face 
ca oferta să pară mai rezonabilă punând pe masă lucruri ne- 
importante pentru voi, dar care ar putea fi importante pen- 
tru interlocutor. Sau, dacă oferta lor este prea mică, ati putea 
cere lucruri care contează mai mult pentru voi decât pentru 
ei. Deoarece acest proces este uneori dificil, vom da adesea 
exemple pentru a putea începe căutarea unor puncte benefice 
ambelor părți. 

Cu putin timp în urmă am ţinut nişte cursuri pentru Baroul 
din Memphis. Pentru genul de curs pe care îl voiau ei, tariful 
meu ar fi în jur de 25.000 de dolari pe zi. Mi-au făcut o ofertă 
mult mai mică decât această sumă, pe care am ezitat să o ac- 
cept. După aceea, mi-au propus să publice un articol despre 
mine în revista lor. Din punctul meu de vedere, era o reclamă 
excelentă să apar pe coperta unei reviste pe care aveau să o ci- 
tească cine ştie câți avocaţi de top (ca să nu mai zic că și mama 
e foarte mândră de revistă!). 

Pe copertă ar fi trebuit oricum să pună ceva, aşa că nu-i 
costa nimic în plus, iar eu le-am redus considerabil onorariul. 
Folosesc acest exemplu în mod constant atunci când ofer un 
pret. Vreau ca interlocutorul meu să se gândească şi el ce alte 
lucruri de preț, dar fără caracter monetar, îmi poate oferi, care 
pe el să nu-l coste mare lucru, dar pentru mine să fie valoroase. 


5. DACĂ TOT FOLOSIŢI NUMERE, OFERIŢI NUMERE CIUDATE 

Orice număr, dincolo de valoarea lui intrinsecă, are o în- 
semnătate psihologică. $i nu vreau să zic că vă place numărul 
17 pentru că aveți impresia că e un număr norocos. Vreau sa 
spun că în negocieri, unele numere par a fi mai greu de clintit 
decât altele. 

Trebuie să tineti minte că un număr care se termină in 0 
lasă senzaţia unei cifre temporare, a unei estimări pe care o 
puteţi cu uşurinţă ajusta în urma unei negocieri. Dacă oferiţi 

un număr care nu pare să fi fost rotunjit - de exemplu, 37.263 
dolari - oferiţi senzaţia unei cifre la care ati ajuns în urma 
unui calcul temeinic. O astfel de cifră transmite seriozitate si 
permanenţă interlocutorului; folosiți aşadar numerele ciudate 
pentru a vă întări oferta. 


6. SURPRINDETI CU UN DAR 

Puteţi stimula generozitatea interlocutorului oferind o an- 
coră extremă apoi, după respingerea inevitabilă a interlocuto- 
rului, să le oferiţi un dar surpriză fără nicio legătură. 

Gesturile de conciliere neaşteptate ca acesta au o mare efici- 
enta deoarece induc o dinamică a reciprocitatii: interlocutorul 
simte nevoia să fie şi el generos la rândul lui. Ei vor veni din- 
tr-o dată cu o ofertă mai bună, sau vor căuta să vă răsplătească 
amabilitatea în viitor. Oamenii se simt obligaţi să răsplătească 
amabilitatea celorlalți. 

Să privim această problemă din perspectiva politicii inter- 
naționale. În 1977 preşedintele egiptean Anwar Sadat a dus 
o politică de negocieri pentru un tratat de pace între Egipt şi 
Israel, urmate de un discurs surpriză ținut în fata Knessetului, 
un gest generos prin care nu a făcut nicio concesie, însă a 
transmis semnalul unui pas decisiv pe drumul către pace. 

Acum, să ne întoarcem în Haiti, unde la câteva ore după ce 
răpitorii puseseră mână pe mătușa lui, vorbeam la telefon cu 
nepotul politicianului. 

Mi-a spus că familia nu avea niciun fel de posibilitate de a 
face rost de 150.000 de dolari, dar că ar fi putut plăti undeva în- 
tre 50.000 si 85.000 de dolari. Eu care știam însă că răufăcătorii 
aveau nevoie doar de bani de distracție urmăream o sumă mult 
mai mică, de 5.000 de dolari. Nu voiam să fac compromisuri. 
Era o chestiune de orgoliu profesional. 

L-am sfătuit să înceapă ancorând conversaţia într-o zonă în 
care să transmită ideea că nu are banii, însă să facă asta fără să 
spună „nu” pentru a nu le ataca frontal orgoliul. 

— Cum ar trebui să fac asta? a întrebat el, la următorul apel. 

Răpitorul a mai făcut o ameninţare generală împotriva mă- 
tuşii, cerând din nou să fie plătit. 

În acest moment, i-am sugerat nepotului să pună în discu- 
tie, în mod subtil, echitatea răpitorului. 

— Îmi pare rau,’ răspunse nepotul, însă cum am putea noi 
să plătim câtă vreme tu vrei să-i faci rău?” 

Prin acest mesaj s-a evocat moartea mătuşii, lucru pe care 
răpitorii voiau să-l evite. Aveau nevoie să o tina teafara daca 
sperau să primească vreun ban. Erau nişte comercianţi, la 
urma urmei. 

Remarcati, vă rog, că până în acest moment nepotul nu a 
precizat niciun pret. Acest joc al răbdării i-a făcut într-un final 
pe răpitori să propună o cifră. Fără a fi fost îndemnați in acest 
sens, şi-au redus pretenţiile la 50.000 de dolari. 

Acum, că realitatea răpitorilor fusese modificată în ideea 
acceptării unei sume mai mici, i-am spus nepotului şi colegilor 
săi să rămână ferm pe poziţii. 

— Cum aș putea să fac rost de aşa o sumă? i-am spus să 
întrebe. 

Din nou, răpitorul și-a redus pretențiile la 25.000 de dolari. 

Acum că-l aveam în vizor, i-am spus nepotului să facă pri- 
ma oferta, o ancoră extrem de scăzută de 3.000 de dolari. 

La telefon s-a lăsat tăcerea iar nepotul a început să transpire 
profund, însă i-am zis să stea liniștit. În momentul în care rea- 
litatea economică în care se află răpitorul se ajustează complet, 
se lasă întotdeauna tăcerea. 

Când a vorbit din nou, răpitorul părea șocat. A continuat 
însă, cu o ofertă mai mică, 10.000 de dolari. După care nepotul 
a răspuns cu un număr ciudat care părea să reflecte un calcul 
minuțios al valorii vieţii mătuşii: 4751 de dolari. 

Prețul nou? 7500 de dolari. Ca răspuns, l-am pus pe văr 
să zică „spontan” că mai oferă si un casetofon nou cu CD, pe 

lângă cei 4.751 de dolari. Răpitorii, care nu voiau de fapt case- 
tofonul, au înțeles că nu mai sunt bani de primit si au acceptat. 

Şase ore mai târziu, familia a plătit suma respectivă iar mă- 
tuşa s-a întors acasă teafără. 


CUM SĂ NEGOCIATI UN SALARIU MAI BUN 


Unul dintre factorii cheie în evaluarea facultăților econo- 
mice este nivelul remuneratiei absolvenților acelor facultăți. 
Prin urmare, în toate cursurile MBA pe care le predau le spun 
studenților că primul meu obiectiv este să îmbunătățesc prin 
propriile mele forte calificativul facultății invatandu-i cum să- 
şi negocieze un salariu mai bun. 

Voi descompune procesul în trei părți care combină meto- 
dele din acest capitol de o manieră care vă va aduce nu doar 
mai mulți bani, dar vă va convinge şi şeful să lupte pentru ca- 
uza voastră. 


FIŢI INSISTENT! ÎN MOD AMABIL ÎN PRIVINȚA TERMENILOR NEMONETARI 
Insistenta amabilă reprezintă o variantă de ancorare emo- 
tionala care generează empatie cu şeful şi generează un cadru 
psihologic propice unor discuții constructive. Cu cât veţi vorbi 
mai mult despre problemele care nu sunt legate de salariu, cu 
atât veţi afla mai multe dintre opţiunile aflate la dispoziția şe- 
fului. Dacă nu pot să vă satisfacă pretenţiile care nu sunt legate 
de salariu, ar putea chiar să vă ofere mai mulți bani, așa cum 
i s-a întâmplat uneia din fostele mele studente, o americancă 
născut în Franța. Ea a cerut insistent - cu un zâmbet larg - o 
săptămână în plus de concediu peste numărul de zile oferit în 
mod obișnuit de companie. Era ,,frantuzoaica” spunea ea, iar 
francezii au mai multe zile libere. Compania avea mâinile lega- 
te în această privință, dar pentru că a fost atât de încântătoare 

și pentru că a introdus în discuţie o variabilă care nu avea le- 
gătură cu salariul, ei au reacționat oferindu-i un salariu mai 
mare. 


TERMENII SALARIALI FĂRĂ TERMENI DE SUCCES SUNT CA O RULETĂ RUSEASCĂ 

Odată ce ati negociat un salariu, asigurati-va că sunt bine 
definite aşteptările pentru reușita la locul vostru de muncă, 
precum şi indicatorii care să vă asigure următoarea mărire de 
salariu. Pentru voi e ceva important, iar pe şeful vostru nu-l 
costă nimic să vă comunice aceste informaţii, asa cum si mie 
mi s-a oferit să apar într-un articol în revista baroului. Astfel, 
veți şti că o mărire de salariu este planificată şi, definind reuşita 
profesională raportată la supravegherea şefului, veți ajunge la 
pasul următor... 


FACEŢI CA ŞEFUL SĂ FIE INTERESAT DE REUȘITA VOASTRĂ ȘI OBINETI UN 
MENTOR NEOFICIAL 

Mai ţineţi minte noțiunea de a afla ce cumpără cu adevărat 
interlocutorul vostru? Ei bine, atunci când vă vindeti în fata 
unui manager, încercați să vă vindeti nu doar ca pe un om care 
urmează să ocupe un post; vindeti-va ca o persoană întreagă, 
împreună cu reușita voastră, ca o modalitate care poate să-i 
valideze şefului propria inteligență, putând astfel să se laude 
cu ea şi în fata celorlalți colegi. Asiguraţi-vă că sunt conştienţi 
de faptul că reuşita voastră le va spori importanța, că veţi fi un 
argument in carne şi oase. Odată ce le veți modifica realitatea 
pentru a vă considera ambasadorul lor, vor fi direct interesați 
de reuşita voastră. 

Intrebati: „Cum se cuantifică succesul in această firmă?” 

Observati că această întrebare e asemănătoare cu cele reco- 
mandate de multe centre de consiliere în carieră pentru MBA, 
și totuși nu este complet identică. Iar formularea precisă a aces- 
tei întrebări este esenţială. 

Studenţii înscrişi la cursurile de MBA unde predau eu au 
pus această întrebare în interviuri, iar interlocutorii s-au aple- 
cat înspre ei şi au zis „Nu m-a mai întrebat nimeni asta până 
acum.” Intervievatorul le-a dat apoi un răspuns foarte bun şi 
amănunțit. 

Elementul cheie este că în momentul în care cineva vă oferă 
un sfat, acea persoană va urmări dacă ati pus în practică sfa- 
turile pe care vi le-a dat. Persoana va avea aşadar o miză per- 
sonală în reuşita voastră. Tocmai v-aţi recrutat primul mentor 
neoficial. 


Nu-mi vine în minte un exemplu mai bun pentru această 
situație decât fostul meu student de la MBA, Angel Prado. 

În timp ce Angel era pe cale să-și termine MBA-ul, s-a dus 
la şeful lui şi a început să pregătească terenul pentru activitatea 
de după absolvirea MBA-ului (plătit de companie). În ultimul 
semestru, el a setat o ancoră fără elemente concrete -un soi de 
interval — sugerandu-i şefului că odată ce va absolvi iar compa- 
nia nu va mai investi în cursurile de MBA (în jur de 31.000 de 
dolari) ar trebui să primească această sumă ca spor la salariu. 

Şeful nu i-a confirmat, însă Angel a insistat amabil, reuşind 
astfel să inoculeze ideea ca ancoră în mintea șefului. 

La absolvire, Angel si şeful lui au avut marea discuţie. Într-o 
manieră calmă, asertivă, Angel a ridicat o problemă nelegată 
de salariu pentru a muta discuţia din zona lui „Cât costă?”: a 
cerut să primească un nou post. 

Şeful lui Angel a fost imediat de acord că, odată cu noua 
diplomă, Angel trebuia să primească şi un nou post. 

În acel moment, Angel a definit împreună cu managerul lui 
care sunt responsabilitatile şi domeniile de care trebuie să se 
ocupe în noul post, stabilind astfel indicatorii de performanţă. 
Angel a făcut apoi o pauză şi a inspirat adânc, lăsându-l pe şef 
să propună o sumă pentru salariu. În cele din urmă, şeful şi-a 

prezentat oferta. În mod straniu, suma pe care i-a propus-o 
arată că încercările lui Angel din trecut de a ancora un anu- 
mit reper functionasera: şeful i-a oferit o mărire de salariu de 
31.000 de dolari, cu aproape 50% mai mult decât câştiga la mo- 
mentul respectiv. 

După ce a absolvit însă cursul meu, Angel nu mai era un 
negociator novice. Aşa că în loc să contracareze oferta şi să se 
cramponeze de partea cu „Cât costă?” el a continuat să vor- 
bească, etichetând emoţiile şefului si empatizând cu situația 
în care se afla (la momentul respectiv, compania purta nişte 
negocieri dificile cu investitorii). 

După aceea, Angel a cerut respectuos un răgaz, ca să-şi ti- 
părească fişa postului pe care o agrease cu şeful. Această pauză 
a generat o dinamică prin care şefului i s-a indus noțiunea de 
urgenţă, de dinaintea unui termen limită, de care Angel s-a 
folosit când s-a întors cu foaia. În josul paginii, a scris cât îşi 
dorea să câştige: „134.500-143.000 dolari." 

Cu această mutare, Angel a combinat mai multe dintre sfa- 
turile pe care vi le-am dat în acest capitol. Folosind sume nero- 
tunjite, dădea impresia unui calcul amănunțit. Sumele erau şi 
mari, exploatând tendința naturală a şefului de a accepta direct 
limita maximă în fata unei ancore extreme. lar suma era de 
fapt un interval, ceea ce a făcut să para că Angel era mai putin 
agresiv, iar zona inferioară a intervalului era mai rezonabilă, 
prin comparaţie. 

Pe baza limbajului corporal al şefului - sprâncene ridicate 
- era clar că fusese luat prin surprindere de pretenţiile salari- 
ale. Manevra a avut însă efectul dorit: după câteva comentarii 
asupra fişei postului, i-a propus lui Angel un salariu de 120.000 
dolari. 

Angel nu a zis nici „da” nici „nu”, continuând să discute şi 
să construiască empatie. După aceea, în mijlocul unei propo- 
zitii, şeful lui i-a propus din senin 127.000 de dolari. Văzând 

că şeful lui negocia cu sine, Angel a continuat. În cele din 
urmă, șeful a fost de acord cu suma de 134.500 de dolari, cu 
începere peste trei luni, dacă primea aprobarea consiliului de 
administraţie. 

Cireaşa de pe tort a fost însă când Angela reuşit să foloseas- 
că cuvântul „echitabil” de o manieră pozitivă („E echitabil,” a 
zis el) apoi i-a vândut şefului promovarea ca pe un soi de alian- 
ta, în care şeful urma să-i fie mentorul. „Eu dumneavoastră va 
solicit promovarea, nu consiliului de administraţie, şi nu vreau 
decât să fiți de acord cu ea,’ a zis el. 

Şi cum a răspuns şeful lui Angel noului său ambasador? 

— Mă voi lupta să obțin acest salariu pentru tine. 

Aşa că urmaţi aceiaşi paşi ca Angel şi bucurati-va de banii 
în plus! 


LECTIILE CHEIE 


Spre deosebire de metodele pe care le-am prezentat în capi- 
tolele anterioare, tehnicile din acest capitol par concrete, ușor 
de folosit. Multi oameni se feresc de ele pentru că li se pare 
ca ar manipula. Dacă modifici realitatea interlocutorului, în- 
seamnă că trişezi, nu-i asa? 

Ca răspuns, permiteti-mi să spun că aceste instrumente 
sunt folosite de cei mai buni negociatori pentru că ei ştiu că 
pur şi simplu asa funcționează mintea omului. Suntem nis- 
te animale emoționale, iraționale, care sunt însă emoţionale 
şi iraționale urmând nişte reguli previzibile, nişte tipare. A 
folosi această cunoaştere nu denotă decât un comportament 
rațional. 

Tineti cont de următoarele lecții importante în timp ce lu- 
crati pentru a aplica aceste instrumente în viata voastră de zi 
cu zi: 

E Orice negociere se defineşte printr-o rețea de nevoi si 
dorințe neexprimate. Nu vă lăsați pacaliti de aparente. 
Odată ce ştiţi că un răpitor din Haiti vrea doar bani ca 
să se distreze, veți fi mult mai bine pregătiţi să-i ţineţi 
piept. 

@ A împărți diferența pe din două e ca și cum ati purta un 
pantof maro şi unul negru, aşa că nu faceți compromi- 
suri. Acordurile în care părţile se întâlnesc la mijloc sunt 
adesea păguboase pentru ambele părți. 


m Apropierea unui termen limită îi face pe oameni să gră- 
bească procesul de negociere şi să acționeze impulsiv, 
contrar propriilor interese. 


B Cuvântul cu E -"echitabil” - e un termen cu încărcătu- 
ra afectivă pe care oamenii îl exploatează adesea pen- 
tru a-şi destabiliza interlocutorul si a obține concesii 
din partea lui. Când interlocutorul vă bombardează cu 
bomba-E, nu vă lăsați păcălit făcându-i concesii. Cereti- 
le, în schimb, să vă explice felul în care-i nedreptatiti. 


@ Puteți modifica realitatea interlocutorului prin introdu- 
cerea unei ancore care să-i modifice reperul de pornire. 
Înainte de a face o ofertă, ancorati afectiv, spunând că va 
fi foarte proastă. Cand vine vorba despre numere, oferiţi 
o ancoră extremă pentru a face ca oferta „adevărată” să 
pară rezonabilă, sau folosiți un interval pentru a părea 
mai putin agresivi. Adevărata valoare a oricărui lucru 
depinde din perspectiva asupra lui. 


@ Oamenii sunt mai dispuşi să-și asume riscuri pen- 
tru a evita o pierdere decât pentru a obține un câştig. 
Asiguraţi-vă că interlocutorul ştie că are ceva de pierdut 
dacă nu ia măsuri. 

La o lună după ce am terminat cazul lui Jeffrey Schilling, în 
mai 2001, am primit ordin de la sediul central să mă întorc la 
Manila. Aceiaşi răufăcători care-l răpiseră pe Schilling, o ban- 
dă brutală de islamisti radicali pe nume Abu Sayyaf, a pătruns 
cu forța pe domeniul privat de scufundări Dos Palmas si a luat 
douăzeci de ostatici, dintre care 3 americani: Martin şi Gracia 
Burnham, un cuplu de misionari din Wichita, Kansas şi pe 
Guillermo Sobero, un tip din California care avea o firmă de 
hidroizolatii. 

Dos Palmas era dintru început coşmarul oricărui negoci- 
ator. A doua zi după răpiri, Gloria Macapagal-Arroyo, recent 
votată ca preşedinte al Filipinelor, a pus în mișcare cea mai ne- 
constructivă şi ofensivă dinamică cu putință, declarând „răz- 
boi total” Abu Sayyaf. 

Nu e tocmai un discurs empatic, corect? 

Situaţia s-a agravat şi mai tare. 

Armata filipineză si puşcaşii marini au avut un conflict in 
timpul negocierilor, iritând răpitorii cu câteva tentative eşu- 
ate de salvare. Pentru că erau şi ostatici americani, am soli- 
citat ajutorul CIA, FBI şi a serviciilor de informaţii militare 
din Statele Unite, diferende apărând şi în rândul nostru. După 
aceea, răpitorii au violat şi au ucis mai mulți ostatici, au avut 
loc atentatele de la 11 septembrie iar Abu Sayyaf a fost pusă în 
aceeași oală cu Al Qaeda. 

La finalul crizei, concretizată cu o luptă armată în luna iu- 
nie 2002, Dos Palmas era cel mai mare eșec din cariera mea. 
Dacă aş spune că a fost un dezastru, aş fi indulgent. 

Eşecurile stau la bazele reusitelor viitoare, iar eșecul nostru 
din Filipine nu a făcut excepţie de la această regulă. 

Dacă am învăţat ceva din calamitatea de la Dos Palmas, a 
fost că trăiam cu toții cu impresia că negocierea e ca o parti- 
dă de lupte greco-romane, în care obiectivul este să-ți obosesti 
adversarul până cedează, să speri că situația se va îmbunătăți şi 
să nu depui niciodată armele. 

Dezamăgirea pe care am trăit-o după episodul Dos Palmas 
m-a făcut să analizez tehnicile noastre care au dat greş. Am ci- 
tit cu atenţie despre cele mai noi teorii în domeniul negocierii 
- unele excelente, altele complet rupte de realitate - si am avut 
şansa de da peste un caz în Pittsburgh care mi-a schimbat 
complet abordarea dinamicii interpersonale a conversatiilor în 
negociere. 

Din cenuşa dezastrului de la Dos Palmas am învățat astfel 
o lecţie care avea să schimbe complet paradigma FBI-ului în 
domeniul negocierii răpirilor. Am aflat că negocierea presupu- 
ne o influențare blândă, nu o depăşire, o cooptare a celeilalte 
parti, nu o înfrângere. Cel mai important este, însă, că am in- 
vatat că o negociere de succes presupune ca interlocutorul să 
muncească în locul tău şi să propună chiar el soluția. Aceasta 
implică a-i crea iluzia controlului când, în realitatea, tu eşti cel 
care defineşte parametrii conversatiei. 


CREAŢI ILUZIA CONTROLULUI | 169 


Am elaborat un instrument pe care l-am denumit între- 
bare calibrată sau cu răspuns liber. Ea elimină agresivitatea 
din conversaţie, recunoscând deschis, fără rezistență, poziția 
părții adverse. Procedând astfel, ea vă permite să introduceți 
idei şi cereri fără să pareti insistenti. Vă permite să induceti un 
comportament. 

Voi furniza mai multe amănunte pe parcurs; deocamdată, 
permiteti-mi însă să vă spun că totul se rezumă la eliminarea 
ostilitatii din afirmaţia „Nu puteți pleca” si transformarea ei 
într-o întrebare: 

„Ce sperati să reusiti dacă plecaţi?” 


NU INCERCATI SĂ NEGOCIATI ÎN MIJLOCUL 
UNUI CONFLICT ARMAT 


Când am ajuns în Manila pentru cazul Burnham-Sobero, 
am fost trimis în regiunea Mindanao, unde armata filipineză 
trăgea în plin cu gloanţe şi rachete într-un complex sanitar 
unde se ascundeau Abu Sayyaf împreună cu ostaticii. 

Un negociator nu avea ce să caute într-un astfel de loc pen- 
tru că e imposibil să ai un dialog în mijlocul unor impuscaturi. 
După aceea, situația s-a agravat: dimineața, când m-am trezit, 
am aflat că răpitorii au evadat preste noapte cu tot cu ostatici. 

Această „evadare” era primul semn că operațiunea avea să 
fie un dezastru iar armata filipineză nu era tocmai un partener 
de nădejde. 

În timpul anchetei ce a urmat acestui episod, s-a aflat faptul 
că în timpul unui armistițiu, un individ de la armată a luat 
o servietă de la răufăcătorii din spital, iar la puţin timp după 
aceea toți soldaţii din perimetrul din spatele spitalului au fost 
convocați la o ,,sedinta”. În mod straniu - sau nu - răufăcătorii 
au reuşit să se strecoare chiar în acel moment. 

Lucrurile au degenerat după două săptămâni, de ziua inde- 
pendentei Filipinelor, cand Abu Sabaya a anunțat că urma să 
decapiteze „un alb” dacă guvernul nu renunța la operațiunile 
de urmărire până la prânz. Stiam că prin asta voiau să zică un 
american, si ne aşteptam să fie Guillermo Sobero. 

Nu avusesem legătură directă cu răpitorii deoarece parte- 
nerii nostri din armata filipineză ne desemnaseră un interme- 
diar care „uita” întotdeauna să se asigure că eram de fata cand 
vorbea cu răpitorii (şi care mai „uita” si să le înregistreze). Tot 
ce puteam face era să trimitem mesaje pe telefon, sugerându-i 
să programeze un moment în care să putem vorbi. 


Cu putin timp înainte de termenul limită - ora prânzului 
-, Sabaya şi un membru al guvernului filipinez au avut o dis- 
cutie la un talk show de radio, iar guvernul a acceptat cererea 
lui Sabaya de a numi un senator malaiezian ca negociator. În 
schimb, Sabaya a acceptat să nu omoare pe nimeni. 

Era însă prea târziu ca această atmosferă de confruntare, 
neîncredere și minciuni să mai fie remediată. În după amiaza 
respectivă, ostaticii l-au auzit pe Sabaya urlând la telefon „Dar 
asta făcea parte din înțelegere! Făcea parte din înțelegere!” La 
scurt timp după aceea, gruparea Abu Sayyaf l-a decapitat pe 
Guillermo Sobero şi a mai luat ostatice încă 15 persoane. 

Neputând controla niciuna dintre variabile și confruntân- 
du-ne cu un dezinteres aproape complet al Statelor Unite fata 
de moartea lui Sobero, m-am întors la Washington. Nu prea 
mai aveam ce face. 

Apoi au venit atentatele de la 11 septembrie, care au schim- 
bat complet datele problemei. 

Considerată odinioară o mică grupare de teroriști, banda 
lui Abu Sayyaf a fost brusc privită ca o ramură a Al Qaeda. 
lar apoi, un reporter TV din Filipine pe nume Arlyn dela 
Cruz a intrat în tabăra Abu Sayyaf si l-a filmat pe Sayyaf care-i 

batjocorea pe misionarii americani Martin și Gracia Burnham, 
care păreau atât de slabiti încât arătau ca niște supraviețuitori 
dintr-un lagăr de concentrare. Videoclipul s-a răspândit rapid 
în presa americană. Dintr-o dată, cazul a devenit o prioritate 
a guvernului. 


EXISTĂ ÎNTOTDEAUNA O ECHIPĂ DE CEALALTĂ PARTE 


FBI-ul m-a trimis înapoi. De data asta aveam misiunea de 
a mă asigura că se ajunge la o înțelegere. Era o misiune la nivel 
înalt, ba chiar unii colegi îmi spuneau că directorul FBI Robert 
Mueller îl informa în fiecare dimineață pe preşedintele George 
W. Bush despre misiunea noastră. Când l-am cunoscut pe di- 
rectorul Mueller la ambasada Statelor Unite din Manila, mi-a 
aruncat o privire ca și cum m-ar fi cunoscut de undeva. A fost 
un moment foarte încurajator pentru mine. 

Însă cu tot sprijinul din lume nu poți face nimic daca echi- 
pa interlocutorului vostru nu face ce trebuie. Dacă eforturi- 
le voastre de negociere nu trec dincolo de interlocutor şi de 
echipa aflată în spatele lui, atunci aveţi o înţelegere bazată pe 
»Speranta’, iar speranța nu e o strategie. 

Unul dintre lucrurile pe care nu le-am putut înțelege pe de- 
plin la momentul respectiv a fost că şi răpitorii îşi schimbaseră 
negociatorul. Sabaya fusese înlocuit. 

Şeful meu, Gary Noesner îmi spusese, într-un caz anterior 
de răpire, că atunci când cealaltă parte înlocuieşte un negoci- 
ator înseamnă că, aproape întotdeauna, transmite un semnal 
că vrea să treacă la o abordare mai vehementă. Ceea ce nu mi- 
am dat seama la momentul respectiv era că asta însemna că 
Sabaya avea să saboteze înțelegerea dacă nu era neutralizat. 

Noua noastră tactică era să plătim pentru a-i recupera pe so- 
tii Burnham. Desi Statele Unite nu plătesc, oficial, recompense, 

a fost găsit un donator care să pună la dispoziţie 300.000 de 
dolari. Noul negociator al lui Abu Sayyaf a fost de acord cu 
eliberarea lor. 

Plata recompensei a fost un dezastru. Răpitorii s-au răzgân- 
dit şi nu i-au mai eliberat pe soții Burnham: de fapt, Sabaya, 
care avea ca sarcină supravegherea ostaticilor, a refuzat să-i 
elibereze. El avea propria înțelegere - una de care nu ştiam - 
care nu s-a mai concretizat. Noul negociator, jenat şi iritat, s-a 
scuzat, spunând că primise de fapt o sumă cu 600 de dolari mai 
mică. Eram uluiti — „şase sute de dolari? Nu eliberezi ostaticii 
din cauza a 600 de dolari?”- si am încercat să spunem că daca 
lipseau bani, era din vina curierului. Nu aveam însă o dina- 
mică bazată pe încredere şi cooperare care să ne susțină. Cei 
300.000 de dolari dispăruseră iar noi ne-am întors la mesaje la 
care ni se răspundea foarte rar. 

Dezastrul a fost complet două luni mai târziu, odată cu o 
operaţiune ratată de „salvare.” O echipă de vânători de mun- 
te filipinezi care se plimba prin pădure descoperă tabăra Abu 
Sayyaf, sau cel puţin aşa susțineau. După aceea, am auzit că 
o altă agenţie guvernamentală le furniza informaţii. Cealaltă 
agenție guvernamentală (OGA) nu ne-a spus unde se află ta- 
băra pentru că... pentru că... de ce? Niciodată nu voi putea 
înțelege. 

Vânătorii de munte au format o linie ofensivă într-o pădure 
de deasupra taberei şi au deschis focul, trăgând la întâmplare. 
Gracia şi Martin dormeau în hamace când a început atacul. 
Au căzut amândoi din hamace şi au început să se rostogoleas- 
că spre deal, către siguranță. Dar, în timp ce norii de gloanţe 
lansate de salvatori cădeau asupra lor, Gracia a simțit o arsură 
sfasietoare în coapsa dreaptă. După aceea, a simţit că Martin a 
rămas inert. 

La câteva minute mai târziu, după ce rebelii au plecat, bri- 
gada de soldați filipinezi a încercat să-i spună Graciei că soțul 

ei era sănătos, însă ea a dat din cap. După unan de captivitate, 
nu mai avea timp de fantezii. Gracia ştia că soțul ei murise, 
şi avea dreptate: fusese lovit de trei gloanţe în piept, trase de 
»aliati”. 

In final, din presupusa misiune de salvare a rezultat moar- 
tea a 2 dintre ostatici (a fost ucisă şi o asistentă filipineză pe 
nume Ediborah Yap), iar peştele cel mare - Sabaya - a scăpat, 
urmând să mai trăiască încă câteva luni. 

De la început până la sfârşit cele 13 luni de misiune au fost 
un eşec total, o risipă de vieți şi resurse. In timp ce mă aflam 
acasă, la câteva zile după încheierea misiunii, simtindu-ma 
descurajat si obosit, ştiam că trebuia să facem o schimbare. Nu 
puteam permite repetarea unei astfel de situaţii. 

Pentru a învăța ceva din moartea ostaticilor, trebuia găsită o 
nouă metodă de a negocia, comunica, asculta şi vorbi, atât cu 
inamicii cât şi cu aliaţii noştri. Nu de dragul comunicării, însă. 

Nu. Trebuia să o facem ca să câştigăm. 


EVITAREA UNEI CONFRUNTĂRI 


Întoarcerea mea în Statele Unite a fost invariabil un prilej 
de reflecţie. Am analizat - si uneori chiar m-am îndoit - de 
unele dintre metodele noastre de la FBI. Dacă ştiam că ceea ce 
facem în prezent e insuficient, trebuia să devenim mai buni. 

Adevărata lovitură s-a produs însă după ce m-am întors, 
în timp ce revizuiam informaţiile despre caz, pentru că multe 
dintre ele nu erau disponibile în momentul în care lucram la 
caz. Printre munții de date am găsit un amănunt care mi-a dat 
peste cap toate presupunerile. 

Martin Burnham fusese auzit vorbind la telefon cu cineva. 
Mă întrebam: ce naiba se apucase ostaticul să vorbească la tele- 
fon, fără ca noi să stim? Si cu cine vorbea? Un ostatic nu poate 


174 1 ARTA NEGOCIERII 


să vorbească la telefon decât într-o singură situație, pentru a 
demonstra că este încă în viaţa. Prin urmare, a mai existat ci- 
neva care a încercat să-i salveze pe soții Burnham. 

Se pare că era vorba despre o persoană aflată în slujba unui 
politician corupt din Filipine care purta o negociere paralelă 
pentru eliberarea soților Burnham. Voia să plătească chiar el 
recompensa pentru a-i lua fata preşedintelui filipinez Arroyo. 

Nu mă deranja atât de tare faptul că individul ăsta lucra pe 
la spate fără cunoştinţa noastră. După cum e destul de evident, 
în acest caz s-au petrecut multe lucruri incorecte. Ceea ce mă 
deranja cu adevărat era că acest dobitoc, fără antrenamentul 
de negociere al FBI, reuşise să obțină ceva ce eu nu am putut 
obține. 

Putuse să vorbească cu Martin Burnham la telefon. Fără să 
plătească. 

Atunci mi-am dat seama că reuşita acestui corupt in punc- 
tul in care noi am dat greş era un fel de metaforă pentru toate 
neajunsurile metodelor noastre. 

Dincolo de problemele pe care le aveam cu armata filipine- 
ză, principalul motiv pentru care nu puteam influența răpito- 
rii şi ostaticii era mentalitatea noastră, dinte-pentru-dinte. Pe 
baza acestei mentalități, când îi sunam pe răufăcători, le ce- 
ream întotdeauna ceva, si dacă ne dădeau ce ceream, trebuia 
să le dăm şi noi ceva la schimb. Prin urmare, deoarece eram 
siguri că soții Burnham sunt în viata, nu ne deranjam să su- 
nam şi să cerem sa ne dovedească că sunt în viata. Ne era frică 
să nu rămânem datori. 

Dacă ceream si ni se dădea, rămâneam indatorati. Daca 
nu ne onoram datoriile, riscam să fim acuzaţi că negociem cu 
rea-credinta, iar reaua-credinta aduce moartea ostaticilor. 

Desigur că nu le ceream răpitorilor să vorbim direct cu os- 
taticii pentru că ştiam că vor refuza si ne era teama să nu fim 
jenati. 

Această teamă a fost o mare greşeală în maniera noastra 
de a negocia. Există anumite informaţii pe care le puteți obti- 
ne doar prin interacțiuni directe, prelungite, cu interlocutorul 
vostru. 

Trebuia de asemenea să găsim noi modalități de a obține 
lucruri fără să le cerem. Trebuia să cizelăm procesul de a cere, 
dincolo de întrebări cu răspuns închis și dinamica de tip da-nu. 

În acel moment mi-am dat seama că nu comunicam ci doar 
ne încordam muşchii verbali. Voiam ca interlocutorii noştri să 
vadă perspectiva noastră, iar ei voiau să o vedem pe a lor. Dacă 
aplicăm această dinamică în lumea reală, negocierile esuea- 
ză şi tensiunile escaladează. Această paradigmă stătea la baza 
tuturor acțiunilor FBI. Totul conducea către o răfuială. Si nu 
funcționa. 

Felul în care ceream dovezi despre viața ostaticilor îngloba 
toate aceste probleme. 

La vremea respectivă, obtineam dovezi că ostaticii sunt in 
viata punând întrebări la care numai ostaticul ar fi putut răs- 
punde. Întrebări de felul celor de siguranță a conturilor de pe 
diverse site-uri, de genul „Cum îl chema pe primul câine al lui 
Martin?, sau „Care e al doilea prenume al tatălui lui Martin?” 

Acest gen de întrebare avea însă multe hibe. De exemplu, 
devenise o manevră standard a forțelor de ordine în lumea ră- 
pirilor. Când o rudă punea o întrebare de acest gen, era aproa- 
pe sigur că o făcea la îndemnul poliţiei, lucru care nu era deloc 
pe placul răpitorilor. 

Dincolo de iritare, mai era şi problema că nu era deloc difi- 
cil să primim răspunsul la această întrebare. Răufăcătorii pun 
mâna pe această informatie si ne-o pun imediat la dispoziție 
pentru că e atât de uşor. Bam, bam, bam! Se întâmplă atât de 
repede încât nu obținem niciun fel de avantaj tactic, niciun fel 
de informaţie utilă, răpitorii nu depun niciun efort care să vă 
ajute să vă indepliniti vreun obiectiv. Iar orice negociere bine 

făcută ar trebui să existe un proces de strângere de informa- 
tii care să încurajeze interlocutorul să isi dorească un rezultat 
care să vă fie util. 

Cel mai neplăcut este însă că răufăcătorii știu că tocmai 
v-au oferit ceva -dovada că ostaticii sunt în viata - stimulând 
astfel comportamentul determinat genetic al reciprocitatii 
omeneşti. Fie că ne place să recunoaştem sau nu, este o regulă 
universală a naturii umane, în orice cultură, ca în momentul 
în care cineva vă oferă ceva să se aștepte să primească ceva în 
schimb. $i dacă nu primesc, nu vă vor mai da nimic. 

Noi nu ne doream să declanşăm toată faza asta cu recipro- 
citatea pentru că nu voiam să dăm nimic. Asa că ce s-a întâm- 
plat? Toate conversațiile noastre au devenit niște confruntări 
între două părți care voiau fiecare să obțină ceva de la cealaltă 
fără să dea nimic la schimb. Nu comunicam din mândrie şi 
din frică. 

De aceea am dat greş, în timp ce nişte tăntălăi cum era acest 
politician filipinez şi-au băgat pur şi simplu nasul şi au obținut 
lucruri pe care noi ni le doream atât de mult. Cu alte cuvinte, o 
comunicare fără reciprocitate. Am stat şi m-am întrebat, cum 
naiba vom putea noi să facem așa ceva? 


RENUNTATI LA NEÎNCREDERE 


În timp ce-mi storceam creierii încercând să înțeleg cum de 
un politician corupt a reușit să vorbească la telefon cu Martin 
Burnham în timp ce noi nu am putut niciodată, la FBI-ul din 
Pittsburgh a apărut un caz de răpire. 

Partenerul meu Chuck mi-a adus casetele cu înregistrările 
cazului pentru că i s-a părut amuzant. Vedeţi, se făcea că un 
traficant de droguri din Pittsburgh o răpise pe prietena unui alt 
traficant de droguri din Pittsburgh, iar victima se prezentase 

la FBI, nu se înțelege prea bine de ce. Pare că n-ar fi fost în 
interesul lui să apeleze la FBI, dat fiind că vinde droguri, dar a 
făcut-o pentru că oricine ai fi, când ai nevoie de ajutor, apelezi 
la FBI. Nu-i așa ? 

Pe casetă, negociatorii noştri se plimbă în maşină cu unul 
din traficanţi, care negociază cu celălalt. În mod normal am fi 
vrut ca răpitorului să i se ceară o dovadă concretă că ostatica 
e in viata, printr-o întrebare ca „Cum îl chema pe ursuletul 
prietenei din copilărie?” În această situaţie însă, traficantul nu 
fusese încă instruit să pună o întrebare „corectă”. Aşa că în mij- 
locul discuţiei cu răpitorul, el spune dintr-odată „Hei, șefu», eu 
cum ştiu că nu i-ai făcut nimic?” 

S-a petrecut cel mai amuzant lucru cu putință. Răpitorul a 
tăcut pret de 10 secunde. A fost complet uluit. După aceea, a 
zis cu o voce mult mai putin agresivă „Păi, ţi-o dau la telefon” 
Am fost uluit pentru că acest traficant de droguri fără preten- 
tii tocmai obținuse o victorie formidabilă în negociere. A face 
răpitorul să vrea să dea victima la telefon e o realizare uriașă. 

Atunci am avut momentul de Evrika! și mi-am dat seama 
că aceasta era tehnica de care aveam nevoie. În loc să pună 
o întrebare cu răspuns închis, cu un singur răspuns corect, el 
pusese o întrebare cu răspuns deschis, cu toate acestea cali- 
brată, forțându-l pe celălalt să cadă pe gânduri şi să gândească 
cum să rezolve problema. Mi-am zis: e perfect. E o întrebare 
firească, normală, nu o solicitare de a afla un lucru concret. E 
o întrebare de tip ,,cum’, iar „cum” construieşte relații, pentru 
că „cum” cere ajutorul. 

Partea cea mai bună e că nu-i datorează răpitorului nimic. 
Tipul se oferă să o dea pe prietenă la telefon: crede că e ideea 
lui. Tipul care tocmai a dat-o pe prietenă la telefon crede că el 
are controlul . Iar secretul preluării avantajului într-o negocie- 
re este să-i dai celeilalte parti iluzia controlului. 

Partea genială a acestei tehnici se explică foarte bine prin- 
tr-un fenomen expus de psihologul Kevin Dutton în cartea lui 

Split-Second Persuasion.! El vorbeşte despre „neîncredere”, o 
rezistenţă activă la discursul celeilalte parti, o respingere com- 
pletă. Cele două parti într-o negociere pornesc de regulă din 
acest punct. 

Dacă această dinamică nu se construieşte, au loc răfuieli, în 
timp ce ambele părți încearcă să-şi impună punctul de vedere. 
E ca atunci când două personalități se izbesc cap în cap, ca la 
Dos Palmas. Dacă vreţi însă ca ceilalţi să renunțe la necredinta 
lor, îi puteți aduce încet-încet către punctul vostru de vedere 
folosindu-vă de energia lor, la fel cum întrebarea traficantului 
de droguri l-a făcut pe răpitor să se ofere să facă ceea ce-şi 
dorea traficantul de droguri. Nu-i convingeti direct să accepte 
ideile voastre. În schimb, îi ghidaţi către ideile voastre. Vorba 
proverbului, cel mai sigur mod de a călări un cal e s-o iei în 
direcţia aleasă de el. 

Ca oameni care vor să convingă, munca noastră e mult mai 
uşoară decât ne-am imagina. Nu e treaba noastră să-i facem pe 
ceilalți să creadă ce spunem, ci doar să-i oprim să nu mai crea- 
dă. Odată ce vom reuşi asta, partida e pe jumătate câştigată. 
„Neîncrederea reprezintă tensiunea care limitează convinge- 
rea, spune Dutton. „Fără ea, n-ar exista limite? 

Una dintre metodele cele mai puternice de a anihila neîn- 
crederea constă în a da interlocutorului iluzia controlului pu- 
nând întrebări calibrate, adică cerându-i ajutorul. Nu cu mult 
timp în urmă, am citit un articol excelent în ziarul New York 
Times? scris de un student la medicină care avea un pacient 
care şi-a smuls perfuzia, şi-a făcut bagajele şi amenința că plea- 
că din spital pentru că nu primise de câteva zile rezultatele bi- 
opsiei şi se saturase să mai aștepte. 

Chiar în acel moment a ajuns un doctor cu experiență. 
După ce i-a oferit cu calm pacientului un pahar cu apă şi l-a 
întrebat dacă pot sta de vorbă un minut, i-a spus că înţelege de 
ce e furios şi a promis că sună la laborator să afle de ce întârzie 
rezultatele. 

Dar ceea ce a făcut după aceea a reuşit să anuleze neîncre- 
derea pacientului: a pus o întrebare calibrata - de ce era atât de 
important încât voia neapărat să se externeze - iar când paci- 
entul a spus că avea niște drumuri de făcut, doctorul s-a oferit 
să-l pună pe pacient în legătură cu nişte firme care l-ar putea 
ajuta să-şi rezolve problemele. Şi, bam, pacientul s-a oferit să 
rămână în spital. 

E uluitor că doctorul a reuşit ca prin tehnica aplicată să 
transforme o răfuială - „vreau să plec” versus „nu puteți ple- 
ca”- şi a pus întrebările care l-au ajutat pe pacient să-şi rezolve 
singurproblemele... într-un mod care să-i convină doctorului. 

A fost un fel de răfuială, desigur, însă doctorul a eliminat 
confruntarea şi bravada pe care o implica, oferindu-i pacien- 
tului iluzia controlului. Un fost redactor la Washington Post pe 
nume Robert Estabrook a spus cândva „Cel care a învățat să îşi 
exprime dezacordul fără să fie antipatic a descoperit secretul 
cel mai de preţ al unei negocieri.” 

Aceeaşi tehnică de anulare a neîncrederii pe care o folosiți 
cu răpitorii şi pacienţii care vor să se externeze poate funcționa 
in orice situaţie, chiar si cand negociati preţul. Când intraţi în- 
tr-un magazin, în loc să-i spuneţi vânzătorului ce vă ,,trebuie’, 
puteți descrie ce căutaţi si să cereti recomandări. 

Apoi, odată ce v-aţi ales produsele, în loc de a face o ofertă 
dură, puteţi doar să spuneţi că prețul e mai mare decât suma 
pe care v-aţi alocat-o și cereti ajutorul, cu una dintre cele mai 
bune întrebări calibrate din toate timpurile „Cum ar trebui 
să fac asta?” Partea esenţială a acestei abordări este să cereti 
cu sinceritate ajutorul, iar felul în care comunicaţi trebuie să 
transmită acest lucru. Inarmati cu acest plan de negociere, în 
loc să hartuiti vanzatorul, îi cereti sfatul, oferindu-i iluzia că 
deţine controlul. 

Cerând astfel ajutorul, după ce ati avut deja un dialog, aveți 
la dispoziţie o tehnică de negociere incredibil de puternică 

prin care să transformați răfuielile conflictuale în sesiuni de 
rezolvare în comun a problemelor. Iar întrebările calibrate sunt 
cel mai bun instrument. 


CALIBRAŢI ÎNTREBĂRILE 


Ofeream acum câțiva ani consultanță unei cliente care avea 
o mică firmă care se ocupa de relaţii cu publicul pentru o mare 
companie. Compania mare nu-şi plătea facturile, datorând din 
ce în ce mai multi bani clientei mele. O amăgeau cu promisi- 
unea continuării contractului, sugerând că va primi mult mai 
mulți bani dacă va continua să lucreze. Clienta mea se simţea 
prinsă într-o capcană. 

Sfatul meu a fost simplu: i-am zis să discute cu ei, rezumând 
situația, apoi să întrebe „Cum ar trebui să fac asta?” 

A dat din cap. Nu se poate. Însăși ideea de a pune această 
întrebare o îngrozea. „Dacă-mi spun că trebuie să fac pur şi 
simplu asta, atunci voi intra în capcana!,, a reacționat ea. 

Din punctul ei de vedere întrebarea suna aproape ca „Mă 
escrocati de bani şi asta trebuie să înceteze.” Pentru ea, a în- 
treba aşa ceva era un prim pas către renunțarea la cariera de 
consultant. 

I-am explicat că o astfel de interpretare, deşi plauzibilă, nu 
exista decât în mintea ei. Clientul urma să audă doar cuvintele, 
nu şi interpretarea, atât timp cât isi va păstra calmul si evita să 
transmită prin tonul vocii o acuzație sau amenințare. Cât timp 
îşi păstra calmul, clientul ei nu va auzi decât o problemă care 
trebuie rezolvată. 

Nu m-a crezut pe deplin. Am revăzut împreună ce avea de 
zis, dar cu toate astea încă-i era teamă. M-a sunat apoi după câ- 
teva zile, în culmea fericirii. Clientul o sunase să-i mai dea de 
lucru, moment în care şi-a luat în sfârșit inima în dinți şi, după 
ce a rezumat situaţia, a întrebat „Cum ar trebui să fac asta?” 

Ştiţi ceva? Iată ce i s-a răspuns „Aveţi dreptate şi-mi cer 
scuze.” Clientul a explicat că aveau câteva probleme de ordin 
intern dar apoi a cerut datele de contact ale unei alte persoane 
de la departamentul contabil, cu promisiunea că va fi plătită în 
48 de ore. Si a primit banii. 

Gândiţi-vă acum cum a funcţionat întrebarea clientei mele: 
fără să-şi acuze clientul de nimic, a forțat compania mare să-i 
înțeleagă problemele şi să-i ofere soluția pe care şi-o dorea. Pe 
scurt, iată efectul întrebărilor cu răspuns deschis care sunt ca- 
librate pentru a obține un anumit efect. 

La fel ca şi cuvintele ,,poate’, „cred”, „se pare’, „e posibil să, 
întrebările cu răspuns deschis elimină agresivitatea dintr-o 
afirmaţie conflictuală sau o solicitare cu răspuns închis care ar 
putea să enerveze interlocutorul. Ele funcționează pentru că 
se supun interpretării interlocutorului, nu sunt definite rigid. 
Ele vă permit să aduceți în discuţie idei şi solicitări fără a părea 
dominanti sau insistenţi. 

Iată deci diferenţa între „Mă escrocati de bani si asta trebuie 
să înceteze” si „Cum ar trebui să fac asta?” 

Adevărata magie a întrebărilor calibrate este faptul că ele 
nu oferă nicio țintă unui eventual atac al interlocutorului, aşa 
cum o fac afirmaţiile. Întrebările calibrate au puterea de a vă 
educa interlocutorul în privința problemei, în loc să provoace 
un conflict afirmând care este problema. 

Întrebările calibrate nu sunt însă solicitări aleatorii de a pri- 
mi comentarii. Ele au o direcţie: odată ce v-aţi dat seama înco- 
tro vă doriţi să se îndrepte o conversație, va trebui să le calibrati 
cu atenție, aşa cum ati face cu cătarea puștii sau un instrument 
de măsurat, pentru a face fata unei probleme concrete. 

Vestea bună e că există nişte reguli pentru acest procedeu. 

Mai întâi, întrebările calibrate evită folosirea unor verbe sau 
cuvinte ca „a putea’, „a fi, „sunt, „a face” sau „face? Pentru 
aceste cuvinte există întrebări cu răspuns închis la care se poate 

răspunde cu un simplu „da” sau ,,nu”. Întrebările calibrate în- 
cep, în schimb, cu o listă de cuvinte cunoscute şi ca întrebările 
reporterului: ,,cine’, „ce/care” „cum,, „când, „unde, „de ce, şi 
„cum? Aceste cuvinte vă vor pune interlocutorul pe gânduri 
şi-l vor face mai vorbaret. 

Pot însă să reduc lista și mai mult: cel mai bine e să incepeti 
cu „ce/care” „cum, şi uneori cu „de ce.” Nimic în plus. „Cine, 
„când, şi „unde” vor provoca adesea o reacţie negândită a in- 
terlocutorului. Iar „de ce” poate să se întoarcă împotriva voas- 
tra. Indiferent în ce limbă am traduce întrebarea „de ce’, ea are 
un caracter acuzator. Foarte rare sunt ocaziile în care această 
întrebare să nu vă aducă deservicii. 

Singura ocazie când puteţi folosi întrebarea „de ce” cu 
succes este în momentul în care perspectiva defensivă abor- 
dată de cealaltă parte poate sprijini schimbarea pe care în- 
cercati să o induceti. „De ce v-aţi schimba abordarea de până 
acum $i ati încerca-o pe cea pe care v-o propun eu?” e doar 
un exemplu. „De ce ar schimba compania dvs. furnizorul pe 
care l-a avut de mult timp şi ar alege compania noastră?” e 
un alt exemplu. Ca și până acum, o intonatie plină de respect 
este esenţială. 

În alte situaţii, considerați că „de ce” e ca o oală încinsă-nu 
vă atingeti de această întrebare. 

Când aveţi numai două cuvinte pe baza cărora să înce- 
peti nu vi se pare că sunteți posesorul unui arsenal prea re- 
dutabil; credeti-ma însă, puteţi să vă folosiți de „ce/care” şi 
„cum” pentru a calibra aproape orice întrebare. „Vi se pare 
ceva de dorit?” s-ar putea transforma în „Cum vi se pare?” 
sau „Ce anume din această soluţie vă convine?” Puteţi chiar 
să întrebaţi „Ce anume din această soluţie nu vă convine?” 
putând probabil să obţineţi câteva informații utile din partea 
interlocutorului. 

Chiar şi o afirmaţie dură, cum ar fi „De ce ati făcut asta?” 
poate fi calibrată sub forma „Ce anume v-a determinat să faceți 

asta?”, eliminând astfel emoțiile şi făcând întrebarea să-şi piar- 
dă din caracterul acuzator. 

Ar trebui să folosiți întrebările calibrate încă de la început, 
frecvent, şi la începutul fiecărei negocieri veți constata că veți 
folosi doar câteva dintre ele. „Care este cea mai mare provocare 
cu care vă confruntati?” e una dintre ele. Punând această între- 
bare faceți ca interlocutorul să vă dezvăluie ceva despre sine, 
un element esenţial al oricărei negocieri, deoarece negocierea 
este un proces prin care se află informații. 

lată câteva întrebări pe care le folosesc în aproape orice ne- 
gociere, în funcţie de situaţie: 


@ Ce anume din această problemă e important pentru 
dumneavoastă? 


Cum vă pot ajuta ca să ne fie amândurora bine? 
Cum ati vrea să procedez? 

Ce anume a generat această situație? 

Cum am putea rezolva această problemă? 


Care este obiectivul? / Ce anume urmărim ? 


Cum ar trebui să fac asta? 


Ca urmare a oricărei întrebări calibrate bine formulate re- 
zultă că doriți același lucru cu interlocutorul vostru însă aveți 
nevoie de inteligența lui pentru a depăşi obstacolul. Pentru 
un interlocutor foarte agresiv sau egoist această abordare este 
foarte atractivă. 

Nu doar că ii cereti implicit ajutorul - făcându-l astfel mai 
bine dispus si mai putin defensiv - ci creaţi si o situație în 
care un interlocutor anterior recalcitrant isi foloseşte resursele 
afective şi intelectuale pentru a depăși obstacolele cu care vă 
confruntati. Acesta constituie primul pas către momentul în 
care interlocutorul îşi va asuma soluţia voastră - și obstacolele 

inerente ei — ca fiind a lui. Procedând astfel veţi îndruma inter- 
locutorul către găsirea unei soluții. 

Soluţia voastră. 

Amintiti-va de doctorul care a folosit întrebările calibrate 
pentru a-şi convinge pacientul să rămână în spital. După cum 
ati putut constata din povestea lui, cheia către a-i convinge pe 
ceilalți să vadă lucrurile în felul vostru nu este combaterea ide- 
ilor lor („Nu puteți pleca”) ci recunoașterea acestor idei in mod 
deschis („Înţeleg de ce sunteți nervos”) si îndrumarea inter- 
locutorilor către rezolvarea problemei („Ce vreți să rezolvati 
daca plecati?”). 

Dupa cum am spus, secretul obtinerii avantajului in nego- 
cierii consta in a da celeilalte parti iluzia controlului. In asta 
constă ingeniozitatea întrebărilor calibrate: întrebările calibra- 
te dau senzaţia interlocutorului că deține controlul, în timp ce 
voi sunteţi de fapt cei care conduc conversaţia. Interlocutorul 
nici nu-şi va da seama in ce măsură întrebările voastre îi re- 
strâng libertatea de acțiune. 

Negociam mai demult cu unul din şefii de la FBI participa- 
rea mea la un program Harvard pentru manageri. Îmi aproba- 
se deja cheltuielile de călătorie, dar cu o zi înainte să plec, m-a 
chemat la el în birou, începând să pună la îndoială necesitatea 
deplasării. 

Il cunosteam îndeajuns de bine încât să-mi dau seama că 
încerca să-mi arate că el deține controlul. Așa că după ce am 
vorbit un pic, l-am privit si l-am întrebat: 

— Când ati aprobat initial deplasarea, la ce v-aţi aşteptat? 

S-a relaxat vizibil, s-a lăsat pe spate în scaun și a făcut un soi 
de acoperiş din degete. Un astfel de limbaj corporal denotă în 
general că persoana respectivă se simte superioară şi că deține 
controlul. 

— Ştii ceva, zise el, când te întorci ai grijă să-i informezi pe 
toți despre ce ai învățat acolo. 

Acea întrebare, calibrată pentru a-i recunoaşte puterea și 
a-l face să-şi dea singur explicaţia i-a oferit iluzia controlului. 
Iar eu am obținut exact ceea ce mi-am dorit. 


CUM SĂ NU FIŢI PLĂTIȚI 


Să ne oprim puțin în acest punct, pentru că în momentul în 
care intraţi într-o negociere înarmaţi cu lista de întrebări cali- 
brate există un lucru esenţial pe care trebuie să-l tineti minte. 
Metoda este excelentă, însă are o particularitate: nu functio- 
nează fără auto-control şi reglare afectivă. 

Primul lucru despre care vorbesc când încep să antrenez 
noi negociatori este importanța auto-controlului. Dacă nu vă 
puteți controla propriile emoţii, cum vă aşteptaţi să puteți in- 
fluenta emoțiile altor persoane? 

Vă voi spune o poveste, ca să intelegeti ce vreau să spun. 

Nu cu mult timp în urmă, m-a contactat o femeie care lucra 
pe cont propriu în domeniul strategiilor de marketing. Unul 
dintre clienții nostri isi schimbase directorul general; acum la 
conducere venise un tip strâns la pungă, iar noua lui strategie 
era să taie costurile, externalizând pe cât posibil toate activită- 
tile. Era şi genul macho, care nu agrea comportamentul ferm 
al femeii. 

Clienta mea și directorul au început să se certe în teleconfe- 
rinte, în stilul acela pasiv-agresiv care e omniprezent în lumea 
companiilor din America. După câteva săptămâni, clienta mea 
a decis că s-a săturat și i-a trimis directorului factura pentru 
restul de muncă prestată (aproximativ 7.000 de dolari), comu- 
nicându-i politicos că nu dorea să mai continue. Directorul a 
spus că factura e prea mare, că va plăti doar jumătate iar despre 
restul vor mai sta de vorbă. 

După aceea nu i-a mai răspuns la telefon. 

Dinamica subterană era că acest individ nu agrea să fie con- 
testat, cu atât mai putin de către o femeie. Asa că am elaborat 
împreună cu ea o strategie care să-i arate că ea înțelege unde 
a greşit şi că îi recunoaşte puterea, canalizând în același timp 
energia lui către rezolvarea problemei ei. 

Textul pe care l-am redactat aplică toate metodele de ne- 
gociere despre care am vorbit până acum. lată care sunt paşii: 


1. O întrebare prin e-mail orientată către „nu” pentru a re- 
stabili legătura: „Aţi renunţat la ideea de a mai rezolva 
această problemă pe cale amiabilă?” 


2. O afirmaţie care permite doar răspunsul „aşa e” pentru 
a crea o dinamică de înțelegere: „Se pare că credeți că 
factura e nejustificată” 


3. Întrebări calibrate despre problemă care să-l facă să dez- 
văluie ce gândeşte: „În ce fel încalcă această factură inte- 
legerea noastră?” 


4. Mai multe întrebări orientate către „nu” pentru a înde- 
părta obstacolele nerostite:"Spuneţi că v-am înşelat?” 
„Spuneţi că nu am făcut ce mi-ati cerut?” „Spuneți 
că mi-am retras cuvântul dat?” sau „Spuneți că v-am 
dezamăgit?” 


5. Oglinditi şi etichetati esența răspunsurilor lui, dacă nu vă 
sunt pe plac, astfel încât să fie nevoit să le reconsidere: 
„Se pare că credeţi că munca mea a fost sub așteptări.” 
Sau „... munca mea a fost sub aşteptări?” 


6. O întrebare calibrată ca răspuns la orice ofertă în afara 
unei plăți complete, pentru a-l determina să propună o 
soluție: „Cum ar trebui să accept asta?” 


7. Dacă nici după tot acest arsenal nu obține o oferta pentru 
suma integrală, să eticheteze lăudându-i sentimentul de 

control şi putere: „Se pare că sunteţi genul de persoană 
care se mândreşte cu comportamentul în afaceri - și pe 
bună dreptate - şi sunteți capabil nu doar să extindeti 
firma, ci şi să o faceți mai eficientă.” 


8. O pauză lungă şi apoi încă o întrebare orientată către 
„nu” — ,Vreti să aveţi reputația unei persoane care nu-și 
onorează angajamentele?” 


Din lunga mea experienţă în negocieri, astfel de texte au o 
rată de succes de aproximativ 90%. Asta cu condiția ca negoci- 
atorul să rămână calm si rational. Iar aici e un mare dacă. 

În cazul de fata, ea nu a reușit. 

Primul pas - e-mailul magic - a funcţionat mai bine de- 
cât şi-a imaginat, iar directorul a sunat-o în zece minute, sur- 
prinzând-o. Auzindu-i vocea arogantă, ea s-a enervat aproape 
instantaneu. Acum nu-şi dorea decât să-i demonstreze că a 
greşit, să-şi impună voința, iar conversaţia s-a transformat în- 
tr-o răfuială fără finalitate. 

Probabil că nu trebuie să vă mai zic că nu a obținut nici 
măcar jumătate din sumă. 

În această notă, aş vrea să închei capitolul cu câteva sfaturi 
despre cum să ne păstrăm rațiunea într-o negociere. Chiar şi 
având la îndemână cele mai bune tehnici, cea mai bună strate- 
gie, tot va trebui să vă reglati emoțiile dacă vreţi să aveţi vreo 
şansă de izbândă. 


Prima şi cea mai importantă regulă a unui afect neutru este 
să vă muscati limba. Nu la propriu, desigur. Trebuie să va fe- 
riti însă de reacții automate, pasionale. Faceţi o pauză. Ganditi. 
Lăsaţi pasiunea să se risipească. Veţi putea astfel să vă recule- 
geţi, să fiţi mai circumspecti în exprimare. Veţi reduce astfel si 
probabilitatea de a spune mai multe decât v-aţi dori. 

Japonezii stăpânesc foarte bine arta reţinerii. Cand nego- 
ciază cu un străin, oamenii de afaceri japonezi folosesc un 

traducător chiar dacă înțeleg perfect limba interlocutorului. 
Fiind forțat să vorbească printr-un translator, interlocutorul 
e forțat să facă un pas înapoi. lar omul de afaceri japonez are 
timp să-și formuleze răspunsul. 

O altă regulă simplă este să nu contraatacati când sunteți 
atacați verbal. Dezarmati-va în schimb interlocutorul punând 
o întrebare calibrată. Data viitoare când un chelner sau un 
vânzător încearcă să vă atragă într-o gâlceavă, încercaţi această 
abordare. Vă promit că conversaţia își va schimba caracterul 
din rădăcină. 

Problema esenţială aici este că, atunci când oamenii au sen- 
zatia că nu mai dețin controlul, vor avea ceea ce psihologii au 
denumit „mentalitate de ostatic”. Cu alte cuvinte, în momen- 
tele de conflict vor reacționa la lipsa percepută de putere deve- 
nind fie foarte defensivi, fie exprimându-se brutal. 

Din punct de vedere neurologic, în situaţii de acest gen me- 
canismul de luptă-sau-fugi din creierul reptilian sau emoţiile 
sistemului limbic coplesesc partea rațională a minţii, neocor- 
texul, determinând o reacţie exagerată, impulsivă, instinctiva. 

Într-o negociere, precum cea dintre clientul meu și direc- 
tor, activarea mecanismelor primare produce întotdeauna un 
rezultat negativ. Trebuie astfel să ne antrenăm neocortexul să 
depășească emoțiile celorlalte două creiere. 

Asta presupune să vă muscati limba şi să învățați cum să 
vă schimbaţi intenționat starea către o dispoziție mai pozitivă, 
dar și aplanarea mentalitatii de ostatic a interlocutorului pu- 
nând o întrebare sau chiar oferind o scuză. (,,Aveti dreptate. A 
fost un pic cam dur’) 

Dacă ati putea monta un aparat de monitorizare cardiacă 
unui răpitor armat înconjurat de poliţie, ati constata că fieca- 
re întrebare calibrată şi fiecare scuză i-ar diminua puțin câte 
puţin ritmul inimii. Astfel, se poate ajunge la o dinamică în 
cadrul căreia pot fi găsite soluţii. 

LECTIILE CHEIE 


Cine deţine controlul într-o conversaţie, cel care ascultă sau 
cel care vorbeşte? 

Cel care ascultă, desigur. 

Asta pentru că vorbitorul dezvăluie informaţii, în timp ce 
ascultătorul, dacă e bine pregătit, va orienta conversaţia către 
propriile sale obiective. El va exploata energia vorbitorului 
pentru propriile sale scopuri. 

Când încercaţi să aplicaţi metodele din acest capitol în via- 
ta de zi cu zi, aduceţi-vă aminte că sunt nişte instrumente ale 
unui ascultător. Ele nu presupun să vă supuneti prin intimida- 
re adversarul. Din contră, ele se folosesc de puterea interlocu- 
torului pentru a vă atinge obiectivele. La drept vorbind, sunt 
un fel de judo al ascultătorului. 

Tineti minte următoarele lecţii puternice în timp ce practi- 

cati judoul ascultatorului: 


m Nu încercați să vă forțați interlocutorul să recunoască ca 
aveți dreptate. Confruntarea agresivă e inamicul negoci- 
erii constructive. 


m Evitaţi întrebările la care se poate răspunde cu da sau 
doar cu frânturi de informaţii. Ele nu necesită multă 
gândire şi declanşează nevoia umană de reciprocitate: 
veți crea aşteptarea de a da ceva înapoi. 


E Puneti întrebări calibrate care încep cu cuvintele „cum” 
sau ste ce”. Cerând implicit ajutorul celeilalte parti, 
aceste întrebări îi vor da interlocutorului iluzia contro- 
lului, inspirându-l să vorbească îndelung, dezvăluind 
informaţii importante. 


m Nu puneti întrebări care încep cu „de ce” decât dacă vreți 
ca interlocutorul să facă apologia unui obiectiv care vă 

este util. „De ce” sună de fiecare dată ca o acuzaţie, in 
orice limbă. 


E Calibrati-va întrebările astfel încât să vă conducă inter- 
locutorul către rezolvarea problemei voastre. Îl veţi în- 
curaja astfel să-şi folosească energia pentru găsirea unei 
soluţii. 

m Muscati-va limba. Dacă sunteţi atacați într-o negoci- 
ere, faceți o pauză și evitati reacţiile afective furioase. 
Puneti-i în schimb interlocutorului o întrebare calibra- 
tă. 

m Există întotdeauna o echipă de partea cealaltă. Dacă nu-i 
influențați pe cei aflați de partea cealaltă a mesei, sunteți 
vulnerabili. 


[CAPITOLUL 8 


GARANȚIA ÎNDEPLINIRII 


Acum câțiva ani într-o închisoare din parohia St. Martin din 
statul Louisiana, un grup de deţinuţi înarmaţi cu cuțite im- 
provizate i-au luat ostatici pe guvernatorul penitenciarului îm- 
preună cu câțiva gardieni. Situaţia era deosebit de tensionată 
deoarece prizonierii erau atât nervosi cât si dezorganizati, un 
amestec volatil care nu excludea niciun deznodământ. 

Negociatorii simțeau însă că, dincolo de retorica inflamată, 
prizonierii nu intenționau de fapt să rănească personalul. Ei se 
simțeau incoltiti şi voiau, mai mult ca orice, ca acest conflict să 
se încheie. 

Exista însă un obstacol: deținuților le era teamă că cei care 
se vor preda după ce au luat ostatici gardienii, ca să nu mai 
vorbim de guvernator, o să fie bătuţi crunt. 

Prin urmare, negociatorii au dat deținuților două stații de 
emisie-receptie, în ideea pregătirii unui ritual complex de pre- 
dare pentru a-i convinge să renunțe la starea de asediu. Ideea 

era elegantă în simplitatea ei: deținuții trimiteau unul de-al lor, 
cu o stație de emisie recepție, iar el urma să treacă de cele trei 
zone de control ale diferitelor forțe de ordine amplasate în ju- 
rul închisorii. Odată trecut de ultimul perimetru, trebuia să 
intre în dubă şi să fie transferat la închisoare. De acolo, avea să 
folosească stația de emisie-receptie pentru a discuta cu colegii 
lui din închisoare si să le spună, în linii mari „N-am luat ba- 
taie” La rândul lor, ei aveau să afle astfel că e OK să se predea, 
unul câte unul. 

După câteva momente de tocmeală, deținuții au acceptat 
planul iar primul dintre ei a ieşit. Începuse grozav. A trecut de 
zona federalilor, de zona poliției şi apoi a ajuns în perimetrul 
extern. În timp ce urma să urce în dubă, un deştept vede stația 
de emisie recepţie si spune „Ce dracu’ faci cu asta?”, i-o confis- 
că şi îl trimite la închisoare. 

Detinutii din închisoare au început să se agite pentru că co- 
legul lor nu-i mai contactase. Cel cu cealaltă stație de emisie 
recepţie i-a sunat pe negociatori şi a început să urle. „De ce nu 
ne-a mai contactat? L-au omorât cu bătaia. V-am zis eu!” după 
care a început să spună că va tăia un deget unui ostatic, doar 
pentru a transmite negociatorilor mesajul că nu se dau bătuți. 

Negociatorii s-au agitat la rândul lor. Au alergat către peri- 
metru şi au început să urle la toată lumea. E vorba de un joc pe 
viață şi pe moarte. Sau, mă rog, un deget amputat. 

După 15 minute tensionate, apare un polițist din trupele 
speciale, plin de el. „Un cretin i-a dat tipului ăstuia o stație” 
zice el, şi pare că zâmbeşte în timp ce dă negociatorilor staţia. 
Negociatorii abia se abtin să nu-l lovească, apoi se grăbesc că- 
tre închisoare pentru a-l face pe primul deținut să vorbească 
la staţie. 

S-a evitat la mustață un dezastru. 

Ideea de bază este că un negociator nu trebuie doar să ur- 
mărească obținerea unui acord. Trebuie obținut un acord 

care să poată fi si implementat, și care trebuie monitorizat. 
Negociatorii trebuie să construiască deciziile celorlalți: ei tre- 
buie să formuleze dinamic şi adaptativ elementele verbale şi 
non-verbale ale unei negocieri pentru a obține atât acordul, cât 
şi implementarea lui. 

Un „da” nu face doi bani fara un ,,cum”. Desi un asentiment 
poate fi de bun augur, un contract e mai bun, iar un cec semnat 
e cel mai bun. Din asentiment nu se nasc profiturile. Ele vin 
odata cu implementarea intelegerii. Reusita nu e ca rapitorul 
să spună „da, ne-am înțeles”, ci vine mai apoi, cand ostaticul 
eliberat iti mulţumeşte fata către fata. 

Vă voi arăta în acest capitol cum să vă indreptati către obti- 
nerea acordului, atât cu cei aflați la masa negocierilor cât şi cu 
forțele invizibile de „dedesubtul” acesteia; cum să distingeti o 
convingere adevărată de un acord mimat, si cum să garantati 
implementarea pe baza Regulii celor Trei. 


DA” NU ÎNSEAMNĂ NIMIC FĂRĂ „CUM” 


Launandela criza dela Dos Palmas, predam la Academia 
FBI din Quantico când Biroul a primit un apel urgent de la 
Departamentul de Stat: un american fusese răpit într-o junglă 
din Ecuador de către un grup de rebeli columbieni. Ca prin- 
cipal negociator internațional în răpiri al FBI-ului, era în aria 
mea de competență așa că mi-am făcut o echipă şi ne-am in- 
stalat baza de operațiuni la Quantico. 

Vreme de câțiva ani, Jose si soţia lui Julie lucraseră ca ghizi 
în jungla de lângă granița columbiană. Născut în Ecuador, Jose 
a devenit cetățean american și lucra ca ambulantier in New 
York. La un moment dat, s-a decis să înfiinţeze o firmă care să 
facă ecoturism în tara lui natală. Jose iubea jungla din Ecuador 
si visase de multă vreme să le vorbească turiștilor despre 

maimutele care se legănau printre copaci si de florile care par- 
fumau cărările. 

Firma lor a avut succes, având din ce în ce mai mulți clienți, 
iar în data de 20 august 2003, Jose şi Julie au plecat împreună 
cu 11 turiști într-o excursie cu pluta pe râul Mira. După o zi 
excelentă pe apă, cu toții erau uzi și veseli în timp ce se suiau 
în autoturisme de teren şi camionete, urmând să călătorească 
către un han aflat într-un sat din apropiere. Jose se lăuda în 
timp ce conducea camioneta din fata, cu Julie în dreapta lui si 
copilul lor de 11 luni în poala ei. 

La cinci minute distanță de han, trei oameni s-au năpus- 
tit atinandu-le calea și tintind armele în direcția camionetei. 
Un al patrulea individ a răsărit ca din pământ şi i-a pus Juliei 
un pistol la tâmplă, iar răufăcătorii l-au scos pe Jose din masi- 
nă şi l-au forțat să se întindă în spatele camionetei, pe podea. 
Răpitorii au ordonat apoi celorlalte mașini să treacă prin mai 
multe orașe mici, până la o bifurcatie la care s-au dat jos şi au 
plecat cu Jose în pădure. 

— Tine minte că orice s-ar întâmpla te iubesc, i-a spus Julie. 

— Nu te îngrijora, o să mă descurc, răspunse Jose. 

După aceea, a dispărut cu răufăcătorii în junglă. 


Răpitorii voiau 5 milioane de dolari. Noi voiam să câştigăm 
timp. 

De la dezastrul de la Dos Palmas şi revelaţia de la Pittsburgh, 
ardeam de nerăbdare să punem în aplicare lecţiile pe care le în- 
vatasem despre întrebările calibrate. Cu ocazia răpirii lui Jose, 
mi-am trimis echipa în Ecuador şi le-am spus că aveam o nouă 
strategie. Răpirea urma să ne ofere ocazia de a testa această 
abordare. 

„Nu le vom spune decât «Hei, noi cum stim că Jose e OK? 
Cum ar trebui să plătim până nu ştim că Jose e OK?» Şi o să tot 
repetăm asta.” le spuneam eu. 


GARANȚIA ÎNDEPLINIRII | 195 


Deşi ideea de a folosi o metodă netestată le dădea de furcă, 
echipa mea a acceptat. Poliţiştii din Ecuador nu erau la fel de 
încântați pentru că foloseau metodele vechi de a solicita dova- 
da că ostaticii sunt în viata (pe care le invatasera oricum tot de 
la FBI). Din fericire, Julie ne-a oferit sprijin deplin deoarece a 
realizat că întrebările calibrate sunt bune la tras de timp, iar ea 
era convinsă că dacă va trece suficient timp, soțul ei va găsi o 
cale de a se întoarce acasă. 

În ziua de după răpire, rebelii l-au pus pe Jose să urce în 
munții de la graniţa cu Columbia, oprindu-se la o cabană afla- 
tă la altitudine, în junglă. Jose a reuşit acolo să se facă plăcut 
de răpitori, impresionându-i cu cunoştinţele lui despre junglă. 
Reuşea să mai umple din timp şi predându-le arte marţiale, el 
având centura neagră. 

Negociatorii mei au instruit-o pe Julie în fiecare zi, în timp 
ce aşteptam să fim contactaţi de rebeli. Am aflat ulterior că ne- 
gociatorul oficial al răpitorilor trebuia să coboare până în oraş 
ca să putem negocia telefonic. 

Echipa i-a spus lui Julie să răspundă la orice cerere a ră- 
pitorilor cu o întrebare. Strategia mea era să-i ţin pe răpitori 
aproape, în timp ce încercam să le dejoc planurile. 

— Cum ştiu că Jose e încă în viață? a întrebat ea când au 
vorbit pentru prima dată. 

La solicitarea lor de a fi plătiți 5 milioane de dolari, ea a 
răspuns: 

— Nu avem genul ăsta de sumă. De unde am putea face rost 
de atâţia bani? 

— Cum am putea plăti până când nu ştim că Jose e teafăr? 
a întrebat ea la următorul apel. 

Întrebări, mereu întrebări. 


Răpitorul care negocia cu Julie părea extrem de debu- 
solat de întrebările ei insistente, cerând constant timp de 

gândire. Ritmul a încetinit, însă nu s-a supărat niciodată pe 
Julie. Răspunzând întrebărilor i se dădea iluzia că avea contro- 
lul negocierilor. 

Punând constant întrebări şi făcând oferte neglijabile, Julie 
a reuşit să ajungă la o sumă de 16.500 de dolari. Când au ajuns 
la acest număr, răpitorii au cerut să fie plătiți imediat. 

— Cum aș putea să fac rost de banii ăștia, în condiţiile în 
care ar trebui să vând mașinile şi camionetele?” întreba ea. 

Din nou, tras de timp. 

Începeam să rânjim pentru că ştiam că succesul era destul 
de aproape: eram la câțiva paşi de o recompensă pe care fami- 
lia să şi-o poată permite. 

Am primit apoi un apel în mijlocul nopții de la unul dintre 
cei pe care i-am trimis în Ecuador, Kevin Rust. Kevin e un ne- 
gociator excelent, şi tot el mă sunase un an mai devreme să-mi 
spună că Martin Burnham fusese ucis. Aveam inima cât un 
purice când i-am auzit vocea. 

— Tocmai ne-a sunat Jose, zise Kevin. E tot în teritoriul 
controlat de rebeli dar a evadat și e într-un autobuz şi vrea să 
plece. 

Mi-a luat vreo 30 de secunde să pot răspunde iar când am 
răspuns nu am mai putut spune decât: 

— Drace! Mi se pare o veste extraordinară! 

Am aflat ulterior că din cauza tuturor întârzierilor şi între- 
bărilor, unii dintre rebeli au plecat şi nu s-au mai întors. Jose 
fusese lăsat doar în paza unui adolescent. Într-o seară a început 
să plouă puternic. În timp ce ploaia bătea în acoperişul metalic 
nu se mai auzea niciun alt zgomot, iar singurul paznic adormi- 
se. Știind că frunzele ude de afară vor absorbi zgomotul paşilor, 
Jose s-a suit pe fereastră, a fugit pe potecile din junglă până a 
ajuns la un drum de pământ şi s-a îndreptat către un orășel. 

Două zile mai târziu s-a întors la Julie şi copilul lor, cu doar 
câteva zile înainte de prima aniversare a bebelusului. 

Julie avea dreptate: dacă va avea suficient timp la dispoziţie, 
îşi va găsi drumul spre casă. 

Întrebările calibrate de tip „cum” reprezintă o modalitate 
garantată de prelungire procesul de negociere. Ele pun presi- 
une pe interlocutor să găsească răspunsuri, şi să dea atenţie 
problemelor voastre atunci când își formulează solicitările. 

Cu îndeajuns de multe întrebări de tip „cum” bine formula- 
te puteți sonda şi modula mediul de negociere de o manieră in 
care veți obține in cele din urmă răspunsul pe care vreți să-l au- 
ziti. Trebuie doar să aveți idee in ce direcție vreți să se îndrepte 
conversaţia în momentul in care vă formulati întrebările. 

Secretul întrebărilor de tip „cum” constă în faptul că atunci 
cand sunt folosite corect, ele constituie o modalitate gratioa- 
să, amabilă de a spune „nu” şi de a îndruma interlocutorul să 
ajungă la o soluție mai buna,: soluţia voastră. Un nu/cum ama- 
bil invită la colaborare şi lasă interlocutorului senzaţia că a fost 
tratat cu respect. 

Să ne uităm la ce a făcut Julie cand răpitorii columbieni si- 
au exprimat prima dată solicitările. 

„Cum am putea să facem rost de o asemenea sumă?” a în- 
trebat ea. 

Remarcati că nu a folosit cuvântul „nu.” Cu toate acestea, a 
reuşit să refuze elegant solicitarea răpitorilor de a fi plătiţi cu 5 
milioane de dolari. 

La fel ca şi Julie, prima si cea mai frecventă întrebare de tip 
„nu” pe care o veți folosi va fi o variantă a lui „Cum ar trebui să 
fac asta?” (de exemplu, „Cum as putea să fac rost de o astfel de 
sumă?”). Intonatia vocii este esenţială deoarece această frază 
poate fi rostită fie ca o acuzaţie sau ca o cerere de ajutor. Fiţi 
așadar atenți la intonatia vocii. 

Această întrebare are tendința să aibă un efect pozitiv prin 
faptul că determină interlocutorul să ia în considerare și situ- 
atia voastră. Am denumit această dinamică pozitivă „empatie 

forțată”, iar ea este deosebit de eficientă dacă până în acel mo- 
ment ati demonstrat si voi la rândul vostru empatie fata de 
interlocutor. Procedând astfel declansati mecanismul recipro- 
citatii care-i va conduce să facă ceva pentru voi. Începând cu 
răpirea lui Jose, „Cum ar trebui să fac asta?” a devenit primul 
răspuns atunci când un răpitor ne cere o recompensă. Şi până 
acum a funcționat impecabil. 

Lucram la un moment dat cu un consultant contabil pe 
nume Kelly căreia un client îi datora o sumă considerabilă de 
bani. Ea a continuat să ofere clientului consultanță pentru că 
credea că-şi face un contact util şi pentru că promisiunea unei 
plăți viitoare părea să justifice faptul de a continua să munceas- 
că cu bună credință. 

S-a ajuns însă la un punct în care Kelly întârziase la rândul 
ei atât de mult plata facturilor încât era într-o situaţie dificilă. 
Nu mai putea să continue să muncească având doar o idee vagă 
asupra momentului când ar putea fi plătită, însă era ingrijo- 
rată că, dacă va insista prea mult, nu va mai primi niciun ban. 

I-am spus să aştepte momentul în care clientul îi va cere să 
mai muncească, pentru că dacă ar solicita plata imediat ar fi 
vulnerabilă în cazul în care clientul ar refuza. 

Din fericire pentru Kelly, clientul a sunat-o la puţin timp 
după aceea, solicitându-i să mai ia o lucrare. Odată ce și-a 
formulat cererile, ea i-a pus calmă o întrebare de tip „cum”: 

— Mi-ar plăcea să vă ajut, spuse ea, însă cum ar trebui să 
fac asta? 

Arătându-şi disponibilitatea de a munci însă cerând ajutor 
pentru a putea face asta, ea şi-a pus clientul rau platnic în situ- 
atia de a pune nevoile ei pe primul loc. 

Prin urmare, şi-a primit banii. 

Dincolo de a spune „nu, celălalt mare avantaj al lui „cum” 
constă în faptul că forțează la propriu interlocutorul să aibă 
în vedere şi să explice cum se va implementa o înţelegere. O 

înțelegere nu valorează nimic dacă nu este bine implemen- 
tată. Proasta implementare e ca un cancer care vă erodează 
profiturile. 

Făcându-vă interlocutorii să enunte implementarea cu pro- 
priile cuvinte, întrebările voastre de tip ,,cum’, bine calibrate, îi 
vor convinge că soluţia finală le aparţine chiar lor. Aceasta este 
partea esenţială. Oamenii se străduiesc întotdeauna să imple- 
menteze o soluţie atunci când cred că le aparţine. Asta tine pur 
şi simplu de natura umană. De aceea negocierea este uneori 
supranumită „arta de a le permite celorlalți să facă ce vreţi voi”. 

Există două întrebări esenţiale pe care le puteți pune pentru 
a determina interlocutorii să creadă că ei definesc succesul în 
felul lor: „Cum ne dăm seama că suntem pe direcția cea bună?” 
și „Cum vom proceda dacă ne abatem de la direcţia cea bună?” 
Atunci când răspund, le rezumati răspunsurile pana când vor 
spune „aşa e”. Veţi şti atunci că au acceptat ideea. 

Pe de altă parte, trebuie să deveniți circumspecti atunci 
cand remarcati două indicii prin care interlocutorul arată că 
nu crede că ideea îi aparține. Asa cum am amintit, când vor 
spune „ai dreptate”, ei semnalează adesea că nu cred cu adevă- 
rat în ceea ce se discută. $i dacă atunci când cereti implemen- 
tarea soluției ei spun „vom încerca” ar trebui să aveți o senzaţie 
neplăcută în stomac. Pentru că asta înseamnă, de fapt, „vom 
încerca s-o dăm în bara.” 

Ori de câte ori auziti vreuna dintre aceste fraze, reveniti cu 
întrebări calibrate de tip „cum” până când interlocutorii vor 
defini termenii unei implementări de succes cu propria voce. 
Repetati cu un rezumat ceea ce au spus pentru a obține un 
„aşa e? 

Lăsaţi-l pe celălalt să aibă senzaţia victoriei. Lăsaţi-l să crea- 
dă că a fost ideea lui. Imblanziti-va ego-ul. Tineti minte: un 
„da” nu valorează nimic fără un „cum”. Aşa că puneţi în conti- 
nuare întrebarea ,Cum?” si veţi reuși. 

CUM SĂ-I INFLUENȚAȚI PE CEI AFLATI ÎN SPATELE 
MESEI DE NEGOCIERE 


La câteva săptămâni după ce Jose s-a întors în Statele Unite, 
am mers la locuința familiei sale din statul New York. 

M-am bucurat foarte tare când Jose a scăpat cu viață, însă 
am rămas cu o îngrijorare: dăduse greş noua noastră strategie? 
Jose a ajuns acasă în siguranţă, însă nu pentru că am fi negociat 
eliberarea lui. Mă îngrijora faptul că reuşita noastră nu se dato- 
ra strategiei noastre geniale, ci doar unui noroc chior. 

După ce am fost primit cu căldură de Julie și părinții ei, 
am luat o cafea cu Jose şi ne-am așezat la o masă. Voiam să 
interoghez un ostatic care scăpase cu viata. Urmăream să ob- 
tin indicii pentru a putea consilia mai bine oamenii care s-ar 
putea afla în situații similare cum să supraviețuiască, nu doar 
fizic ci şi psihologic. Ardeam de nerăbdare să aflu şi ce se pe- 
trecuse în spatele scenei, pentru că părea că noua mea strategie 
nu functionase. 

În cele din urmă am ajuns să vorbim despre întrebările 
calibrate. 

— Ştii ceva? m-a întrebat el. Partea cea mai caraghioasă din 
toată situaţia e că negociatorul lor ar fi trebuit să rămână în 
oraş şi să negocieze, dar din cauză că Julie îi tot punea întrebări 
la care nu era sigur cum să răspundă, trebuia să revină con- 
stant în junglă. Se adunau cu toții şi dezbăteau cum ar trebui 
să reacționeze. S-au gândit chiar la un moment dat să mă ducă 
în oraș şi să mă pună să vorbesc la telefon pentru că Julie îi 
întreba cu insistență cum ar putea ea să știe că sunt OK. 

Mi-am dat seama în acel moment că instrumentul nostru 
funcţiona. Era o situație opusă celei din cazul Burnham, când 
negociatorul nostru a ajuns la o înțelegere cu unul dintre indi- 
vizi, apoi restul au luat cei 300.000 de dolari şi au zis „nu, nu 
facem asta.” Faptul că i-am făcut pe interlocutori să muncească 

atât de mult şi i-am forțat să se coordoneze atât de mult pentru 
a ne satisface propriile obiective era ceva nemaiintalnit. 

Strategia noastră de negociere din Ecuador a funcționat nu 
doar pentru că întrebările noastre au contribuit la crearea unui 
cadru care să-i permită lui Jose să evadeze, dar și pentru că 
i-au coordonat pe răpitori — interlocutorii nostri — să acționeze 
concertat spre binele nostru. 

E drept, puţini răpitori - şi puţini negociatori din mediul de 
afaceri — acționează pe cont propriu. În cele mai multe cazuri, 
există aproape întotdeauna și alti actori, oameni care actionea- 
ză pentru implementarea sau sabotarea unei înțelegeri. Dacă 
vreți cu adevărat să obţineţi un „da? dar și implementarea 
înțelegerii, va trebui să descoperiți cum să influențați aceste 
persoane. 

Atunci când implementarea depinde de o decizie comu- 
nă, este esențial să obţineţi sprijinul acestui colectiv. Va trebui 
întotdeauna să identificați şi să scoateţi la vedere motivațiile 
lor, chiar dacă nu aţi identificat concret fiecare individ din acel 
colectiv. Puteţi obține acest rezultat punând câteva întrebări 
calibrate, cum ar fi „Cum afectează acest rezultat restul echipei 
voastre?” sau „Cât de cooperanti sunt cei care nu vorbesc acum 
cu noi?” sau, pur şi simplu, „Pentru colegii voştri, care ar fi 
principalele îngrijorări în acest domeniu?” 

Conceptul mai general pe care încerc să-l explic aici este că 
in orice negociere trebuie să analizati spațiul de negociere în 
integralitatea lui. 

Atunci când şi alte persoane vor fi afectate de ceea ce se ne- 
gociază şi-şi pot cere drepturile sau manifesta ulterior orgoliul, 
ar fi o dovadă de stupiditate să aveţi in vedere doar interesele 
celor care negociază direct. Trebuie să fiți conştienţi de exis- 
tenta unor jucători aflați „în spatele mesei” sau din „eșalonul 
2”, respectiv, anumite persoane care nu sunt direct implicate 
dar care pot contribui la implementarea unor înțelegeri care le 

convin sau la blocarea celor care nu le convin. Nu puteți să-i 
ignorati, nici măcar atunci cand vorbiti cu un director gene- 
ral. Exista intotdeauna posibilitatea ca cineva sa le sopteasca in 
ureche. La urma urmei, persoanele care ar putea sabota o in- 
telegere sunt adesea mai importante decât cele care o acceptă. 

Să revenim la situaţia din închisoare: am trecut foarte aproa- 
pe pe lângă un dezastru pentru că un executant insignifiant 
din tabăra noastră nu a jucat complet de partea noastră. Am 
reușit să evităm această neplăcere prin folosirea întrebărilor 
calibrate în Ecuador, și de aceea cazul lui Jose a fost o reuşită. 

E nevoie doar de un singur actor insignifiant care să iasă 
din rol pentru ca o întreagă înțelegere să se facă praf. 

După câţiva ani de consultanță în domeniul privat am ne- 
glijat importanţa evaluării şi influentarii negocierii ascunse 
care se petrece „în spatele mesei” si am plătit un pret consistent 
din acest motiv. 

Eram pe cale să parafăm o înțelegere cu o mare companie 
din Florida care voia să susţinem cursuri de negociere pentru 
una dintre diviziile ei. Vorbisem la telefon de mai multe ori cu 
directorul general şi directorul de la resurse umane şi ambii 
erau foarte convinşi de oferta noastră. Eram deosebit de încân- 
taţi, credeam că decidentii cei mai importanți erau cât se poate 
de mulțumiți cu o înţelegere care era incredibil de profitabilă 
pentru ambele parti. 

După aceea însă, când mai rămăseseră de pus la punct doar 
anumite detalii, înțelegerea nu s-a mai concretizat. 

Se pare că şeful diviziei pentru care trebuia să facem in- 
structajul a sabotat înțelegerea. Poate că individul se simțea 
amenințat, ofensat sau lezat cumva personal de ideea că el și 
subordonații lui „ar avea nevoie” de pregătire. (Un procentaj 
surprinzător de negocieri se decid dincolo de dolari şi cenți, 
având mult mai mult de-a face cu respect de sine, statut soci- 
al si alte nevoi nemonetare.) Acum nu mai putem însă sti cu 
exactitate care a fost cauza. 


GARANȚIA ÎNDEPLINIRII | 203 


Ideea de bază este că nouă nu ne-a păsat decât în momentul 
în care a fost prea târziu, pentru că eram deja convinşi că vor- 
bisem la telefon cu singurii decidenti care contau. 

Am fi putut evita situația dacă am fi pus câteva întrebări ca- 
librate, cum ar fi : cum afectează înțelegerea noastră pe ceilalți? 
Cât de deschişi sunt ceilalți membri ai echipei dvs. ? Cum ne 
asigurăm că oferim materialele de curs cele mai bune oame- 
nilor potriviti? Cum ne asigurăm că managerii celor instruiți 
sunt la curent cu ce intenționăm să facem? 

Dacă am fi pus întrebări de acest gen, directorul general şi 
directorul de resurse ar fi luat legătura cu acest individ, poate 
Chiar l-ar fi introdus în discuţie. Am fi putut astfel evita cu toții 
o situaţie penibilă. 


CUM DEPISTATI MINCINOSII, CUM TRATAȚI CU TICALOSII 
ŞI CUM il FERMECATI PE CEILALŢI 


Ca negociator, va veti intalniadesea cu oamenicare va mint 
cu nonsalanta si încearcă să vă intimideze să cadeti de acord. 
Nesimtitii agresivi şi mitomanii fac parte din peisajul obişnuit, 
aşa că e nevoie să știți cum să le faceţi fata. 

Gestionarea agresivitatii şi identificarea falsitatii constitu- 
ie doar o parte dintr-o problemă mai vastă, respectiv a învăța 
cum să identificăm şi să interpretam subtilitatile comunicării — 
atât verbale cât şi nonverbale — care dezvăluie starea de spirit a 
interlocutorului nostru. 

Negociatorii cu adevărat eficienți sunt conştienţi de as- 
pectele verbale, paraverbale (felul în care se comunică) și 
nonverbale ale comunicării întâlnite în cadrul negocierilor şi 
dinamicilor de grup. Aceşti negociatori vor şti cum să folo- 
sească aceste subtilitati în beneficiul lor. Schimbând fie numai 
un singur cuvânt în momentul în care prezentați variantele 

- cum ar fi „să nu pierdeţi, in loc de „să păstraţi” - puteţi in- 
fluenta în mod inconştient alegerile conştiente pe care le face 
interlocutorul vostru. 

Vă voi prezenta în cele ce urmează instrumentele de care 
aveţi nevoie pentru a depista mincinosii, a dezarma nesimtitii 
şi a-i fermeca pe toți ceilalți. Desigur, întrebarea cu răspuns 
deschis „cum” este unul dintre aceste instrumente - poate 
chiar cel mai important - însă există multe altele. 

Alastair Onglingswan trăia în Filipine. Într-o seară din anul 
2004, a chemat un taxi şi s-a instalat pregătit de un drum lung 
spre casă, pornind de la centrul comercial Greenhills din Manila. 

A atipit. 

Când s-a trezit, era în lanţuri. 

Din nefericire pentru Alastair, taximetristul avea si o altă 
îndeletnicire: răpea oameni. Sub scaunul din fata tinea o sticlă 
cu eter, iar când ţinta adormea îl anestezia, îl lua prizonier si 
cerea o recompensă. 

După câteva ore, răpitorul a folosit telefonul lui Alastair 
pentru a o suna pe prietena lui din New York. A cerut să i se 
plătească o sumă zilnică pentru ,,intretinerea” lui Alastair pana 
când va putea face cercetări cu privire la averea lui. 

— E OK şi dacă nu plătiți, spuse el. As putea oricând să-l 
vând pentru organe în Arabia Saudită.” 

După 24 de ore am primit comanda echipei de negociere de 
la Quantico. Prietena lui Alastair era prea îngrijorată pentru a 
negocia din partea familiei, iar mama lui, care trăia în Filipine, 
voia să accepte orice pretenţie a răpitorului. 

Fratele lui Alastair, Aaron, aflat în Manila, avea o altă abor- 
dare: el înțelegea conceptul de negociere şi accepta faptul că 
Alastair ar putea muri, ceea ce-l făcea un negociator mai bun, 
mai eficient. Am stabilit o legătură directă permanentă cu 
Aaron şi m-am transformat în gurul lui de pe cealaltă parte a 
globului. 

Pe baza comentariilor şi pretențiilor răpitorului mi-am dat 
seama că avea experiență și era răbdător. Ca să-şi facă clare 
intențiile, s-a oferit să taie una dintre urechile lui Alastair si s-o 
trimită familiei, împreună cu filmarea în care îi taie urechea. 

Solicitarea de a primi în fiecare zi o plată era în mod evi- 
dent un truc pentru a stoarce familia de cât mai multi bani 
cu putință, estimând în același timp şi cam cât de mulți bani 
aveau. Noi trebuia să aflăm cine era acest individ. Actiona sin- 
gur sau făcea parte dintr-un grup? Avea de gând să-l omoare 
pe Alastair sau nu? În plus, trebuia să facem asta înainte ca 
familia să rămână fără niciun sfant. Ca să obținem aceste in- 
formaţii, aveam nevoie să-l atragem pe răpitor într-o negociere 
prelungită. Trebuia să încetinim desfăşurarea evenimentelor. 

Din Quantico, l-am înarmat pe Aaron cu întrebări calibra- 
te. L-am pregătit să-l bombardeze pe nemernicul violent cu 
„cum?” Cum ar trebui să...? Cum ştim că...? Cum am putea 
să...? Dacă reuşim să tratăm un nemernic cu respect, dobân- 
dim o mare putere. Obtinem capacitatea de a fi extrem de 
fermi — de a spune „nu”- de o manieră ascunsă. 

„Cum putem şti că, dacă te plătim, nu-i vei face rău lui 
Alastair?” a întrebat Aaron. 

În artele marţiale chinezești tai chi, obiectivul este folosi- 
rea agresivitatii adversarului împotriva lui, transformarea ata- 
curilor lui într-o metodă de a-l înfrânge. Am abordat această 
strategie cu răpitorul lui Alastair: voiam să-i absorbim ame- 
nintarile şi să-l obosim. Ne-am asigurat că procesul prin care 
să poată program un telefon cu noi să fie cât mai complex. Am 
întârziat răspunsurile la e-mailuri. 

Folosind toate aceste tactici, am dobândit un avantaj, ofe- 
rindu-i în același timp răpitorului iluzia controlului. El credea 
că rezolvă problemele lui Aaron, în timp ce noi nu făceam 
decât să tragem de timp şi să obținem mai multe informa- 
tii despre el. Vedeţi, e de preferat să nu confruntati frontal o 

agresivitate precum aceea a răpitorului lui Alastair; trebuie, în 
schimb, să reveniti la întrebări de tip „ce/care” şi „cum” pentru 
a evita să faceți oferte sau a vă ajusta propria poziţie de negoci- 
ere. Eschivati-va si strecurati-va. 

După mai multe zile de tocmeala în privința plății zilnice, 
Aaron a reușit în cele din urmă să obțină acordul răpitorului 
pentru o sumă modică si a acceptat să vireze o parte din bani 
în contul bancar al răpitorului. După ce a efectuat prima plată, 
Aaron a găsit metoda perfectă de a-l confrunta pe taximetrist 
fără să-l confrunte, cu o întrebare calibrata de tip „ce/când „. 

— Ce o să se întâmple când nu vom mai avea bani? 

Răpitorul a făcut o pauză. 

— O să fie bine, a răspuns el într-un final. 

Da! 

Fără să-şi dea seama ce acceptase, răpitorul tocmai ne-a 
promis că nu-i va face rău lui Alastair. O serie repetată de în- 
trebări de tip „ce” si „cum” vă pot ajuta să depășiți tacticile 
agresive ale unui adversar manipulator. 

După cum puteţi constata din ultimul schimb de idei, dis- 
cutiile prelungite ale răpitorului cu Aaron l-au transformat pe 
Aaron aproape într-un prieten. Cu timpul, răpitorul a început 
să aibă din ce în ce mai puține rezerve în a vorbi la telefon cu 
„prietenul” lui. În cele din urmă, poliția din Filipine a reușit 
să depisteze telefonul, intervenind în casa de unde provenea 
apelul. Alastair şi răpitorul nu erau acolo, dar în schimb au gă- 
sit-o pe soţia răpitorului. Ea le-a spus polițiștilor despre o altă 
casă pe care o aveau. Poliția a intervenit şi la cealaltă casă, l-a 
eliberat pe Alastair și l-a arestat pe răpitor. 

Există multe alte tactici, instrumente şi metode de folosire 
subtilă a formelor verbale și nonverbale de comunicare pentru 
a înțelege şi modifica stările mentale ale interlocutorului. În 
timp ce le voi enumera mai jos, aş vrea să vă acordati timpul 
necesar pentru a le interioriza pe fiecare dintre ele. 

Prin intermediul acestor instrumente, un negociator atent 
poate obține victorii importante. 


REGULA 7-38-55 % 


În două studii renumite referitoare la motivele pentru care 
o persoană ne place sau ne displace, profesorul de psihologie 
Albert Mehrabian de la UCLA a creat regula lui 7-38-55. Cu 
alte cuvinte, doar 7% dintr-un mesaj se bazează pe cuvinte, în 
timp ce 38% vine din intonatie şi 55% din limbajul corporal şi 
facial al vorbitorului. 

Deşi aceste cifre descriu în principal situaţiile în care ne 
formăm o părere despre cineva, cu toate acestea regula oferă 
o proporţie utilă pentru negociatori. Vedeţi deci că limbajul 
corporal şi intonatia vocii - nu cuvintele - sunt cele mai pu- 
ternice instrumente de evaluare pe care le avem la dispoziție. 
De aceea sunt dispus uneori să zbor distanțe mari pentru a mă 
întâlni fata in fata cu cineva, chiar şi atunci când o bună parte 
din discuţie ar fi putut avea loc la telefon. 

Cum folosiți această regulă? Fiţi mai întâi foarte atenți la 
intonatia şi limbajul corporal pentru a fi siguri că ele concor- 
dă cu înțelesul concret al cuvintelor. Dacă nu concordă, este 
foarte posibil ca vorbitorul să mintă sau să nu fie convins de 
ce spune. 

Atunci cand intonatia vocii sau limbajul corporal nu con- 
cordă cu înțelesul cuvintelor pe care le transmite interlocutorul, 
folosiți etichetarea pentru a descoperi sursa incongruentelor. 

lată un exemplu:? 

Voi: Deci, suntem de acord? 

EI: Da... 

Voi: Aud că spuneţi „da, însă se pare că în vocea dvs. era o 
ezitare. 

EI: Aa, nu, nu e nimic important. 

Voi: Ba da, e important, vreau să mă asigur că totul merge 
bine. 

EI: Mulţumesc, apreciez. 

lată cum să vă asiguraţi că înţelegerea va fi implementată 
fără să aveţi surprize. Si interlocutorul vă va fi recunoscător. 
Faptul că ati recunoscut incongruenta şi ati adresat-o cu blan- 
dete printr-o etichetare îi va face să se simtă respectați. Prin 
urmare, și relația de încredere se va îmbunătăți. 


REGULA CELOR TREI 


Sunt convins că de-a lungul vieţii ati avut parte de o nego- 
ciere in care ati obținut un „da” care ulterior s-a dovedit a fi 
un ,,nu.” Poate că interlocutorul vă mintea, sau poate că şi-a 
supraestimat disponibilitatea de a se conforma. Oricum ar fi, 
se întâmplă frecvent. 

Fenomenul apare pentru că există de fapt trei tipuri de ,,da”: 
da-ul de angajament, da-ul de confirmare şi da-ul contrafăcut. 

După cum am discutat în Capitolul 5, din cauza abundenței 
de vânzători agasanti care încearcă să obțină „da”-uri de anga- 
jament de la clienţii lor, există si multi oameni care se pricep 
foarte bine la „da”-uri contrafăcute. 

Un instrument excelent pentru a ocoli această capcană îl 
constituie Regula celor Trei. 

Regula celor Trei presupune ca celălalt să fie de acord cu 
acelaşi lucru de trei ori în timpul unei conversatiei. Astfel, se 
triplează puterea dinamicii pe care încercaţi să o introduceţi 
în momentul respectiv. Dacă veți proceda astfel, veţi depista 
eventualele probleme înainte ca ele să se manifeste. E deose- 
bit de dificil să minţi în mod repetat sau să te prefaci că ești 
convins. 

Când am aflat prima dată de această metodă, cea mai mare 
teamă pe care o aveam era să nu par o placă stricată sau să nu 
fiu considerat foarte insistent. 

Soluţia, am aflat ulterior, este să alternati tacticile. 

Prima dată când obţineţi un acord sau un angajament se 
consideră nr. 1. Pentru nr. 2 ati putea să etichetati sau să rezu- 
mati ce au spus astfel încât să vă răspundă „așa e." Iar pentru 
nr. 3 ati putea folosi o întrebare calibrată de tipul „cum” sau 
„ce” privitoare la implementare, prin care să le cereti să explice 
în ce anume constă reuşita, ceva de genul „ce vom face dacă ne 
abatem de la plan?” 

Cele trei variante ar putea la fel de bine să apară ca răspuns 
la aceeaşi întrebare calibrată formulată în trei feluri diferite, 
de exemplu „Care e cea mai mare provocare cu care v-aţi con- 
fruntat? De ce ne lovim în acest caz? Care consideraţi că e cel 
mai dificil obstacol de depășit?” 

Oricum ar fi, dacă adresati o problemă de trei ori, veți des- 
coperi atât falsitatile cât şi incongruentele între cuvinte şi lim- 
bajul corporal pe care le-am amintit în secțiunea anterioară. 
Incercati această metodă cu următoarea ocazie când nu sunteți 
siguri dacă interlocutorul e sincer şi dispus să colaboreze. 


EFECTUL PINOCCHIO 


Era uşor să-ți dai seama când minte Pinocchio, faimosul 
personaj al lui Carlo Collodi: tot ce trebuia să faci era să fii 
atent la nasul lui. 

Se pare însă că Collodi nu era prea departe de realitate. 
Majoritatea oamenilor dau semne evidente atunci când mint. 
Nu le creşte nasul, însă fenomenul e suficient de evident. 

Într-un studiu al componentelor minciunii? profesorul de 
la Harvard Business School Deepak Malhotra şi echipa acestuia 

au constatat că, în medie, mincinosii folosesc mai multe cuvin- 
te decât cei care spun adevărul și folosesc mult mai multe pro- 
nume la persoana a treia. Le place să vorbească despre el, ea, 
cineva, se, lor, în loc de eu, pentru a se distanța de minciună. 
Ei au mai constatat că mincinoșii folosesc propoziţii mai 
complexe în încercarea de a atrage de partea lor interlocuto- 
rii suspiciosi. W.C. Fields? vorbea despre a bulversa pe cine- 
va cu gargară. Cercetătorii au denumit acest fenomen efectul 
Pinocchio pentru că, la fel ca nasul lui Pinocchio, numărul de 
cuvinte crește odată cu minciuna. Oamenii care mint sunt, e 
de înțeles, mai preocupaţi de a fi crezuti aşa că se străduiesc 
din greu - prea din greu, la urma urmei - să pară credibili. 


FII ATENI LA FELUL ÎN CARE FOLOSESC PRONUMELE 


Felul în care interlocutorul foloseşte pronumele vă poate de 
asemenea ajuta să stabiliți importanţa sa în lanţurile de decizie 
şi implementare aflate de partea cealaltă a mesei de negociere. 
Cu cât folosesc mai frecvent cuvinte ca „eu, ,,mie’, „al meu’, cu 
atât sunt mai putin importanți. 

Pe de alta parte, cu cat este mai greu sa obtii un pronume 
la persoana I de la un negociator, cu atât acea persoană are o 
importanță mai mare. La fel ca în studiul efectuat de Malhotra 
în care mincinosul se distanțează de minciună, într-o negocie- 
re, decidentii inteligenţi nu vor să fie incoltiti să ia o decizie la 
masa negocierilor. Ei vor lasa aceasta decizie in sarcina altora 
pentru a evita un blocaj. 

Rapitorul taximetrist din Filipine, cel care l-a rapit pe 
Alastair Onglingswan, folosea pronumele ,,noi’, „ei” şi „lor” cu 
atât de multă insistență la începutul răpirii, încât eram convins 


? Comic american, cunoscut pentru discursurile bombastice folosite în nu- 
merele de comedie (n.t.) 

că vorbeam cu un lider. Doar în momentul salvării lui Alastair 
mi-am dat seama că era un lider fără alti complici. În jaful de 
la banca Manhattan Bank din Capitolul 2, tâlharul Chris Watts 
spunea în continuu cât de periculoși sunt „ceilalți” si cât de 
puţin îi putea influenţa, afirmaţia fiind complet falsă. 


DISCOUNTUL LUI CHRIS 


Oamenii vorbesc tot timpul despre a ţine minte şi a folosi 
(dar nu în exces) numele interlocutorului în negocieri. E un 
aspect important. În realitate însă e obositor să-ți tot auzi nu- 
mele. Vânzătorul uns cu toate alifiile care urmăreşte să obțină 
un „da” isi va bombarda clienţii cu numele lor. 

Puteţi schimba abordarea folosind propriul nume. Așa ob- 
tin eu „reducerea lui Chris”. 

Aşa cum am folosit numele lui Alastair în discuţia cu ră- 
pitorul şi l-am făcut să-l folosească și el, subliniind caracte- 
rul uman al ostaticului si reducând probabilitatea de a fi rănit, 
folosirea propriului nume creează o dinamică de „empatie 
forțată? Prin această dinamică îl faceți pe interlocutor să va 
considere o persoană. 

Eram acum câţiva ani într-un bar din Kansas cu mai mul- 
ti colegi negociatori din FBI. Barul era plin dar am văzut un 
singur scaun gol. M-am îndreptat către el însă în timp ce mă 
pregăteam să mă aşez, tipul care stătea alături mi-a zis: 

— Nici să nu te gândești. 

— De ce? am întrebat, iar el mi-a răspuns: 

— Pentru că o să-ți dau o mamă de bătaie. 

Era mare, ursuz şi deja beat, dar din cauză că am negociat 
toată viața pentru eliberarea ostaticilor am tendinţa să fiu atras 
de situaţiile tensionate unde e nevoie de mediere cum are mo- 
lia nevoie de lumină. 

I-am întins mâna şi i-am zis: 

— Mă cheamă Chris. 

Tipul a înghețat, iar în pauza care a urmat au venit şi colegii 
mei, l-au bătut pe umăr şi s-au oferit să-i cumpere de băut. Am 
aflat astfel că era veteran al războiului din Vietnam şi se afla în- 
tr-o situație foarte tristă. Era într-un bar ticsit, unde toți păreau 
să se distreze. Singura reacție pe care a putut-o avea a fost să vrea 
să se bată. De îndată ce am devenit „Chris, totul s-a schimbat. 

Să transpunem această abordare în cadrul unei negocieri 
financiare. Eram într-un centru comercial cu magazine outlet 
la câteva luni după experiența din Kansas şi am ales câteva că- 
măşi într-un magazin. Când am ajuns la tejghea, tânăra m-a 
întrebat dacă vreau să mă înscriu în programul lor de fidelitate. 

Am întrebat dacă primesc reducere dacă mă înscriu $i mi-a 
zis: 

— Nu. 

Asa că am încercat altă abordare. I-am zis, prieteneste: 

— Mă cheamă Chris. Care e discountul lui Chris? 

A ridicat ochii din casă, m-a privit și a râs uşor. 

— Va trebui să o întreb pe şefa mea, Kathy, a zis ea, întor- 
cându-se către femeia care stătea lângă ea. 

Kathy, care auzise toată discuţia, a zis: 

— Pot să-ți ofer cel mult 10%. 

Umanizati-va. Folositi-va numele pentru a vă prezenta. 
Spuneti-l într-un mod amuzant, prietenesc. Lasati-i şi pe in- 
terlocutori să se bucure de interacţiune și astfel veți obține un 
preț special. 


CUM CONVINGETI INTERLOCUTORII SĂ PARIEZE 
IMPOTRIVA LOR INSISI 


Aşa cum ati putut constata din felul în care au procedat 
Aaron şi Julie cu răpitorii, cel mai bun mod de a convinge 

interlocutorii să-și reducă pretenţiile este să spuneţi „nu” fo- 
losind întrebări de tip „cum. Aceste modalități indirecte de 
a spune „nu” nu vor reteza elanul interlocutorului la fel ca un 
„nu” brutal, care să-i rănească orgoliul. De fapt, aceste răspun- 
suri vor suna suficient de asemănător cu o contraofertă, astfel 
încât interlocutorii voştri vor paria adesea împotriva lor înșiși. 

Am constatat că de regulă se poate spune „nu” de patru ori 
înainte de a pronunţa efectiv cuvântul. 

Primul pas din seria de „nu” este vechea noastră cunostin- 
ta, întrebarea „Cum ar trebui să fac asta?” 

Va trebui să o rostiti cu deferenta, pentru a o transforma in- 
tr-o cerere de ajutor. Dacă veți rosti cum trebuie întrebarea, ea 
va acționa ca o invitaţie adresată interlocutorului de a lua parte 
la dilema voastră şi a o rezolva cu o ofertă mai bună. 

O a doua variantă elegantă de a spune „nu” ar putea fi o va- 
riatiune pe tema afirmației „Oferta dvs. este foarte generoasă, 
dar îmi pare rău, pe mine nu mă ajută.” 

Prin această metodă bine testată de răspuns veţi evita să 
faceţi o contraofertă iar folosirea cuvântului „generoasă” în- 
curajează interlocutorul să se ridice la înălțimea cuvântului. 
Spunand „imi pare rău” atenuati de asemenea refuzul şi claditi 
empatie. (Puteţi să-i ignorati linistiti pe aşa-zişii experți în ne- 
gociere care vă spun că a vă cere iertare denotă întotdeauna o 
slăbiciune.) 

Mai puteţi apoi folosi o formulare de felul „Îmi pare rău, 
dar mă tem că nu am cum să fac asta” E putin mai directă, si 
partea cu „nu am cum să fac asta” e o sabie cu două tăișuri. 
Comunicând o incapacitate de a acționa, poate declanșa em- 
patia interlocutorului fata de voi. 

„Îmi pare rău, nu” e o variantă uşor mai concisă a unui al 
patrulea „nu”. Dacă este rostită cu blandete, aproape că nici nu 
sună negativ. 

Dacă vreți să mergeţi si mai departe, desigur, „nu” este ul- 
tima şi cea mai directă cale. Din punct de vedere verbal, ar 

trebui rostit cu o intonatie descendentă si un ton preocupat, 
nu ar trebui să fie un „NU!” 

Am avut un student pe nume Jesus Bueno, care mi-a scris 
cu puțin timp în urmă să-mi spună o poveste fantastică despre 
felul în care a folosit etapizat „nu”-urile pentru a-l ajuta pe 
fratele lui Joaquin să depăşească o situație neplăcută în afaceri. 

Fratele lui cumpărase împreună cu doi prieteni o societate 
comercială care cultiva cannabis în nordul Spaniei, unde le- 
gea permite creşterea plantei de marijuana pentru uz perso- 
nal. Joaquin şi partenerul lui Bruno au investit 20.000 de euro 
fiecare, deținând o cotă de 46% din acţiuni (un alt partener 
investise 3.500 de euro, având o cotă de 8%) 

Încă de la început Joaquin si Bruno au avut o relație tensi- 
onată. Joaquin e un om de vânzări excelent, în timp ce Bruno 
e interesat mai degrabă de contabilitate. Al treilea partener 
era și el un om cu talent în vânzări, iar el şi Joaquin credeau 
că strategia corectă era creşterea vânzărilor. Această creştere 
presupunea oferirea unor reduceri importante clienţilor fi- 
deli, care plasau comenzi mari, lucru cu care Bruno nu era de 
acord. Plănuiau de asemenea să mărească stocurile si să lanse- 
ze un magazin virtual, iar Bruno nu era de acord nici cu aceste 
măsuri. 

După aceea și soția lui Bruno a devenit o problemă, sâcâi- 
ndu-l pe Joaquin să nu cheltuiască atât de mult cu creşterea 
vânzărilor ci să urmărească mărirea profitului. Joaquin urmă- 
rea într-o zi achiziţiile şi observase că unele produse pe care 
le-a comandat nu fuseseră puse în magazin. A început să le 
caute pe internet şi a constatat spre marea lui mirare că exista 
un magazin pe eBay care avea chiar numele soţiei lui Bruno şi 
care vindea chiar acele produse lipsă. 

A rezultat o ceartă intensă între Bruno şi Joaquin care le-a 
afectat relaţia. Ca urmare a acestui moment tensionat, Bruno 
i-a spus lui Joaquin că voia să-și vândă cota de acțiuni pentru 

că simţea că firma isi asumă nişte riscuri prea mari. Asa că 
Joaquin s-a consultat cu fratele lui, studentul meu, Jesus. 

Deoarece aveau impresia că presiunea exercitată de soția lui 
Bruno era motivul pentru care voia să-şi vândă acțiunile, Jesus 
l-a ajutat pe Joaquin să construiască un mesaj empatic în jurul 
acestei teme: „Se pare că soţia ta pune multă presiune pe tine.” 
Joaquin trecea de asemenea printr-un divorț aşa că s-au decis 
să folosească și această temă pentru a aduce în discuţie pro- 
blemele conjugale, pregătind un audit al acuzațiilor — „Ştiu că 
crezi că nu mă interesează costurile $i vreau doar să scot profit 
din companie” - pentru a dezamorsa energia negativă şi a-l 
face pe Bruno să vorbească. 

Metoda a funcționat de minune. Bruno a acceptat imedi- 
at auditul acuzațiilor și a început să explice de ce credea că 
Joaquin era neglijent pe partea de cheltuieli. Bruno a amintit şi 
că nu avea pe nimeni la care să apeleze, asa cum avea Joaquin 
(Joaquin împrumutase niște bani de la mama lui). Joaquin a 
folosit oglindirea pentru a-l tine pe Bruno de vorbă, iar acesta 
a continuat să vorbească. 

Într-un final, Joaquin a spus „Ştiu ce înseamnă presiunea 
din partea soției. Şi eu trec printr-un divorț şi ştiu că e o ex- 
periență obositoare.” Bruno a vorbit apoi pret de 10 minute 
despre soţia lui, ocazie cu care a oferit si o informatie crucială: 
soția era foarte supărată pentru că banca care le imprumutase 
cei 20.000 de euro reanalizase creditul si le dăduse două vari- 
ante: fie rambursează integral împrumutul, fie plăteşte o do- 
bândă mult mai mare. 

Evrika! 

Joaquin şi Jesus au discutat după ce au aflat aceste infor- 
matii şi au stabilit că Joaquin ar putea să plătească în mod 
rezonabil un pret uşor mai mare decât costul imprumutu- 
lui, pentru că Bruno fusese deja plătit cu 14.000 de euro ca 
salariu. Scrisoarea băncii îl punea pe Bruno într-o postură 

nefavorabilă, iar Joaquin s-a gândit că ar putea face o ofertă 
cu un pret mai mic pentru că Bruno nu şi-ar fi putut vinde cu 
uşurinţă acțiunile. 

Au stabilit că 23.000 de euro ar fi numărul magic, 11.000 pe 
loc și 12.000 de euro esalonat, pe parcursul unui an. 

Situaţia a degenerat însă după aceea. 

În loc să aştepte ca Bruno să propună un pret, Joaquin s-a 
pripit și şi-a prezentat imediat oferta, spunându-i lui Bruno că i 
se părea „foarte echitabilă.” Dacă vreți să vă câștigați antipatia in- 
terlocutorului, spuneţi-i că dacă vă contrazice, vă nedreptateste. 

Ceea ce a urmat confirmă acest lucru. 

Bruno a închis furios telefonul iar Joaquin a primit două 
zile mai târziu un e-mail de la un tip care spunea că fusese an- 
gajat să-l reprezinte pe Bruno. Solicitau o sumă de 30.812 euro: 
20.000 pentru împrumut, 4.000 pentru salariu, 6.230 pentru 
acțiuni și 582 pentru dobândă. 

Cifre nerotunjite, care păreau de neclintit prin cât de atent 
fuseseră explicitate. Tipul ăsta era un profesionist. 

Jesus i-a spus lui Joaquin că a dat-o în bară. Amândoi ştiau 
însă că Bruno era destul de disperat să vândă. Au hotărât prin 
urmare să aplice strategia etapizată de „nu” pentru a-l face pe 
Bruno să liciteze împotriva lui însuși. În cel mai rău caz, Bruno 
urma doar să se răzgândească în privința vânzării acțiunilor şi 
situația actuală ar continua. Era un risc pe care trebuia să şi-l 
asume. 

Şi-au redactat aşadar primul mesaj de tip „nu”: 


Prețul pe care-l propui e foarte echitabil si aș fi vrut cu 
siguranță să mi-l pot permite. Bruno a muncit din greu în 
această firmă, şi merită să primească o sumă adecvată. 
Îmi pare foarte rău, dar vă urez mult succes. 


Observati că nu au făcut nicio contraofertă, şi au reușit să 
spună „nu” fără să rostească cuvântul. 

Joaquin a fost şocat când a primit a doua zi un răspuns de 
la consultant, aflând că prețul fusese redus la 28.346 de euro. 
Joaquin si Jesus au redactat astfel un al doilea „nu” bland: 


Iti mulțumesc pentru ofertă. Reducerea de pret e ge- 
neroasă, si am apreciat înțelegerea. Chiar îmi doresc să 
pot plăti această sumă, dar, sincer vorbind, deocamdată 
nu-mi permit prețul ăsta. După cum ştii, trec printr-un 
divorț si nu dispun de genul ăsta de sumă. Iti doresc din 
nou mult noroc. 


A doua zi, Joaquin a primit un e-mail cu un singur rând 
din partea consultantului, anuntandu-| că prețul a fost redus 
la 25.000 de euro. Joaquin voia să accepte dar Jesus i-a spus 
că trebuia să mai treacă prin câteva etape de „nu”. Joaquin s-a 
opus, dar în cele din urmă a cedat. 

Această poveste ne oferă o lecţie foarte importantă: arta pa- 
rafării unei înțelegeri presupune să ramaneti concentrați până 
la capăt. Există puncte esenţiale pe măsură ce vă apropiaţi de 
final în care trebuie sa recurgeti la disciplina mentală. Nu va 
gândiţi la ora la care pleacă ultimul zbor, sau cum ar fi să ajun- 
geți acasă mai devreme şi să jucaţi golf. Nu vă lăsați mintea să 
rătăcească. Pastrati-va concentrarea. 

Au scris aşadar: 


Iti mulțumesc din nou pentru oferta generoasă. Ai re- 
dus substantial prețul si m-am zbătut din răsputeri să fac 
rost de suma asta. Din nefericire, nimeni nu vrea să-mi 
împrumute bani, nici măcar mama. Am încercat diferite 
variante dar nu pot să fac rost de bani. Iti pot oferi doar 
23.567 de euro, din care 15.321,37 imediat. Restul îi voi 
putea plăti pe parcursul unui an, însă mai mult nu am. Iti 
doresc mult bine in luarea deciziei. 

Remarc folosirea genială a numerelor concrete, şi o metodă 
care generează empatie de a spune „nu” fără a rosti cuvântul! 

Şi a funcționat. La mai putin de o oră, consultantul a răs- 
puns comunicând acceptul. 

Să privim îndeaproape acest proces: vedeţi felul în care 
amestecul de oglindire şi întrebări cu răspuns deschis au ex- 
tras informaţia despre problemele financiare ale lui Bruno, 
apoi metoda „nu” s-a folosit de situaţia lui disperată? Cu alt 
cumpărător, această metodă nu ar fi putut da rezultate, însă în 
absenţa acestor alți cumpărători a constituit o metodă excelen- 
tă de a-l face pe Bruno să liciteze împotriva lui. 


LECTIILE CHEIE 


Vedetele negocierii - adevărații oameni care pot să aducă 
ploaia - ştiu că o negociere reprezintă un teren pe care se 
poate juca dincolo de cuvinte, in care obținerea unei intele- 
geri cu adevărat bune implică detectarea şi manipularea unor 
semnale subtile, neevidente, aflate dincolo de aparente. Doar 
prin vizualizarea si modificarea acestor noţiuni subterane 
puteţi obține o înţelegere excelentă, asigurându-vă că ea va 
fi implementată. 

Aplicând aceste instrumente, retineti cel mai important con- 
cept al acestui capitol. Un „da” nu înseamnă nimic fără un ,,cum”. 
A întreba „cum; a şti „cum, și a defini „cum, toate fac parte din 
arsenalul unui negociator de succes. Fără ele ar fi dezarmat. 


@ Puneti întrebări calibrate de tip „cum, si repetati-le. 
Întrebând „cum” menţineţi interesul interlocutorului, 
în același timp derutându-l. Răspunzând la întrebări vor 
avea iluzia controlului, fiind de asemenea conduşi să se 
aplece asupra problemelor voastre atunci când îşi for- 
mulează solicitările. 

Folosiţi întrebările de tip „cum” pentru a modula mediul 
negocierii. Puteţi face asta aplicând întrebarea „Cum aş 
putea face asta?” ca o variantă mai blândă a lui „nu” Veţi 
îndemna subtil interlocutorul să caute alte soluții, adică so- 
lutiile voastre. Adesea îi veţi face să liciteze împotriva lor. 


Nu fiți atenţi doar la cei cu care negociati in mod direct; 
identificați întotdeauna motivațiile jucătorilor aflați „în 
spatele mesei.” Puteţi face asta întrebând cum îi va afecta 
înțelegerea pe alții şi cât de dispuşi sunt să o accepte. 


Urmati Regula lui 7-38-55 %, acordând atenţie sporită 
intonatiei vocii şi limbajului corporal. Incongruentele 
între cuvinte si semnalele non-verbale vă vor demon- 
stra când interlocutorul minte sau nu vrea să accepte o 
înțelegere. 


Ati obţinut un „da? adevărat sau unul contrafacut? 
Verificaţi cu regula celor Trei: folosiți întrebările calibra- 
te, rezumatele și etichetările pentru a face interlocutorul 
să-şi reconfirme angajamentul de cel puţin trei ori. E ex- 
trem de dificil să minţi în mod repetat sau să mimezi 
convingerea. 


Felul în care cineva folosește pronumele personale oferă 
indicii importante în ce priveşte autoritatea de care se 
bucură. Dacă auziti prea des „eu', „mie” sau „meu” pute- 
rea de decizie se află probabil în mâinile altor persoane. 
Daca auziti frecvent ,,noi’, „ei” şi „lor, e mai probabil 
să discutati direct cu un decident abil care-şi păstrează 
opţiunile deschise. 


Folositi-va propriul nume pentru ca interlocutorul să va 
considere o persoană și obţineţi chiar o reducere perso- 
nală. Umorul și omenescul sunt cele mai bune metode 
de a sparge gheaţa şi de a elimina obstacolele. 


CAPITOLUL 9 


TOCMITI-VA DUR 


Mi-a picat cu tronc o maşină roşie Toyota 4Runner roşie acum 
câţiva ani. Nu era un roşu obişnuit, ci un „Roşu Salsa Perlat”. 
Era un soi de roșu aprins care părea că strălucește noaptea. Mai 
sexy de atât nu se putea” Trebuia să o cumpăr”, începuse să mă 
obsedeze. 

Am căutat la dealerii din zona Washington-ului si mi-am dat 
seama imediat că nu eram singurul care voia să cumpere această 
camionetă: în toată zona nu mai era niciuna disponibilă în cu- 
loarea respectivă, mă rog, niciuna în afară de un singur dealer. 

Ştiţi cum se spune să nu mergeţi să cumpăraţi de mâncare 
când vă e foame? Ei bine, îmi era foame. Foarte foame. Eram 
îndrăgostit. M-am aşezat, m-am recules şi mi-am făcut o stra- 
tegie. Nu aveam decât o singură şansă de a face rost de maşina 
în culoarea asta. Trebuia să reuşesc. 

M-am prezentat la reprezentata într-o după-amiază însori- 
tă, într-o zi de vineri. M-am aşezat în fata reprezentatului, un 

tip destul de amabil pe nume Stan, și i-am spus că mi se pare 
o mașină superbă. 

Mi-a oferit un zâmbet obișnuit — credea că m-a păcălit - si 
mi-a spus că „maşina superbă” are un pret de listă de 36.000 
de dolari. 

Am dat intelegator din cap şi am strâns gura. Cheia unei 
tocmeli o reprezintă deturnarea interlocutorului cu încetinito- 
rul. Trebuie să faceți asta de o manieră cât mai amabila. Dacă 
aş putea trece ata prin urechea acului, as avea o şansă bunicica 
să ajung la prețul pe care mi-l doream. 

— Pot să plătesc 30.000 de dolari, am zis. Şi pot să plătesc 
pe loc, bani gheaţă. Îţi scriu un cec complet pentru toată suma. 
Îmi pare rău, mi-e teamă că nu pot să ofer mai mult. 

Zâmbetul lui s-a destrămat un pic pe la margini, de parcă îşi 
pierdea concentrarea. S-a încordat şi apoi a dat din cap. 

— Sunt convins că puteți înţelege că nu pot face asta. Prețul 
de listă e 36.000 de dolari, la urma urmei. 

— Cum ar trebui să fac asta? am întrebat eu, cu respect. 

— Sunt convins, spuse el, făcând apoi o pauză de parcă nu 
era sigur ce vrea să spună. Sunt convins că putem găsi o meto- 
da de finanţare prin care să obţineţi cei 36.000 de dolari. 

— E o camionetă frumoasă. E uimitoare. Nu pot să vă zic 
cât de mult mi-o doresc. Face mai mult decât am oferit. Îmi 
pare rău, mă jenează. Nu pot să ofer pur şi simplu o astfel de 
sumă. 

Se holba la mine în tăcere, părea uşor debusolat. S-a ridicat 
în picioare și s-a dus într-un birou, unde a stat o eternitate. A 
stat atât de mult, încât tin minte că-mi spuneam în sinea mea 
„La naiba! Trebuia să fi oferit si mai putin! O să coboare pana 
la preţul meu.” Orice răspuns care nu e o respingere totală a 
ofertei înseamnă că aveți avantajul. 

S-a întors si mi-a spus de parca era Crăciunul că șeful apro- 
base un nou pret: 34.000 de dolari. 

— Wow, mi-ati facut o ofertă foarte generoasă şi asta e ma- 
sina visurilor mele, am zis. Mi-ar plăcea să pot să o cumpăr, 
chiar mi-ar plăcea. E foarte jenant. Nu-mi permit pur şi simplu. 

A tăcut iar eu nu am înghițit momeala. Am lăsat tăcerea să 
se prelungească. După ce a oftat s-a ridicat şi a plecat din nou. 

După încă o eternitate a revenit în birou. 

— Aţi dat lovitura, zise el. Șeful mi-a zis că a aprobat un 
pret de 32.500 de dolari. 

Mi-a pus o hârtie pe birou pe care scria , ATI CÂȘTIGAT” 
cu litere mari. În jurul cuvintelor erau chiar emoticoane cu fete 
zâmbitoare. 

— Sunt atât de recunoscător. Aţi fost foarte generos, nu pot 
să vă mulțumesc îndeajuns. Camioneta face sigur mai mult de- 
cât v-am oferit, am zis. Îmi pare rău, dar pur şi simplu nu pot 
face asta. 

S-a ridicat din nou. De data asta nu mai zâmbea. Era în con- 
tinuare confuz. După câteva secunde, s-a dus înapoi la șeful lui 
iar eu m-am lăsat pe spate în scaun. Simteam gustul victoriei. 
La nici un minut după aceea - n-a mai durat o eternitate — s-a 
întors şi s-a așezat. 

— Putem face asta, a zis. 

Două zile mai târziu, mă instalam la volanul noii mele 
Toyota 4Runner, culoarea roşu Salsa perlat-cumpărată cu 
30.000 de dolari. 

Doamne, ador mașina asta. O conduc şi în ziua de azi. 


Majoritatea negocierilor ajung în acel punct inevitabil în 
care jocul uşor liber și informal dintre două persoane se trans- 
formă într-o confruntare, şi se ajunge la o tocmeală de modă 
veche. Cunoasteti momentul: v-aţi construit o oarecare legă- 
tură prin oglindire şi etichetare, ati efectuat un audit al acuza- 
tiilor eliminând orice obstacole afective sau mentale care mai 
trenau, si ati identificat şi rezumat interesele și poziţiile parti- 
lor, ati obținut un „aşa e” şi... 

Acum vine momentul să va tocmiti. 

Iată situaţia: lupta pentru bani, un dans incomod al oferte- 
lor şi contraofertelor care le dă fiori multora. Dacă faceţi par- 
te din această majoritate, care consideră că acest moment nu 
constituie mai mult decât un rău necesar, aveţi toate şansele 
să fiți curăţaţi de bani de cei care au învăţat să speculeze clipa. 

Nicio parte a negocierii nu provoacă mai multă nelinişte 
şi agresivitate necontrolată decât tocmeala, motiv pentru care 
în această etapa se produc adesea mai multe erori și mai multi 
paşi gresiti decât în oricare altă etapă din procesul negocierii. 
Pentru majoritatea oamenilor, această dinamică produce un 
disconfort. Chiar dacă avem planuri bine puse la punct, mulți 
dintre noi ne intimidăm când vine momentul să facem schimb 
de prețuri. 

Voi explica în acest capitol tacticile care alcătuiesc proce- 
sul tocmelii şi voi analiza felul în care dinamica psihologică 
determină ce tactici trebuie folosite şi cum ar trebui puse în 
practică. 

Tocmeala nu e o ştiinţă exactă, dar nu e nici o simplă arit- 
metica sau o intuiție. Pentru a vă tocmi cum trebuie, va trebui 
să renuntati la ideile preconcepute pe care le aveţi despre târ- 
guială şi să învăţaţi să recunoasteti strategiile psihologice sub- 
tile care joacă roluri esenţiale la masa tocmelii. Un negociator 
bine antrenat va vedea dincolo de jocul ofertelor de deschi- 
dere, contraofertelor şi mișcărilor finale. El va vedea curenții 
psihologici care circulă pe sub suprafaţa lucrurilor. 

Odată ce ati învăţat să identificați acești curenţi, veți putea 
„citi” situaţiile în care vă tocmiti cu mai multă precizie şi veţi 
putea răspunde la întrebările tactice care le dau de furcă chiar 
şi celor mai buni negociatori. 

Veţi fi gata de o tocmeală „fără mănuși”. Și nici nu-şi vor da 
seama ce bine pregătiți veți fi. 

CE FEL DE TIP SUNTEŢI? 


Mă plimbam acum câţiva ani cu barca cu unul din angajaţii 
mei, un tip grozav pe nume Keenon. Trebuia să-i tin un dis- 
curs motivational şi să-i fac o evaluare a performanței. 

— Când mă gândesc la munca noastră, o descriu drept 
«răsturnarea sensului curentului», am zis. 

— Răsturnarea sensului curentului, a repetat Keenon. 

— Da, ideea e că noi — eu și restul echipei - avem aptitudi- 
nile necesare identificării forțelor psihologice care ne trag în 
larg, putându-le exploata pentru a ne conduce către o destina- 
tie mai utilă pentru noi. 

— Mai utilă pentru noi, a zis Keenon. 

— Exact, am zis. Către o destinație unde putem... 

Vorbeam de vreo 45 de minute când fiul meu Brandon, care 
conduce operaţiunile la Black Swan Group a izbucnit în râs. 

— Nu mai pot! Nu vezi? Pe bune, tată, chiar nu vezi? 

Am clipit. Ce să văd? l-am întrebat. 

— Keenon nu face decât se te oglindeasca. Și asta face de 
aproape o oră. 

— Oh, am zis, înroşindu-mă la față în timp ce Keenon a 
început să râdă. 

Avea complet dreptate. Keenon se jucase cu mine tot tim- 
pul, folosind instrumentul psihologic care funcționează cel 
mai bine cu persoanele ferme ca mine: oglindirea. 


Stilul propriu de negociere - şi cel al interlocutorului - se 
formează în copilărie, pe baza educaţiei, familiei, culturii si 
multor altor factori. Dacă îl puteți recunoaște, puteți identifica 
punctele forte şi punctele slabe ale stilului de negociere (pre- 
cum și cele ale interlocutorului vostru), ajustându-vă aborda- 
rea şi strategiile în funcţie de aceşti factori. 

Stilul de negociere constituie o variabilă esenţială când 
se ajunge la tocmeală. Daca nu ştiţi ce anume vă dictează 

instinctul să faceți, vouă sau interlocutorului, veți avea proble- 
me serioase în găsirea tacticilor şi strategiilor eficiente. Atât voi 
cât şi interlocutorul vostru aveţi propriile obiceiuri mentale si 
propriul comportament, iar odată ce le-aţi identificat, le puteți 
exploata strategic. 

Așa cum a făcut şi Keenon. 

Se poate umple o întreagă bibliotecă cu arhetipurile şi pro- 
filurile comportamentale ale oamenilor pe care i-ati putea in- 
tâlni la masa negocierilor. E o cantitate uriaşă de informaţie pe 
care dacă v-aţi apuca să o studiati și-ar pierde utilitatea. În ulti- 
mii ani, pe baza unui efort condus în principal de Brandon, fiul 
meu, am condensat și simplificat aceste studii, comparându-le 
cu experiența noastră din activitatea de zi cu zi şi cu studiile de 
caz ale studenților noştri de la facultățile cu profil comercial, 
constatând că oamenii se încadrează în trei mari categorii. Unii 
sunt Împăciuitori, alții - ca mine - sunt în principal Fermi, iar 
restul sunt Analisti, cei cărora le plac informaţiile multe. 

Scenele de negociere prezentate în filmele hollywoodiene 
sugerează că cei mai buni la tocmeală sunt cei care practică un 
stil ferm, însă oricare dintre cele trei stiluri poate fi eficient. Iar 
pentru a fi cu adevărat eficient, aveţi nevoie de elemente prelu- 
ate de la toate cele trei stiluri. 

Un studiu care a analizat avocaţi implicați în negocieri în 
Statele Unite a constatat ! că 65% dintre avocaţii din două mari 
oraşe americane foloseau un stil cooperant, în vreme ce doar 
24% erau cu adevărat fermi. În momentul în care s-a evaluat 
eficiența acestor avocați, s-a constatat că peste 75% dintre cei 
eficienți aveau un stil cooperant, în vreme ce doar 12% aveau 
un stil ferm. Aşa că dacă nu aveţi un stil ferm, nu trebuie să 
vă îngrijorați. Fermitatea brutală este de cele mai multe ori 
contraproductivă. 

Tineti minte că stilul vostru personal de negociere nu e o 
cămaşă de forță. Nicio persoană nu recurge în exclusivitate la 

un singur stil. Majoritatea dintre noi avem capacitatea să ne 
folosim şi de stilurile noastre secundare, dacă situația o cere. 
Există însă un singur adevăr fundamental despre stilurile de 
succes în tocmeală: pentru a fi buni, trebuie să învățați să fiți 
voi înşivă la masa negocierii. Pentru a excela, trebuie să vă fo- 
lositi de punctele voastre forte, nu să le înlocuiți. 

lată un scurt ghid care să vă permită să clasificați stilul de 
negociator cu care vă veți confrunta, precum şi tacticile care vă 
vor fi cele mai utile. 


ANALISTUL 

Analiştii sunt inteligenți şi metodici. Ei nu se grăbesc. 
Preferă în schimb să creadă că atât timp cât muncesc ca să 
obțină cel mai bun rezultat de o manieră temeinică și siste- 
matică, timpul nu are mare importanţă. Imaginea lor asupra 
sinelui reflectă o preocupare pentru a-şi reduce la minim ero- 
rile. Mottoul lor este: nu contează cât durează, atât timp cât 
iese bine. 

Analiştii clasici preferă să lucreze pe cont propriu şi nu se 
abat decât în puţine ocazii de la obiectivele lor. Ei nu-şi dezva- 
luie decât arareori sentimentele şi folosesc adesea o voce foarte 
asemănătoare cu cea a DJ-ului de seară de la radio despre care 
am vorbit în Capitolul 3, o voce înceată şi măsurată, cu o in- 
tonatie descendentă. Cu toate acestea, analiștii vorbesc adesea 
într-un fel distant şi rece, în loc să fie reconfortanti. Acest as- 
pect îndepărtează oamenii fără ca ei să-şi dea seama de asta, 
limitându-le capacitatea de a-şi ajuta interlocutorul să se des- 
tindă şi de a-l face să se deschidă. 

Analiştii se mândresc cu faptul că nu le scapă niciun detaliu 
în cadrul pregătirilor amănunțite pe care le fac pentru negoci- 
ere. Ei vor petrece adesea două săptămâni pentru a obține nişte 
informaţii pe care le-ar fi aflat după 15 minute de negociere, 
doar ca să nu fie surprinşi. Analiştii detestă surprizele. 

Analiştii sunt nişte persoane rezervate, orientate către rezol- 
varea problemelor şi condensarea informaţiei, fiind deosebit 
de sensibili la reciprocitate. Ei iti vor da o anumită informa- 
tie, dar dacă nu primesc o altă informatie la schimb într-un 
anumit interval de timp, își vor pierde încrederea şi interesul. 
Această reacție poate părea să apară din senin, dar trebuie să 
retineti că, pentru că le place să lucreze singuri, simplul fapt că 
discută cu voi constituie o concesie din punctul lor de vedere. 
Ei consideră adesea concesiile interlocutorului ca o nouă in- 
formaţie care trebuie evaluată în vizuina lor. Nu vă aşteptaţi să 
primiţi contraoferte imediate din partea lor. 

Oamenii de acest fel sunt sceptici din naştere. Ar fi deci o 
idee neinspirată să le puneţi prea multe întrebări de la început, 
pentru că nu vă vor răspunde până când nu vor înţelege toate 
implicaţiile. Este esenţial să fiți bine pregătiţi când discutati cu 
ei. Folosiţi informaţii clare atunci când încercați să vă susti- 
neti punctul de vedere, nu improvizati, folosiți date comparate 
pentru a-i contrazice și concentrati-va asupra faptelor; averti- 
zati-i din timp de eventuale probleme și evitati surprizele. 

Pentru analişti tăcerea e o ocazie de a reflecta. Nu se supără 
pe voi şi nici nu încearcă să vă ofere ocazia de a vorbi mai mult. 
Dacă aveţi senzaţia că nu sunteţi pe aceeaşi lungime de undă, 
dati-le întâi ocazia să reflecteze. 


Pentru analişti scuzele nu au mare valoare deoarece ei con- 
sideră negocierea şi relaţia cu voi ca indivizi drept probleme în 
mare parte distincte. Ei reacționează destul de bine la etiche- 
tări. Nu se pripesc să răspundă întrebărilor calibrate, sau între- 
bărilor cu răspuns închis la care răspunsul este ,,da.” E posibil 
să vă răspundă după câteva zile. 

Dacă sunteţi tipul analist, ar trebui să fiți îngrijoraţi de posi- 
bilitatea de a vă izola de o sursă esenţială de date, mai exact de 
interlocutorul vostru. Cel mai important lucru pe care-l puteţi 
face este să zambiti cand vorbiti. Interlocutorii vă vor oferi cu 

mai multă ușurință informaţii dacă le zambiti. Puteţi să vă fa- 
ceti şi un obicei din zambit pentru a putea ascunde momentele 
în care ati fost luaţi prin surprindere. 


ÎMPĂCIUITORUL 

Pentru acest tip de negociator timpul petrecut clădind re- 
latia cu interlocutorul este cel mai important. Împăciuitorii 
consideră că atât timp cât există un schimb liber, continuu de 
informaţii, nu există risipă de timp. Atât timp cât comunică, 
sunt fericiți. Obiectivul lor este să se înțeleagă bine cu interlo- 
cutorul. Preferă soluţiile reciproc avantajoase. 

Dintre cele trei tipuri, impaciuitorii sunt cei care au proba- 
bilitatea cea mai ridicată de a pune bazele unei relații excelen- 
te, fără însă a reuşi ceva concret. 

Împăciuitorii vor să rămână prieteni cu interlocutorul chiar 
şi dacă nu pot ajunge la o înțelegere. Sunt foarte abordabili, 
extrem de prietenoși și au voci calde. Vor face concesii pentru 
a face pe plac sau a cădea la pace și speră ca si cealaltă parte să 
răspundă cu aceeaşi monedă. 

Dacă interlocutorii voştri sunt sociabili, optimişti, vor să 
cadă la pace, sunt uşor distraşi şi-şi gestionează prost timpul, 
sunt probabil impaciuitori. 

Daca aveti de-a face cu un astfel de interlocutor, fiti socia- 
bili şi prietenoși. Lasati-i să vorbească despre ideile lor şi fo- 
lositi întrebările calibrate tintite pe implementare pentru a-i 
face să coopereze şi a găsi modalități prin care vorbele lor să se 
transpună în fapte. Din cauza tendinței lor de a fi primii care 
activează ciclul reciprocitatii, e posibil să vă facă promisiuni pe 
care să nu le poată îndeplini. 

E posibil să nu fie foarte bine pregătiți pentru că se con- 
centrează prea mult asupra interlocutorului. Vor să vă cunoas- 
că. Sunt foarte pasionaţi de ideea negocierii şi de satisfacerea 
emoțiilor, nu doar de gestionarea lor. 

Deşi este foarte uşor să nu fiți de acord cu un împăciuitor 
pentru că el vrea doar să audă ce aveţi de spus, poate fi dificil 
să descoperiți lucrurile cu care nu sunt de acord. Deşi e posibil 
ca ei să fi identificat zonele de conflict, e foarte probabil să le 
evite de teamă să nu provoace un conflict. 

Dacă sunteți un împăciuitor, pastrati-va amabilitatea fara a 
vă sacrifica obiecțiile. Nu doar că persoanele care corespund 
celorlalte două tipuri trebuie să vă audă punctul de vedere, dar 
dacă aveți de-a face cu un alt împăciuitor, acest punct de ve- 
dere va fi binevenit. Fiți atenţi la excesul de vorbărie: pentru 
celelalte două tipuri acest exces nu este binevenit iar dacă aveți 
de-a face cu un interlocutor de acelaşi tip sunteți expus riscu- 
lui unor interacțiuni sterile. 


ASERTIVUL 

Tipul ferm e de părere că timpul înseamnă bani. Orice minut 
irosit înseamnă un dolar irosit. Imaginea lor despre sine e strâns 
legată de numărul de obiective pe care le pot îndeplini într-un 
interval definit de timp. Pentru ei e mai important să ajungă la o 
soluție imperfecta decât să nu ajungă la nicio soluție. 

Fermii sunt indivizi pasionali care adoră să câştige cu orice 
pret, adesea pe spezele celorlalți. Colegii şi interlocutorii lor 
nu le pun niciodată abordarea la îndoială pentru că sunt întot- 
deauna direcți şi sinceri. Ei au un stil agresiv de comunicare şi 
nu-şi fac griji din cauza interacțiunilor viitoare. Perspectiva lor 
asupra relaţiilor de afaceri se bazează doar pe respect, nici mai 
mult, nici mai puţin. 

Fermul isi doreşte să fie ascultat, dincolo de orice alt con- 
siderent. Si nu doar că îşi doreşte să fie ascultat, dar nu are ca- 
pacitatea de a vă asculta până nu ştie că l-aţi ascultat la rândul 
vostru. Ei se concentrează asupra propriilor obiective în de- 
trimentul oamenilor, preferând să ordone în loc să ceară voie. 

Dacă aveţi de-a face cu un interlocutor ferm, e de preferat 
să acordati atenţie lucrurilor pe care vi le comunică, deoarece 

nu vă vor lua în considerare punctul de vedere decât dacă sunt 
convinşi că-i intelegeti. 

Pentru un ferm, orice moment de tăcere e o ocazie în plus 
de a vorbi. Oglindirile funcționează de minune cu acest tip de 
negociator, la fel şi întrebările calibrate, etichetările şi rezuma- 
tele. Cel mai important lucru pe care-l puteți obține de la un 
ferm este „aşa e”, care poate veni sub forma unui „chiar aşa e” 
sau „ai pus punctul pe i”. 

În materie de de reciprocitate, acest tip are o mentalitate de 
tip „cedez un centimetru, câştig un kilometru.” Ei consideră 
că merită orice le oferiţi aşa că ignoră aşteptările voastre de a 
primi ceva la schimb. Ei caută pur și simplu doar o ocazie de a 
primi şi mai mult. Dacă oferă o concesie, vor număra cu sigu- 
ranta secundele până cand vor primi ceva la schimb. 

Dacă sunteți tipul ferm, fiți foarte atenți la intonatia vocii. 
Chiar dacă nu aveți intenţia de a părea dur, aceasta va fi im- 
presia pe care o veți produce. Inmuiati-va intenționat vocea si 
încercați să o faceți mai plăcută. Folosiţi întrebările calibrate și 
fiți foarte atenți la intonatia vocii. Astfel veți deveni mai abor- 
dabili şi veți spori șansele unei colaborări. 


Am văzut felul în care fiecare dintre aceste grupuri acor- 
dă diferit importanţă timpului (timp=pregătire; timp=relatie; 
timp=bani). Ei au interpretări complet diferite şi în ceea ce pri- 
veşte tăcerea. 

Eu sunt cu siguranţă genul ferm, iar un tip împăciuitor mi-a 
spus la o conferință că a ratat o negociere. Mi-am zis în gând, 
ce-ai făcut, ai tipat la interlocutor si te-ai ridicat de la masă? 
Pentru mine asta înseamnă să ratezi o negociere. 

Se pare însă că nu am spus nimic; dar pentru tipul împăciu- 
itor, tăcerea înseamnă furie. 

Pentru analişti însă, tăcerea înseamnă că au nevoie de timp 
de gândire. Iar tipul ferm interpretează tăcerea drept un semn 
că fie nu aveți nimic de spus, fie vreţi să vorbească el. Şi eu sunt 

ferm, aşa că ştiu că singurele ocazii când tac sunt cand nu mai 
am nimic de zis. 

Partea amuzantă e când aceste stiluri se intersectează. Când 
un analist face o pauză de gândire, interlocutorul împăciuitor se 
nelinisteste, iar fermul începe să vorbească, enervand analistul 
care-şi spune: de fiecare dată când încerc să gândesc, consideri 
că e o invitaţie să vorbeşti si mai mult. Nu mai taci odată? 


Înainte de a continua aș vrea să mai vorbesc despre moti- 
vele pentru care oamenii nu reuşesc adesea să identifice stilul 
interlocutorului. 

Cel mai mare obstacol în calea identificării corecte a stilu- 
lui interlocutorului îl reprezintă paradoxul pe care l-am denu- 
mit „eu sunt normal.” Cu alte cuvinte, operăm după ipoteza 
conform căreia perspectiva asupra lumii pe care o au ceilalți 
e aceeași cu a noastră. La urma urmei, cine nu face această 
presupunere? 

Deşi e o presupunere nevinovată şi uşor de înțeles, convinge- 
rea că sunteți normali e una dintre cele mai nocive presupuneri 
pe care le puteți face în cadrul negocierilor. Prin ele, ne proiec- 
tăm în mod inconştient stilul asupra interlocutorilor. Existând 
însă trei stiluri de negociatori pe lume, există o probabilitate de 
66% să întâlniți un negociator cu un alt stil decât al vostru. Un 
negociator pentru care „normal” să însemne altceva. 


Un director general mi-a spus la un moment dat că se aş- 
tepta ca 9 negocieri din 10 să dea greş. Acest director general 
îşi proiecta, foarte probabil, propriile convingeri asupra inter- 
locutorului. În realitate, e posibil ca să dea de cineva cu o abor- 
dare similară cu a lui doar în 10% din cazuri. Dacă ar fi înțeles 
că interlocutorii lui erau diferiți de el, ar fi avut cu siguranță 
mult mai mult succes. 

Cele trei tipuri negociază diferit, pornind de la felul în care 
se pregătesc până la felul în care discută. Aşa că, înainte să vă 

puneţi problema unei tocmeli eficiente, trebuie mai întâi să 
intelegeti ce înțelege interlocutorul vostru prin „normal”. Va 
trebui să identificaţi tipul de negociator cu care vă confruntati 
prin acceptarea faptului că persoana cu care discutati este dife- 
rita fata de voi. Regula de Aur nu dă rezultate când vine vorba 
de negocieri. 

Regula Lebedei Negre presupune sa nu-i tratati pe ceilalti 
în felul în care vreți să fiți tratat, ci să-i tratați aşa cum le place 
lor să fie tratați. 

(Vă pun la dispoziţie un fişier PDF care vă va ajuta să iden- 
tificati cărui tip îi apartineti, împreună cu cei din jurul vostru. 
Vă rog să accesaţi http://info.blackswanltd.com/3-types .) 


CUM SĂ LUAȚI UN PUMN ÎN FIGURĂ 

Cercetătorii din domeniul negocierii obişnuiesc să considere 
tocmeala un proces rational, lipsit de emoții. Ei vorbesc de ZOPA - 
Zona unui Posibil Acord - în care zonele de interes ale vanzato- 
rului şi cumpărătorului se intersectează. Să zicem că Tony vrea 
să-şi vândă mașina şi nu e dispus să accepte o sumă mai mică de 
5.000 de dolari iar Samantha vrea să cumpere dar nu e dispusă 
să plătească mai multe de 6.000 de dolari. ZOPA se întinde astfel 
pe intervalul 5.000-6.000. Pentru unele înțelegeri există ZOPA, iar 
pentru altele, nu. Totul e cât se poate de rațional. 

Sau cel putin asta ar vrea ei să credeți. 

Trebuie să renuntati la această idee. Într-o sesiune de 
tocmeală adevărată, negociatorii abili nu folosesc ZOPA. 
Negociatorii cu experienţă vor începe adesea cu o ofertă ri- 
dicolă, o ancoră extremă. Si dacă nu sunteți pregătiți să faceți 
fata, vă veţi pierde reperele şi veți oferi imediat maximul pe 
care-l aveţi la dispoziţie. E vorba doar de natura umană. După 
cum spunea chiar marele boxeur muscator de urechi Mike 
Tyson : „Cu toții avem un plan până când ne luăm un pumn 

în gură. 

Ca negociator bine pregătit, care caută să strângă neînce- 
tat informaţii, veți ajunge să vă doriţi ca interlocutorul să fie 
primul care dezvăluie un pret, pentru că veți voi să vedeți ce 
cărți are in mână. Veţi primi o ancoră extremă, pregătiți fiind. 
Ancora extremă e însă foarte puternică, iar voi sunteți doar 
oameni: e posibil să vă dea peste cap emoțiile. Dacă se petrece 
acest lucru, există modalităţi prin care puteți reduce tensiu- 
nea fără să licitati împotriva voastră sau să reactionati violent. 
Odată ce veți învăţa aceste tactici, veți fi mai pregătiți să rezis- 
taţi loviturii şi să contraatacati cu stil. 

Mai întâi, încercați să evitati pumnul într-o manieră care să 
vă prindă interlocutorul pe picior greşit. Negociatorii de suc- 
ces spun adesea „nu” într-unul din multele feluri pe care le-am 
discutat deja („Cum ar trebui să accept asta?”) sau resping an- 
cora cu întrebări precum „Ce anume încercăm să facem aici?” 
Aceste răspunsuri constituie modalități excelente de a vă re- 
programa interlocutorul atunci când aveți senzaţia că sunteți 
atraşi în capcana unui compromis. 

Puteţi răspunde unei ancore de tipul „pumn în fata” schim- 
bând pur și simplu tema discuţiei. Prin asta vreau să spun că, 
atunci când aveţi senzaţia că sunteți tarati într-o târguială, 
puteți deturna conversaţia către aspectele nemonetare care au 
impact asupra oricărui pret final. 

Puteţi face asta în mod direct spunând, pe un ton încura- 
jator, „Haideţi să lăsăm o clipă deoparte problema prețului şi 
să vorbim despre aşteptările dumneavoastă pentru a obține 
o înțelegere bună.” Ati putea fi chiar şi mai direcţi, întrebând 
„Ce altceva mi-ati putea oferi pentru a face prețul mai ofertant 
pentru mine?” 

Dacă interlocutorul insistă să vă spuneți primul preţul, în- 
cercati să vă smulgeti din ghearele lui. În loc să propuneţi un 
pret, faceți referire la un număr incredibil de mare pe care o 
terță persoană l-ar putea pretinde. Când o rețea de spitale mi-a 
cerut să le spun eu primul preţul, le-am spus „Dacă v-aţi duce 

la Harvard Business School, v-ar cere 2.500 de dolari pe zi pen- 
tru fiecare student.” 

Indiferent ce s-ar întâmpla, ideea e să extrageti informații 
de la interlocutorul vostru. Dacă-l lăsaţi să ofere prima ancoră 
se va simți extraordinar. Tot ce trebuie să învățați este cum să 
suportati primul pumn. 


Unul dintre studenţii mei de la programul de MBA de la 
Georgetown, un tip pe nume Farougq, a arătat cum trebuie să 
rezistati după ce primiţi un pumn când s-a dus la decana pro- 
gramului MBA să ceară fonduri pentru un eveniment al ab- 
solventilor in Dubai. Era o situație disperată pentru că avea 
nevoie de 600 de dolari iar decana era ultima lui şansă de a face 
rost de această sumă. 

Farouq i-a povestit decanei cât de dornici erau studenții să 
plece în această excursie şi cât de mult va ajuta evenimentul la 
promovarea reputației programului MBA de la Georgetown în 
regiunea respectivă. 

Decana a intervenit chiar înainte să apuce să termine. 

— S-ar spune că ati plănuit o excursie pe cinste, i-a spus ea. 
Stăm destul de prost cu banii aşa că nu pot să vă ofer mai mult 
de 300 de dolari. 

Farouq nu se așteptase ca decana să accepte atât de repede. 
Lucrurile nu decurg însă întotdeauna conform planului. 

— Date fiind limitările bugetare e o ofertă foarte generoasă, 
însă nu sunt sigur că am putea asigura o primire extraordinară 
cu o astfel de sumă pentru absolvenţii din zona respectivă, a zis 
Farouq, recunoscând limitările ei dar refuzând fără să spună 
„nu”. A oferit apoi o ancoră extremă. Mă gândeam la o sumă 
foarte mare, undeva în jurul a 1.000 de dolari. 

După cum era de aşteptat, ancora extremă a făcut praf li- 
mita decanei. 

— Chiar nu îmi pot permite o sumă de genul ăsta şi sunt 
convinsă că nu pot oferi atât de mult. Cu toate astea, pot să-ți 
dau 500 de dolari. 

Farouq era pe jumătate convins să accepte - cu 100 de do- 
lari mai putin nu era un rezultat chiar atât de rău - dar și-a 
adus aminte de blestemul obiectivelor reduse. S-a decis să 
meargă mai departe. 

Cu 500 de dolari era mai aproape de obiectiv, dar nu putea 
să se descurce onorabil, a zis el: 850 de dolari ar fi suficienți. 

Decana a răspuns că îi dădea deja mai mult decât voia iar 
500 de dolari erau o sumă rezonabilă. Dacă Farouq ar fi fost 
mai putin pregătit ar fi cedat în acest punct, însă era gata să 
incaseze şi alti pumni. 

— Cred că mi-ati făcut o ofertă foarte rezonabilă si inte- 
leg constrângerile cu care vă confruntati dar am nevoie de mai 
multi bani pentru a reprezenta facultatea cu cinste, spuse el. 
Cum vi se pare suma de 775 de dolari? 

Decana a zâmbit, iar Farouq a știut că a prins-o în capcană. 

— Pare că ai o cifră la care vrei să ajungi, zise ea. Spune-mi 
cât vrei. 

În acel moment Farouq i-a spus despre ce sumă era vorba 
pentru că a simțit că era sinceră. 

— Am nevoie de 737,5 dolari ca să merg mai departe şi 
numai dumneavoastă mă puteți ajuta, a spus el. 

Ea a râs. 

Decana l-a lăudat apoi pentru că ştie ce vrea şi a spus că are 
nevoie să-şi verifice bugetul. La două zile după aceea, Farouq a 
primit un mail prin care era instiintat că decanatul va contri- 
bui cu 750 de dolari. 


CUM SA RIPOSTATI: FOLOSIȚI FERMITATEA 
FĂRĂ A DEVENI SCLAVII EI 


Când nu sunteți aproape de rezultat într-o negociere şi si- 
tuatia trenează, trebuie să dati un nou imbold procesului și să 

vă scoateţi interlocutorul din abordarea lui rigidă. În astfel de 
momente, mișcările puternice pot fi niște instrumente foarte 
eficiente. Adesea, apar situaţii care cer să jucaţi rolul agreso- 
rului și să fiți cei care-i dati interlocutorului un pumn în fata. 

E drept că dacă sunteți nişte oameni de treabă, vă va fi des- 
tul de greu să aplicaţi adversarului un pumn ca Mike Tyson. 
Nu puteţi deveni ceea ce nu sunteți. Vorba proverbului danez: 
„faceţi pâine cu făina pe care o aveţi.” Oricine poate însă învăța 
nişte metode noi. 

lată câteva modalități eficiente de a vă impune inteligent 
punctul de vedere: 


FURIE REALĂ, AMENINȚĂRI FĂRĂ FURIE 
ŞI ADĂPOSTUL STRATEGIC 


Marwan Sinaceur de la INSEAD şi Larissa Tiedens de la 
Universitatea Stanford au constatat că exprimarea furiei spo- 
reşte avantajul negociatorului şi conduce la un rezultat final 
mai bun. ° Furia demonstrează o pasiune şi o convingere care 
pot convinge cealaltă parte să accepte mai puţin. Cu toate aces- 
tea, sporind sensibilitatea interlocutorului la pericol şi frică, 
furia reduce resursele cognitive pe care le are la dispoziție, pu- 
nandu-i în situaţia de a face concesii nefericite care vor condu- 
ce la probleme de implementare, zădărnicind astfel eventuale 
câştiguri pe care le-aţi putea obține. 

Feriti-va si de următoarele probleme: cercetătorii au consta- 
tat si că exprimarea nesinceră a unei furii fictive - ştiţi voi, când 
doar vă dati furioși - are un efect paradoxal, conducând la pre- 
tentii care nu pot fi satisfăcute şi la distrugerea încrederii. Ca fu- 
ria să fie eficientă, ea trebuie să fie reală, iar cheia este să o ţineţi 
sub control, deoarece furia ne reduce capacităţile cognitive. 

Prin urmare, atunci când primiţi o ofertă ridicolă, una care 
chiar vă enervează, trebuie să respirati adânc, să vă permiteti 

să fiti un pic furioși, şi să canalizati această furie -către ofer- 
tă, nu către interlocutor - si să spuneţi „Nu văd cum ar putea 
funcționa.” 

A sti să suportati o jignire - fenomen cunoscut sub nume- 
le de „adăpostire strategică” - poate avea ca efect sensibiliza- 
rea interlocutorului vizavi de problema voastră. Cercetătorii 
Daniel Ames şi Abbie Wazlawek de la Universitatea Columbia 
au constatat că persoane aflate în starea de adăpostire strategi- 
că aveau o predispozitie de a se considera hiperferme, chiar si 
atunci când interlocutorul era de altă părere.” Adevărata lecţie 
constă în a fi conștienți de felul în care această adăpostire poa- 
te fi folosită împotriva voastră. Nu trebuie să cadeti sub nicio 
formă victime „adăpostirii strategice.” 

Amenintarile formulate fără furie dar cu ,,gratie’- cu în- 
credere şi auto-control - pot fi nişte instrumente excelente. 
A spune „Îmi pare rău, dar asta nu mă ajută cu nimic” chiar 
funcționează; totul e să o spuneți cu grație. 


ÎNTREBĂRILE DE TIP „DE CE?” 


V-am explicat deja în Capitolul 7 care e problema cu în- 
trebările de tip „de ce?” Toţi oamenii de pe planeta noastră, 
precum şi orice ființe din univers consideră că întrebarea „de 
ce?” provoacă o reacție defensivă. 

Dacă vreți să faceți un experiment, încercaţi să vă întrebaţi 
şeful data viitoare când vă mai cere să faceți ceva „de ce?” şi ve- 
deti ce se petrece. Incercati asta apoi cu un coleg, un subordonat 
sau un prieten. Observati-le reacţiile si spuneti-mi dacă nu con- 
statati la fiecare o oarecare doză de rezistență. Nu exagerati însă, 
altminteri o să rămâneți si fără prieteni, şi fără loc de muncă. 

Singurul moment în care întreb „De ce ai făcut asta?” într-o 
negociere e atunci când vreau să dau pe cineva pe spate. E o 
tehnică cu dus şi întors, însă, şi nu v-aş recomanda-o. 

Există însă o altă modalitate prin care puteţi folosi eficient 
întrebarea „de ce?” Ideea e să folosiți rezistenţa declanșată de 
întrebare pentru a vă face interlocutorul să vă susțină poziția 
voastră. 

Ştiu că sună bizar, dar funcționează. Forma de bază a acestei 
metode arată în felul următor: când vreţi să atrageti de partea 
voastră un interlocutor dubios, intrebati-l „De ce ai face asta?” 
însă într-un fel prin care „asta” să fie în favoarea voastră. Să 
vă explic. Dacă încercaţi să convingeti un client să nu aleagă 
oferta unui concurent, ati putea spune „De ce ati vrea să faceţi 
afaceri cu mine? De ce ati vrea să vă schimbaţi furnizorul de la 
care cumpăraţi deja? E o firmă extraordinară!” 

Punând aceste întrebări, „de ce?,,-ul va convinge interlocu- 
torul să se așeze de partea voastră. 


MESAJELE DE TIP „EU” 


Folosirea pronumelui personal la persoana întâi e o altă 
metodă grozavă de a stabili limite fără a provoca o confruntare. 

Când spuneţi „Îmi pare rău, însă varianta asta nu mă avan- 
tajeaza’, cuvântul „eu” atrage strategic atenţia interlocutorului 
asupra voastră suficient de mult încât să vă puteţi argumenta 
punctul de vedere. 

Mesajul clasic de tip „eu” presupune folosirea lui „eu” 
pentru a apăsa pe butonul de pauză şi a ieși dintr-o dinamică 
neplăcută. Atunci când vreți să combateti afirmaţiile nepro- 
ductive ale interlocutorului, puteți spune „Am senzaţie că 
...atunci când... pentru ca...’, obținând astfel un răgaz din 
partea interlocutorului. 

Fiţi însă atenți cu marele „eu”: nu folosiți un ton agresiv sau 
un ton care să invite la dispute. Apelati în schimb la o intonatie 
calmă si uniformă. 

FĂRĂ DEPENDENȚĂ: CUM SĂ AVEŢI ABORDAREA CELUI CARE E 
GATA SĂ-ȘI FACĂ BAGAJELE 


Am amintit mai sus că a nu ajunge la un acord e de preferat 
unui acord nefavorabil. Dacă aveţi senzaţia că nu puteți spune 
„nu, sunteţi deja prizonierul negocierii. 

Odată ce vă e clar care este limita, va trebui să fiți gata să 
vă faceţi bagajele dacă nu vă convine rezultatul. Nu trebuie să 
urmăriți niciodată înţelegerea doar de dragul înţelegerii. 

Înainte de a continua, vreau să subliniez cât este de im- 
portant să păstraţi o relație de colaborare chiar şi atunci cand 
vă enuntati limitele. Reacţia voastră trebuie să se exprime in- 
totdeauna sub forma unor limite puternice, dar empatice - o 
iubire dură - şi nu ca ură sau violență. Furia și alte emoții pu- 
ternice pot fi eficiente în anumite ocazii rare, însă numai sub 
forma unor atacuri tintite, niciodată ca un atac la persoană. 
În orice tocmeala fără mănuși, cel mai important principiu de 
care trebuie să ţineţi cont este că interlocutorul vostru nu e 
niciodată dușmanul vostru. 

Persoana aflată de partea cealaltă a mesei nu e niciodată o 
problemă. Problema o reprezintă chestiunile pe care nu le-aţi 
rezolvat. Concentrati-va aşadar asupra lor. lată una dintre cele 
mai simple tactici pentru evitarea escaladării afective a situa- 
tiei. Cultura noastră atribuie o însemnătate negativă factoru- 
lui uman în domeniul cinematografic şi politic, creând astfel 
mentalitatea, că dacă am scăpa de acea persoană din fața noas- 
tră, totul ar fi în regulă. O astfel de dinamică subminează însă 
orice negociere. 

Ochi pentru ochi e doar o tactică de ultim resort. Înainte 
de a ajunge în acest punct, vă recomand întotdeauna să dez- 
amorsati situația. Propuneţi o pauză. Când interlocutorul se 
retrage să ia o gură de aer, nu va mai avea senzaţia că este pri- 
zonier într-o situație neplăcută. Se va simți din nou puternic şi 

cu capacitatea de a influența deznodământul. Și vă va mulțumi 
pentru această senzaţie. 

Incercati să vă reprezentaţi tacticile de delimitare și reacțiile 
automate ca pe o curbă turtită în formă de S: ati accelerat pe 
panta negocierii şi ati ajuns la un plafon care vă cere să vă opriţi 
temporar orice progres, să escaladati sau detensionati proble- 
ma care va sta in cale, pentru ca in cele din urma sa readuceti 
relația într-un echilibru şi să incepeti să urcați din nou. Având 
o abordare pozitivă, constructivă asupra conflictelor presupu- 
ne să intelegeti că legătura cu interlocutorul este esenţială pen- 
tru orice rezolvare a situației. Nu vă faceți niciodată duşmani. 


TOCMEALA ACKERMAN 


Am vorbit foarte mult despre judoul psihologic cu care mi- 
am făcut meseria: întrebările calibrate, oglindirea, instrumen- 
tele pe care le aplic pentru a-mi deruta interlocutorul şi a-l face 
să liciteze împotriva lui. 

Negocierea se rezumă însă la cine obține prada cea mai 
mare, iar în unele situaţii va trebui să vă bateti fără mănuși cu 
un negociator acerb. 

În lumea răpirilor m-am confruntat tot timpul cu adver- 
sari care luptau fără mănuși. M-am târguit cu multi indivizi 
care nu renuntau la planul lor si erau obișnuiți să primească ce 
cereau. „Plăteşte sau ucidem ostaticii, spuneau ei, şi vorbeau 
serios. Trebuie să ai niște abilități foarte bine puse la punct ca 
să le faci fata. Ai nevoie de instrumente. 

De la cursurile de negociere de la FBI am învăţat sistemul 
de tocmeală pe care-l folosesc până în ziua de azi si il susțin 
fără rezerve. 

Am denumit acest sistem modelul Ackerman pentru că a 
fost elaborat de un tip, Mike Ackerman, fost angajat la CIA 

care a înființat o companie de consultanță in situaţii de răpi- 
re cu sediul in Miami. Am apelat de multe ori la „tipii de la 
Ackerman, în cazurile de răpire, însă niciodată la Mike. 

După ce mi-am dat demisia de la FBI, l-am cunoscut în- 
tr-un final pe Mike într-o excursie pe care am făcut-o la Miami. 
Când i-am zis că am aplicat sistemul şi în cadrul negocierilor 
de afaceri, a râs şi a spus că s-a consultat cu Howard Raiffa, 
un expert în negocieri de la Harvard, iar Howard i-a spus că 
sistemul funcționează în orice situație. M-am simțit destul de 
îndreptăţit să-l folosesc când am aflat asta. 

Modelul Ackerman e, cel putin la suprafață, o metodă baza- 
tă pe oferte şi contraoferte. Este însă un sistem foarte eficient 
pentru a combate dinamica mediocră de tocmeală care con- 
duce la un rezultat previzibil în care ambele părți fac concesii 
egale pentru a bate palma undeva la mijloc. 

Acest proces sistematizat și uşor de memorat are doar patru 
paşi: 

1. Setaţi-vă un pret (obiectivul vostru). 

2. Faceţi prima ofertă, în cuantum de 65% din prețul vos- 

tru ţintă. 


3. Calculati trei măriri din ce în ce mai mici (până la 85%, 
95% şi 100%). 


4. Folosiţi multă empatie şi diferite moduri de a spune 
„nu” pentru a determina interlocutorul să vă facă o con- 
traofertă înainte de a vă creşte oferta. 


5. Când calculati suma finală, folosiţi sume exacte, neron- 
tunjite, cum ar fi 37.893 de dolari în loc de 38.000. Veţi 
face astfel suma mai credibilă şi mai greu de ignorat. 


6. Când faceţi oferta finală, oferiţi şi un element nemone- 
tar (de care interlocutorul vostru nu are probabil nevo- 
ie) pentru a demonstra că ati ajuns la limită. 

Partea genială a acestui sistem este că el înglobează toate 
tacticile psihologice pe care le-am amintit deja - reciprocita- 
tea, ancorele extreme, intoleranta fata de pierderi și așa mai 
departe - fără ca voi să trebuiască să le constientizati. 

Acordati-mi un mic răgaz pentru a trece in revistă paşii, ca 
să intelegeti despre ce anume vorbesc. 

Mai întâi, oferta originală, respectiv 65% din prețul țintă va 
seta o ancorăextremă, acționând ca o palmă care v-ar putea de- 
termina interlocutorul să ofere imediat prețul lor limită. Șocul 
unei ancore extreme induce o reacție de tip luptă-sau-fugi ori- 
cărui negociator cu excepția celor mai experimentați, limitân- 
du-le capacitatea cognitivă şi determinându-i să se pripească. 

Să ne aplecăm acum asupra ofertelor de creştere progresivă 
a sumei la 85,95 şi 100% din preţul ţintă. Va trebui să le folo- 
siti chibzuit, adică numai după ce interlocutorul v-a făcut şi el 
o ofertă şi după ce ati pus câteva întrebări calibrate pentru a 
vedea dacă-l puteți atrage în capcana de a licita împotriva lor. 

Atunci când faceţi aceste oferte, acestea acționează pe mai 
multe planuri. Mai întâi, ele induc senzaţia reciprocitatii, suge- 
rând interlocutorului că ar trebui să vină şi el la rândul lui cu o 
concesie. La fel cum oamenii vor trimite felicitări de Crăciun 
cu prioritate celor care le-au trimis la rândul lor o felicitare, 
ei vor fi mai predispusi să facă concesii celor care s-au arătat 
dispuşi să facă si ei un compromis. 

În al doilea rând, diminuarea cresterilor — observați că fie- 
care creştere este doar jumătate din cea precedentă - convinge 
interlocutorul că vă presează până la limită. În momentul în 
care se ajunge la ultima ofertă, vor avea senzaţia că v-au stors 
de ultimul sfant. 

Astfel, orgoliul lor va fi gâdilat. Studiile arată că persoanele 
care obțin concesii percep adesea mai bine un proces de nego- 
ciere decât cele care primesc o singură ofertă fermă şi „echita- 
bilă”. Ele se vor simți mai bine chiar şi atunci când vor plăti mai 

mult sau vor primi mai putin” decât ar fi primit sau plătit daca 
negocierea ar fi decurs altfel. 

La final, trebuie să amintim despre puterea numerelor 
nerotunjite. 

Am folosit intens sistemul Ackerman în Haiti. Într-o peri- 
oadă de 18 luni am avut de rezolvat între două şi trei răpiri săp- 
tămânal, așa că ştiam că pe piață prețurile variau între 15.000 şi 
75.000 de dolari pentru fiecare victimă. Fiindcă nu-mi place să 
fiu intimidat, mi-am propus să nu plătim mai mult de 5.000 de 
dolari în fiecare caz de răpire pe care l-am gestionat. 

Îmi vine în minte în mod special un caz, primul pe care 
l-am amintit în această carte. Am urmat metoda Ackerman, 
derutând răpitorii cu o ancoră extremă, bombardându-i cu în- 
trebări calibrate şi am făcut concesii din ce în ce mai mici. La 
final am propus numărul ciudat cu care am parafat intelege- 
rea. Nu voi uita niciodată când a sunat şeful biroului FBI din 
Miami şi l-a întrebat pe colegul meu a doua zi „Voss a salvat 
ostaticul cu 4751 de dolari? De unde până unde mai conta do- 
larul ăla?” 

Radeau în hohote, si aveau dreptate. 1 dolar e o sumă ri- 
dicolă. Cu toate acestea, natura umană funcționează bizar. 
Observati că nu puteți să cumpăraţi nimic cu 2 dolari, dar pu- 
teti cumpăra un milion de lucruri cu 1,99 dolari. Cu ce schim- 
bă un cent ecuaţia? Cu nimic. Cu toate acestea funcționează de 
fiecare dată. Ne place pur şi simplu suma de 1,99 dolari mai 
mult decât cea de 2 dolari, chiar dacă stim că e doar un şiretlic. 


CUM SĂ NEGOCIATI REDUCEREA CHIRIEI DUPĂ CE VI SE 
SOLICITA O MARIRE 


La opt luni după ce Mishary, un student de-al meu de la 
programul de MBA de la Georgetown, a semnat un contract de 

închiriere pentru suma de 1.850 de dolari pe lună, a primit o 
veste proastă: proprietarul îl informa că dacă vrea să continue, 
chiria va fi de 2.100 de dolari pe zece luni sau 2.000 de dolari 
pe lună pentru un an. 

Lui Mishary îi plăcea apartamentul şi nu credea că ar putea 
găsi unul mai bun, însă preţul era deja destul de piperat şi nu-şi 
permitea să plătească mai mult. 

Asumandu-si pe deplin deviza noastră de la curs „niciodată 
mai jos de cea mai înaltă treaptă a pregătirii tale”, s-a apucat 
să caute anunţuri imobiliare şi a constatat că prețurile pentru 
apartamente asemănătoare era între 1.800 şi 1.950 de dolari 
pe lună, însă erau situate în imobile mai putin atrăgătoare. S-a 
gândit apoi la veniturile lui şi şi-a dat seama că voia să plăteas- 
că doar 1.830 de dolari pentru chirie. 

A solicitat o întrevedere agentului imobiliar. 

Urma să fie o discuţie dură. 

Când s-au întâlnit, Mishary și-a expus problema. Îi plăcea 
blocul foarte mult, zicea el. Si și-a plătit întotdeauna chiria la 
timp. l-ar fi părut rău să plece, iar proprietarul să fie nevoit să 
piardă un chiriaş bun. Agentul a incuviintat din cap. 

— Sunt complet de acord, a zis el. De aceea cred că e în be- 
neficiul amândurora dacă reînnoim contractul. 

Mishary a venit apoi cu argumentul informaţiilor obținute 
din cercetarea de piață pe care o efectuase: în clădirile din ju- 
rul cartierului în care locuia se pretindeau prețuri „mult” mai 
scăzute, spunea el. 

— Chiar dacă imobilul în care locuiesc e mai bun ca dotări 
si amplasare, cum aș putea să plătesc 200 de dolari în plus?” 

Negocierea a demarat. 

Agentul a rămas tăcut câteva clipe, apoi a răspuns: 

— Ai dreptate, dar e totuși un pret bun. Și după cum spu- 
neai și tu, putem să cerem în plus pentru zonă. 

Mishary a mai aruncat încă o ancoră extremă. 

— Înţeleg foarte bine, e o clădire bine dotată într-o zonă 
mai bună. Cu toate acestea nu pot. Dacă aş zice 1.730 de do- 
lari pe an, ar fi mai puţin echitabil? 

Agentul a izbucnit în râs, iar când a terminat a spus că nu 
poate accepta suma pentru că e sub prețul pietii. 

În loc să se lase atras într-o târguială, Mishary a trecut la 
întrebările calibrate. 

— OK, deci, ajută-mă să înţeleg: cum se calculează prețul 
la reînnoirea contractului? 

Agentul n-a venit cu nimic uimitor, doar că se iau în calcul 
factori precum prețul din zonă şi cererea şi oferta, însă spu- 
nând asta i-a oferit lui Mishary ocazia să susțină că, dacă ar 
pleca, proprietarul ar risca să rămână o perioadă cu aparta- 
mentul neînchiriat, şi pe deasupra să suporte costul zugrăvelii. 
O lună de chirie pierdută însemna 2.000 de dolari, spuse el. 

După aceea, a mai făcut o ofertă. Vă întrebaţi probabil de 
ce a făcut două oferte fără să primească niciuna la schimb. În 
mod normal ati avea dreptate, e o practică păguboasă. Trebuie 
însă să puteți improviza. Dacă aveţi controlul în negociere, 
puteți muta de două sau trei ori la rând. Nu lăsaţi regulile să 
afecteze fluxul negocierii. 

— Vreau să-ţi vin în întâmpinare: cum ti se pare 1.790 de 
dolari pe luna timp de 12 luni? 

Agenul a facut o pauză. 

— Să ştii că-ţi înțeleg problemele, şi într-adevăr ce spui are 
sens, a zis el. Cu toate astea, îmi oferi o sumă foarte, foarte 
mică. Dă-mi un răgaz să mă mai gândesc şi mai vorbim şi data 
viitoare. Cum ti se pare? 

Tineti minte ca orice raspuns care nu e o respingere imedi- 
ata înseamnă că deţineţi controlul. 

Cei doi s-au reîntâlnit după cinci zile. 

— Mi-am făcut un calcul şi mi se pare o înţelegere bună, a 
zis agentul. Aş putea să-ți ofer 1.950 de dolari pe lună pentru 
un an. 


2461 ARTA NEGOCIERII 


Mishary şi-a dat seama că a câştigat. Agentul avea nevoie 
doar de un mic imbold. Aşa că l-a lăudat pe agent şi a refuzat 
fără să zică „nu” Observati cât de bine foloseşte etichetările 
eronate pentru a-l face pe interlocutor să cedeze. 

— E foarte generos, dar cum aş putea să accept când m-aş 
putea muta la câteva străzi distanță si să plătesc 1.800 de do- 
lari? 150 de dolari pe lună înseamnă foarte mult pentru mine. 
Ştii că sunt student. Nu ştiu, mi se pare că preferi să rămâi cu 
apartamentul neînchiriat. 

— Nu e vorba despre asta, a răspuns agentul. Nu-ţi pot însă 
oferi un pret sub cel al pieței. 

Mishary a facut o pauză dramatică, de parcă agentul l-ar fi 
stors de ultimul ban. 

— Ştii ceva, am crescut initial de la 1.730 la 1.790 de dolari, 
a zis el, oftând. Sunt dispus să cresc la 1.810 dolari. Cred că asta 
e în avantajul amândurora. 

Agentul a dat din cap. 

— E tot mai putin decât preţul pietii. Nu pot accepta. 

Mishary s-a pregătit apoi cu ultima dintre ofertele de tip 
Ackerman. A tăcut o clipă apoi a cerut agentului un pix şi o 
hârtie. S-a prefăcut că-și face calcule ca să lase impresia că se 
preocupă. 

În cele din urmă, s-a uitat la agent și i-a spus: 

— Mi-am făcut ultimele calcule, și nu-mi permit mai mult 
de 1.829 dolari pe lună. 

Agentul a clătinat din cap, de parcă ar fi încercat să se obiş- 
nuiască cu oferta. În cele din urmă a zis: 

— Wow. 1.829 de dolari. Pari un om foarte exact. Sigur eşti 
contabil. [Mishary nu era contabil.) Ştii ceva, apreciez că vrei 
să rămâi aici şi cred că ne putem descurca cu suma asta dacă 
semnezi pe 12 luni. 

Evrika! Observati combinaţia extraordinară de oferte 
Ackerman din ce în ce mai mici, numere nerotunjite, cercetări 

temeinice, etichetări inteligente şi refuzuri fără a spune „nu. 
Aşa se obține o reducere a chiriei când proprietarul vrea să își 
crească încasările. 


LECTIILE CHEIE 


În situaţiile dificile — si vă veţi confrunta cu astfel de situ- 
atii — veţi constata că aveți in fata un negociator dur. După ce 
ati epuizat arsenalul psihologic nuantat - etichetarea, oglindi- 
rea şi calibrarea întrebărilor - va trebui să scoateţi „boxul” din 
buzunar. 

Pentru majoritatea oamenilor, o astfel de perspectivă nu e 
tocmai distractivă. 

Negociatorii de top ştiu, însă, că un conflict reprezintă ade- 
sea calea către o afacere reuşită. Iar cei mai buni găsesc metode 
prin care să se şi distreze în acest exercițiu. Conflictul scoate la 
iveală adevărul, creativitate şi determinarea. Aşa că dacă vă în- 
talniti cu un interlocutor care negociază la sânge, amintinti-va 
invatamintele din acest capitol. 


m Identificati stilul de negociere al interlocutorului. Odată 
ce știți că e împăciuitor, asertiv sau analist, veți sti cum 
să-l abordati. 


E Fiţi pregătiți, pregătiți, pregătiți. În momentele critice 
nu trebuie să vă ridicați la înălțimea momentului ci să 
vă plasați pe cea mai înaltă treaptă de pregătire. Alegeţi 
un obiectiv ambițios dar fezabil si identificaţi etichetări- 
le, întrebările calibrate şi reacţiile care vă vor aduce mai 
aproape de acest obiectiv. Dacă veți proceda așa, nu veţi 
mai simţi nevoia de a fugi de la masa negocierilor. 


m Fiți gata să incasati pumni. Negociatorii de top încep de 
regulă cu o ancoră extremă pentru a vă deruta. Dacă nu 


2481 ARTA NEGOCIERII 


sunteţi pregătiți, vă veți duce direct către punctul de ma- 
ximă disponibilitate fără să opuneti rezistenţă. Pregatiti- 
vă strategia de eschivare pentru a evita să fiți prinşi in 
capcana compromisului. 


E Definiti-va limitele si învăţaţi să incasati pumni sau să 
ripostati fără furie. Nu interlocutorul e problema voas- 
tra, ci situația în care vă aflați. 


m Elaborati un plan Ackerman. Înainte de a vă afunda in 
hatisurile tocmelii, aveţi nevoie de un plan cu o ancoră 
extremă, întrebări calibrate si oferte bine definite. Tineti 
minte: 65, 85, 95, 100%. Faceţi oferte din ce în ce mai 
mici şi finalizati cu numere ciudate pentru a convinge 
interlocutorul că vă stoarce de ultimul sfant, timp în 
care ajungeţi la suma pe care v-o doriţi voi. 


CAPITOLUL10 


GASITI LEBĂDA NEAGRĂ 


Pe 17 iunie 1981, la ora 11.30 dimineaţa, o zi frumoasă de vara 
cu temperaturi de 20 de grade Celsius şi o briză agasantă din- 
spre vest, William Griffin, în vârstă de 37 de ani, părăsea dor- 
mitorul de la etajul unu al apartamentului părinților săi din 
Rochester New York şi cobora treptele tocite de pe scara care 
dădea în sufrageria dichisită. 

Când a ajuns în capul scărilor s-a oprit, a făcut o pauză şi 
apoi, fără niciun fel de avertisment, a tras de trei ori cu pușca 
omorându-şi mama, zugravul care venise să pună tapet, ră- 
nindu-si grav şi tatăl vitreg. Ecoul puştii a răzbătut în spaţiul 
închis. 

Griffin a părăsit apoi casa si a împuşcat un muncitor si doi 
trecători în timp ce a alergat spre Security Trust Company, o 
bancă din cartier. La câteva secunde după ce a intrat în sucur- 
sală, oamenii au început să fugă din bancă iar Griffin a luat 9 
angajați ai băncii ostatici şi a poruncit clienţilor să plece. 

Pe parcursul următoarelor două ore şi jumătate, Griffin s-a 
confruntat violent cu poliția si FBI-ul, rănind primii poliţişti 
care s-au prezentat la fata locului, şi impuscand alte 6 persoane 
care se aflau în apropierea băncii. Griffin a tras atât de des - 
peste 100 de cartuşe - încât poliția a folosit o maşină de gunoi 
pentru a proteja un poliţist care trebuia salvat. 

La orele 14:30 Griffin a strâns cei nouă ostatici angajaţi ai 
băncii într-un mic birou, spunându-i directorului să sune la 
poliţie şi să transmită un mesaj. 

Aflat în afara băncii, agentul FBI Clint Van Zandt stătea de 
pază, în timp ce polițistul Jim O'Brien a răspuns la telefon. 

„Ori veniţi la ora trei la intrarea în banca şi vă împuşcaţi 
cu el în parcare, spuse directorul de sucursală printre lacrimi, 
„sau O să înceapă să omoare din ostatici şi să arunce cadavrele 
în afara băncii.” 

Apelul s-a terminat. 

Nu se mai auzise niciodată în istoria Statelor Unite ca un 
răpitor să execute ostaticii la termen. Termenul limită fusese 
întotdeauna un mijloc de a atrage atenţia, răufăcătorii dorin- 
du-si de fapt bani, respect si un elicopter. Oricine ştia asta. Era 
un fapt inalienabil permanent ştiut știut. Era adevărul. 

Adevărul permanent şi inalienabil avea însă să se schimbe. 

Ceea ce a urmat a demonstrat puterea Lebedelor Negre, 
aceste informaţii ascunse si neaşteptate - aceste necunoscute 
necunoscute - a căror dezvăluire are efectul de a schimba regu- 
lile jocului în dinamica unei negocieri. 

Cei care pot identifica şi folosi Lebedele Negre reuşesc să 
depăşească momentele critice într-o negociere,izbutind astfel 
să încline decisiv balanţa în favoarea lor. 

lată cum. 

GASITI UN PUNCT DE SPRIJIN ÎNTR-O SITUAŢIE 
PREVIZIBIL DE IMPREVIZIBILA 


La ora 15.00 fix, Griffin i-a făcut semn unuia dintre os- 
tatici, o functionara de 29 de ani pe nume Margaret Moore, 
spunându-i să se îndrepte către ușile de sticlă ale băncii. Moore 
s-a conformat, împietrită, urlând însă şi spunând că e o mamă 
singură cu un copil. 

Griffin nu părea să o asculte sau să-i pese. De îndată ce 
Moore a ajuns în lacrimi la intrare, Griffin a tras două focuri 
din pușca cu calibrul 18mm. Ambele cartuşe au lovit-o in 
secțiunea mediană, aruncând-o cu forță prin usa de sticlă şi 
aproape sectionand-o în două. 

Forţele de ordine rămăseseră şocate. Era evident că Griffin 
nu voia bani sau respect sau o cale de ieşire. Singurul mod în 
care putea să părăsească locul faptei era într-un sac pentru 
cadavre. 

La mai puţin de o secundă după ce silueta lui Griffin i-a 
apărut în cătare, lunetistul a apăsat pe trăgaci. 

Griffin s-a zvârcolit pe jos şi a murit. 

Teoria Lebedei Negre ne spune că lucrurile pe care le consi- 
derăm imposibile - sau la care nu ne-am gândit niciodată - se 
pot totuși petrece. Nu înseamnă că se întâmplă lucruri care 
aveau o probabilitate de 1 la 1 milion, ci că lucruri pe care nu 
ni le-am fi imaginat niciodată se pot totuşi petrece. 

Conceptul Lebedei Negre a fost popularizat de analistul de 
risc Nassim Nicholas Taleb în cărţile sale de succes Fooled by 
Randomness (2001)! si The Black Swan (2007)? , însă termenul 
are o istorie mult mai lungă. Până în secolul al XVII-lea, oame- 
nii credeau că există doar lebede albe pentru că toate lebedele 
cunoscute aveau pene albe. În Londra secolului al XVII-lea „le- 
bede negre” era o expresie comună pentru lucruri imposibile. 

Exploratorul olandez Willem de Vlamingh a călătorit însă 
în 1697 şi a văzut o lebădă neagră. Dintr-o dată, imposibilul 

şi inimaginabilul au devenit reale. Oamenii au crezut dintot- 
deauna că toate lebedele sunt albe, însă descoperirea lebedelor 
negre a spulberat acest mit. 

Lebedele Negre sunt o metaforă, desigur. Gândiţi-vă la 
Pearl Harbor, apariția Internetului, 11 septembrie şi criza fi- 
nanciară recentă. 

Niciunul dintre evenimentele de mai sus nu a fost prevăzut 
și, cu toate acestea, semnele erau prezente. Oamenii nu le dă- 
deau însă nicio importanţă. 

În concepția lui Taleb, Lebăda Neagră simbolizează inuti- 
litatea predictiilor efectuate pe baza experiențelor anterioare. 
Lebedele Negre sunt evenimente sau informaţii aflate în afa- 
ra spectrului normal de aşteptări, prin urmare ele nu pot fi 
prevăzute. 

În negociere, acest concept este esenţial. În orice sesiune 
de negociere, există diferite tipuri de informaţii. Există lucruri 
pe care le ştim, cum ar fi numele interlocutorului, ofertele pe 
care ni le face şi experiența pe care am câştigat-o din negoci- 
erile anterioare. Acestea sunt elementele cunoscute cunoscute. 
Mai apoi, există elementele despre care ştim că ar putea exista 
dar nu ştim cu siguranță că există, cum ar fi posibilitatea ca 
interlocutorul să se îmbolnăvească şi să ne facă să negociem 
cu un alt interlocutor. Aceste elemente sunt necunoscutele cu- 
noscute şi sunt un fel de cărți joker: ştim că există dar nu stim 
exact cine le are în mână. Cele mai importante sunt însă acele 
elemente pe care nu ştim că nu le ştim, acele informaţii la care 
nu ne-am gândit niciodată dar care ar schimba complet regu- 
la jocului dacă le-am scoate la iveală. Poate că interlocutorul 
nostru are tot interesul ca să nu ajungă la o înțelegere cu noi 
pentru că vrea să plece la o companie rivală. 

Aceste necunoscute necunoscute sunt Lebedele Negre. 

Concentrându-se exclusiv asupra cunoscutelor cunoscute $i 
cu o abordare bazată atât de mult pe așteptările anterioare, Van 

Zandt şi, la drept vorbind, întreg FBI-ul erau ignoranti în pri- 
vinta indiciilor şi conexiunilor care arătau că felul în care vor 
evolua lucrurile nu se înscria în vreun tipar predictibil. N-au 
putut să vadă Lebedele Negre care erau chiar in fata lor. 

Nu vreau să-l blamez in mod special pe Van Zandt. El a 
făcut un serviciu tuturor forțelor de ordine subliniind acest 
eveniment; mi-a povestit şi mie, dar şi unei săli pline de agenți, 
povestea acelei zile groaznice de iunie într-o sesiune de curs 
la Quantico. Cursul era o introducere în fenomenul suicidu- 
lui prin intervenţia forțelor de ordine, adică atunci când un 
individ creează în mod intenţionat o situație în care forțele de 
ordine sunt obligate să reacționeze cu forță letală. Însă lecţia 
avea o miză şi mai mare: morala poveștii. lar aceasta ne arăta 
cât de important este să recunoaștem importanța neprevăzu- 
tului pentru a ne asigura că moartea ostaticilor precum Moore 
nu se va mai repeta niciodată. 

În ziua respectivă de iunie 1981, O'Brien a sunat insistent la 
bancă, însă de fiecare dată angajatul care răspundea închidea 
repede. Trebuia să-şi fi dat seama în momentul respectiv că 
situația începea să devieze pe un teren necunoscut. Răpitorii 
vorbesc întotdeauna pentru că au întotdeauna pretenții, vor 
întotdeauna să fie ascultați, respectați şi plătiți. 

Tipul ăsta nu-și dorea însă asta. 

Pe la jumătatea încleştării, un polițist a intrat în centrul de 
comandă informându-ne că avusese loc un dublu omor, iar o a 
treia persoană fusese rănită grav, la doar câteva străzi distanță. 

„Şi ce ne interesează pe noi?” a întrebat Van Zandt? „Are 
vreo legătură cu situația noastră?” 

Nimeni nu ştia sau nu aflase asta la momentul respectiv. 
Dacă ar fi ştiut, ar fi descoperit o a doua Lebădă Neagră: faptul 
că Griffin mai ucisese deja alți oameni fără să pretindă bani 
pentru a-i cruța. 

După câteva ore, răpitorul a pus unul dintre ostatici să ci- 
tească poliţiei un bilet la telefon. În mod straniu, nu se formula 

nicio pretenţie. Biletul era o simplă listă delirantă de amintiri 
din viata lui Griffin, cu toate nedreptatile pe care le îndurase. 
Biletul era atât de lung şi dezlânat încât nu a fost citit în între- 
gime. Din această cauză, un rând important - o altă Lebădă 
Neagră - nu a fost luat in calcul: 

„...după ce poliția mi-a luat viata...” 

Pentru că aceste Lebede Negre nu au fost descoperite, Van 
Zandt şi colegii lui nu au apreciat corect situaţia: Griffin îşi do- 
rea să moară omorât de poliţişti. 

FBI-ul nu se mai întâlnise până acum cu o astfel de situație 
- o răfuială programată? - aşa că au încercat să interpreteze 
informaţiile pe baza reperelor din trecut. Se întrebau ce-şi do- 
reste oare cu adevărat? După ce i-a speriat un pic, se astep- 
tau ca Griffin să pună mâna pe telefon şi să înceapă un dialog. 
Nimeni nu e omorât la termen. 

Sau cel puţin asta credeau. 


DESCOPERIREA NECUNOSCUTELOR NECUNOSCUTE 


Lecţia celor petrecute la ora 15.00 pe 17 iunie 1981 în 
Rochester statul New York a fost că atunci când elementele 
unui caz nu oferă un rezultat coerent, această nepotrivire se 
datorează faptului că nu aplicăm un cadru de referință adecvat; 
elementele nu se vor traduce niciodată într-un rezultat corect 
dacă nu ne eliberăm de propriile aşteptări. 

Orice caz e o premiera. Trebuie să ne folosim de ceea ce știm — 
de cunoscutele cunoscute - pentru a ne ghida, dar nu până la 
punctul în care ne fac să ignorăm ceea ce nu ştim. Trebuie să 
rămânem flexibili şi adaptati la orice situaţie. Trebuie să avem 
tot timpul o abordare de începător și nu trebuie niciodată să 
ne supraevaluăm experiențele noastre sau să subestimăm rea- 
litatile faptelor si sentimentelor concrete pe care le obținem în 
fiecare clipă în situaţia cu care ne confruntăm. 

Acestea nu erau singurele lecții importante de pe urma ace- 
lui eveniment tragic. Dacă un negociator se poate baza excesiv 
pe cunoscutele cunoscute, ceea ce îl împiedică să vadă şi să audă 
toate informațiile pe care i le pune la dispoziţie situația con- 
cretă în care se află, atunci poate că o receptivitate sporită la 
necunoscutele necunoscute îl poate elibera pe acest negociator, 
făcându-l dispus să vadă și să audă informaţii care-l pot con- 
duce către rezultate neaşteptate. 

Din momentul în care am auzit ce s-a petrecut pe 17 iunie 
1981, mi-am dat seama că trebuia să-mi schimb din rădăcini 
abordarea în negocieri. Am început să presupun că în fiecare 
negociere interlocutorul are cel putin trei Lebede Negre, trei 
informaţii care, dacă ar fi descoperite de către cealaltă parte, ar 
schimba complet regula jocului. 

Experienţa mea de după această revelație mi-a dat dreptate. 

Ar trebui să amintesc acum că această conştientizare nu e 
doar o mică modificare a tehnicii de negociere. Nu e o coinci- 
denta că am ales să-mi numesc compania Lebăda Neagră, ca 
simbol al abordării noastre. 

Depistarea şi folosirea Lebedelor Negre presupune o schim- 
bare de paradigmă. Negocierea se transformă dintr-un joc mo- 
no-dimensional de table, cu mutări şi contramutări, într-un 
joc tridimensional care este mai emoțional, mai flexibil, mai 
intuitiv... şi cu adevărat eficient. 

Nu este uşor să găsiți Lebedele Negre, desigur. Cu toții avem 
unghiuri moarte. Nu ştim ce ne aşteaptă după colț până când 
nu dăm colțul. Prin definiție, nu ştim ceea ce nu stim. 

De aceea susțin că găsirea şi înțelegerea Lebedelor Negre 
presupune o schimbare de paradigmă. Trebuie să lăsaţi de o 
parte făgaşurile bine conturate şi să adoptați o manieră mai 
intuitivă, mai nuanţată de a asculta interlocutorul. 

O astfel de abordare este utilă oricui, de la negociatori la 
inventatori sau comercianţi. Ceea ce nu ştiţi va poate ruina, pe 

voi sau acordul la care vreţi să ajungeţi. Găsirea acestor Lebede 
Negre este însă incredibil de dificilă. Provocarea principală o 
reprezintă faptul că oamenii nu ştiu ce întrebări să pună clien- 
tului, utilizatorului... interlocutorului. Majoritatea oamenilor 
nu sunt capabili să exprime informaţia de care aveți nevoie de- 
cât dacă le puneţi întrebările corecte. Lumea nu i-a spus lui 
Steve Jobs: vrem un iPad. El a ştiut să descopere nevoia noas- 
tră, acea Lebădă Neagră, fără ca noi să ştim că acea informaţie 
era deja acolo. 

Problema constă în faptul că întrebările obișnuite şi tehni- 
cile de cercetare sunt menite să confirme cunoscutele cunos- 
cute şi să reducă incertitudinea. Ele nu sunt create să facă fata 
necunoscutului. 

Negocierile vor suferi întotdeauna din cauza previzibilitatii 
limitate. Interlocutorul v-ar putea spune că „e un teren minu- 
nat” fără să vă spună că e de fapt un teren minat. Vor spune 
„Vecini gălăgioşi? Da, mă rog, cu toții facem un pic de zgomot, 
nu-i aşa?” atunci când de fapt o trupă de heavy metal repetă în 
fiecare seară în casa vecină. 

Va reuşi cel care se va descurca cel mai bine să descopere, să 
se adapteze şi să exploateze necunoscutele. 

Pentru a descoperi aceste necunoscute, trebuie să ne exa- 
minăm lumea, trebuie să emitem un apel și să ascultăm cu 
mare atenţie răspunsul. Puneti multe întrebări. Fiți atenți la 
indiciile non-verbale si exprimati-va întotdeauna remarcile în 
fata interlocutorului. 

Nu e desigur nimic diferit de ceea ce ati învățat până acum. 
E doar o etapă mai intensă şi mai intuitivă. Trebuie să ghiciţi 
adevărul din spatele camuflajului, trebuie să observați micile 
pauze care trădează un disconfort, trebuie să depistaţi minciu- 
nile. Nu căutați să vă validati așteptările. Dacă asta urmăriţi, 
asta veți găsi. Trebuie în schimb să vă deschideţi în fata realita- 
tii concrete aflate în fata voastră. 

Din acest motiv, compania mea şi-a schimbat formatul de 
pregătire şi punere în practică în negociere. Oricât de multe 
studii a făcut echipa noastră înainte de interacțiune, ne între- 
băm constant „De ce ne comunică ceea ce ne comunică în mo- 
mentul asta?” Tineti minte, negocierea e mai mult un mers pe 
sârmă decât o luptă contra unui adversar. Dacă vă concentrați 
prea mult asupra obiectivului final veţi fi distras de la urmă- 
torul pas, riscând astfel să cadeti de pe sârmă. Concentrati- 
vă asupra următorului pas, pentru că sârma vă va conduce la 
obiectivul final, dacă faceţi toți paşii. 

Majoritatea oamenilor se aşteaptă ca Lebedele Negre să fie 
nişte informații păzite cu strictețe, însă informaţia poate părea 
complet inofensivă. Ambele părți ar putea să ignore complet 
importanța lor. Interlocutorul are întotdeauna nişte informații 
a căror valoare nu o constientizeaza. 


CELE TREI TIPURI DE PARGHII 


Mă voi întoarce la tehnicile concrete de descoperire a 
Lebedelor Negre, dar vreau mai întâi să văd ce anume le face 
atât de utile. 

Răspunsul este că acționează ca o pârghie. Lebedele Negre 
vă măresc forţa. Ele vă oferă avantajul. 

„Pârghie” este cuvântul magic, dar e de asemenea şi un con- 
cept pe care experţii în negocieri îl folosesc cu mare uşurinţă, 
fără însă a se apleca asupra lui decât arareori. Asa că asta as 
dori să fac eu acum. 

În teorie, o pârghie presupune capacitatea de a provoca 
pierderi şi a zădărnici câştigul. Ce anume vrea să câştige ad- 
versarul si ce anume se teme că va pierde? Ni se spune că dacă 
descoperim aceste informaţii vom acționa ca o pârghie asupra 
perceptiilor, acțiunilor şi deciziilor părții adverse. În practică, 

atunci când percepțiile noastre iraționale constituie realitatea 
noastră, pierderea şi câştigul sunt noțiuni greu de definit, şi 
de multe ori nu contează ce pârghii acționează asupra voastră, 
ci pârghiile cu care voi actionati asupra lor. De aceea spun că 
există întotdeauna o pârghie: e un concept în mare parte afec- 
tiv, iar el poate fi construit indiferent dacă există deja sau nu. 

Dacă vorbesc cu voi, aveţi o pârghie. Cine are pârghia în- 
tr-o răpire? Răpitorul sau familia victimei? Majoritatea oame- 
nilor cred că răpitorul are toate pârghiile. Desigur răpitorul 
are în posesia lui o persoană dragă, dar şi voi aveţi ceva după 
care el tânjeşte. Care este sentimentul mai puternic? De ase- 
menea, câți cumpărători au răpitorii pentru marfa pe care în- 
cearcă să o vândă? Ce model de afaceri are succes cu un singur 
cumpărător? 

În construirea unei pârghii intră multe materii prime, cum 
ar fi timpul, nevoia şi concurența. Dacă trebuie să vă vindeti 
casa acum, aveți mai puţine pârghii decât dacă nu ati avea un 
termen limită. Dacă vreți să vindeti dar nu sunteți forțați să 
vindeti, aveți mai multe pârghii. Iar dacă aveți mai multe ofer- 
te, bravo vouă. 

Trebuie să atrag atenţia că pârghiile nu sunt totuna cu pu- 
terea. Donald Trump are putere enormă, dar dacă e pierdut în 
deşert şi proprietarul singurului magazin de pe o distanţă de 
kilometri are apa pe care şi-o doreşte, vânzătorul are o pârghie. 

Puteţi să vă reprezentaţi această pârghie ca pe un fluid care 
clipoceşte între cele două parti. Ca negociator trebuie să ştiţi 
tot timpul care dintre parti crede că are cel mai mult de pierdut 
dacă negocierile eşuează. Partea care simte că are mai mult de 
pierdut si se teme mai mult de pierderea respectivă are mai pu- 
tine pârghii, şi viceversa. Pentru a obține o pârghie, trebuie să 
convingeti interlocutorul că are ceva concret de pierdut dacă 
negocierea eşuează. 

Există trei tipuri de pârghii: pozitive, negative şi normative. 

PÂRGHIILE POZITIVE 

O pârghie pozitivă reprezintă pur şi simplu capacitatea 
voastră ca negociatori de a oferi — sau refuza - lucruri pe care 
și le doreşte interlocutorul. Ori de câte ori cealaltă parte vă 
spune „Vreau... sub forma „Vreau să-ţi cumpăr masina,,, aveţi 
o pârghie pozitivă. 

Cand ei spun asta, voi aveţi puterea: puteți să le indepliniti 
dorința; puteţi să le-o refuzati si astfel să le provocati durere; 
sau puteţi folosi dorinţa lor pentru a obține un rezultat mai 
bun. 

lată un exemplu: la trei luni după ce v-aţi scos la vânzare 
afacerea, un potenţial cumpărător vă spune „Da, aş vrea să o 
cumpăr.” Sunteţi în culmea fericirii, dar după câteva zile bucu- 
ria voastră se transformă în dezamăgire atunci când vă face o 
ofertă atât de scăzută încât e de-a dreptul jignitoare. E singura 
ofertă pe care o aveți, aşa că ce faceţi? 

Acum, să sperăm că ati mai luat legătura si cu alti cumpără- 
tori, chiar şi într-un cadru informal. Dacă ati făcut-o, puteţi fo- 
losi oferta pentru a crea o senzaţie de concurenţă şi a declanşa 
o licitaţie cu conflict. Cel putin aşa îi veți forța să facă o alegere. 

Chiar dacă nu aveţi alte oferte sau cumpărătorul interesat 
e prima voastră variantă, aveți mai multă putere decât aveati 
înainte ca interlocutorul să-și fi dezvăluit dorinţa. Voi deţineţi 
ceea ce ei îşi doresc. De aceea, negociatorii experimentați evită 
să facă oferte: ei nu vor să renunţe la pârghie. 

O pârghie pozitivă ar trebui să vă îmbunătățească capacită- 
tile psihologice în timpul negocierii. Ati pornit de la o situație 
în care voi vreţi ceva de la investitor și ati ajuns la o situaţie in 
care amândoi vă doriţi ceva de la celălalt. 

Odată ce ati început, puteți identifica si alte lucruri pe care 
si le doreşte adversarul vostru. Poate că vrea să cumpere firma 
în etape. Oferiti-i această ocazie, dacă vrea să crească prețul. 
Poate că v-a oferit deja toți banii de care dispune. Ajutaţi-l să 

obțină ce-și doreşte — afacerea voastră - spunând ca nu-i puteți 
vinde pentru suma oferită decât 75%. 


PARGHIILE NEGATIVE 

Cel mai frecvent, în imaginația omului obişnuit aceasta 
este imaginea care apare cand aude cuvântul „pârghie. Ea 
reprezintă capacitatea negociatorului de a-şi face interlocu- 
torul să sufere. Ea se bazează pe amenințări: aveți o pârghie 
negativă dacă puteți spune interlocutorului „Dacă nu-ți în- 
deplineşti angajamentul/nu-ti plăteşti factura etc. iti voi dis- 
truge reputaţia.” 

Acest tip de pârghie atrage atenția oamenilor din cauza 
unui concept pe care l-am amintit: intoleranta la pierderi. După 
cum psihologii au dovedit în mod repetat, şi negociatorii efi- 
cienti știu demult, pierderile potenţiale au un profil mai mare 
în mintea omenească decât câştigurile de aceleaşi dimensiuni. 
Ca să obținem un rezultat bun am putea fi dispuși să facem un 
pariu riscant, însă salvarea reputației oferă o motivaţie mult 
mai puternică. 

Aşa că ce fel de Lebede Negre care ar putea acționa ca pâr- 
ghii negative ar trebui să căutaţi? Negociatorii eficienți caută 
informaţii, prezentate adesea în trecere, care arată ce anume 
este important pentru interlocutori: Care este publicul lor? Ce 
înseamnă un statut și o reputaţie pentru ei? Ce îi sperie cel 
mai tare? Pentru a afla această informaţie, una dintre metode 
este să părăsiți masa negocierii şi să vorbiti cu o altă persoană 
care-l cunoaşte pe interlocutorul vostru. Cea mai eficientă me- 
toda este însă să deduceti aceste informaţii din interacțiunile 
cu interlocutorul. 

Trebuie însă să vă avertizez: nu cred că amenințările di- 
recte funcționează şi sunt extrem de atent chiar si cu cele 
subtile. O ameninţare poate fi ca o bombă nucleară. O să 
se producă reziduuri toxice care vor fi dificil de îndepărtat. 

Trebuie să gestionati cu grijă potenţialul consecințelor nega- 
tive, altminteri vă veți răni şi veţi otrăvi sau arunca în aer 
întreaga negociere. 

Dacă bagati pârghia voastră negativă pe gâtul interlocuto- 
rului, acesta ar putea să o perceapă ca pe o pierdere a propriei 
autonomii. Oamenii preferă să moară decât să renunţe la au- 
tonomia lor. Se vor comporta cel puţin irațional şi vor încheia 
negocierea. 

O tehnică mai subtilă este cea prin care vă etichetati pârghi- 
ile negative, făcându-le evidente fără să atacați. Propozitii ca 
„Se pare că pretuiti faptul că sunteți plătit întotdeauna la timp” 
sau „Se pare că nu vă interesează în ce postură mă plasați” pot 
deschide procesul de negociere. 


PÂRGHIILE NORMATIVE 

Orice persoană are un set de reguli şi o conduită morală. 

O pârghie normativă presupunea folosirea normelor şi 
standardelor celeilalte parti pentru a vă îmbunătăţi poziția. 
Dacă puteți să demonstrati incongruente între credințele si 
acțiunile lor, aveţi la dispoziție o pârghie normativă. Nimănui 
nu-i place să pară ipocrit. 

De exemplu, dacă interlocutorul scapă informaţia că plă- 
teste în general mai multe tranşe când cumpără o companie, 
puteți să vă încadrați prețul dorit de o manieră care să reflecte 
această evaluare. 

Descoperirea Lebedelor Negre care vă oferă pârghii nor- 
mative poate fi la fel de simplă ca întrebarea adresată interlo- 
cutorului prin care îi cereti să vă spună ce crede; apoi, voi îl 
veşi asculta atent si deschis. Vreti să vedeți ce limbaj foloseşte, 
pentru ca mai apoi să-l folosiți şi voi cu el. 

CUNOASTETI-LE RELIGIA 


Am condus negocierile cu un fermier devenit unul dintre 
cel mai improbabil terorist de după 11 septembrie pe care vi 
l-aţi putea imagina. 

Drama a început când Dwight Watson, un cultivator de tu- 
tun din Carolina de Nord, şi-a legat jeep-ul de un tractor John 
Deere ornat cu pancarte şi un steag al Statelor Unite arborat în 
jos şi l-a remorcat până la Washington D.C. pentru a protesta 
la politicile guvernului pe care el le considera falimentare pen- 
tru cultivatorii de tutun. 

Când a ajuns în capitală, Watson a oprit tractorul între mo- 
numentul lui Washington şi monumentul veteranilor războiu- 
lui din Vietnam si a ameninţat că le aruncă în aer cu bombele 
cu „organofosfat” pe care susținea că le are în maşină. 

Capitala a fost complet blocată iar poliţia a interzis accesul 
pe o zonă de opt străzi, de la monumentul Lincoln la monu- 
mentul Washington. 

Survenită la câteva luni după atacurile cu lunetisti de la 
Beltway şi în perioada pregătitoare a războiului din Irak, uşu- 
rinta cu care Watson a reușit să dea peste cap capitala țării pro- 
voca panică în rândul oamenilor. 

Într-un interviu telefonic, Watson le-a povestit reporterilor 
de la Washington Post că era în misiune şi nu accepta decât un 
rezultat de tip totul sau nimic, dorind astfel să demonstreze că 
reducerea subvenţiilor îi falimentează pe crescătorii de tutun. 
Le-a spus celor de la Post că Dumnezeu i-a ordonat să protes- 
teze şi că nu avea de gând să plece. 

„Dacă aşa vreţi să conduceţi America, să o ia dracu, a zis 
el. „Eu nu mă predau. Pot să mă arunce în apă. Sunt gata să 
ajung în rai.” 

FBI-ul m-a trimis într-o dubă specială pe National Mall, 
unde trebuia să conduc o echipă de agenţi FBI şi pădurari, în 

timp ce încercam să-l convingem pe Watson să nu se sinucidă 
şi să nu omoare odată cu el atâția nevinovaţi. 

Şi apoi ne-am pus pe treabă. 

Aşa cum v-aţi putea aştepta, într-o negociere în care un 
tip ameninţă să arunce în aer o bună parte a capitalei Statelor 
Unite era un climat de-a dreptul tensionat. Lunetistii avea pus- 
tile atintite pe Watson şi aveau „undă verde” să tragă dacă făcea 
vreo mișcare nebunească. 

În orice negociere, dar mai ales într-o negociere atât de ten- 
sionată, nu contează cât de bine vorbiti ci cât de bine ascultați. 
Înțelegerea „celuilalt” e o condiţie imperativă pentru a putea 
vorbi convingător şi a prezenta opțiuni cu care să rezoneze. 
Există partea vizibilă a negocierii şi apoi toate lucrurile aflate 
sub zona de suprafață (spaţiul secret al negocierii în care tră- 
iesc Lebedele Negre). 

Accesul la acest spatiu ascuns se face foarte adesea prin in- 
termediul intelegerii punctului de vedere al celuilalt asupra lu- 
mii, al rațiunii lui de a fi, al religiei sale. Dacă sondati „religia” 
interlocutorului (Dumnezeul lui, dar nu e o regula generală) 
presupune implicit să treceţi dincolo de masa de negociere si să 
patrundeti în viata afectivă şi de altă natură a interlocutorului. 

Odată ce ati înţeles perspectiva interlocutorului vă puteți 
construi o influență. De aceea îmi foloseam energia în timp ce 
vorbeam cu Watson încercând să descopăr cine e, în loc să-i 
argumentez logic să se predea. 

Am aflat astfel că Watson reuşea din ce în ce mai greu să 
facă fata cheltuielilor de la ferma lui de 485 de hectare pe care 
o avea în familie de cinci generaţii. După o secetă devastatoare 
şi reducerea la jumătate a cotei de recoltă, Watson s-a decis că 
trebuie să vândă ferma şi s-a dus la Washington ca să spună 
ce avea de zis. Voia atenţie, iar noi aveam o pârghie pozitivă la 
dispoziţie, pentru că acum ştiam ce voia. 

Watson ne-a mai spus si că fusese veteran, iar veteranii au 
reguli. E o informatie binevenită, căci atunci cand auziti astfel 

de lucruri înseamnă că aveţi la dispoziţie o pârghie normativa. 
Ne-a spus că era dornic să se predea, dar nu imediat. Ca ofițer 
de poliție militară în brigada 82 aeropurtată în anii 70, a aflat 
că dacă era prins în spatele liniilor inamice se putea retrage cu 
onoare dacă nu primea întăriri în trei zile. Dar nu mai devre- 
me de trei zile. 

Aveam aşadar un set de reguli formulate pe care-l puteam 
face să le respecte, precum şi recunoașterea faptului că s-ar pu- 
tea retrage, ceea ce presupunea că, în ciuda cuvintelor mari 
despre o moarte eroică, voia de fapt să trăiască. Unul dintre 
primele lucruri pe care trebuie să încercați să le stabiliți într-o 
negociere pentru viața unui ostatic este dacă perspectiva inter- 
locutorului include un viitor in care aceștia să fie în viata. Iar 
Watson răspunsese afirmativ. 

Am folosit această informatie - o pârghie negativă, deoare- 
ce puteam să-i luăm ceva ce-şi dorea, anume viata — şi am în- 
ceput să o folosim, împreună cu pârghia pozitivă a dorinței lui 
de a se face auzit. I-am subliniat că era deja pe toate posturile 
naționale de ştiri şi, dacă voia ca mesajul lui să supraviețuiască, 
trebuia să rămână în viaţă. 

Watson era suficient de inteligent încât să înțeleagă că erau 
șanse destul de mari să nu scape cu viata, însă respecta cu toate 
acestea regulile onoarei militare. Propriile frici şi dorințe dă- 
deau naştere unor pârghii negative sau pozitive, însă ele erau 
subordonate normelor după care isi trăia viata. 

Era tentant să aşteptăm până a treia zi, dar mă îndoiam că 
vom ajunge atât de departe. Cu fiecare oră care trecea, atmo- 
sferă devenea din ce în ce mai tensionată. Capitala era sub ase- 
diu şi aveam motive să credem că ar fi putut avea explozibili. 
Dacă făcea o mişcare greşită, o zvacnire, lunetistii l-ar fi ucis. 
Avusese deja câteva ieşiri furioase, aşa că fiecare oră care trecea 
îl expunea unui risc si mai mare. Ar fi putut fi ucis. 

Nu puteam însă să folosim amenințarea şi să ne aşteptăm 
să funcţioneze. Motivul pentru care nu ar fi funcționat este 


GASITI LEBĂDA NEAGRĂ 1265 


aşa-zisul „paradox al puterii”: cu cât insistăm mai mult, cu atât 
devine mai probabil să întâmpinăm rezistență. De aceea pâr- 
ghiile negative trebuie folosite foarte chibzuit. 

Cu toate acestea, timpul se scurgea şi trebuia să precipităm 
lucrurile. 

Cum puteam face asta? 

Ce a urmat constituie unul dintre exemplele extraordinare 
ale felului în care ascultarea profundă a interlocutorului pen- 
tru a-i înțelege perspectiva poate să vă ofere o Lebădă Neagră 
care să schimbe dinamica negocierii. Watson nu mi-a spus di- 
rect ce voiam să știm, dar ascultând cu atenţie am putut des- 
coperi un adevăr subtil pe care se sprijinea întreg discursul lui. 

La vreo 36 de ore de la începerea asediului, Winnie Miller, 
agent FBI din echipa noastră care asculta cu atenţie încercând 
să detecteze indicii subtile pe care Watson le făcea, s-a întors 
şi mi-a zis. 

— E creştin practicant, mi-a zis ea. Spune-i că mâine e 
Înălţarea. E ziua în care creștinii cred că Isus Hristos a ieşit din 
mormânt şi s-a înălțat la cer. Dacă Cristos poate să iasă din 
mormânt a treia zi, de ce n-ar putea şi Watson? 

Era un exemplu minunat de ascultare profundă. Îmbinând 
contextul cuvintelor lui Watson cu o cunoaștere profundă a 
perspectivei lui, ea ne-a permis să-i demonstrăm lui Watson 
nu doar că îl ascultăm, dar că îl şi auzim. 

Dacă am înţeles corect subtextul lui, i-am permite astfel să 
părăsească onorabil asediul cu senzația că se predă unui adver- 
sar care-l respectă, pe el şi credințele lui. 

Pozitionandu-va solicitările în cadrul perspectivei asupra 
lumii asumată de interlocutor, aratati respect si obţineţi aten- 
tie şi rezultate. A şti ce religie are interlocutorul înseamnă mai 
mult decât a avea o pârghie normativă simplă. Puteţi avea ast- 
fel o înţelegere holistică a perspectivei asupra lumii a interlo- 
cutorului - în acest caz, chiar religia lui - şi să folosiți acest fapt 
pentru a vă îndruma în etapele negocierii. 

Folosirea religiei interlocutorului e extrem de eficientă 
în mare parte şi pentru că aceasta are autoritate asupra lor. 
„Religia” celuilalt poate fi ceea ce consideră piața, experții, 
Dumnezeu sau societatea — oricine si orice contează pentru el 
- că este echitabil şi just. Iar oamenii se supun acestei autorități. 

La următoarea discuţie cu Watson, am amintit că diminea- 
ta următoare era Înălțarea. La celălalt capăt al firului s-a lăsat 
o tăcere prelungită. Era atât de linişte în Centru de Operaţiuni 
al Negocierii, încât puteai auzi inima celui de lângă tine. 

Watson a tusit. 

— les, a zis el. 

Si a iesit, dupa un asediu de 48 de ore, salvandu-se de la 
moarte şi permițând capitalei să-şi reia viata normală. 

Nu au fost găsiți explozibili. 

Desi ar trebui să fie clar din povestea lui Watson cât de im- 
portant este să ,,stiti” religia interlocutorului, iată două indicii 
prin care puteți afla religia corectă: 


@ Revizuiti importanța a tot ce vi se spune. Nu veţi auzi 
totul de prima dată așa că trebuie să verificați. Faceți 
schimb de notițe cu colegii. Veţi descoperi adesea infor- 
matii noi care vă vor ajuta să avansați în negociere. 


m Folosiţi si alti ascultători care să nu facă nimic altceva 
decât să citească printre rânduri. Ei vor auzi lucrurile 
care vă vor scăpa. 


Cu alte cuvinte: ascultați, ascultați iar, şi după aceea ascul- 
taţi din nou. 

Am văzut cum o înțelegere holistică a „religiei” interlo- 
cutorului - o mare Lebădă Neagră - va poate oferi o pârghie 
normativă cu care obţineţi rezultate în negociere. Există şi alte 
metode prin care învățând „religia? interlocutorului puteți 
ajunge la rezultate mai bune. 

PRINCIPIUL ASEMĂNĂRII 


Studiile recente ale sociologilor confirmă o presupunere ve- 
che de când lumea a negociatorilor eficienți: avem încredere 
mai mare în oameni atunci când îi considerăm asemănători 
sau familiari. 

Oamenii au încredere în cei din grupul din care fac par- 
te. Apartenența este un instinct primar. Dacă puteţi declanșa 
acest instinct, această senzaţie de „Ah, vedem lumea în același 
fel,” atunci veți câştiga imediat influență. 

Când interlocutorii noştri demonstrează atitudini, credin- 
te, idei - chiar şi stiluri vestimentare - asemănătoare cu ale 
noastre, avem tendința să-i placem și să avem mai multă în- 
credere în ei. Asemănări frivole precum apartenența la același 
club sau aceeaşi facultate terminată pot creşte încrederea. 

Din acest motiv, mulți negociatori din culturi diferite pe- 
trec foarte mult timp construind încredere înainte de a se 
gândi la oferte. Ambele parti ştiu că informaţiile pe care le-ar 
putea obține sunt esenţiale unei înțelegeri bune si construirii 
unor pârghii. E ca o scenă în care doi câini se urmăresc în cerc 
unul pe celălalt, mirosindu-și fundurile. 

Am reușit să parafez un contract de prestări servicii pentru 
firma mea cu un director general din Ohio folosindu-mă în 
bună măsură de principiul asemănării. 

Interlocutorul meu tot aducea în discuţie teme care mi se 
păreau specifice unui pocăit. În timp ce vorbeam, ezita dacă 
să-şi cheme sau nu consilierii. Îl jena problema consilierilor, ba 
mi-a şi zis la un moment dat „Nimeni nu mă înţelege.” 

Am început să-mi storc mintea căutând un cuvânt din vo- 
cabularul creştin pentru a surprinde esența a ceea ce-mi spu- 
sese. Apoi mi-a venit cuvântul, un termen folosit adesea în 
cadrul bisericii pentru a descrie datoria pe care o avem de a 
folosi resursele noastre şi ale lumii - așadar ceea ce ne-a dat 
Dumnezeu - cu modestie, justete şi răspundere. 

— Pentru dumneavoastră se rezumă deci la păstorire, nu e 
aşa? am zis. 

Vocea i s-a schimbat imediat. 

— Da! Eşti singurul care chiar înțelege, a răspuns. 

Am semnat pe loc contractul. Arătând că intelegeam mo- 
tivele profunde ale vieţii lui si transmitandu-i senzația de 
asemănare, de comunitate reciprocă, l-am putut convinge să 
semneze. Din momentul în care i-am proiectat o identitate co- 
muna cu mine, ca creştin, am obținut încrederea lui. Nu doar 
pe baza asemănării, ci şi grație înțelegerii pe care o presupune 
acel moment de asemănare. 


PUTEREA SPERANTELOR $I VISURILOR 


Odata ce cunoasteti religia interlocutorului si va puteti 
imagina ce vrea de la viata cu adevarat, puteti folosi aceste as- 
pirații ca o metodă de a-l face să vă urmeze. 

Orice inginer, orice director, orice copil, cu toții vrem să 
credem că suntem capabili de lucruri extraordinare. Când 
suntem copii, ne visăm jucători importanți în momente cheie: 
că suntem actori şi am câştigat un premiu Oscar, că suntem 
un sportiv care a dat golul decisiv. Pe măsură ce timpul trece, 
părinții, profesorii și prietenii ne spun mai adesea ce putem si 
ce nu putem să facem, în loc să ne spună ce e posibil. Începem 
să ne pierdem credința. 

Când cineva se arată însă pasionat de o cauză pe care am 
sustinut-o dintotdeauna si ne prezintă si un plan concret prin 
care putem să ne îndeplinim dorința, se schimbă propriile 
noastre percepții asupra limitelor. Ne dorim cu toții o hartă 
spre bucurie, iar când cineva are suficient curaj încât să ne-o 
deseneze, îl vom urma în mod firesc. 

Prin urmare, atunci când descoperiţi obiectivele neîndepli- 
nite ale interlocutorului, invocati puterea voastră si cât sunteți 

de dispuşi să vă lăsaţi însoțiți, arătându-vă entuziasmați de 
obiectivele interlocutorului şi de capacitatea lui de a le duce la 
bun sfârşit. 

Ted Leonsis se pricepe de minune la asta. Proprietar al echi- 
pei profesioniste de baschet Washington Wizards şi al echipei 
profesioniste de hochei Washington Capitals, el vorbeşte con- 
stant despre crearea acelor momente nemuritoare din istoria 
sporturilor de povestit nepoților generaţii de-a rândul. Cine nu 
vrea să ajungă la o înţelegere cu un om care-l va face nemuritor? 


RELIGIA CA MOTIV 


Studiile recente au demonstrat că oamenii reacționează fa- 
vorabil la solicitările formulate pe un ton rezonabil, urmate de 
un motiv de tip „deoarece”. 

Într-un studiu renumit de la sfârșitul anilor ,70; profesorul 
de psihologie de la Harvard Ellen Langer şi colegii ei au abor- 
dat persoane aflate la coadă la copiator întrebând dacă se pot 
băga in fata. Uneori ofereau un motiv, alteori nu. A constatat 
cu stupoare că dacă nu oferea niciun motiv, 60% nu o lăsau să 
se bage in fata, în timp ce cu motiv o lăsau 90%. Şi nu conta că 
motivul era întemeiat. („Mă scuzati, am numai cinci pagini. 
Pot să mă aşez în fata pentru că trebuie să fac nişte copii?” 
funcţiona de minune). Oamenii reactionau pozitiv la această 
formulare. 

Desi când era vorba de ceva simplu cum ar fi niște copii 
motivele stupide funcționau, când sunt în joc probleme mai 
complicate vă puteți spori eficiența oferind motive care fac re- 
ferire la religia interlocutorului. Dacă directorul creştin mi-ar 
fi făcut o ofertă prea scăzută când mi-a zis că ne angajează, i-aş 
fi putut răspunde „Aş vrea din tot sufletul, dar am datoria de a 
păstori cum trebuie resursele firmei.” 


2701 ARTA NEGOCIERII 


NU E 0 NEBUNIE, E UN INDICIU 


Nu stă în natura umană să iubim necunoscutul. Ne sperie. 
Când ne confruntăm cu el îl ignorăm, fugim sau îl etiche- 
tăm pentru a-l putea respinge. În cadrul negocierilor, aceas- 
tă etichetare se manifestă cel mai frecvent prin afirmaţia „e 
nebun!” 

lată un motiv pentru care am criticat aspru o parte din fe- 
lul în care s-a implementat politica de negociere în situaţii de 
răpire în America, anume faptul că noi nu negociem cu cei pe 
care-i catalogăm drept „terorişti”, inclusiv grupurile de talibani 
sau adepții Statului Islamic. 

Analistul pe probleme de siguranţă naţională Peter Bergen 
de la CNN rezumă bine motivul acestui non-combat: „A ne- 
gocia cu fanatici religioşi care au iluzia grandorii nu decurge 
în general prea bine” 

Am ales alternativa în care nu le înțelegem religia, fanatis- 
mul şi iluziile. În locul unei negocieri care să nu decurgă bine, 
dăm din umeri si zicem „Sunt nebuni!” 

E o abordare complet greşită. Trebuie să înțelegem nişte 
noțiuni. Nu spun asta pentru că aș fi vreun pacifist slab de în- 
ger (FBI-ul nu angajează astfel de agenţi) ci pentru că ştiu că 
înţelegerea acestor aspecte constituie cea mai bună metodă de 
a descoperi vulnerabilitatile şi nevoile interlocutorului, câşti- 
gând astfel influență. Nu puteţi obține aceste informaţii decât 
daca vorbiti. 


Nimeni nu e imun la replica „e nebun!” Puteţi vedea cum 
îşi face simțită prezenţa în orice fel de negociere, de la una între 
părinte şi copil şi la un comitet al Congresului Statelor Unite, 
până în lumea negocierilor din mediul de afaceri. 

Momentul în care atingem maximul de disponibilitate de a 
ridica mâinile în aer si de a declara „e nebun!” e adesea cel mai 
bun moment de a descoperi Lebedele Negre care transformă 


GASITI LEBĂDA NEAGRĂ! 271 


negocierea. Când auzim sau vedem ceva care nu are sens - 
ceva „nebunesc”- ne aflăm la o răscruce de drumuri: fie conti- 
nuăm cu din ce în ce mai multă insistență să ne aplecăm asupra 
a ceea ce la început nu putem procesa, sau alegem cealaltă cale, 
care ne garantează eşecul şi în care ne convingem singuri că 
negocierea era oricum inutilă. 

În excelenta carte Negotiation Genius,‘ profesorii de 
la Harvard Business School Deepak Malhotra si Max H. 
Bazerman oferă o perspectivă asupra motivelor frecvente pe 
care negociatorii le invocă pentru a-şi considera interlocutorii 
nebuni. 

Vreau să vorbim acum despre ele. 


EROAREA NR 1: SUNT PROST INFORMAŢI 


Interlocutorul acționează adesea pe baza unor informații 
eronate, iar oamenii vor face alegeri proaste atunci când au 
informaţii proaste. În industria informatică există un termen 
pentru acest fenomen: GIGO(Gunoi la intrare, gunoi la ieşire). 

Malhotra ne oferă exemplul unui student de-al lui care avea 
o dispută cu un fost angajat care pretindea că trebuie să i se 
plătească suma de 130.000 de dolari cu titlu de comisioane 
pentru o activitate pe care o prestase înainte de a fi concediat. 
Ameninta să recurgă la instanță. 

Nedumerit, directorul a apelat la contabilii companiei. A 
descoperit astfel problema: până să fie concediat, rapoartele 
erau execrabile, dar între timp fuseseră refăcute. Pe baza no- 
ilor informaţii, contabilii l-au asigurat pe director ca de fapt 
angajatul datora companiei 25.000 de dolari. 

Dornic să evite un proces, directorul l-a sunat pe angajat, 
i-a explicat situaţia şi i-a făcut o ofertă: dacă angajatul re- 
nunta la proces, putea să păstreze cei 25.000 de dolari. Spre 

surprinderea lui, angajatul a zis că vrea să continue cu proce- 
sul, deci a acționat irațional, nebunește. 

Malhotra i-a spus studentului că nu era vorba de o nebunie, 
ci despre o lipsă de informaţii şi încredere. Directorul a cerut 
apoi ajutorul unei firme de audit contabil să verifice datele şi să 
trimită rezultatul angajatului. 

Ce a urmat? Angajatul a renunțat la proces. 

Ideea de bază aici este că oamenii care operează pe baza 
unor informaţii incomplete par nebuni în ochii celor care au 
alte informaţii. Va fi misiunea voastră atunci când vă veţi con- 
frunta cu o astfel de persoană într-o negociere să descoperiţi 
ceea ce nici ea nu ştie si să îi furnizaţi această informatie. 


EROAREA NR.2: ACTIONEAZA DIN CONSTRÂNGERE 


În orice negociere în care interlocutorul pare să ezite, există 
posibilitatea să existe lucruri pe care nu le poate face dar pe 
care nu e dornic să le dezvăluie. Aceste constrângeri pot face ca 
şi cel mai sănătos psihic interlocutor să pară irațional. Cealaltă 
parte ar putea să nu facă ceva din cauza unui sfat juridic, din 
cauza unor promisiuni deja făcute sau chiar pentru a evita cre- 
area unui precedent. 

Sau poate că le lipseşte autoritatea să parafeze înțelegerea. 

Un client de-al meu s-a confruntat cu această situație în 
timp ce încerca să atragă Coca-Cola pe lista de clienți ai firmei 
lui de marketing. 

Tipul negocia o înţelegere de luni de zile şi tocmai începea 
luna noiembrie. Era speriat că daca nu parafiează înțelegerea ina- 
inte de sfârşitul anului calendaristic va trebui să aștepte ca Coca 
Cola să aprobe un nou buget, putându-şi astfel pierde clientul. 

Problema era că omul lui de legătură dintr-o dată nu-i mai 
răspundea la telefon. Asa că i-am spus să trimită o variantă a 

e-mailului nostru clasic pentru cei care nu răspund, cea care 
funcţionează întotdeuna: „Aţi renunţat la ideea de a mai sem- 
na contractul anul acesta? 

După care s-a petrecut ceva foarte ciudat. Persoana de le- 
gătură de la Coca Cola nu a răspuns la e-mailul perfect? Ce se 
petrecea? 

La prima vedere părea destul de irațional, însă până la mo- 
mentul respectiv persoana de legătură se comportase corect. 
I-am spus clientului că nu putea să însemne decât un singur 
lucru: că persoana renunfase la încheiere contractului până la 
sfârşitul anului, dar nu voia să recunoască. Sigur era la mijloc 
o constrângere. 

Având această informaţie, l-am pus pe client să sape adânc. 
După câteva telefoane şi e-mailuri a dat de o persoană care-l 
ştia pe omul de legătură. Se pare că aveam dreptate: departa- 
mentul omului de legătură era de săptămâni bune într-o stare 
de haos, iar în mijlocul luptelor din companie tipul îşi pierduse 
influența. Nu era de mirare că se jena să recunoască acest lu- 
cru, de aceea îl evita pe clientul meu. 

Pe scurt, avea constrângeri majore. 


EROAREA NR. 3: AU ALTE INTERESE 


Să ne aducem aminte de William Griffin, primul om care a 
ucis un ostatic la un termen limită. Ceea ce nu au luat în calcul 
negociatorii poliției şi ai FBI-ului de la fata locului a fost că el 
nu avea interes să negocieze o înţelegere prin care să elibereze 
ostaticii contra unei sume de bani. El isi dorea să fie ucis de un 
polițist. Dacă ar fi putut scoate la iveală acest interes ascuns, ar 
fi putut evita o parte din tragedia produsă în ziua respectivă. 

Prezența intereselor ascunse nu e atât de rară pe cât ati cre- 
de. Interlocutorul vostru va refuza adesea oferte din motive 
care nu au nimic de-a face cu valoarea ofertelor. 

Un client ar putea amâna achiziția produsului vostru pen- 
tru ca să prindă închiderea anului înainte de data facturii, spo- 
rindu-si şansele la promovare. Sau un angajat şi-ar putea da 
demisia în mijlocul unui proiect foarte important, chiar înain- 
tea perioadei de plată a primelor, pentru că a aflat că colegii lui 
câştigă mai mult. Pentru acel angajat, echitatea e cel puţin la fel 
de importantă ca si banii. 

Oricare ar fi datele concrete ale situaţiei, aceşti oameni nu 
acționează irațional. Ei nu fac decât să se conformeze unor ne- 
voi şi dorințe pe care voi încă nu le intelegeti, pe baza felului 
în care arată lumea pentru ei, în funcţie de propriul lor set de 
reguli. Obiectivul vostru este să scoateţi aceste Lebede Negre 
la vedere. 


După cum ati constatat, atunci când recunoasteti faptul că 
interlocutorul nu este irațional ci doar prost informat, con- 
strâns sau supus unor interese pe care încă nu le cunoaşteţi, 
spaţiul de manevră pe care-l aveţi la dispoziţie creşte sensibil, 
permițându-vă astfel să negociati mult mai eficient. 

lată câteva metode prin care să descoperiți acele Lebede 
Negre puternice: 


DISCUTATI FATA ÎN FATA 

Lebedele Negre sunt incredibil de greu de descoperit daca 
nu sunteti prezenti fizic la masa negocierilor. 

Indiferent câte studii ati efectua, există anumite informații 
pe care nu le veţi afla niciodată decât dacă vă aflaţi fata în fata 
cu persoana respectivă. 

În ziua de azi, multi tineri rezolvă aproape orice printr-un 
e-mail. Aşa se fac lucrurile acum. E foarte dificil însă să găsiți 
Lebede Negre într-un e-mail pentru simplul motiv că chiar 
dacă v-aţi deruta interlocutorul cu etichetări excelente şi în- 
trebări calibrate, e-mailul lasă mult prea mult timp de gândire 

pentru a se repozitiona astfel încât să nu facă dezvăluiri prea 
mari. 

De asemenea, e-mailul nu permite folosirea efectelor de 
intonatie, şi nu vă permite nici să descifrati aspectele non-ver- 
bale ale reacției interlocutorului (ţineţi minte regula 7-38-55). 

Să revenim acum la povestea clientului care încerca să ob- 
ţină un contract cu Coca Cola, si care a aflat că omul lui de 
legătură a fost înlăturat. 

Mi-am dat seama că singura modalitate prin care clientul 
meu urma să obțină un contract cu Coca Cola era să-l facă pe 
omul de legătură să recunoască că nu are nicio influență asu- 
pra situației şi să transmită mai departe cazul clientului meu, 
către o persoană cu putere de decizie. Era însă imposibil ca 
tipul ăsta să-şi dorească asta, pentru că-și inchipuia că ar putea 
avea în continuare un rol important. 

I-am spus clientului meu să-l scoată pe omul de legătură 
din sediul Coca Cola. 

— Trebuie să-l inviti la un restaurant. $i să-i spui „Ar fi o 
idee rea daca v-aş invita la restaurantul dvs. preferat să servim 
o friptură, să ne mai destindem și să nu vorbim despre afaceri? 

Ideea era că indiferent de pretext -persoana de legătură se 
simţea jenată, nu-l plăcea pe clientul meu sau pur şi simplu nu 
voia să discute situația creată - singurul mod în care lucrurile 
puteau merge mai departe era prin interacțiune umană directă. 

Aşa că clientul meu l-a invitat pe omul de legătură să ia cina 
si i-a promis că nu va aduce vorba de afaceri. Nu aveau însă 
cum să evite subiectul şi, pentru că clientul meu a avut o inter- 
acțiune personală, fata în față, omul de legătură a recunoscut 
că nu putea duce înțelegerea la bun sfârşit. A recunoscut că de- 
partamentul lui era într-o stare proastă şi că trebuia să predea 
sarcina parafării contractului unei alte persoane. 

Si asta a si facut. A durat peste un an până la semnarea con- 
tractului, dar au reuşit. 

OBSERVATI MOMENTELE CÂND LASĂ GARDA JOS 

Deşi trebuie să vă întâlniți fata în fata, întâlnirile formale 
de afaceri, întâlnirile structurate si sesiunile planificate de ne- 
gociere sunt adesea cel mai putin relevante tipuri de întâlniri 
directe, pentru că în astfel de momente oamenii au cele mai 
mari rezerve. 

Vânătoarea Lebedelor Negre e de asemenea eficientă în 
timpul momentelor mai puţin tensionate, când interlocutorul 
lasă garda jos, fie la mese precum cea pe care a luat-o clientul 
meu cu omul lui de legătură de la Coca Cola, fie în momente- 
le scurte de relaxarea de dinaintea sau de după interacțiunile 
formale. 

În timpul unei întâlniri tipice de afaceri, primele minute, 
înainte să vă apucati serios de treabă, şi ultimele clipe, când lu- 
mea pleacă, vă dezvăluie adesea mult mai multe despre inter- 
locutor decât tot ce se petrece între aceste momente. De aceea 
reporterii nu-şi închid niciodată reportofoanele: cele mai bune 
materiale apar la începutul sau la finalul unui interviu. 

Fiţi foarte atenţi la interlocutorul vostru în timpul intreru- 
perilor, schimburilor ciudate sau orice alt lucru care întrerupe 
fluxul negocierii. Când cineva se dezice de ceva, fața pe care o 
afişează oamenii se mai fisurează. Observând cine cedează şi 
cum reacționează ceilalți verbal şi non-verbal puteți da peste 
o mină de aur. 


DACĂ NU ARE SENS, SE POT FACE BANI 


Studenţii mă întreabă adesea dacă Lebedele Negre sunt in- 
formaţii concrete sau orice element care ne ajută. Le răspund 
întotdeauna că sunt orice element pe care nu-l cunosc şi care 
modifică situaţia. 

Pentru a sublinia acest aspect, vă povestesc ce a patit un 
student de-al meu de la MBA care făcea un voluntariat pentru 

o firmă privată de imobiliare din Washington. Confruntat cu 
nişte acțiuni ale interlocutorului care nu păreau raționale, a 
descoperit fără să vrea una dintre cele mai mari Lebede Negre 
pe care le-am văzut de multi ani folosind o etichetare. 

Studentul meu verifica potenţiale obiective de investiții 
când unul dintre partenerii firmei i-a cerut să evalueze o pro- 
prietate mixtă în centrul oraşului Charleston, Carolina de Sud. 
Fl nu avea experiență anterioară pe piața din Charleston, asa 
că a sunat la agentul care vindea proprietatea şi a solicitat o 
broșură de informare. 

După ce au discutat despre piață si despre contract, stu- 
dentul şi şeful lui au decis că prețul cerut de 4,3 milioane de 
dolari era cu aproximativ 450.000 de dolari mai mare. În acel 
moment, studentul a sunat din nou la broker pentru a discuta 
despre pret şi paşii următori. 

După amabilitatile de introducere, agentul i-a cerut studen- 
tului meu să-i spună ce credea despre proprietate. 

— Pare o proprietate interesantă, spuse el. Din păcate, nu 
avem repere concrete pe piață. Ne place în centru şi pe strada 
King mai ales, dar avem multe întrebări. 

Agentul i-a spus apoi că activa pe piață de peste 15 ani asa 
ca avea toate informaţiile. În acest moment, studentul a înce- 
put să-i pună întrebări calibrate de tip „cum” și „ce” pentru a 
obține informaţii şi a evalua aptitudinile agentului. 

— Perfect, a zis studentul meu. Mai întâi, ce impact a avut 
asupra Charlestonului recesiunea economică? 

Agentul a dat un răspuns amănunțit, amintind cazuri con- 
crete în care piaţa și-a revenit. Cu această ocazie i-a demon- 
strat studentului meu că avea foarte multe informaţii. 

— Se pare că am încăput pe mâini bune! zise el, folosind 
etichetarea pentru a construi empatie. Următoarea întreba- 
rea: ce fel de randament generează o astfel de clădire? 

În acest du-te-vino studentul meu a aflat că proprietarii ob- 
tin un randament între 6 şi 7% deoarece aceste clădiri erau 

populare printre studenţii de la universitatea locală, o institu- 
tie în expansiune, iar peste 60% dintre studenți trăiau în afara 
campusului. 

El a mai aflat si că ar fi deosebit de scump - daca nu chiar 
fizic imposibil - să cumpere un teren în apropiere si să con- 
struiască o clădire asemănătoare. În ultimii cinci ani nu mai 
construise nimeni pe strada respectivă din cauza regulamen- 
tului de patrimoniu al zonei. Si chiar daca ar fi putut cumpăra 
un teren, numai construirea unei clădiri asemănătoare ar costa 
2,5 milioane. 

— Clădirea este în stare foarte buna, mai ales prin com- 
paratie cu celelalte oferte puse la dispoziţia studenților, spuse 
agentul. 

— Se pare că această clădire e mai mult un soi de cămin de 
lux decât o clădire obişnuită cu mai multe familii, spuse studen- 
tul meu, folosind o etichetare pentru a obţine mai multe date. 

Si le-a obţinut. 

— Da, din fericire şi din nefericire, a zis agentul. Rata de 
ocupare a fost de 100%, e o vacă bună de muls, însă studenții 
se comportă ca orice studenți... 

În capul studentului meu s-a aprins un beculet: aici se pe- 
trecea ceva ciudat. Dacă era asa o vacă buna de muls, de ce 
ar vinde cineva o clădire ocupată 100%, aflată în apropie- 
rea unui campus aflat în creștere într-un oraș prosper? Nu 
avea niciun sens. Putin nedumerit, dar tot cu mentalitate de 
negociator, studentul meu a construit o etichetare. A etichetat 
eronat situația, fără să vrea, provocând agentul să-l corecteze 
şi să dezvăluie o Lebădă Neagră. 

— Dacă vinde aşa o vacă buna de muls, se pare că vânzăto- 
rul are îndoieli legate de viitorul pieței, a zis el. 

— Ei bine, a zis agentul, vânzătorul are nişte proprietăți mai 
mari în Atlanta și Savannah așa că trebuie să o vândă pe asta ca 
să plătească celelalte ipoteci. 

Evrika! Cu această informaţie, studentul a descoperit o 
Lebădă Neagră fantastică. Vânzătorul era constrâns să vândă, 
lucru pe care nu-l ştiuse până în acel moment. 

Studentul a reuşit să reducă agentul la tăcere descriindu-i 
alte proprietăți și folosindu-se de moment pentru a discuta 
despre pret cu şeful lui. Şeful i-a dat acordul să facă o oferta 
extrem de scăzută - o ancoră extremă - pentru a convinge 
agentul să accepte un pret minim. 

După ce l-a întrebat pe agent dacă vânzătorul era dispus 
să cadă repede la înțelegere şi a obținut un răspuns afirmativ, 
studentul meu a aruncat ancora. 

— Cred că am aflat destule, zise el. Suntem dispuşi să vă 
oferim 3,4 milioane de dolari. 

— OK, a răspuns agentul. E mult sub prețul cerut. O să-i 
spun proprietarului şi să vedem ce zice. 

La scurt timp după aceea, agentul a revenit cu o contra- 
ofertă. Vânzătorul îi spusese că oferta era prea mică dar că 
era dispus să accepte 3,7 milioane de dolari. Studentul meu 
abia se mai tinea în scaun: contraoferta era sub prețul lui ma- 
xim. În loc însă să accepte suma - şi să riște să lase bani pe 
masă într-o înțelegere pentru pămpălăi - studentul meu a 
continuat să preseze. A refuzat fără să pronunţe cuvântul 
»nu”, 

— E mai aproape de valoarea care ni se pare corectă, a zis, 
dar nu putem să plătim mai mult de 3,55 milioane. 

(Studentul mi-a spus după aceea - si am fost de acord - că 
ar fi trebuit să folosească o etichetare sau o întrebare cali- 
brată aici pentru a determina agentul să liciteze împotriva lui. 
Fusese însă surprins de cât de mult scăzuse prețul, încât s-a 
apucat să se tocmească.) 

— Nu am permisiunea să cobor sub 3,6 milioane, a răspuns 
agentul, demonstrând evident că nu fusese la niciun curs de 
negociere care preda modelul Ackerman și despre cum să 
revii asupra termenilor pentru a evita tocmeala. 

Şeful studentului i-a dat de înțeles că 3,6 milioane erau in 
regulă şi a acceptat prețul. 

Am arătat câteva din tehnicile folosite de studentul meu pen- 
tru a negocia cu succes o înțelegere pentru firma lui, de la fo- 
losirea etichetărilor si întrebărilor calibrate, la descoperirea 
constrângerilor prin care a ieșit la iveală o Lebădă Neagră de 
toată frumuseţea. Mai trebuie amintit şi că studentul s-a pre- 
gătit intens înainte, cu etichetări şi întrebări, pentru a fi gata să 
speculeze Lebăda Neagră atunci când agentul i-a oferit-o. 

Odată ce ştia că vânzătorul încerca să vândă clădirea pentru 
a plăti ipotecile celorlalte proprietăţi, ştia că timpul juca un rol 
important. 

Se poate întotdeauna și mai bine. Studentul meu mi-a zis 
după aceea că şi-ar fi dorit să nu ducă oferta atât de jos ime- 
diat şi că ar fi trebuit în schimb să mai discute despre celelalte 
proprietăți. Ar fi putut găsi şi alte oportunităţi interesante în 
portofoliul vânzătorului. 

EI ar fi putut de asemenea să construiască mai multă em- 
patie şi să afle şi mai multe necunoscute necunoscute prin 
etichetări sau întrebări calibrate de felul „Ce pieţe merg mai 
rău acum?” S-ar fi putut chiar întâlni fata în fata direct cu 
vânzătorul. 

Cu toate acestea, s-a descurcat bine! 


DEPASIREA FRICII ŞI CUM SĂ INVATATI CE VREŢI DE LA VIAȚĂ 


Oamenii au tendința generală de a se teme de conflict, aşa 
că evită argumente folositoare de teamă că tonul discuţiei va 
degenera în atacuri la persoană cărora nu le vor putea face 
fata. Oamenii aflați în relaţii apropiate evită adesea să-și facă 
cunoscute propriile interese, făcând compromisuri repetate 
pentru a nu crea impresia că sunt egoişti sau lacomi. Cedează, 

se amărăsc şi apoi se despart. Am auzit cu toții de căsătorii in 
care cuplurile nu se certau niciodată si care s-au încheiat la 
tribunal. 

Familiile reprezintă doar o variantă extremă a tuturor felu- 
rilor de organizare socială, de la guverne la mediul de afaceri. 
Cu excepția câtorva talentaţi, cu toții detestă negocierea la în- 
ceput. Vă transpiră palmele, se activează reflexul de luptă sau 
fugă (cu un accent puternic pe fugă) iar gândurile se amestecă 
haotic. 

Primul nostru impuls natural este să dăm bir cu fugiţii, să 
aruncăm prosopul, să o luăm la sănătoasa. Simpla idee de a 
arunca o ancoră extremă ni se pare traumatizantă. De aceea 
atât în bucătărie cât şi în sălile de conferință predomină acor- 
durile pentru pămpălăi. 

Opriti-va şi ganditi-va putin. Ne este teamă cu adevărat de 
tipul aflat de cealaltă parte a mesei? Vă promit că, poate cu 
câteva excepţii, nu o să vă ia la bătaie. 

Nu, palmele transpirate sunt doar expresia unei frici psiho- 
logice, câțiva neuroni excitati din cauza unui impuls primar: 
dorința noastră înnăscută ca oameni de a ne înțelege cu ceilalți 
membri ai tribului. Nu omul de vizavi ne sperie, ci însăşi ideea 
conflictului. 

Dacă această carte reuşeşte să vă transmită un singur me- 
saj, acesta sper că vă va convinge să depăşiţi această frică de 
conflict şi vă va încuraja să o ocoliti prin empatie. Pentru a 
excela în orice domeniu - a fi un negociator excelent, un direc- 
tor excelent, un sot excelent, o soție excelentă - asta va trebui 
să faceți. Va trebui să ignorati acel demon mic care vă spune 
să renuntati, să vă intelegeti, dar şi demonul care vă spune să 
faceţi o scenă si să urlati. 

Va trebui să acceptaţi că un conflict reglementat, intentio- 
nat, stă la baza unei negocieri eficiente, dar şi a vieţii în gene- 
ral. Vă rog să tineti minte că am subliniat pe parcursul cărții 

faptul că adversarul vostru este situaţia, iar persoana cu care 
pareti a fi în conflict este de fapt partenerul vostru. 

Multe studii au demonstrat că un conflict sincer, cinstit, in 
ceea ce priveşte obiectivele, îi ajută de fapt pe oameni să sti- 
muleze procesul de colaborare. Negociatorii apți au talentul să 
folosească conflictul pentru a continua negocierea, fără să o 
transforme într-o luptă personală. 

Retineti că a lupta din greu pentru ceea ce credeţi nu e o 
dovadă de egoism. Nu e o dovadă de intimidare. Doar că nu 
vă ajută prea tare. Amigdala cerebrală, partea creierului care 
procesează frica, va încerca să vă convingă să renuntati, să vă 
dati bătuţi pentru că fie celălalt are dreptate, fie vă comportati 
cu cruzime. 

Dacă sunteţi o persoană cinstită, decentă care vrea un re- 
zultat rezonabil, puteți ignora amigdala cerebrală. 

Inarmati cu stilul de negociere explicat în această carte - o 
căutare empatica, care urmăreşte să extragă informaţii cu sco- 
pul de a obţine cel mai bun rezultat - încercaţi doar să obţineţi 
valoare adăugată, punct. Nu să intimidati sau să umiliti. 

Punând întrebări calibrate conduceţi interlocutorul către 
obiectivele voastre, da. ÎI faceţi însă şi să examineze si să expri- 
me ceea ce-şi doreşte, si de ce, precum si modul în care poate 
reuși. Le cereti să fie creativi, ducându-i pe calea unei soluții 
de colaborare. 

Când mi-am cumpărat mașina 4Runner roşie, l-am dez- 
amăgit cu siguranță pe reprezentantul care a primit un co- 
mision mai mic decât s-ar fi așteptat. L-am ajutat însă să-şi 
îndeplinească cota de vânzări, şi am plătit cu siguranță mai 
mult pe mașină decât prețul pe care l-a plătit reprezentanța 
când a cumpărat-o de la Toyota. Dacă aş fi vrut doar să „câş- 
tig’, să umilesc, aş fi furat maşina aceea. 

Vă cer aşadar un singur lucru: la birou sau la masă în fami- 
lie, nu vă feriti de un conflict cinstit, clar. Veţi obţine cel mai 

bun preț pentru maşină, un salariu mai mare sau o donaţie mai 
substanțială. Dar şi vă veți salva căsnicia, prieteniile şi familia. 

Un om nu poate fi un negociator excepţional şi o persoa- 
na extraordinară decât dacă ascultă si vorbeşte clar şi empatic, 
dacă-şi tratează interlocutorii - si pe sine - cu demnitate si 
respect, şi mai ales dacă e onest în privința dorințelor şi capa- 
citatilor proprii, dar şi a limitelor de acțiune. Orice negociere, 
orice conversaţie, orice moment din viață reprezintă o serie de 
mici conflicte care, dacă sunt bine gestionate, pot da naştere 
unei frumuseți creative. 

Acceptati aceste conflicte. 


LECTIILE CHEIE 


Ceea ce nu știm ne poate sabota, pe noi sau acordurile la 
care vrem să ajungem. Dacă descoperim însă aceste necunos- 
cute putem modifica radical parcursul unei negocieri şi ajunge 
la un succes nebănuit. 

Găsirea Lebedelor Negre - aceste necunoscute necunoscute 
puternice - este în sine un proces dificil din simplul motiv ca 
nu stim ce întrebări ar trebui să punem. Pentru că nu ştim care 
e comoara, nu ştim nici unde ar trebui să săpăm. 

lată câteva dintre cele mai bune tehnici pentru descoperi- 
rea — şi exploatarea - Lebedelor Negre. Tineti minte că şi in- 
terlocutorul ar putea să nu știe cât de importantă este aceasta 
informatie sau că nu ar trebui să o dezvăluie. Continuati asa- 
dar să insistati, să strangeti informaţii şi să puneţi întrebări. 


Œ Lasati-va ghidaţi de ceea ce ştiţi - cunoscutele cunoscu- 
te — fără a fi orbit de ele. Orice caz e o nouă situaţie, aşa 
că rămâneți flexibili şi adaptabili. Aduceti-va aminte de 
cazul Griffin: niciun alt răpitor nu mai ucisese un ostatic 
la termen, dar el a făcut-o. 

E Lebedele Negre vă înmulţesc pârghiile. Tineti minte că 
există trei feluri de pârghii: pozitive (capacitatea de a 
oferi cuiva ceea ce-şi doreşte); negative (capacitatea de 
a face rău cuiva); şi normative (folosirea normelor inter- 
locutorului pentru a-l convinge). 


m incercati să intelegeti „religia” interlocutorului. Analiza 
perspectivei asupra lumii presupune implicit a trece 
dincolo de masa negocierii în viața afectivă, şi nu numai, 
a interlocutorului. Acolo trăiesc Lebedele Negre. 


E Analizati tot ceea ce vă spune interlocutorul. Nu veți 
auzi totul de prima dată, așa că verificați din nou. Faceţi 
schimb de notițe cu colegii de echipă. Folosiţi oameni 
care să citească printre rânduri. Ei vor auzi lucrurile care 
vă vor scăpa. 


m Exploatati principiul asemănării. Oamenii sunt mai 
dispuşi să facă concesii unui om cu care au o afinitate 
culturală, aşa că încercaţi să aflați ce anume le place si 
demonstrati-le că aveți puncte comune. 


E De cele mai multe ori, un om care se poartă irațional 
sau nebuneste nu este irațional sau nebun. Când vă con- 
fruntati cu o astfel de situaţie încercaţi să aflaţi care sunt 
constrângerile, dorinţele ascunse şi informaţiile eronate 
ale interlocutorului. 


@ Stati fata în fata cu interlocutorul. Adesea, dupa 10 mi- 
nute de întrevedere personală aflați mai multe decât 
după zile de cercetări. Fiţi foarte atenţi la felul în care co- 
munică verbal şi non-verbal interlocutorul în momente- 
le degajate, anume la începutul şi la finalul sesiunii sau 
când cineva spune ceva deplasat. 


— m 


Această carte nu ar fi fost posibilă fără ajutorul fiului meu 
Brandon. Brandon s-a implicat în procesul de formulare și ela- 
borare al acestor idei încă de când am început să predau la 
Universitatea Georgetown. La început mă ajuta cu înregistra- 
rea video a cursurilor, însă îmi spunea si cum mă descurc si 
care metode funcționează. La drept vorbind, cred că negociază 
cu mine de când avea doi ani. Cred că am ştiut asta de când am 
aflat că se folosea de empatie ca să scape de problemele cu di- 
rectorul adjunct al liceului. Când l-am cunoscut prima dată pe 
co-autorul meu genial, Tah] Raz, Brandon a fost de fata pentru 
a asigura fluxul de informaţii, în timp ce Tahl le asimila. În pri- 
ma teleconferinta cu editorul meu minune, Hollis Heimbouch, 
Hollis întreba ce rol are Brandon iar Tahl i-a zis că, cu Brandon 
de fata, e ca şi cum ar mai fi încă un Chris în încăpere. Brandon 
mi-a fost un ajutor de nepretuit. 

Tahl Raz e un om pur şi simplu sclipitor. Oricine scrie o 
carte despre afaceri fără ajutorul lui nu ajunge nici pe departe 
cât de sus şi-ar dori. E chiar atât de simplu. Nu-mi vine să cred 

cât e de inteligent şi cât de repede se prinde. E un adevărat ar- 
tist al cărților despre afaceri, dar și un om extraordinar. 

Steve Ross, agentul meu, e un om integru şi şi-a făcut per- 
fect munca de a sprijini apariţia acestei cărți. Cunoaşte înde- 
aproape industria cărții şi a facut această carte posibilă. Mă 
bucur că l-am cunoscut. 

Hollis Heimbouch e de vis! Sunt foarte încântat că am 
avut-o pe ea ca partener la editura Harper Collins şi că a 
crezut suficient de mult în această carte încât să o cumpere. 
Mulţumesc, Hollis. 

Mulţumesc, Maya Stevenson, că te-ai alăturat echipei noas- 
tre la Black Swan si că ne ajuţi să rămânem împreună. Datorită 
tie mergem mai departe. 

Sheila Heen şi John Richardson sunt doi oameni uimitori. 
Ei sunt cei care ne-au deschis drumul, arătându-ne că aceste 
concepte din lumea negocierilor cu răpitorii pot fi aplicate şi 
în mediul de afaceri. Sheila mi-a fost profesor la Harvard Law 
School. Felul în care predă si caracterul ei m-au inspirat. După 
doi ani, m-a invitat să predau alături de ea. John mi-a cerut să 
predau cursul de negociere internaţională de afaceri la Harvard 
la un an după aceea. El m-a ajutat să trec prin acest proces, 
ceea ce a condus la numirea mea ca adjunct la Georgetown. În 
momentele grele, John şi Sheila au fost alături de mine. Fără ei 
nu ştiu unde aş fi ajuns. Vă mulțumesc amândurora. 

Gary Noesner a fost mentorul meu la FBI. El a constituit 
o adevărat inspiraţie dar şi un suflu de reformă în lumea ne- 
gocierilor cu răpitorii (cu ajutorul echipei sale de la CNU - 
Unitatea de Negociere în situații de Criză). El m-a susținut in 
toate demersurile. Mi-a oferit ocazia de a fi principalul negoci- 
ator al FBI în răpirile internaţionale. Puteam să-l sun pe Gary 
la 5 dimineaţa și să-i spun că mă sui într-un avion si în trei 
ore voi ajunge la fata locului la o răpire iar el imi spunea „Du- 
te.” Sprijinul pe care l-am primit din partea lui a fost constant. 

La CNU a alcătuit cea mai bună echipă de negociatori în ră- 
piri din toate timpurile. CNU a atins apogeul cât timp eram 
acolo. Niciunul dintre noi nu ştia ce şansă aveam. John Flood, 
Vince Dalfonzo, Chuck Regini, Winnie Miller, Manny Suarez, 
Dennis Braiden, Neil Purtell si Steve Romano, sunteți cu toţi 
nişte superstaruri. Am învățat de la voi toți. Nu-mi vine să cred 
cât a avut Chuck de îndurat cu mine ca partener. Dennis a fost 
un mentor și un bun prieten. Mă certam constant cu Vince şi 
am reuşit să cresc grație talentului lui. 

Toţi cei din echipa de negociere în situaţii critice din FBI 
m-au învățat câte ceva. Vă mulţumesc. 

Tommy Corrigan şi John Liguori erau frații mei in New 
York. Am realizat multe lucruri extraordinare împreună. Ma 
inspiră amintirea lui Tommy Corrigan până în ziua de azi. Am 
avut onoarea să fiu membru în brigada antiteroristă. Am luptat 
împotriva răului. Richie DeFilippo şi Charlie Beaudoin mi-au 
fost de mare ajutor în echipa de negociere în situații de criză. 
Vă mulțumesc amândurora pentru tot ce m-ati învățat. 

Hugh McGowan şi Bob Louden de la echipa de negociere 
în răpiri a NYPD mi-au împărtășit din experiența lor. Ambii 
ati jucat un rol formidabil în lumea negocierilor cu răpitorii. 
Vă mulțumesc. 

Derek Gaunt m-a ajutat foarte mult în zona Washington. 
Derek ştie de ce. Mulţumesc, Derek. Kathy Ellingsworth şi so- 
tul ei plecat dintre noi Bill au fost prietenii mei dragi care m-au 
ajutat să-mi verific ani de-a rândul ipotezele. Le sunt recunos- 
cător pentru sprijin şi prietenie. 

Tom Strentz este naşul programului de negociere în situații 
de răpire şi de criză al FBI-ului si mi-a fost un prieten de nă- 
dejde. Nu-mi vine să cred că încă-mi mai răspunde la telefon. 

Studenţii mei de la Georgetown şi USC mi-au dovedit în 
mod constant că aceste idei funcţionează în orice mediu. Nu 
puţini au fost cei cărora li s-a tăiat răsuflarea când m-am uitat 

la ei şi le-am zis „Am nevoie de o maşină în 60 de secunde 
sau îmi moare ostaticul” Mulţumesc că ati venit cu mine. 
Georgetown şi USC au fost două locuri fantastice în care am 
predat. Ambele instituţii respectă cele mai înalte standarde 
academice şi urmăresc succesul studenților. 

Ostaticii şi familiile lor care mi-au permis să încerc să-i ajut 
în momentele lor cele mai negre sunt nişte oameni binecuvân- 
taţi. Sunt recunoscător că unii dintre voi imi mai permiteti să 
rămân în legătură cu voi. Înţelepciunea universului care a de- 
cis că trebuie să treceţi prin aşa ceva nu o pot înțelege. Am fost 
însă binecuvântat să vă cunosc. (Am nevoie de orice ajutor.) 


PREGĂTIREA PRIMULUI TABEL 
DE NEGOCIERE 


Negocierea e o investigaţie psihologică. Puteţi căpăta o anu- 
me încredere în acest proces de investigație făcând un simplu 
exercițiu de pregătire pe care-l recomand tuturor clienților 
noştri. Acest exercițiu constă în linii mari în întocmirea unei 
liste a instrumentelor esenţiale pe care consideraţi că le veți 
folosi, cum ar fi etichetările şi întrebările calibrate, adaptate în 
funcţie de contextul concret al negocierii respective. 

În momentele de maximă intensitate nu trebuie să vă ridi- 
cati la înălțimea momentului, trebuie să aterizati pe cea mai 
înaltă treaptă de pregătire. 

Înainte de a aprofunda acest exercițiu se impune un avertis- 
ment: unii experți în negociere au un fetis pentru pregătiri care 
este atât de înrădăcinat încât îi sfătuiesc pe oameni să urmeze 

un scenariu cu etape concrete şi precise ale negocierii, şi cu o 
formă exactă a felului în care se va concretiza un acord. Acum 
că ati citit cartea, veţi înțelege de ce această metodă e o prostie. 
Nu doar că o astfel de abordare vă va face mai putin agili si 
creativi la masa de negociere, ci veţi deveni şi mai susceptibili 
de a cădea victimă celor agili şi creativi. 

Pe baza experiențelor companiei mele, cred că o pregătire 
bună inițială înainte de orice negociere generează un randa- 
ment de cel putin 7 la 1 în ceea ce priveşte timpul economisit, 
care altminteri ar trebui petrecut renegociind acordurile sau 
lămurind felul în care ele ar trebui implementate. 

În industria de divertisment, există un singur document 
care rezumă un produs în scopul publicității şi vânzării pe care 
îl denumesc „tabelul unu.” Pe baza acelorași principii, vrem să 
elaborăm un „tabel unu” al negocierii care să rezume instru- 
mentele pe care le vom aplica. 

Acesta se va compune din cinci secțiuni scurte 


SECȚIUNEA |: OBIECTIVUL 


Gândiţi-vă la scenariile optimiste și pesimiste dar notati doar 
un obiectiv concret care reprezintă scenariul optim. 

Experții în negociere vă recomandă de regulă să vă pregătiți 
compunând o listă: suma finală; ce vă doriţi cu adevărat; cum 
să obţineţi acest rezultat şi cum să contraziceti argumentele 
interlocutorului. 

Această pregătire dă greş pe mai multe planuri, însă. Ea de- 
monstrează o lipsă de imaginație şi conduce la o dinamică pre- 
vizibilă de tocmeala, de oferte/contraoferte/hai să ne întâlnim la 
mijloc. Veţi obține unele rezultate, dar ele vor fi adesea mediocre. 

Tema centrală a dinamicii tradiționale de pregătire - dar şi 
călcâiul lui Ahile al acestei strategii - o reprezintă conceptul 
BATNA. 

Roger Fisher şi William Ury au născocit termenul în car- 
tea de succes Getting to Yes, apărută în 1981. El înseamnă Best 
Alternative To a Negotiated Agreement, cea mai bună alterna- 
tivă la un acord negociat. În esență, acest concept defineşte cea 
mai bună variantă pe care o aveți la dispoziție dacă negocierea 
dă greş. Ultima soluţie. Să zicem că sunteți într-un târg auto şi 
încercaţi să vă vindeti mașina BMW seria 3, model mai vechi. 
Dacă aveţi deja o ofertă scrisă pentru suma de 10.000 de dolari 
din partea altui cumpărător, pentru voi acea ofertă reprezintă 
BATNA. 

Problema cu BATNA e că-i face pe negociatori să tinteasca 
jos. Cercetătorii au constatat că oamenii au o capacitate limi- 
tată de a-și păstra concentrarea în situații complexe, stresante, 
aşa cum sunt negocierile. Prin urmare, odată ce negocierea de- 
marează, avem tendința să ne îndreptăm către punctul care are 
cea mai mare însemnătate psihologică pentru noi. 

În acest context, a ne face din BATNA o obsesie înseamnă 
că pentru noi devine ținta, definind astfel limita superioară a 
pretențiilor noastre. După ce am petrecut ore gândindu-ne la 
BATNA, vom fi dispuși să facem concesii pentru tot ce depă- 
şeşte această limită. 

E drept că dacă nu facem oferte ridicole, suntem văzuţi în 
primă fază mai bine. Respectul de sine constituie un factor uriaș 
în negociere, iar majoritatea oamenilor îşi aleg nişte obiective 
modeste pentru a-l proteja. E mai uşor să obţii victoria când ai 
aşteptări scăzute. De aceea, numeroşi experți în negociere spun 
că multi oameni care au obiectivul ca ambele parti să câştige ceva 
au de fapt o mentalitate „de pămpălăi”. Un negociator pămpălău 
se concentrează asupra limitei proprii, şi acolo va şi ajunge. 


Aşa că dacă BATNA nu e ideea centrală, care ar trebui să fie? 
Le spun clienţilor că ar trebui să se gândească la rezultatele 
extreme atunci când se pregătesc: nu doar cele bune dar și cele 

rele. Dacă le anticipati pe ambele, puteţi fi gata de orice. Aşa că 
trebuie să ştiţi ce nu puteţi accepta şi să aveţi o oarecare notiu- 
ne în privința rezultatului optim, fără a uita însă că interlocu- 
torul vă mai poate oferi şi alte informații, fiind foarte posibil 
ca rezultatul optim să fie mai bun decât ati putea crede initial. 

Tineti minte că nu trebuie să fiți atât de indarjiti în a ob- 
tine ceea ce vreţi încât să nu acceptaţi ceva şi mai bun. Odată 
ce deveniți flexibili veţi porni în negociere cu o abordare 
câştigătoare. 

Să zicem că vindeti nişte boxe vechi pentru că vreți să strân- 
geți 100 de dolari pe care să-i folosiți la cumpărarea unora noi. 
Dacă vă concentrați asupra acestui minim de 100 de dolari, 
veți respira usurati dacă vi se oferă această sumă și cu asta veți 
rămâne. Dacă ati şti că într-un magazin second hand se vând 
cu 140 de dolari, ati putea urmări să obţineţi o sumă de 150, 
fiind însă deschiși şi către rezultate şi mai bune. 

Deşi încerc să ofer o oarecare siguranţă clienţilor mei prin- 
tr-o structură şi îi sfătuiesc să se gândească la un interval de 
variante între cele mai bune şi cele mai rele, când vine vor- 
ba despre ceea ce trebuie să treceţi pe tabelul unu, sfatul meu 
este să treceţi doar obiectivul optim, deoarece vă va motiva 
şi vă va concentra capacitățile psihologice, conditionandu-va 
să credeţi că aveți de-a face cu o „pierdere” in orice situaţie 
în care vă găsiți sub acel obiectiv. După decenii de studii în 
domeniul setării de obiective, a devenit clar că oamenii care-și 
aleg obiective concrete, dificile dar realizabile obțin mai mult 
decât cei care nu-și setează obiective sau care urmăresc doar să 
se descurce cum pot. 

Pe scurt: oamenii care au aşteptări mai mari (pe care le şi 
formulează ca atare) obțin mai mult. 

lată cei patru paşi pentru definirea unui obiectiv: 


m Alegeţi un obiectiv optimist, dar rezonabil şi definiți-l 
cu claritate. 

E Notaţi-l pe hârtie. 


E Discutati cu un coleg despre obiectiv (astfel va scădea 
probabilitatea de a renunța ). 


@ Veniti cu obiectivul scris la negociere. 


SECȚIUNEA A II-A : REZUMATUL 


Rezumati si notați în doar câteva propoziţii datele cunoscute 
care au condus la negociere. 

Va trebui să aveți despre ce vorbi, dincolo de o descriere 
care să susțină dorințele şi punctul vostru de vedere. Ar trebui 
să fiți gata să raspundeti cu empatie tactică la argumentele in- 
terlocutorului. Dacă nu e incompetent, el ar trebui să fie gata 
să susțină o interpretare a faptelor care-l favorizează. 

Incercati să fiți pe aceeași lungime de undă de la bun 
început. 

Trebuie să cunoasteti terenul înainte de a începe să vă mis- 
cati. De ce sunteţi acolo? Ce vă doriți? Ce-si doresc ceilalți? De 
ce? 

Trebui să puteți rezuma o situaţie astfel încât interlocutorul 
să reacționeze cu „așa e,,. Dacă nu vă oferă acest răspuns, un- 
deva ati greşit . 


SECŢIUNEA A III-A: ETICHETĂRILE/AUDITUL ACUZATIILOR 


Pregatiti trei până la cinci etichetări pentru a efectua un au- 
dit al acuzațiilor. 

Anticipati felul în care interlocutorul vostru percepe datele 
pe care tocmai le-aţi rezumat. Alcatuiti o listă scurtă a acu- 
zatiilor pe care vi le-ar putea aduce, oricât de ridicole sau de 

nedrepte ar fi. Transformati apoi fiecare acuză într-o listă cu 
maxim cinci etichetări și exersati putin rostirea lor. 

Am lăsat spaţii goale pentru ca această listă să poată fi folo- 
sită în aproape orice context pentru a extrage informaţii de la 
interlocutorul vostru sau a demonta o acuzaţie: 

Se pare că ţineţi la.............. 

Se pare că nu vă place.............. 

Se pare că pretuiti.............. 

Se pare că cu devine mai uşor. 

Se pare că evitati să ............... 

Ca exemplu, dacă încercați să renegociati închirierea apar- 
tamentului pentru a-l subinchiria, dar știți că proprietarul se 
opune, ati putea eticheta sub forma „Se pare că nu vă plac 
subchiriasii” sau „Se pare că vreți să aveţi chiriași stabili.” 


SECŢIUNEA A IV-A: ÎNTREBĂRILE CALIBRATE 


Pregatiti trei până la cinci întrebări calibrate care să arate ce 
pretuiti si ce pretuieste interlocutorul si să puteţi identifica facto- 
rii care ar putea submina înțelegerea. 

Negociatorii eficienţi nu se opresc la poziția afirmată de 
interlocutor (ce anume cere cealaltă parte) şi analizează mo- 
tivatiile acestuia (ce anume îi determină să-şi dorească, ce-și 
doresc). Motivatiile sunt cele care-i fac să se teamă si cele la 
care speră sau pe care chiar tânjesc să le obțină. , 

Pare simplu să ne dăm seama ce anume constituie un mo- 
tiv de îngrijorare pentru interlocutor, însă aşteptările prima- 
re în privința negocierii ne împiedică adesea în acest demers. 
Majoritatea pornim de la premisa că nevoile celuilalt sunt în 
conflict cu ale noastre. Avem tendinţa să ne îngustăm câmpul 
vizual la propriile probleme uitând că si interlocutorul nostru 
are propriile lui probleme, izvorâte din felul lui individual de a 

percepe lumea. Negociatorii de succes reuşesc să ignore aceşti 
ochelari de cal, fiind tot timpul curioși să afle ce motivează cu 
adevărat interlocutorul. 

Autoarea seriei de cărți Harry Potter J.K. Rowling are un 
citat excelent care rezumă acest concept: „Trebuie să acceptaţi 
realitatea celorlalți. Credeţi că acea realitate se supune negoci- 
erii, că ar trebui să se conformeze spuselor voastre. Trebuie să 
acceptaţi că si ei sunt la fel de reali ca si voi; trebuie să acceptaţi 
că nu sunteți Dumnezeu.” 

În aproape orice situaţie, veți găsi un grup restrâns de în- 
trebări de tip „cum” și „ce” pe care le puteţi folosi. lată câteva 
dintre ele: 

Ce încercăm să obținem? 

Cum se justifică acest lucru? 

Care este problema de bază aici? 

Cum afectează acest lucru situația în general? 

Care este cea mai mare provocare cu care vă confruntati? 

Cum se potrivește acest lucru cu obiectivul? 


ÎNTREBĂRI PRIN CARE PUTEŢI IDENTIFICA EVENTUAL OBSTACOLE DE DINCOLO 
DE MASA NEGOCIERILOR 

Atunci când implementarea acordului se face cu concur- 
sul mai multor oameni, trebuie neapărat să obţineţi sprijinul 
lor. Va trebui să vă ajustati întrebările calibrate pentru a putea 
identifica şi scoate la iveală motivațiile celor aflaţi în afara me- 
sei de negociere, printre care se numără: 

Cum afectează acest acord restul echipei dumneavoastră? 

Cât de dispuși sunt oamenii care nu sunt prezenți la această 
conversaţie să se conformeze? 

Care sunt principalele provocări pentru colegii dumneavoas- 
tră în acest domeniu? 

ÎNTREBĂRI PENTRU IDENTIFICAREA ȘI DEZAMORSAREA OBSTACOLELOR ÎN 
CALEA UNUI ACORD 

Influența internă în negociere e adesea în mâinile persoa- 
nelor care se mulțumesc cu situația existentă. Dacă lucrurile 
se schimbă, vor avea senzaţia că nu-și fac treaba cum trebuie. 
Într-o astfel de negociere dilema voastră va fi cum să-i faceți să 
se simtă bine şi după producerea schimbării. 

Veţi fi tentaţi să vă concentrați asupra aspectului mo- 
netar, însă lăsaţi-l deocamdată deoparte. Un procentaj 
surprinzător de mare de negocieri se axează pe aspecte 
nemonetare. O negociere presupune adesea conservarea 
respectului de sine, statutului, autonomiei, precum si alte 
nevoi nemonetare. 

Gândiţi-vă la pierderea pe care o percepe interlocutorul 
vostru. Nu uitaţi niciodată că o pierdere provoacă o durere de 
două ori mai puternică decât un câştig de aceeaşi mărime. 

Spre exemplu, interlocutorul vostru ar putea ezita să insta- 
leze noul program de contabilitate de care are nevoie (şi pe 
care voi îl vindeti) pentru că nu vrea să dea greş înaintea eva- 
luării anuale de performanță pe care o va avea peste patru luni. 
În loc să scădeți prețul, puteţi să vă oferiţi să-i impresionați 
şeful, dându-i şi lui siguranța de care are nevoie, garantând că 
programul poate fi instalat în 90 de zile. 


ÎNTREBĂRI CARE POT FI FOLOSITE PENTRU IDENTIFICAREA OBSTACOLELOR ÎN 
CALEA ACORDULUI 

Cu ce anume ne confruntăm? 

Care este cea mai mare provocare pentru dumneavoastră? 

Cum afectează încheierea acordului cu noi situația 
dumneavoastră? 

Ce se întâmplă dacă nu luați nicio măsură? 

Cât vă costă să nu luați nicio măsură? 

Cum respectă această înțelegere valorile companiei 
dumneavoastră? 

E adesea foarte eficient să puneţi aceste întrebări grupate 
câte două sau trei deoarece sunt suficient de asemănătoare și 
vor ajuta interlocutorul să se gândească la acelaşi lucru din trei 
unghiuri diferite. 

Orice situaţie are particularitatile ei, desigur, însă alegând 
combinaţia potrivită de întrebări calibrate veţi face interlocu- 
torul să dezvăluie informaţii despre ceea ce-şi doreşte si ceea 
ce îi trebuie, făcându-l în acelaşi timp să vadă lucrurile din 
punctul vostru de vedere. 

Fiţi gata să rdspundeti cu etichetări atunci cand vă răspund 
la întrebările calibrate. 

Având etichetările pregătite veţi putea repeta rapid raspun- 
surile interlocutorului, ceea ce-l va face să vă dea informații 
noi şi mai multe amănunte. Din nou, iată câteva etichetări cu 
spaţii pe care le puteți umple și pe care le puteți folosi fara să 
stati prea mult pe gânduri: 

Se pare că ........ e important. 

Se pare că credeţi că compania mea e singura care poate 


SECŢIUNEA A V-A: OFERTE NEMONETARE 


Pregatiti o listă de elemente nemonetare aflate la dispoziția 
interlocutorului pe care le consideraţi valoroase. 

Intrebati-va: „Ce ne-ar putea oferi care să ne convingă să 
facem asta aproape pe gratis?” Amintiti-va de povestea despre 
barou, pe care v-am spus-o acum câteva capitole: interesul in- 
terlocutorului era să mă plătească cât mai puţin ca să se asigu- 
re că face o impresie bună asupra consiliului de administrație. 

Am găsit soluţia ca ei să mă plătească publicând un articol des- 
pre mine în revista lor. Pentru ei costul era foarte scăzut, iar pe 
mine mă ajuta foarte mult. 

Pentru mai multe informații despre compania mea, The 
Black Swan Group, sau orice alte informaţii ori sfaturi pe care 
vi le putem furniza despre negociere, sau pentru a lua legătura 
cu mine pentru a vorbi in fata companiei voastre, accesaţi vă 
rog pagina noastră de internet www.blackswanltd.com. 

„Această carte m-a năucit.' 


Adam Grant, autorul bestsellerului Originals 
conform topului New York Times 


Viaţa e un sir de negocieri: fie încerci să primesti o mărire de salariu, să cumperi 
o mașină sau o casă, renegociezi o chirie sau ai o discuţie cu partenerul de 
viata, această carte iti oferă un avantaj competitiv in orice situație. 


Arta negocierii prezintă detaliat strategiile de negociere care l-au ajutat pe 
Chris Voss, negociatorul sef FBI, să salveze vieți în situații extreme. De la 
confruntări între cele mai temute clanuri din Haiti, până la jafuri armate 
petrecute în inima NY toate încheiate cu succes datorită tehnicilor aplicate 

de acesta. Negociatorul de talie mondială Voss, iti arată cum să aplici aceste 
metode în viata de zi cu zi, la locul de munca, în relația cu partenerul si în orice 
alt domeniu important pentru tine. 


„O lectură captivantă, plină de sfaturi aplicabile imediat, 

şi nu numai pentru negocierile cu mize mari, ci și pentru optima 
gestionare a conflictelor din viata de zi cu zi, la serviciu și acasă. ” 
Business Insider 


„Fostul negociator FBI în luarea de ostatici Chris Voss are puţini egali 
când în joc sunt negocierile cu mize mari. Tehnicile lui funcționează 
impecabil, atât în domeniul afacerilor, cât și în viata personală. 

Joe Navarro, agent special FBI, autor al bestsellerului internațional 

What Every Body Is Saying 


„O carte eminamente practică. În aceste pagini vei găsi exact 
tehnicile de care ai nevoie ca să închei orice afacere dorești." 
Daniel H. Pink, autorul bestsellerelor To Sell Is Human și Drive 


globo 


EDITURA 


